
Cuvânt înainte 


Povestea unui muzeu. De la amenajare la organizarea 
primului simpozion 


Mihai ALEXANDRESCU 
manager interimar, Muzeul Naţional Brătianu 


1. 

Muzeul Naţional Brătianu, ca instituţie de cultură a statului român, a apărut mult prea târziu. Abia în anul 2020. 

Într-o lume ideală, Vila Florica ar fi trebuit să aibă privilegiul de a spune una dintre cele mai frumoase povești — 
povestea Brătienilor ca părinți fondatori ai României — încă din zorii democrației, adică din 1990. Atunci România a 
păşit spre hbertate plătind prețul sângelui și era momentul când aveam cu toţii nevoie de modele autentice din trecutul 
nostru. Puteam avea şansa de a privi către aceste modele pentru a ne înţelege corect devenirea istorică și, îndrăznesc să 
spun, pentru a ne simți inspirați în ceea ce aveam de făcut mai departe. Dar noi nu trăim într-o lume ideală. Deci lucru- 
rile nu s-au petrecut astfel. 

Cei 30 de ani care separă cele două momente ne arată ce fel de greșeli poate face un popor în istoria sa. Vila Florica 
a fost, printre altele, unitate de alimentaţie publică şi motel. 

Perioada scursă între momentul redobândirii libertăţii (decembrie 1989) și momentul reașezării familiei Brătianu în 
mentalul colectiv prin intermediul unui muzeu memorial (ianuarie 2020) ne mai arată cât de anevoios îşi recuperează o 
comunitate un element identitar esenţial care, în acest caz, se confundă cu edificarea statului român modern. 

Sigur că acum nu mai folosesc nimănui justificările şi explicaţiile. 

Dar e bine ştim că explicaţiile există: pe de o parte, moştenitorii ideologici ai lui Roller, istorici de tot soiul și de 
toată mâna, n-au acceptat recuperarea onestă a segmentului istoric 1866 — 1945 (unii dintre ei își pierd şi astăzi cumpă- 
tul dacă trebuie să pronunţe numele lui Carol I, pe al lui Ferdinand și, chiar mai abitir, pe al lui lonel Brătianu), iar pe 
de altă parte lipsa de viziune a unei administrații nereformate şi plafonate a blocat, ani în şir, dezvoltarea corectă a in- 
stituţiilor de cultură, mai ales în provincie unde sărăcia e mare, iar mentalităţile sunt retrograde. S-a mers pe ideea că e 
destul să creezi o „faţadă culturală” prin care să bifezi câteva evenimente publice pe cât de festiviste, pe atât de lipsite 
de orice consecinţă, doar ca să ai ce trece în raportul de activitate. Și mulți oameni de cultură autentici, pasionați și de- 
dicați, au suferit din cauza limitărilor inerente cadrului instituțional. Pentru efortul pe care l-au depus să ţină lucrurile 
pe linia de plutire şi să promoveze vatra Brătienilor în vremuri vitrege merită admiraţie. 

În România postrevoluţionară, istoria reală a continuat să fie ocultată şi chiar contrafăcută; multă vreme nu s-a dorit 
o recuperare reală a familiei Brătianu şi aducerea acesteia în conștiința publică. De ce? E suficient să spunem că Ionel 
Brătianu a fost mult prea anti-bolşevic şi mult prea anti-comunist pentru a fi iubit. lar moartea lui Dinu Brătianu și a 
lui Gheorghe Brătianu la Sighet încă îi determină pe mulți să întoarcă, jenaţi, privirea. Aceste morți au de-a face cu 
brutalitatea sistemului comunist, insuficient exorcizat. 

În plan general, cui i-ar fi trebuit un astfel de muzeu memorial într-o Românie a acumulării sălbatice de capital? Au 
fost timpuri tulburi când cultura n-a inspirat decât pe câţiva, aşa că n-a fost un catalizator al schimbării. Mai trist: n-a 
fost un motiv de bucurie. Este destul să vizitaţi Occidentul, să vedeţi oameni veniţi din toată lumea stând, împreună, la 
coadă pentru a intra la muzee, la expoziţii sau la concerte ca să înțelegeţi la ce tip de bucurie mă refer. Bucuria desco- 
peririi. Bucuria cunoaşterii. Bucuria purificării prin frumos. Prin astfel de bucurii trăite împreună ni se împrospătează 
spiritul. Şi ni se însănătoșește mentalitatea. Ne-au cam lipsit momentele de graţie, haideţi să recunoaștem! 

Așa că Muzeul Naţional Brătianu, spuneam, a apărut târziu. Sincopa a existat. Timpul a fost pierdut pentru o gene- 
raţie. Acum nu ne mai rămâne decât să ne bucurăm de momentul recuperării şi să acceptăm că, totuşi, lumina se vede. 

Din iunie 2020 încoace, de când Muzeul Naţional Brătianu a fost deschis marelui public, mii de vizitatori de toate 

vârstele îi trec pragul. 

Seniorii care cunosc parfumul României de altă dată sunt încercaţi de nostalgie şi, totodată, sunt consolați: un mu- 
zeu garantează memoria. Nu totul este pierdut. Timpul nu a trecut în zadar. Se mai păstrează ceva. 

Tinerii născuţi în era internetului trec pragul Vilei Florica din curiozitate şi din dorinţa de a accesa o altă lume. O 
lume care le este în mod natural străină şi necunoscută, despre care au aflat din cărţi sau de la vârstnicii din familiile 
lor, o lume în care n-ar mai putea trăi, dar pe care vor s-o cunoască. O lume simțită ca rădăcină, bază, pivot. O lume 
care le arată că ei nu vin din nimic. Și că au un trecut. Multinaţionali prin presiunea prezentului şi români prin cetăţe- 
nie, tinerii deschid ochii mari și privesc cu uimire, cu încântare, cu optimism faptul că România a fost, cândva o ţară 
atât de importantă, încât celelalte ţări doreau s-o aibă aliată şi că politicienii ei au fost nu doar oameni demni, învățați, 
mândri, respectaţi, ci şi oameni cu viziune, oameni cu inițiativă, oameni pentru care idealul n-a existat pentru a fi dis- 
cutat, ci implementat. Însuşi faptul că generaţiile tinere au astăzi posibilitatea şi dorința de a lua contact cu acest trecut 
arată că misiunea muzeului este îndeplinită. 

Bucuria descoperirii despre care vă povesteam că însănătoșește spiritul şi schimbă mentalități poate fi văzută astăzi 
în ochii vizitatorilor Muzeului Naţional Brătianu. Se poate respira aici, prin decor şi prin poveştile ghizilor, aerul înce- 
puturilor națiunii, al libertăţii şi entuziasmului de a așeza prima cărămidă la temelia statului român, se poate imagina 
atmosfera întâlnirilor dintre Ion C. Brătianu şi Carol I, se pot închipui frământările lui Ionel Brătianu când a decis că 
România trebuie să intre în război alături de Antanta. Te impregnezi, ca vizitator, de atmosfera unei case, a unei familii 
exemplare şi a unui stil de viaţă. 

Deşi este un muzeu de nişă, deşi vorbeşte doar despre o familie şi doar despre o perioadă istorică bine circumscrisă, 
Muzeul Naţional Brătianu este un veritabil declanșator emoţional. Nu puţini sunt vizitatorii care lăcrimează când le 
povestim că uriașa bibliotecă a Brătienilor a fost arsă în faţa conacului. Nu puţini sunt cei care simt revoltă când află 
că Dinu Brătianu, ultimul proprietar al Vilei Florica, a fost expropriat de comuniști şi arestat fără judecată la vârsta de 
84 de ani. 

Sigur că unii sunt sceptici. Modelul „brătienesc” — dacă se poate vorbi de un astfel de model — nu mai ține, spun ei, 
fiindcă e învechit. În ce fel modelul „brătienesc” ar mai putea schimba mentalități în era internetului? Întrebarea lor 
este legitimă. Răspunsul este simplu: modelul „brătienesc ” este perfect actual, fiindcă se constituie într-un exemplu al 
progresului, al reînnoirii, al saltului înainte. Doar hainele de epocă sunt complet diferite, fiindcă de la moartea lui lon 
C. Brătianu au trecut 130 de ani. 

Brătienii au fost mari adepţi ai progresului așa cum a fost progresul înţeles la vremea lor. Să ne gândim şi să dăm 
câteva exemple! Unirea principatelor române într-un moment în care domnitorii refuzau ideea de unire, fiindcă voiau 
să fie stăpâni absoluți („despoți înăuntru și tărâtori în afară”, cum spunea lon C. Brătianu). Formarea naţiunii atunci 
când imperiile s-au dovedit forme retrograde şi deci nefuncționale de organizare a societății. Independența pe când 
funcționau diverse forme de vasalitate-suzeranitate mai mult sau mai puţin integrate mentalitar. Aducerea unui prinţ 
german pentru a conecta România la economia europeană pe când boierii neaoşi ar fi vrut să nu le deranjeze niciun 
străin interesele. O constituție modernă când mulţi ar fi preferat ca nu chiar toate aspectele să fie reglementate printr-o 
lege fundamentală. Reforme care îi scandalizau puternic pe conservatori cum au fost reforma agrară și electorală, adică 
exproprierea („Cum să renunțăm noi la moşiile noastre?”) şi votul universal („Cum să fie votul vizitiului de pe capră 
egal cu votul meu?”). Alipirea unor teritorii locuite tot de români pe când nu toţi românii vibrau la aceleași valori. 

Toate cele de mai sus au fost, într-o primă fază idei care i-au scandalizat pe adepții stagnării şi, ulterior, s-au do- 
vedit salturi înainte atât de necesare României. lar Brătienii au fost inițiatori sau autori. 

Pot fi păstrate, credem noi, din spiritul „brătienesc”, curajul, iniţiativa, puterea de a lupta împotriva celor care vor 
să țină lucrurile pe loc şi, mai ales, convingerea că „se poate” în ciuda oricăror dificultăţi. Cât priveşte dificultățile, Sa- 
bina Cantacuzino, fiica cea mare a lui I.C. Brătianu ne povesteşte: „Războiul (n.r. de independenţă) era exclusiv opera 
tatei și toată răspunderea a dus-o el, căci împotrivă fuseseră la început și Vodă Carol și cei mai de aproape colabora- 
tori ai lui (...) În toamna lui 1877 părul tatei a cărunţit cu totul.” 

Sigur că România se află, astăzi, într-o altă etapă a devenirii ei. Merge spre emancipare, face parte dintr-o Europă 


Familia Brătianu şi rolul ei în istoria românilor | 7 


unită şi aderă la valorile bătrânului continent, dintre care cele mai importante sunt libertatea și toleranța. Iar, în acest 
context, modelul „brătienesc” pe care îl putem recupera este modelul evoluţiei şi al integrării transformărilor pe care 
timpurile actuale le cer, în ciuda faptului că sunt mulţi care încă văd în stagnare o virtute. 


2. 

La sfârșitul anului 2019, în luna decembrie, Muzeul Naţional Brătianu era o idee. O dorinţă. 

Vila Florica, imobilul în care avea să funcționeze muzeul, era goală, rece, neprimitoare. Luminile păreau, pentru 
totdeauna, stinse. Oricine ar fi vizitat-o, ar fi avut senzația unui loc părăsit, cu vagi accente sinistre. 

Vechea instituţie care ocupase imobilul își luase, la plecare, toate posesiunile, lăsând cale liberă unei noi inițiative. 

Cele peste 40 de camere golite de mobilier şi de orice vibraţie omenească, pustii, prăfuite, abandonate îţi tăiau re- 
spirația. Chiar şi un ochi neexperimentat înţelegea situaţia: pentru amenajarea, în condiţii bune, a unui muzeu, erau 
necesare reparaţii curente, igienizare, dezinsecție, ambientare şi, bineînţeles, microclimat stabil. 

Clădirea în care s-au luat decizii cruciale pentru România trebuia să fie dotată cu aparatură specifică unui muzeu: 
sisteme anti-efracţie, senzori anti-incendiu, camere de supraveghere, aparate de măsurare a temperaturii și umidității, 
mobilier tipic muzeal, vitrine, rame pentru fotografii, covoare, perdele — într-un cuvânt, nu era nimic şi trebuia totul. 
Nemaivorbind de amenajarea corpului administrativ cu birouri pentru personal și cu echipamente informatice. 

O lună mai târziu, adică în ianuarie 2020, Muzeul Naţional Brătianu se năștea pe hârtie, într-un text de lege tipărit 
în Monitorul Oficial. O serie de cuvinte, aşezate în articole şi paragrafe, anunțau că se înființează un muzeu menit să 
evoce poate cea mai importantă dinastie civilă din România, dinastia Brătienilor. 

Entuziasmul era pe măsura momentului. Familia a cărei operă poate fi sintetizată în trei cuvinte — statul modern 
român — urma să aibă, la Vila Florica, un muzeu care să ne reamintească tuturor că o națiune nu apare din nimic, ci se 
clădeşte cu efort, viziune și sacrificiu. 

La Bucureşti, la Ministerul Culturii, se întrunea elita muzeografiei româneşti şi conducerile instituţiilor culturale de 
prim rang. Muzeul Naţional Peleş, Muzeul Satului „Dimitrie Gusti”, Muzeul Ţăranului Român, Muzeul Naţional de 
Istorie a României, Muzeul Naţional de Artă al României, Muzeul Naţional Cotroceni, Arhivele Naţionale, Arhivele 
Diplomatice, Centrul Naţional al Cinematografiei, Biblioteca Naţională a României, prin conducerile lor, s-au așezat la 
aceeaşi masă, alături de funcţionari ai Ministerului Culturii. Scopul? Crearea conceptului curatorial, a traseului de vizi- 
tare şi, evident, amenajarea în timp record a muzeului. Totul era pus pe hârtie: listele cu exponatele care aveau să fie 
luate cu împrumut, vizitele de lucru, simulările, calendarul etapelor pe care trebuia să le parcurgem. 

Mai rămânea ca povestea să fie efectiv pusă în operă, iar acesta era lungul drum de la proiect la realitate. De la do- 
sarele cu hârtii la un muzeu vizitabil. Şi, desigur, urma aducerea efectivă a exponatelor: tablouri, statui, busturi, cărți, 
documente, manuscrise, medalii, piese de mobilier de epocă, elemente care aveau să decoreze, conform fotografiilor 
care se păstrează, spaţiile expoziționale cu tot cu terase. Plus amenajarea unei săli de proiecţie cinematografică. 

O adevărată provocare. 

Şi totul părea să intre în linie dreaptă, dacă n-ar fi fost două impedimente uriaşe. 

Primul, de natură birocratică. Muzeul, ca instituţie, încă nu primise în administrare imobilul Vila Florica, adică ori- 
ce intervenție în clădire era, deocamdată, imposibilă. Şi, ca orice chestiune birocratică, s-a rezolvat cu multă greutate. 

Al doilea, de natură sanitară, dacă pot să mă exprim aşa. Exact când să ne luăm avânt şi să începem să construim, a 
izbucnit pandemia cu virusul SARS-Cov-2, s-a declarat stare de urgență, apoi stare de alertă, drumurile în țară au fost 
restricţionate, dacă nu chiar interzise, se ieşea din casă cu declaraţie pe proprie răspundere, poliția organiza filtre peste 
tot, armata ieşise în intersecțiile marilor oraşe, televiziunile rulau ştiri despre faptul că în țările din vest mureau peste 
1000 de oameni pe zi, încă nu se ştiau prea multe despre transmiterea virusului, lumea era înspăimântată, iadul părea 
că luase în stăpânire pământul. Furnizorii nu mai lucrau. Lumea părea că se oprise în loc sugrumată de un virus miste- 
rios. lar nouă ne ardea de făcut un Muzeu. La Ştefăneşti. 

Cu eforturi birocratice uriașe, Muzeul a preluat Vila Florica în administrare la data de 30 aprilie 2020. Apoi, în ur- 
ma unei mobilizări de zile mari — egalate doar de entuziasm și de generozitatea tuturor celor care au participat la reali- 

zarea acestui muzeu — am reuşit să montăm sistemele de supraveghere, să achiziționăm mobilierul și toate accesoriile 
muzeale, să facem toate drumurile în ţară pentru aducerea la Vila Florica a patrimoniului care urma să fie expus şi mu- 
zeul a fost făcut. S-a muncit noapte și zi cu certitudinea că facem un lucru minunat. 

Reuşita aceasta va deveni, pentru noi, una dintre cele mai frumoase amintiri, iar pentru vizitatori un loc privilegiat 
de învăţare şi de petrecere a timpului liber. 

Astăzi, la finalul anului 2021, vorbim deja despre o instituție acreditată, o instituţie de cultură care, în afara faptului 
că propune un concept expozițional impecabil, își formează propriul patrimoniu muzeal, respectă rigorile privind con- 
servarea exponatelor și amenajarea spaţiilor vizitabile, se implică în organizarea de evenimente şi este prezentă în co- 
munitate livrând celor care-i trec pragul cea mai glorioasă pagină de istorie națională. Aceea scrisă de familia Brătianu. 
Vorbim de o instituţie cu departamentele esenţiale formate şi devenite funcționale în timp record, o instituţie care a in- 
trat în atenţia publicului consumator de cultură din România. O instituţie care, de anul acesta, îşi începe propriile pro- 
iecte de cercetare, de restaurare a unor obiecte originale care merită o nouă viaţă, o instituţie care se pregăteşte să 
demareze procesul de clasare a patrimoniului pe care îl deţine şi, foarte important, are personal de specialitate. 

Dificultățile depășite sunt convertite în experiență. Important rămâne rezultatul. 


3. 

Una dintre misiunile unui muzeu, fie el şi proaspăt amenajat, este aceea de a se implica în viaţa ştiinţifică. 

Informaţiile pe care muzeul le culege, prin specialiștii săi și prin colaboratori, despre propriul patrimoniu și despre 
însemnătatea culturală a acestuia trebuie să fie tezaurizate și, evident, să ajungă la marele public. 

Simpozionul naţional „Familia Brătianu şi rolul ei în istoria românilor” a fost prima manifestare ştiinţifică organi- 
zată de Muzeul Naţional Brătianu. 

Cu ocazia împlinirii a 200 de ani de la nașterea lui Ion C. Brătianu, acest simpozion a reunit, în perioada 22 mai — 2 
iunie 2021, la Vila Florica, istorici foarte importanţi din Bucureşti, Craiova, Constanţa, Argeş, lași etc. Le mulțumim 
tuturor pentru prezenţă şi pentru faptul că au acceptat să vină alături de o instituție tânără cu informaţiile şi experiența 
pe care le-au dobândit într-o viață de trudă. 

Rigorile impuse de pandemia cu SARS-Cov-2, uşor relaxate în primăvara anului 2021, nu ne-au permis să avem 
într-o singură zi un număr foarte mare de conferenţiari invitaţi şi nici să permitem accesul publicului în spaţiile desti- 
nate conferințelor decât cu respectarea restricțiilor legale. Astfel, am organizat simpozionul pe parcursul mai multor 
zile. În fiecare zi au fost programaţi să conferenţieze trei până la cinci invitaţi, iar dizertaţiile au fost urmate de dezba- 
teri. 

Lucrările prezentate sunt reunite în acest anuar al muzeului. 

Aveţi, astfel, ocazia să citiți studii istorice excepţionale care suntem convinşi că vă vor fi de folos dacă sunteţi şi 
d-voastră implicați în activitatea științifică sau, pur şi simplu, vă vor delecta dacă sunteți simpli cititori pasionaţi de is- 
torie. 

Suntem de părere că opera politică a familiei Brătianu merită nu doar atenţie și implicare, dar şi popularizare. 
Românii au, în continuare, nevoie de repere şi de modele. Este motivul pentru care ne propunem să organizăm astfel 
de simpozioane științifice în fiecare an. 

Biografia lui lon C. Brătianu (1821-1891) 


Dragoș CHISTOL, Marinela CHISTOL 
Muzeul Naţional Brătianu 


Ion C. Brătianu s-a născut la 2 iunie 1821, în orașul Piteşti!. A fost al cincilea copil al clucerului Constantin (Dincă) 
Brătianu și al soţiei acestuia, Anastasia, născută Tigveanu. 

Clucerul Dincă Brătianu se cobora dintr-o veche familie boierească pe care o găsim stabilită în judeţul Argeş. Aco- 
lo, pe malul râului Vâlsan, se află satul Brătieni, întemeiat de cei dintâi strămoşi ai familiei”. Arborele genealogic al 
familiei Brătianu cunoaşte pe Eftimie, pitarul din Brătieni, născut, probabil, în jurul anului 1500. Fiul acestuia, Dima, 
cel care a cumpărat moşia Şuici, în 1570, a ocupat şi o funcţie administrativă, fiind ban de judeţ la Câmpulung. Urma- 
şii lui Dima au fost toţi boieri cu rang: îi aflăm pe căpitanul Ene, pe pârcălabul lenache, pe logofătul Ene, pe şetrarul 
Ene, şi, în fine, pe clucerul Dincă Brătianu:. 

Legătura acestei familii boierești cu pământul Ţării Românești, din cele mai îndepărtate vremuri, este relevată şi de 
faptul că un munte situat în apropierea satului patrimonial a purtat numele familiei până după prima jumătate a secolu- 
lui trecut. E] s-a transmis de la o generaţie la alta, iar după revoluția de la 1848 a trebuit să fie vândut pentru acoperirea 
cheltuielilor făcute în exil de fraţii Dumitru şi Ion C. Brătianu. 

Tatăl lui lon C. Brătianu, Dincă Brătianu, a avut în ţinutul său reputaţia omului harnic şi serios care și-a administrat 
chibzuit gospodăria: "Ascendentul său moral între oamenii din partea locului era atât de mare, încât, de multe ori, 


Mg A , pa gi a A 5 
tinire le insufla o mai temeinică încredere decât instanțele oficiale”. 


Pornind de la o moştenire relativ modestă, Dincă Brătianu a reușit să realizeze prin eforturi personale o situație ma- 
terială prosperă. Ca mulţi oameni ai epocii, a fost preocupat de constituirea unui domeniu funciar. Prin căsătorie, intra- 
se în posesia unei frumoase proprietăţi din Tigveni. În același timp, prin cumpărări, a ajuns să deţină proprietăţi mici şi 
mijlocii, terenuri pe care se aflau fânețe, erau clădite case sau acareturi, plantate vii sau pomi fructiferi. În ultimii ani ai 
vieții stăpânea următoarele proprietăţi: Tigveni, Morăreşti, Gruiul, Rudeni, Poiana, Râul Alb, Florica, Mălureni, Gale- 
şul-Brătieni, Lereşti şi Sâmbureşti. Dintre acestea, aceea din Brătieni era considerată "moşioară". Aici, dar şi la Mălu- 
reni, începând din anul 1838, au funcţionat școli sătești pentru copiii țăranilor. Totodată, Dincă Brătianu poseda, cu 
titlul de arendaș, o mică moşie în Teiu, situată în apropierea vărsării Topologului în Olt, şi o alta aparținând schitului 
Cotmeana, din județul Argeș. Mai apoi, a arendat și moşia Stroești, proprietatea mănăstirii Bistriţa, moşiile Stănceasca 


' Constantin Răutu, Jon C. Brătianu. Omul-Timpurile-Opera (1821-1891), Turnu-Severin, Institutul Tipografic Datina, 1940, p. 14; Ma- 
rin Nedelea, /storia României. Compendiu de curente şi personalităţi politice (1848-1940), Bucureşti, Editura Niculescu, 1994, p. 131; 
Ion Mamina, lon Bulei, Guverne şi guvernanți, Bucureşti, Editura Silex, 1994, p. 170. Vezi şi alte date în: Apostol Stan, Jon C. Brătianu. 
Un promotor al liberalismului în România (în continuare, Ion C. Brătianu. Un promotor...), Bucureşti, Editura Globus, 1993, p. 17; Sa- 
bina Cantacuzino, Din viața familiei lon C. Brătianu, vol. |, Editura Albatros, 1993, p. 62; Ştefan Boţoiu, Jon C. Brătianu şi opera sa, 
Calafat, Editura Tipografiei Progresul, 1921, p. 2; Albert Ferme, Brătianu conspirator, în „Cultura omului", nr. 2, f.a., p. 21; Din scrierile 
și cuvântările lui lon C. Brătianu. Lupta pentru redeșteptarea naţională, vol. I (1821-1866), Bucureşti, Imprimeriile Independenţa, 1921, 
p. 1; D. A. Sturdza, Jon C. Brătianu, Bucureşti, Editura Cartea Românească, f.a., p. 1; Horia Furtună, Jon C. Brătianu, Bucureşti, Impri- 
meriile Independenţa, 1921, p. 5; Jon C. Brătianu. Viaţa și faptele sale (1821-1921), Bucureşti, Imprimeriile Independenţa, 1921, p. 3. 
Adevărul nu se cunoaște cu exactitate, în lipsa unui act care să certifice data nașterii. 

2 Arhivele Naţionale ale României, Fond familial Brătianu (1850-1948), dosar nr. 1/3, f. 1, 2 şi 4; Constantin Răutu, op. cit., p. 15; Marin 
Nedelea, op. cit., p. 131; Grigore Tăuşan, Gheorghe Lazăr, Jon C. Brătianu (1821-1891), Bucureşti, Imprimeriile Independenţa, 1937, p. 
9; Apostol Stan, Jon C. Brătianu. Un promotor..., p. 1-12; Ion C. Brătianu. Viaţa și faptele sale (1821-1921), p. 4. 

* Constantin Răutu, op. cit., anexă — schema genealogică a familiei Brătianu. 

* Grigore Tăuşan, Gheorghe Lazăr, op. cit., p. 9. 

* Ibidem, p. 10. 

şi Lazurile, ambele proprietăţi ale mănăstirii Cozia și ale metocului Cotmeana. Dispunea de case şi hanuri în Piteşti, 
precum şi de o moară în Vâlsăneşti. 

Activitatea lui economică l-a implicat şi în domeniile comercial şi al creşterii vitelor. „Răposatul tată-meu, declara 
Ion C. Brătianu, în 1865, deși boier, nu împărtășea însă toate prejudecățile de atunci ale clasei sale şi, precum știți 
toți, comerțul şi muncitorii pământului erau obiectul zilnic al activităţii sale particulare”. 

Datorită vecinătăţii cu Transilvania, prin practica creşterii vitelor, Brătienii s-au amestecat cu românii de peste 
munţi, cu mocanii care își păşunau vitele la sud de Carpaţi“. Proprietăţile de la Brătieni și Mălureni erau învecinate cu 
localitatea Albeşti-Ungureni, unde sătenii de acolo erau români mocani din Transilvania stabiliți definitiv printre moş- 
nenii din partea locului. 

Toate acestea îi aduceau un venit evaluat la 8.500 de lei, anual”. Poziţia și prestigiul de care s-a bucurat Dincă Bră- 
tianu în regiune i-au asigurat ascensiunea în ierarhia administrativă. După anul 1821, el a devenit vătaf al plaiului Lo- 
viştea, un ţinut din apropierea Transilvaniei, în care își avea situate proprietățile'”. Felul în care şi-a îndeplinit 
sarcinile, dar şi relaţiile pe care le avea cu familiile boiereşti din capitala Țării Româneşti, printre care banul Filipescu, 
Grigore Grădişteanu, Constantin Bălăceanu, ba chiar cu contele Pavel Kisseleff!!, i-au asigurat, începând cu anul 1831, 
funcţia de ispravnic al judeţului Argeș, deţinută până în 1837", şi, mai apoi, din 1842 până la sfârșitul vieţii (1844). 
Implicarea tot mai accentuată în activitatea publică i-a adus promovarea în ierarhia boierească de la rangul de stolnic la 
acela de mare clucer. Totodată, în noiembrie 1831, Dincă Brătianu a devenit deputat de Argeș în Adunarea Obștească 
a Țării Românești!“. În anul 1836, starea lui materială era evaluată la aproximativ 300.000 lei, fiind cel mai înstărit 
printre deputaţii oraşului Piteşti!?. 

Soţia clucerului Dincă Brătianu, Anastasia, provenea din „neamul Tigvenilor, mărunți de stat, negri, de oacheşi ce 
erau, şi răi până la nebunie, foarte bogaţi, în vremuri". Coana Sica, cum o numeau rudele şi cunoscuţi, primise în 
copilărie o educaţie rigidă'”. Femeie harnică şi energică, de un temperament aproape bărbătesc, pierduse firea îngădui- 
toare faţă de copiii ei: „ea nu cunoștea cruțarea; sub autoritatea ei nemiloasă, tremurau copiii". Pentru această 
„mamă stranie”, copiii erau împărţiţi în trei categorii: din categoria celor „indiferenți” făceau parte Teodor, primul 
născut, Maria (devenită Maica Maximila, starețţa Mănăstirii din Ostrov) şi Cleopatra; din categoria celor „favoriți” erau 
Zinca şi Dumitru (Tache), iar din cea a „oropsiţilor” făceau parte Ion şi Anica!?. 

Persecutat de „ura patologică a mamei lui”, lon C. Brătianu a fost îndepărtat de mic din casa părintească, în con- 
dițiile în care Dincă Brătianu se interesa de proprietăţi și de afaceri publice mai mult decât de familie. Cu toate acestea, 
pe „cei prigoniţi, pe furiș, îi mângâia cu o vorbă bună şi căuta să potolească urgia nevestei”. 

La vârsta de doi ani, lon C. Brătianu a fost trimis la moşia mamei sale de la Tigveni, sub supravegherea unchiului 
său, Toma Brătianu, care poseda o proprietate în satul Şuici, pe Topolog. Crescut în absenţa părinţilor, a fraților şi su- 


* Apostol Stan, Ion C. Brătianu. Un promotor... p. 10-12. 

7 Din scrierile și cuvântările lui Ion C. Brătianu (1821-1891), vol. 1, Bucureşti, Institutul de Arte Grafice Carol Gâbl, 1903, p. 397. 
* Apostol Stan, Jon C. Brătianu. Un promotor... p. LI. 

” Alexandru Cretzianu, Din arhiva lui D. Brătianu, vol. |, București, Imprimeriile Independenţa, 1933, p. 7. 
'9 Ion C. Brătianu. Viaţa şi faptele sale (1821-1921), p. 5. 

1! Ibidem, p.6. 

' Constantin Răutu, op. cit., p. 16. 

'5 Apostol Stan, Jon C. Brătianu. Un promotor..., p. 16. 

'* Ibidem, p. 13. 

'5 Ibidem, p. 10. 

'* Sabina Cantacuzino, op. cit., p. 1. 

'7 Constantin Răutu, op. cit., p. 16. 

'5 Grigore Tăuşan, Gheorghe Lazăr, op. cit., p. 10. 

9 Sabina Cantacuzino, op. cit., p. 2. 

%7.G. Duca, Jon C. Brătianu, Bucureşti, Editura Cartea Românească, 1932, p. 17. 

” Sabina Cantacuzino, op. cit., p. 2. 

rorilor, aici nu a avut parte de o educaţie aleasă şi, drept urmare, primii paşi în viață au fost asemănători cu cei ai copii- 
lor de la ţară, împreună cu care se juca și umbla prin împrejurimile satului”. La Tigveni a rămas până la vârsta de cinci 
ani, când a revenit în casa părinților, din Piteşti, pentru a fi dat la învățătură, trebuind să renunţe la deprinderile unei 
copilării desfăşurate în voie”. 

Urmând exemplul unor boieri luminaţi, Dincă Brătianu a adus dascăli francezi și greci în casa din Piteşti, atât pen- 
tru copiii lui, cât și pentru alţi fii de boieri”. Însă școala de acasă s-a destrămat destul de repede şi, drept urmare, lon 
C. Brătianu a fost transferat la şcoala publică din Pitești, deschisă, la 15 ianuarie 1833, de profesorul Nicolae 
Simonide, elevul lui Gheorghe Lazăr”. Asemenea Colegiului de la Sf. Sava, care iniţiase un amplu proces de redeștep- 
tare națională”, şcoala publică din Piteşti a profesorului Simonide avea să se afirme nu numai ca o instituţie de învă- 
ţământ, ci mai ales ca un centru al renașterii naţionale”, ca un adevărat „focar de lumină”%, după cum se exprimau 
oamenii epocii. 

Deşi, cât timp a fost elev, i-a produs, deseori, necazuri”, totuşi, acestui dascăl Ion C. Brătianu 1-a păstrat o vie re- 
cunoștință și o caldă afecţiune întreaga-i viaţă: „fata, ne spune Sabina Cantacuzino, fiica lui, trata pe bătrânul 
Simonide, cocoșat de vârstă, cu tot respectul cuvenit, îl poftea adeseori la masă, deși bietul om era uneori intimidat de 
înalta situaţiune a fostului său elev”. 

După un an de studiu la şcoala publică din Piteşti, lon C. Brătianu a fost nevoit să abandoneze învăţătura. La vârsta 
de 14 ani, „cam fără voia lui”*!, lon C. Brătianu a intrat în armată cu gradul de iuncăr. „Lui însă nu-i plăcea această 
carieră şi se ruga în deşert să-i fie îngăduit a-și urma Studiile””, dar a trebuit să se supună voinţei unor părinţi preo- 
cupaţi să-i asigure o carieră bine retribuită şi de vază. Ca atare, la 24 martie 1835, împreună cu fratele său mai mare, 
Teodor, devenit ofiţer în armata națională recent instituționalizată, a părăsit casa părintească îndreptându-se spre Bucu- 
reşti, unde urma să fie încadrat într-un escadron de cavalerie condus de fratele său“. La 3 aprilie 1838, după o instruire 
efectuată timp de trei ani, Brătianu a dobândit gradul de praporcic (sublocotenent)'”. 

Unitatea sa se afla cantonată în Bucureşti, dar pe timpul verii efectua deplasări la Zimnicea, unde soldaţii participau 
la muncile agricole ale sezonului. În astfel de împrejurări, lon C. Brătianu l-a cunoscut pe Grigore Caracaş, fiul unui 
vestit medic, încadrat ca ofiţer în armata naţională, cu care a rămas prieten tot restul vieţii5. 

În afara obligaţiilor impuse de slujba militară, o bună parte a timpului a petrecut-o studiind. Prietenia cu Grigore 
Caracaş i-a dat posibilitatea de a pătrunde în biblioteca acestuia, formată în majoritate din cărți în limba franceză, „lui 
inabordabile, căci nu ştia această limbă decât foarte rudimentar. Dar cu o voință nestrămutată se puse pe lucru și 
atât le citi şi răsciti încât învăţă limba în mod empiric”. „Îi plăceau mai ales operele istorice, politice şi filosofice 
ale Enciclopediştilor şi ale lui Rousseaw””. 


” Apostol Stan, Jon C. Brătianu. Un promotor..., p. 17. 

* Sabina Cantacuzino, op. cit., p. 2. 

” Ibidem, p. 3. 

* Apostol Stan, Jon C. Brătianu. Un promotor... p. 18-19. 
* Nicolae Isar, Școala Naţională de la Sf. Sava şi spiritul epocii (1818-1859), Bucureşti, Editura Universităţii București, 1994, p. 10. 
*7 Apostol Stan, Jon C. Brătianu. Un promotor..., p. 19. 

* Nicolae Isar, op. cit., p. 136. 

” Sabina Cantacuzino, op. cit., p. 3. 

* Ibidem. 

*! Horia Furtună, op. cit., p. 7. 

“ Sabina Cantacuzino, op. cit., p. 3. 

* Apostol Stan, Jon C. Brătianu. Un promotor..., p. 20. 

* Ibidem, p. 21. 

* Constantin Răutu, op. cit., p. 21. 

* Sabina Cantacuzino, op. cit., p. 4. 

“7 Grigore Tăuşan, Gheorghe Lazăr, op. cit., p. Il. 

„Firea lui simpatică atrăgea atenţia tuturor [...] era harnic, conştiincios, serios, vesel, afecmmos şi modest”. Cu 
aceste calităţi, s-a făcut repede plăcut familiei Caracaş şi rudelor acesteia, familiile Odobescu, Mănescu şi lacovache, 
pe care le însoțea la reuniuni şi banchete”. Într-o astfel de ocazie a câştigat atenţia domnitorului Alexandru Ghica care 
şi-a mărturisit admiraţia pentru Ion C. Brătianu, spunând celor de faţă că „o să iasă ceva din acest băiar””. Vizitând 
des casa Ecaterinei Odobescu, soţia colonelului Odobescu şi sora lui Grigore Caracaș, Ion C. Brătianu l-a cunoscut pe 
C. A. Rosetti, „cu care s-a legat așa de fiăţeşte mai târziu, dar de care atunci fugea găsindu-l prea nebunatic”" 

În mediul intelectual din capitală a cunoscut şi alți tineri, printre care lon Ghica, frații Golescu, fraţii Nicolae şi 
Costache Bălcescu, Cezar Bolliac, Eugen Predescu și alţii, cu care gusta „din toate petrecerile societății noastre” 
Având la dispoziţie literatura franceză din biblioteca amicului său, Caracaş, totodată simțindu-se atras de cercurile so- 
ciale înalte la reuniunile cărora lua parte, în el a început să se sădească pasiunea pentru politică, pentru dezbaterile pri- 
vind nevoile societății româneşti. Interesul pentru destinele ţării sale este ilustrat şi într-o scrisoare adresată fratelui 
său, Dumitru, aflat la studii în capitala Franţei. Împărtăşind aceleași simțăminte cu ale lui Dumitru, Ion C. Brătianu îşi 
exprima bucuria că fratele său n-a încetat a se preocupa de soarta patriei”. Îl sfătuia să fie prudent, mai ales faţă de 
personajele din anturajul domnitorului, printre care şi Manolache Florescu, venit la Paris şi cu misiunea de a vedea 
„duhul tinerilor de acolo ”, deoarece ideile liberale din minţile generaţiei de tineri români aflaţi în străinătate nu erau 
pe placul celor rămași acasă“. 

Ion C. Brătianu era cuprins şi el de ideea desăvârşirii studiilor în străinătate, după exemplul numeroşilor tineri din 
generaţia lui. La 14/26 martie 1841, i-a comunicat lui Dumitru că de un an făcea strădanii să plece la Paris, dar tatăl 
său nu consimţea“. Gândul acesta a coincis în mod fericit cu o împrejurare favorabilă. Deoarece Ion C. Brătianu a do- 
vedit o deosebită silinţă în cariera militară, colonelul Odobescu I-a înscris printre ofiţerii care urmau a fi trimişi pentru 
specializare în străinătate. S-a văzut, însă, nevoit să renunţe la această acțiune pentru că Adunarea Obştească i-a refu- 
zat orice fel de cheltuială în plus. Totuşi, pentru a-și atinge scopul, domnitorul a recurs, prin colonelul Odobescu, la un 
alt mijloc mult mai practic: i-a sfătuit pe părinţii tinerilor aleşi să plece în Franța să-i ţină pe cheltuiala lor. Clucerul 
Dincă Brătianu, deputat de Argeş, om cu stare materială prosperă, a acceptat trimiterea fiului său în Franța“. 

Părăsind cadrele armatei cu gradul de praporeic”, la 6 iulie 1841, Ion C. Brătianu a plecat să-și desăvârşească pre- 
gătirea intelectuală în Franţa și să cunoască climatul social şi politic de acolo.“ Paralel cu frecventarea cursurilor Şco- 
lii Militare din Paris, a fost atras de o serie de personalități pariziene care, manifestându-se liber în viața publică, 
realizau o adevărată revoluţie în spiritele tinerilor. A încercat să înțeleagă sensul şi tendinţele politice ale Europei frec- 
ventând cursurile predate la College de France de către Jules Michelet, Edgar Quinet şi Adam Mickiewicz”. Cei trei 
profesori expuneau auditoriului ideile lor despre republică și democrație, dezvoltând în paralel teorii privitoare la drep- 
tul fiecărei comunităţi naționale de a fi ea însăşi, susținând că acestea trebuie să se organizeze în entităţi politice dis- 
tincte şi independente. Graţie acestor profesori, College de France din Paris a trecut de la cercetarea științifică la 
acțiunea de transformare a societăţii spre democrație şi libertate. Expunerile lor au contribuit, în mare măsură, la for- 


*% Sabina Cantacuzino, op. cit., p. 3-4. 

* Apostol Stan, Jon C. Brătianu. Un promotor... p. 21. 
* Sabina Cantacuzino, op. cit., p. 4. 

" Ibidem. 

” Apostol Stan, Jon C. Brătianu. Un promotor..., p. 2. 
% Alexandru Cretzianu, op. cit., p. 99 

“ Ibidem, p. 100. 

* Ibidem, p. 105-106. 

* Constantin Răutu, op. cit., p. 23. 

A Apostol Stan, Jon C. Brătianu: rolul său în revoluția de la 1848 şi în exil, în „Studia et Acta Musei Nicolae Bălcescu", tom V-VI, 

marea generaţiei care a pregătit și realizat revoluţia de la 1848, care a avut drept idealuri egalitatea politică și socială, 
libertatea individuală și naţională. 

Audierea cursurilor de la colegiu l-a determinat, în 1845, să se înscrie într-un cerc studenţesc alcătuit din tineri de 
diferite naţionalităţi, cerc condus de Jean Bataillard, cel care înființase „Journal de Ecoles”, publicaţie a studenților de 
la College de France“. 

La Paris s-au strâns legăturile lui Ion C. Brătianu cu C.A. Rosetti, acesta din urmă influenţându-i tot mai mult gân- 
direa politică. Tot aici, încă de la început, a activat în cadrul Societăţii Studenţilor Români unde, din decembrie 1845, 
a subscris sume de bani în contul acesteia”, participând, în acelaşi timp, la acţiunile politice iniţiate de studenții ro- 
mâni din capitala Franței. Acelaşi Ion C. Brătianu, alături de C.A. Rosetti, Nicolae Bălcescu sau Mihail Kogălniceanu, 
s-a numărat printre semnatarii unui act de constituire a unei societăţi — Însocierea Lazariană — ce-şi propunea înfiinţa- 
rea de școli în Principate”. Tineretul din cele două Principate a înţeles să contribuie, astfel, la cultivarea limbii române 
printr-o reţea de școli, considerate un mijloc adecvat de dezvoltare a conștiinței naţionale. 

Fiind în relaţii cu oameni politici francezi, alături de C.A. Rosetti şi de fratele său, Dumitru, încă din perioada 
1844-1846, Ion C. Brătianu a devenit membru al lojilor masonice „I” Athenee des Etrangers” şi „la Rose du Parfait 
Silence du Grand Orient de France”, unde a ajuns la gradul de maestru”. 

Făcându-și relaţii în cercurile politice și în cele ale presei franceze, lon C. Brătianu s-a străduit să facă cunoscute 
idealurile de regenerare românească prin articole favorabile Principatelor Române, publicate în presă“. Cunoscând de- 
putaţi din Adunarea Legislativă a Franţei, Brătianu le-a solicitat acestora să vorbească de la tribuna Adunării despre 
„chestiunea moldo-valahă””, așteptând sprijin din partea unei mari puteri, ca Franţa, pentru scoaterea Principatelor 
Române de sub suzeranitatea otomană şi protectoratul rusesc. 

În timpul evenimentelor revoluţionare din februarie 1848 din Paris, lon C. Brătianu şi C.A. Rosetti, împreună cu 
alți tineri români, au participat la răsturnarea regimului lui Ludovic Filip. Că a fost aşa, o dovedeşte scrisoarea lui lon 
C. Brătianu şi C.A. Rosetti către Edgar Quinet, din 26 iunie 18485, când, solicitând ajutor Franţei, cei doi arătau că 
românii erau îndreptăţiți să primească sprijinul acestei puteri datorită contribuţiei lor în luptele de pe baricadele Parisu- 
lui la triumful noului regim. A reușit, împreună cu fratele său, Dumitru, să stabilească relaţii chiar cu fruntaşi ai revo- 
luţiei; a purtat discuţii cu Alphonse de Lamartine, ministru de Externe al guvernului provizoriu, solicitând ajutorul 
Franţei în acţiunea de renaștere naţională şi politică a poporului român”. 

Încurajat de succesul revoluţiei franceze, Ion C. Brătianu a revenit în ţară, la începutul lui aprilie 1848, împreună cu 
fratele său, Dumitru, spre a contribui la declanşarea revoluţiei române. Pe 9 aprilie a participat la cele două şedinţe ale 
comitetului revoluţionar, ținute la locuinţele lui C. A. Rosetti și A. G. Golescu, ocazie cu care au fost primiţi în comitet 
la recomandarea lui Rosetti“. Cu acest prilej, au avut loc dezbateri în rândul comitetului, dezbateri legate de baza so- 
cială a revoluţiei. Pe când Nicolae Bălcescu punea accent pe mobilizarea efectivelor militare, lon C. Brătianu se baza 
pe sprijinul populaţiei, sugerând, în acest sens, că vor veni să impulsioneze mişcarea revoluţionară din Țara Româ- 
nească şi români din Transilvania sau din alte provincii româneşti”. Ion C. Brătianu pornea de la premisa că acțiunea 
iniţiată trebuia să fie nu numai politică, ci și socială, susținând reconstituirea proprietății mici prin emanciparea clăca- 

şilor“. 

Din cauza implicării sale în mișcarea revoluţionară, printr-o poruncă domnească a lui Gheorghe Bibescu, la 20 apri- 
lie, Ion C. Brătianu a fost radiat din rândul ofiţerilor rezerviști ai ţării”. 

La sfârşitul lunii aprilie, el s-a retras la reședința sa de la Florica, prilej cu care a participat, la începutul lunii iunie, 
la izbucnirea mişcării ţărăneşti din Racoviţa, plasa Argeşel, mișcare condusă de Toma Conţescu”. 

Imediat după acest eveniment, alături de ceilalți membri ai comitetului revoluţionar, a participat la elaborarea pro- 
clamaţiei de la Islaz“, devenită „constituţia” revoluţiei. Proclamaţia a fost rezultatul unor discuţii contradictorii care au 
dezvăluit existența, în cadrul comitetului revoluţionar, a trei curente de opinie: democratic, în frunte cu Nicolae Băl- 
cescu, moderat, în frunte cu lon Heliade Rădulescu, şi radical, condus de Ion C. Brătianu şi C. A. Rosetti, care vedeau 
în reorganizarea instituțională baza viitorului stat muntean“. 

Pe 13 iunie, în ultima zi a domniei lui Bibescu, boierii care se împotriveau procesului revoluţionar s-au strâns la re- 
şedinţa mitropolitului Neofit cu intenţia de a formula planuri de restaurare a ordinii regulamentare. Ei au fost, însă, 
dispersaţi de Ion C. Brătianu și Constantin Creţulescu care, strângând în jurul lor populația capitalei, au mers la reşe- 
dinţa lui Neofit. Boierii adunaţi acolo, descumpăniţi, s-au risipit“. 

La 14 iunie, după abandonarea puterii de către domnul ţării, lon C. Brătianu a devenit secretar al guvernului provi- 
zoriu, alături de C.A. Rosetti, Nicolae Bălcescu şi A.G. GolescuS€. Funcţia aceasta a fost de scurtă durată deoarece, 
peste trei zile, împreună cu C.A. Rosetti, el a părăsit postul de secretar, motivând că nu este capabil să îndeplinească 
sarcinile ce-i revin”. În fapt, disensiunile apărute la nivelul noii elite politice nu au făcut posibilă existența unui dialog 
care să asigure pe deplin triumful revoluţiei. Ca orice revoluție, și cea din 1848, din Țara Românească, a propulsat pe 
scena politică oameni cu idei și vederi politice diferite. De asemenea, mulțimea a aprobat acțiunea unuia sau altuia, va- 
lidând și impunând prin manifestările de simpatie, un lider sau altul“. Totodată, zvonul privind iminenta intervenţie a 
trupelor țariste în Muntenia, a adâncit divergenţele ivite între conducătorii revoluţiei. Cei mai mulţi dintre membrii gu- 
vernului provizoriu, înainte chiar de a verifica veridicitatea zvonurilor răspândite de opozanţii noului regim, se şi pre- 
găteau de o retragere în munţi. În schimb, Ion C. Brătianu și C.A. Rosetti erau hotărâți să nu părăsească Bucureștiul şi 
să rămână aici, pentru a rezista“? Aceste păreri divergente au făcut imposibilă coeziunea între noii lideri politici ai ţării 
şi au răcit şi mai mult relaţiile între ei. 

Cele două demisii din guvern, urmată de cea a lui lon Vernescu II, au provocat confuzie în opinia publică și, toto- 
dată, au constituit un semnal favorabil pentru contrarevoluţionari de a pune capăt noii puteri. Înlăturată, momentan, 
prin arestarea membrilor guvernului provizoriu de către coloneii Odobescu și Solomon, puterea revoluţionară a fost 
rapid restaurată de un grup de tineri care au avut în frunte pe lon C. Brătianu, Cezar Bolliac şi Ana Ipătescu. Șapte-opt 
mii de oameni, înarmaţi, au ridicat baricade și au exercitat presiuni asupra celor doi colonei ca să pună în libertate gu- 
vernul provizoriu, ceea ce s-a şi întâmplat”. 

Îngrijoraţi de pătrunderea armatei țariste în Moldova şi de perspectiva intervenţiei lor şi în Muntenia, Brătianu şi 
Rossetti, într-o scrisoare către Edgar Quinet, din 26 iunie, cereau acestuia să devină avocatul cauzei revoluţiei române 

în Franța, românii având nevoie de un sprijin efectiv din partea acestei puteri, cu atât mai mult cu cât Turcia şi Rusia 
păreau decise să intervină în Ţara Românească”. 

Spre sfârşitul lunii iunie, lon C. Brătianu şi-a reluat locul în guvern, conducând și organizând garda municipală din 
București în scopul apărării Munteniei, amenințată de intervenţia armată rusă 7. Relativa stabilitate a noului regim a 
durat până la 28 iunie când, în urma unui zvon potrivit căruia trupele ţariste trecuseră deja Milcovul, îndreptându-se 
spre Bucureşti, membrii guvernului s-au retras spre Rucăr, cu intenţia de a trece în Transilvania. Această situație a de- 
venit favorabilă mitropolitului Neofit şi boierilor conservatori care au repus în drepturi legislaţia şi organizarea statală 
regulamentară. Dar, de îndată ce s-a dovedit că zvonul a fost fals, populaţia, condusă de Ion C. Brătianu, și-a reafirmat 
sprijinul pentru guvernul provizoriu pe care, de altfel, l-au readus la putere. Ca urmare a acestor evenimente, s-a con- 
stituit un nou guvern sub preşedinţia aceluiaşi mitropolit Neofit, alcătuit din I. Câmpineanu, C. A. Kretzulescu, IL. Min- 
cu şi Ion C. Brătianu, secretar”. În această calitate, Brătianu s-a pronunţat ferm pentru aplicarea imediată a unora 
dintre punctele programatice proclamate, mai ales a celui agrar privitor la emanciparea şi împroprietărirea clăcașilor'”. 

Poziţia radicală a lui Ion C. Brătianu a fost exprimată și în discuţiile pe care, la mijlocul lunii iulie, le-a purtat cu 
reprezentantul Porții, Suleiman Pașa. Faţă de amicul său politic, C.A. Rosetti, care-şi moderase poziția, lon C. Brătia- 
nu a dat dovadă de intransigență în chestiunile privitoare la consacrarea deplină a puterii revoluţionare şi ale noilor 
principii ce trebuiau să stea la baza organizării statului român”. Aceleaşi principii le-a reafirmat câteva zile mai târziu, 
la 20 iulie, în faţa unei mulţimi”: „voim ca românul să se restabilească în înşişi ochii săi, ca om, şi să se întroneze în- 
tru toate drepturile sale, ca să poată trăi după legile naturii sale, dezvoltându-se, perfecționându-se şi împlinindu-și 
misiunea sa în societate, cu toată gloria și virtutea de care este capabil [...] voim să aibă o patrie independentă și li- 
beră; o patrie cu 10 milioane de români, care să aibă toți aceleași drepturi și aceleași datorii, o parte întreagă și 
de-opotrivă la suveranitatea naţională”. Cerea mulţimii să demonstreze, prin adeziunea ei la Constituţie, că aceasta 
era fructul dorințelor naţiunii, și nu opera unui grup de anarhiști, după cum susțineau boierii conservatori, îndemnând 
totodată poporul să jure că va apăra revoluţia, chiar cu preţul vieţii”. Adunări similare, conduse de Ion C. Brătianu, 
Cezar Bolliac şi Costache Bălcescu, au mai avut loc în timpul tratativelor purtate cu Suleiman Pașa”. 

După alcătuirea locotenenţei domneşti şi recunoaşterea ei de către emisarul otoman şi de consulii marilor puteri, ca 
urmare a decretului din 14 iulie, ce anunţa alegeri pentru o viitoare Adunare Constituantă, la 1 august, în Bucureşti, s-a 
creat un Comitet Central Electoral format din 19 membri, între care Ion C. Brătianu, Nicolae Bălcescu, A. G. Golescu, 
Cezar Bolliacs, C.A. Rosetti şi Dimitrie Bolintineanut!. Ion C. Brătianu era, în acelaşi timp, şi membru al „Comisiei 
întocmirii Constituţiei”, alături de Ion Heliade-Rădulescu, C.A. Kretzulescu și Ion Voinescu II“?. De asemenea, pentru 
a se înlătura posibilitatea unor eventuale comploturi, pe 11 august Brătianu a preluat comanda Poliției Capitalei, func- 
ție pe care a deținut-o până la 13 septembrie*?. În această calitate, el a organizat o gardă municipală cu misiunea de a 
apăra atât noua ordine, dar și de a fi folosită împotriva unei eventuale intervenţii străine“. 

La 1 septembrie, din inițiativa lui lon C. Brătianu au fost deplasaţi la Giurgiu peste 10.000 de oameni spre a de- 
monstra noului comisar otoman, Fuad Efendi, sprijinul popular de care beneficia noul regim politic din Principat”. 
Acţiunea s-a repetat la 6 septembrie când, în capitală, sub conducerea aceluiaşi Brătianu, au fost mobilizați mii de lo- 
cuitori într-o acțiune de ardere a Regulamentului Organic şi a Arhondologiei. Manifestarea, susținută de discursurile 
lui lon C. Brătianu, Cezar Bolliac şi C. Aristia, şi patronată de mitropolitul Neofit, se dorea a fi o replică la presiunile 
pe care Fuad Efendi le exercita asupra noilor instituţii ale statului și, totodată, o respingere a simbolurilor puterii pro- 
tectoares“. 

În ciuda rezistenţei şi a protestelor exprimate de populaţia capitalei, încă din ziua de 13 septembrie erau reţinute la 
Cotroceni peste 200 de persoane, între care și Ion C. Brătianu“. Majoritatea au fost puse în libertate imediat, dar o par- 
te dintre ele, considerate indezirabile, au intrat în atenţia consulului britanic care a cerut comandanților otomani să-i 
elibereze şi, în baza unui paşaport, să-i treacă peste graniță, în Austria. Astfel, Ion C. Brătianu, C.A. Rosetti, Nicolae 
Bălcescu, A. G. Golescu, Cezar Bolliac, D. Bolintineanu, Ştefan Golescu, Grigore Ipătescu şi alţii (în total, 22 de per- 
soane) au fost conduși la Giurgiu și, de aici, exilaţis?. 

Ajungând la Paris, preocuparea comună a tuturor a fost aceea de a se organiza sub o conducere unitară și cu un 
program precis de acţiune, în ciuda divergenţelor ideologice care continuau să existe între ei”. Astfel, în primăvara 
anului 1850, exilaţii au hotărât să facă din Transilvania un centru clandestin de răspândire a ideilor revoluţionare în în- 
treg spaţiul naţional. Ca atare, la 5 august 1850, lon C. Brătianu a sosit la Sibiu în calitate de trimis al exilaților de la 
Paris pentru a „provoca o nouă mişcare spre libertate şi dreptate şi astfel să înfăptuiască rezultatul pe care îl urmărise 
încă din 1848”%. Aici a intrat în legătură cu revoluționarii transilvăneni cărora le-a oferit material publicistic revoluți- 
onar. Timp de şase luni şi-a desfăşurat această activitate clandestină dar, când rezultatele ar fi trebuit să apară, a fost 
descoperit. A reușit să părăsească Sibiul cu sprijinul lui Axente Sever și al preotului Simion Balint”. 

Asemenea altor exilați, a folosit perioada în care s-a aflat în Franţa pentru a-şi desăvârşi pregătirea intelectuală, 
frecventând cursuri la College de France și Sorbona”. O contribuţie semnificativă a avut-o Ion C. Brătianu și la stabi- 
lirea unor legături între emigrația română și fruntași ai celorlalte revoluţii naţionale europene. Prin trimiterea lui Dumi- 
tru Brătianu la Londra, exilaţii români au reuşit să intre în Comitetul Democratic European şi, totodată, să publice un 
manifest către români”. 

La 29 iunie 1851, s-a luat decizia tipăririi unui ziar, „Republica Română”, ce îi avea ca redactori pe Ion C. Brătia- 
nu, C.A. Rosetti şi Cezar Bolliac. Articolele publicate în cel de-al doilea număr al revistei, între care şi cel al lui lon C. 
Brătianu, intitulat Naţionalitatea, chemau la unirea românilor din toate provinciile româneşti”. 

În iunie 1853, Ion C. Brătianu a fost arestat de poliţia franceză, fiind acuzat de implicarea în comploturile organiza- 
te la Hipodrom şi la Opera comică împotriva lui Napoleon al III-lea”. În cele din urmă, în iulie 1856, ca urmare a unui 
demers al Ministerului de Justiţie francez, a fost grațiat. 

La 25 februarie 1855, aflat în Passy, lon C. Brătianu a adresat diplomatului francez Edouard Antoine Thouvenel un 

memoriu în care atrăgea atenția asupra pericolului pe care îl reprezenta pentru echilibrul european, și îndeosebi pentru 
interesele Franţei, consolidarea poziției Austriei în sud-estul Europei, ca urmare a ocupaţiei militare a Principatelor de 
către aceasta. Soluţia preconizată de Brătianu consta în sprijininul dat de puterile occidentale popoarelor din estul Eu- 
ropei, îndeosebi românilor, pe care să-i ajute să-şi recapete Basarabia și Bucovina, şi cărora să le recunoască dreptul la 
unire într-un singur stat naţional”. Aceleaşi idei privitoare la unitatea națională a românilor au fost reluate şi în alte 
două memorii: Memoriul asupra situaţiei Moldo-Valahiei după tratatul de la Paris” şi Memoriul asupra Imperiului 
Austriei în chestiunea orientului“, publicate în 1855 şi, respectiv, 1857, la Paris. 

Începând din primăvara anului 1857, revoluționarii români au obţinut, treptat, permisiunea autorităţilor de a se re- 
patria. În acest context, Ion C. Brătianu a revenit în ţară, la 8 iulie 1857%, reluând lupta pentru unire și devenind can- 
didat al „partidului național” pentru Comitetul Central al Unirii. La 14 septembrie 1857, a fost ales deputat de Argeș la 
colegiul marilor proprietari în Adunarea Ad-hoc a Munteniei'. În viziunea sa, scopul Adunării era acela de a formula 
înaintea Europei drepturile dorite de națiunea întreagă și, ca urmare, cerea forului consultativ să aducă în prim plan in- 
teresele majore ale ţării, în primul rând pe cel de unitate națională!"!. Ideile sale aveau să se împlinească prin dubla 
alegere a lui Alexandru loan Cuza în fruntea celor două Principate Române, la 24 ianuarie 1859. Principalul obiectiv al 
lui Cuza, după opinia lui lon C. Brătianu, trebuia să fie acela de a emancipa din punct de vedere politic societatea ro- 
mânească, de a declanșa un complex proces menit să realizeze „reconstituirea României”, adică o integrare a celor do- 
uă provincii româneşti, concomitent cu înfăptuirea unor reforme care să schimbe total natura regimului politic, o 
prefacere profundă a instituţiilor!”?. 

În vederea aplicării programului său, Ion C. Brătianu acţiona în corpul legislativ ca principalul exponent al grupării 
radicale, asociind o astfel de activitate cu dezbaterile de idei din paginile ziarului „Românul”, în dorinţa de a familiari- 
za opinia publică românească cu conceptele politicii moderne de guvernare. Deşi fusese „cel mai mare inamic al prin- 
cipelui străin”! a devenit, treptat, adeptul monarhiei, renunțând la ideile sale republicane. Preocupat de instituirea 
unei dinastii străine în timpul Adunărilor Ad-hoc, lon C. Brătianu considera că respingerea unui asemenea principiu 
s-ar constitui într-un adevărat „eşec naţional”"%. Această formă de guvernare reprezenta, pentru el, „independenţa ab- 
solută”, iar o dinastie străină ar fi adus un prestigiu extern şi, totodată, ar fi înlăturat ambițiile şi rivalitățile din sânul 
unor familii de demnitari'%. 

Odată cu instaurarea regimului politic al domniei personale a lui Cuza, la 2 mai 1864, Ion C. Brătianu s-a retras la 
proprietatea sa de la Florica. Aceasta, alături de casa lui C.A. Rosetti, din Bucureşti, au devenit centrele de reorganiza- 
re ale activităţii politice radicale. În vederea instituirii dinastiei străine, s-a creat un comitet tripartit alcătuit din radi- 
cali, moderați și conservatori, care au încercat să câștige de partea lor șefi ai armatei, nemulțumiți şi ei de regimul 
domniei personale'%*. În timp ce Rosetti lua asupra sa responsabilitatea organizării mișcării de răsturnare a lui Cuza, 
Brătianu pleca în străinătate pentru a căuta un principe care să-l înlocuiască!”. 

Conduşi de liberal-radicali, complotiştii au pregătit şi realizat detronarea lui Cuza, la 11 februarie 1866. 


% Valeriu Stan, Un memoriu inedit al lui Ion C. Brătianu din perioada exilului, în „Revista istorică”, tom III, 1992, nr. 7-8, p. 842-845. 
” Din scrierile și cuvântările lui Ion C. Brătianu. Lupta pentru redeşteptarea naţională, vol. | (1821-1866), p. 149-181. 
* Ibidem, p. 241-276. 
” Ion C. Brătianu. Viaţa și faptele sale (1821-1921), p. 20. 
'% Apostol Stan, Jon C. Brătianu. Un promotor..., p. 74. 
101 7p 
Ibidem. 
'% Din scrierile şi cuvântările lui Ion C. Brătianu. 1821-1891, vol. L, p. 416-417. 
103 77; 
Ibidem, p. 533. 
'% Ibidem. 
'% Ibidem, p. 415. 
'% N.N. Hârjeu, Istoria Partidului Naţional Liberal. De la origini până în zilele noastre, vol. 1, Bucureşti, Institutul de Arte Grafice „Spe- 
ranța”, 1915, p. 235. 
'% Ibidem, p. 239. 

În condiţiile refuzului lui Filip de Flandra de a ocupa tronul'%, a fost avansată ideea aducerii lui Carol de Hohen- 


zollern. Cu încuviințarea guvernului, lon C. Brătianu s-a deplasat la Dusseldărf, unde a avut o întrevedere cu 
Carol-Anton de Hohenzollern, guvernatorul Rhenaniei, şi cu fiul acestuia, Carol. Acceptată în principiu de Carol, can- 
didatura sa a fost, apoi, ratificată în ţară printr-un plebiscit". Paralel cu desfăşurarea acţiunilor de recunoaştere a lui 
Carol ca domnitor, la București a început activitatea de elaborare a unei Constituţii, care urma să pună bazele noului 
sistem politic. Ca deputat în Adunarea Constituantă, lon C. Brătianu avea să devină unul dintre părinții Constituţiei din 
1866. Totodată, ca ministru de Finanţe, a încercat să refacă situaţia precară a bugetului statului prin emiterea de hâr- 
tie-monedă!'0, acțiune care s-a lovit de opoziţia conservatorilor, iar ca ministru de Război a inițiat un plan de înarmare 
a țării!!!. Ca urmare a acestor acţiuni, deşi se bucurau de susținere din partea societăţii, liberal-radicalii au fost nevoiţi 
să părăsească guvernul!!?. În mare măsură, mulțumită lui Brătianu, radicalii reuşiseră să-și creeze o puternică organiza- 
ție politică. Păreau sortiți să rămână la guvernare o bună bucată de vreme, dar, în cele din urmă, Carol a renunţat să 
mai apeleze la ei din cauza radicalismului ideilor lor. 

După demisia din Cameră şi înfrângerea suferită în alegerile parlamentare din primăvara anului 1871, atât Ion C. 
Brătianu, cât și bunul său amic şi coleg de partid, C.A. Rosetti, s-au retras din viaţa politică a țării. De altfel, C.A. Ro- 
setti a părăsit ţara, plecând în Franţa, dezamăgit de cursul pe care-l luase viaţa politică românească prin instalarea unui 
guvern conservator agreat de principele Carol. Intenţiona să deschidă un pension de băieţi la Paris, pentru a-i întreţine 
pe cei trei fii ai săi, Mircea, Vintilă şi Horia, dar, din cauza cheltuielilor de aici, la începutul anului 1873, a fost nevoit 
să vândă tipografia ziarului „Românul”, proprietatea sa. A revenit în ţară în primăvara anului 1875, pentru a lua parte 
la campania de răsturnare a guvernului conservator, iniţiată de viitoarea „coaliţie de la Mazar-Pașa”!!. 

În schimb, Ion C. Brătianu s-a retras la reședința lui de la Florica, din Argeş!!*. Florica era una dintre proprietăţile 
pe care tatăl său, Dincă Brătianu, le lăsase moştenire fiilor săi, alături de cele de la Tigveni, Morăreşti, Gruiul, Rudeni, 
Poiana, Râul-Alb, Mălureni, Galeşul-Brătieni, Lerești şi Sâmbureşti. Dintre toate acestea, la moartea lui Dincă, surve- 
nită la 10 februarie 1844, Ion C. Brătianu le-a moștenit pe cele de la Florica, Mălureni, Galeșul-Brătieni, Lerești şi 
Sâmbureşti, proprietăţi de dimensiuni mici şi mijlocii. Ele au fost diminuate, ulterior, prin vânzări succesive făcute din 
cauza nevoii de bani pe care o reclamau studiile sale de la Paris şi din cauza activităţii în viaţa politică a ţării. În 1858, 
a început să reconstruiască vechea casă de la Florica, de pe „dealul admirabil împodobit cu pomii cei mai buni ce se 
găseau în țară”!!5. 

Pe vremuri, Florica fusese vie domnească a lui Constantin Brâncoveanu, mărturie stând şi bolțile unei pivnițe vechi 
din apropiere!!€. O tradiţie din partea locului spunea că și castanii de pe deal, singurii din zonă, tot Brâncoveanu i-a 
plantat, fiind aduşi tocmai din Italia. Priveliştea şi locul l-au încântat pe Brătianu şi, de aceea, alături de soția sa, Pia, a 
început să transforme modesta casă de numai patru camere, într-o clădire cu pivniţă, parter și etaj, conform nevoilor şi 
gusturilor proprii, dispunând de zece camere!!”. Şi-a amenajat o bibliotecă frumoasă, cu ediţii rare de istorie româ- 
nească şi universală. Odată cu casa, au fost ridicate şi o serie de anexe pentru adăpostul animalelor, indispensabile pen- 


1% Joan Scurtu, Monarhia în România: 1866-1947, București, Editura Danubius, 1991, p. 11. 


'% Dan Berindei, Diplomaţia românească modernă de la începuturi la proclamarea independenţei de stat (1821-1877), București, Editu- 
ra Albatros, 1995, p. 157. 

' Ion C. Brătianu. Viaţa şi faptele sale (1821-1921), p. 55. 

' Dan Berindei, Societatea românească în vremea lui Carol 1 (1866-1876), București, Editura Militară, 1992, p. 45. 

” Keith Hitchins, România: 1866-1945, București, Editura Humanitas, 1994, p. 41. 

* Vasile Netea, C.A. Rosetti, Bucureşti, Editura Științifică, 1970, p. 303-304; Constantin Bacalbaşa, Bucureștii de altădată, vol. |, Bucu- 
eşti, Editura Eminescu, 1987, p. 96. 

* Vasile Netea, op. cit., p. 303; Sabina Cantacuzino, op. cit., p. 44. 

* Sabina Cantacuzino, op. cit., p. 6. 

* on Pillat, Florica și casa Brătienilor, Bucureşti, Informaţia zilei, 1944, p. 6. 

7 Ibidem, p. 9-10. 

tru o gospodărie profilată nu numai ca reşedinţă, ci şi ca fermă productivă!!$. 

Ca bun gospodar, se îngrijea de grădina, livada și via sa. Cultiva lucernă şi rapiță pentru hrana vitelor din gospodă- 
rie'', primăvara fiind ocupat cu pritocirea vinurilor, repararea și spălarea butoaielor, pentru a obţine un vin bun". În 
iulie 1871, de pildă, în timp ce soţia și copiii se aflau la odihnă, la Bughea (lângă Câmpulung-Muscel), el strângea fâ- 
nul din luncă alături de oamenii angajaţi!?|. „Se trezea la patru dimineaţa, indiferent de anotimp, şi îşi bea liniştit cea- 
iul, la care adăuga puţin lapte și două felii de fianzelă cu unt”. Apoi, se ducea să aranjeze gospodăria, indiferent de 
vremea de afară: „nu-l opreau nici căldura, nici frigul, își colinda dealul, supraveghea muncitorii în vie și la zăvoi; 
adesea le lua sapa din mână și îi îndemna la lucru, dar le dădea câte un păhărel de ţuică din sticla ce pentru ei o pur- 
ta în buzunar”, 

Viei de la Florica, întinsă pe aproape toată suprafaţa proprietăţii sale, i s-a adăugat, mai târziu, cea din Floreasca'7; 
alături de vie, mai avea o livadă cu pruni, piersici și duzi, aceștia din urmă fiind folosiţi şi la creșterea viermilor de mă- 
tase. Prunele şi piersicile erau conservate spre a fi consumate pe timpul iernii, uscate sau confiate în zahăr'”, ori făcea 
rachiu din ele, iar din struguri făcea vin, aceste produse fiind comercializate pe pieţele din Bucureşti. Ziarul „Româ- 
nul”, de pildă, publica anunţuri referitoare la vânzarea vinului: „vin a/b de patru ani din viile d-lui Ion Brătianu. Vadra 
13,50 lei „1%. Vinurile le mai obținea și de pe podgoria de la Drăgăşani, acestea fiind puse la vânzare în „butoaie de la 
10 vedre în sus”. Cei interesați puteau cumpăra vinurile de la depozitul din strada Apolodor, nr. 6, dar și în cantități 
mai mici, în schimbul preţului de „16 sfanţi vadra”!”7. Erau recomandate şi vinurile obţinute la podgoria Măgura, la 
prețul de 1,50 lei/sticla, dar şi ţuica obţinută la aceeași podgorie, comercializată la prețul de 2 lei/sticla'%%. Vinurile mai 
erau comercializate și la un depozit din Bucureşti, ce aparţinea prietenului său din armată, Eugeniu Carada'”. 

Alături de vin şi ţuică, Brătianu comercializa şi fructe, lapte, brânză, smântână şi unt!%0, toate de calitate superioară, 
apreciate chiar şi de principele Carol, care declara: „cu toate insistențele mele, la domeniile și fermele regale nu pot 
obține untul de la Florica”"!. „Brânza şi smântâna de aici, spunea D. A. Sturdza, te duc în păcatul lăcomiei”"?. Ace- 
eaşi părere pozitivă era împărtăşită şi de Constantin Bacalbaşa, care declara despre produsele de la ferma lui Brătianu 
că „erau toate de cea mai bună calitate, fiind foarte mult căutate pe piaţă”"*, şi îi aprecia spiritul de întreprinzător 
spunând despre acesta că „era cel dintâi boier care punea în comerț lucruri fabricate în ferma lui. Acesta era un mare 
merit pentru vremea aceea şi crea omului un titlu de democratist”". Pentru buna administrare a proprietăţilor păstra o 
strictă evidenţă a veniturilor și cheltuielilor într-un registru special pe care-l numea „condica mare”!5, în care erau tre- 
cuţi şi salariaţii care, ocazional, munceau pe proprietatea sa. 

Deşi producător al acestor delicatese atât de mult lăudate, Ion C. Brătianu a rămas acelaşi om modest: „fata bea pu- 


'15 Din corespondenţa familiei Ion C. Brătianu, ediţia lon Nistor, vol. L, Bucureşti, Imprimeriile Independenţa, 1935, p. 21. 
"1 Ibidem, p. 15. 

'% Ibidem, p. 18. 

1 1bidem, p. 151-152. 

'% Sabina Cantacuzino, op. cit., p. 53. 

'% Ibidem, p. 55. 

1% Ibidem, p. 6. 

'% Din corespondenţa familiei Ion C. Brătianu, vol. |, p. 42. 
'% Românul", XV, 1871, 12-13 aprilie, p. 309. 

7 Românul", XV, 1871, 25 iulie, p. 629. 

1% Românul", XVII, 1873, 18 iulie, p. 610. 

1% Românul", XVIII, 1874, 9 octombrie, p. 878. 

'5 Românul", XVI, 1872, 20 octombrie, p. 920. 

'5! cf. Sabina Cantacuzino, op. cit., p. 54. 

'% Ibidem. 

15 Constantin Bacalbaşa, op. cit., p. 9%. 

' Ibidem. 

'5 Din corespondenţa familiei Ion C. Brătianu, vol. |, p. LL. 


20 | Muzeul Naţional Brătianu 


țin vin alb. El nu se obosea de același menu. Veşnic l-am pomenit cu două ouă fierte, un cotlet, cartofi copți cu unt, un 
măr sau fragi, o bucăţică bună de lisă de chitră, ieșită din oficina mamei, căci ținea mult la desert de când fusese în 
Franţa.” [...] „Acest regim bazat pe gusturile şi experienţa lui l-a conservat așa de sprinten şi de voios până la ulti- 
ma boală care l-a răpus” 5 7. declara fiica lui, Sabina Cantacuzino, care conchide spunând că „pe nimeni n-am cunosct 
mai simpli şi mai neatârnaţi în viaţa lor ca pe tata şi pe bărbatul meu "8. 

Aceeași modestie de care dădea dovadă Brătianu o aflăm și de la un ziarist francez care, în trecere prin România, 
l-a cunoscut: „camera sa de culcare nu conţine decât un mic pat de fier și câteva mobile demne pentru un student să- 
rac”? 

Nu doar gospodăria de la Florica au făcut obiectul atenției lui Ion C. Brătianu, ci şi educaţia celor şapte copii ai săi: 
Sabina, Ionel, Dinu, Vintilă, Maria, Tatiana şi Pia'“. Acelaşi devotament pentru copii l-a arătat şi Pia Brătianu, care 
şi-a consacrat marea parte a timpului educării acestora, învățându-i să scrie şi să citească, predându-le matematică, ge- 
ografie, limbile franceză!"! şi latină'”. Mai apoi, a angajat profesori particulari şi a transformat casa într-o mică şcoală, 
în care copiii luau lecţii de pian, desen, învățau religie ori limbile franceză şi germană". Ion C. Brătianu s-a ocupat 
direct de educaţia copiilor şi „pe cât era de desmierdător și iubitor”, când se juca cu ei, „pe atât de sever și neînduple- 
cat când era vorba de lecţiile lor”. Avea, însă, grijă ca sărbătorirea Crăciunului să-i ofere un nou prilej de a dărui 
copiilor cadourile mult aşteptate", iar la rândul lor, copiii îi ofereau daruri „folositoare” cu ocazia zilei de naștere, 
considerată ca cea mai mare zi din tot anul, și care era sărbătorită de Sf. lon'*. 

Florica era şi locul unde Brătianu se întâlnea cu prietenii şi vecinii săi. Cei mai frecvenți vizitatori erau Golești, iar 
cel mai iubit dintre aceştia era Alexandru G. Golescu, căruia cei șapte copii îi spuneau „papa Golescu”, datorită afecți- 
unii pe care le-o arăta'“”. Tot aici veneau şi alţi prieteni de familie, între care Eugen Stătescu, Ghiţă Enescu, Eugeniu 
Carada, Gh. C. Cantacuzino şi alţii care, uneori, stăteau chiar un anotimp întreg'“5. Pentru aceștia, era un bun prilej să 
răsfoiască presa și să schimbe opinii privitoare la adversarii lor politici, conservatorii”. 

Deşi nu s-au mai aflat la guvernare până în 1876, radicalii au rămas cea mai bine organizată formațiune liberală și, 
în frunte cu Lon C. Brătianu, au iniţiat procesul formării unui partid liberal unificat!“. 

Constituirea unui partid politic, care să unească toate formațiunile liberale, a fost rezultatul a patru ani de opoziţie 
(1871-1875) şi al eforturilor depuse în tot acest timp de a găsi un teren comun de discuţie, care să poată da naştere unei 
ideologii liberale omogene. Tendinţele de coagulare politică la nivelul întregii mișcări liberale au început încă din pri- 
măvara anului 1871, atunci când, în condițiile constituirii unui guvern conservator, condus de Lascăr Catargiu, liberali 
precum Ion C. Brătianu, Mihail Kogălniceanu, N. Ionescu, lon Ghica, N. Pâclianu au lansat un apel la unitate liberală 


A d cai 151] A . haz A . u ș A ia 
în faţa „reacţiunii conservatoare” ” . Totuşi, unitatea „partidei liberale întrunite” avea să se realizeze, mai întâi, în plan 

ideologic şi, apoi, în plan politic. 

Primul pas l-au făcut gazetele și ziarele de nuanţă liberală care, din necesitatea de a-și clarifica poziţia în cadrul 
propriilor curente de idei, dar şi din nevoia de a se situa unitar pe o poziţie opusă guvernului conservator, au trecut la 
organizarea unui congres al presei românești, în fapt, al presei liberale. Congresul s-a desfăşurat la Bucureşti, în sala 
Hotelului Lazăr, de pe Podul Mogoşoaiei, deasupra băcăniei Dragomir'”, la 8/20 noiembrie 1871, sub preşedinţia lui 
A. D. Holban, un liberal care, în Raportul asupra situaţiunii ţării, încerca stabilirea unei conduite comune pentru în- 
tregul curent liberal. 

Congresul s-a bucurat de participarea câte unui redactor de la fiecare publicaţie liberală: Emil Costinescu de la 
„Românul”, A. D. Holban de la „Uniunea liberală” din laşi, George Misail de la „Gazeta de Bacău”, Cezar Bolliac de 
la „Trompeta Carpaţilor”, Alexandru Lupaşcu de la „Semănătorul” din Bârlad, V. A. Urechia de la „Informaţiunile”, 
N. T. Orăşanu de la „Daracul”, G. Dem. Teodorescu de la „Ghimpele”, Dem. Pandravu de la „Asmodeu”, Alexandru 


Lăzărescu de la „Informaţiunile” din Galaţi, M. Nerrone Popp de la „Opiniunea publică”, preotul Gr. Musceleanu de la 
>>154 


x» 


„Biserica română” şi dr. D. Severeanu de la „Gazeta medico-chirurgicală 

La încheierea congresului, participanţii au adoptat un program în 15 puncte, program care făcea trimitere către dife- 
rite aspecte ale vieţii sociale, economice, politice interne şi externe românești. Primul articol se referea la organizarea 
politică internă a statului român; era respinsă orice idee autoritară sau dictatorială care ar fi dus la „asuprirea unei 
părți din naţiune prin cealaltă [...] Legea celor care conduc țara trebuie să aibă la bază principiul libertăţii naţionale, 
al guvernării, prin naţiune şi pentru naţiune”5. În privinţa politicii externe, se cerea promovarea unei conduite de 
apropiere față de „națiunile latine din Occident” şi să se combată orice ameninţare directă sau indirectă de „germani- 
zare” a României!*. Se dorea o economie românească solidă, care să beneficieze de credite din partea unei rețele de 
bănci judeţene şi urbane. În plus, România trebuia să asigure un „învățământ general, gratuit și obligatoriu”, o justiţie 
care să asigure „egalitatea” tuturor în faţa legii, suprimarea noilor impozite impuse de conservatori, iar în plan admi- 
nistrativ să existe o autonomie judeţeană şi comunală!'“”. Apărarea ţării să se facă prin „înarmarea generală a poporu- 
lui”; o armată solidă ar fi însemnat posibilitatea apărării unei alte instituţii a ţării, biserica, aceasta trebuind să-și 
păstreze poziţia sa autocefală! 

În finalul programului se cerea respectarea principiilor înscrise în legea fundamentală a ţării: „Jiberatea electorală, 
libertatea cuvântului, libertatea presei, libertatea întrunirilor, libertatea întrunirilor, libertatea învățământului naţio- 
nal, dreptul de petiționare, instituțiunea juriului”, toate acestea fiind, de fapt, „punctele cardinale pe care se reazimă 
edificiul nostru politic”? 

Prin programul adoptat, Congresul presei a avut meritul că a strâns laolaltă diferite grupări liberale şi a determinat 
aderarea acestora la un set de principii şi valori comune. 

Invitaţiile la unitatea formațiunilor liberale au continuat a fi lansate şi în anii următori, când viaţa politică româ- 
nească a fost dominată de conservatori. Liberalii radicali, beneficiind de un organ de presă propriu, „Românul”, dar şi 
moderaţii, precum Mihail Kogălniceanu sau lon Ghica, s-au adresat opiniei publice îndemnând-o să se intereseze mai 
mult de afacerile publice ale țării şi să exercite un control mai atent asupra aleşilor din parlament!“. La 25 septembrie 


'* Constantin Bacalbașa, op. cit., p. 107. 


155 Românul”, XV, 1871, 11 noiembrie, p. 973. 

'% Ibidem, p. 975. 

'55 Ibidem, p. 973. 

'5 Ibidem. 

'57 Ibidem. 

'5 Ibidem. 

1 Ibidem. 

'% Apostol Stan, Grupări și curente politice în România între Unire și Independenţă (în continuare: Grupări şi curente politice...), Bucu- 
reşti, Edit. Ştiinţifică şi Enciclopedică, 1979, p. 405-406. 

1871, liberalii radicali au creat un club politic intitulat sugestiv „Uniunea liberală”!€!, menit să organizeze, periodic, 


întruniri publice în care să-și facă cunoscute ideile politice“. Ideea înființării unor cluburi liberale a prins destul de 
repede astfel că, în 1873, liberalii radicali aveau deja organizaţii în teritoriu, în orașele cele mai importante: Piteşti, 
Ploieşti, Craiova, Giurgiu, Galaţi, Brăila şi Dorohoi!%, aceste filiale urmând să constituie baza unui viitor partid politic 
liberal. 

Aceeași politică economico-financiară pe care trebuia să o urmeze ţara, gândită de diferite personalități ale timpu- 
lui, între care şi lon C. Brătianu, a determinat reunirea acestora în anii 1873 şi 1875, cu ocazia înființării societății 
„Creditul Funciar Rural” și, respectiv, a societăţii de asigurare „Unirea”. Înfiinţarea acestor două instituţii a însemnat 
un pas în plus spre formarea unei ideologii liberale unitare şi a unui partid liberal unic. 

În plus, membrii opoziţiei din parlament nu mai luau cuvântul în numele lor sau al formațiunilor pe care le repre- 
zentau, ci în numele întregii mișcări liberale din ţară. Personalităţi liberale din afara parlamentului, precum lon C. Bră- 
tianu, au contat pe sprijinul celor din parlament, mai ales pe Ion Ghica și Mihail Kogălniceanu'%5. 

Pe de o parte, tensiunile din cadrul coaliției majoritare conservatoare, iar pe de altă parte, apropierea de idei din 
rândul mișcării liberale, i-au determinat pe aceştia din urmă să înțeleagă că ceea ce-i uneşte trebuie să fie mai puternic 
decât ceea ce-i desparte. Contextul politic din epocă a fost foarte bine exprimat de Constantin Bacalbaşa în amintirile 
sale, atunci când afirma următoarele: „cu cât un partid posedă mai mulți oameni de valoare, cu atât dorinţa fiecăruia 
de a ajunge la locul cel dintâi este firească. Dacă în sânul maselor rivalitatea politică nu există, de la individ la indi- 
vid, motivul este ușor de înţeles, motivul este că în sânul acestei mase nu există întâietăţi de revendicat. Astfel, se ex- 
plică de ce partidele, atăt cât sunt în opoziție, își păstrează disciplina și nu o pierd decât după ce au ajuns la putere. 
În opoziţie, nimeni nu râvneşte locul celuilalt, care este un loc de egală resemnare”. 

Procesul de constituire a unui partid liberal a mai făcut un pas înainte în iarna anului 1875, în contextul convocării, 
pentru primăvara din același an, a colegiilor electorale pentru alegerea unei noi Camere. La 4 ianuarie 1875, în Bucu- 
reşti a luat fiinţă un comitet central electoral!” care își propunea coordonarea activităţii politice la scara întregii ţări, în 
vederea obţinerii majorităţii în Camera Deputaţilor. Menirea sa era şi aceea de a asigura respectarea legalităţii și for- 
marea unei Camere bazată pe votul liber al alegătorilor. Aproape trei săptămâni mai târziu, la 23 ianuarie 1875, a apă- 
rut şi un jurnal semnificativ intitulat „Alegătorul liber”, editat de acest comitet. Printre membrii comitetului şi ai 
redacţiei periodicului se numărau, între alţii, lon şi Dumitru Brătianu, lon Ghica, M. Kogălniceanu, D. A. Sturdza, Eu- 
geniu Stătescu şi Nicolae Fleva'S%. Alături de acest comitet central electoral a fost constituită și o ligă a cetățenilor din 
București, însărcinată cu propaganda în rândul opiniei publice!”. 

Alegerile pentru Cameră au fost precedate de agitația electorală dusă de liberali, atât prin presă, prin ziarele „Ro- 
mânul” și „Alegătorul liber”, prin întruniri publice''0, cât şi prin acţiunile lui Ion C. Brătianu menite a-l determina pe 
principe să renunţe la conservatori"”!. Efervescenţa politică şi unitatea opoziţiei liberale a fost remarcată şi de o serie 
de publicaţii străine; astfel, ziarul german „Gazeta de Frankfirt” scria în paginile sale, referindu-se la alegerile din 
România, că „opoziția își dă toate silinţele pentru a triumfa în viitoarele alegeri pentru Cameră. Toţi membrii stângii 


9. Românul", XV, 1871, 25 septembrie, p. 825. 

'% Românul", XVII, 1873, 2 februarie, p. 97. 

'% Apostol Stan, Grupări și curente politice... p. 407. 
1% Românul", XVI, 1872, 5 Mai, p. 378. 

1% Românul", XVIII, 1874, 6 Noiembrie, p. 964. 

'% Constantin Bacalbaşa, op. cit., p. 152. 

197 „Alegătorul liber", 1, 1875, nr. 1 din 23 ianuarie, p. |. 
'% Ibidem. 

169 „Românul", XIX, 1875, 25 ianuarie, p. 73. 

17 „Alegătorul liber”, |, 1875, nr. 5 din 6 februarie, p. 1. 
'7! Stelian Neagoe, Memoriile regelui Carol I al României. De un martor ocular, vol. IL, București, Editura Scripta-Machiavelli, 1993, p. 
366. 

s-au unit pentru a lua parte la mişcarea electorală; ei își propun înainte de toate a ţine în eşec candidaturile guvernu- 
lui; ei şi-au asigurat deja succesul şi zic că primul lor act va fi de a răsturna ministerul, care funcţionează de cinci 
ani. «Alegătorul liber», ziar fondat de opoziție, face o propagandă activă contra ministerului””?. 

În împrejurările insuccesului electoral înregistrat de liberali, Ion C. Brătianu şi ceilalți lideri ai opoziţiei şi-au inten- 
sificat contactele. Întâlnirile lor s-au transferat din sediul redacţiei ziarului „Alegătorul liber” într-o spațioasă casă bo- 
ierească ce aparținea maiorului englez Stephen Bertlett Lakemann. Acesta servise în armata otomană sub numele de 
Mazar-Paşa, în timpul războiului Crimeei. În 1856, s-a căsătorit cu o româncă, Maria Filipescu, și s-a stabilit în Bucu- 
reşti, pe strada Enei. Întâlnirile de la Mazar-Paşa ale liderilor diferitelor formaţiuni liberale și ale unor conservatori di- 
zidenți, precum Manolache Costache Epureanu, au marcat nașterea Partidului Naţional Liberal, la 24 mai 1875. 

La 4 iunie 1875, ziarele „Alegătorul liber”! şi „Românul”” au publicat programul acestui partid. O zi mai târziu, 
la 5 iunie, „Românul” a publicat o lungă listă ce cuprindea numele unor fruntaşi politici care au participat la formarea 
Partidului Naţional Liberal. Se regăseau numele radicalilor Ion C. Brătianu şi C.A. Rosetti, ale moderaţilor din jurul 
lui Mihail Kogălniceanu, ale celor din gruparea lui lon Ghica, ale celor din gruparea lui G. Vernescu, dar și numele 
conservatorului dizident Manolache Coastache Epureanu, acesta din urmă fiind ales liderul formațiunii politice, dar 
pentru scurtă vreme''*, deoarece a fost înlocuit de Ion C. Brătianu. După constituire, membrii Partidului Naţional Libe- 
ral au procedat la alegerea unui comitet format din 25 de persoane, însărcinat cu elaborarea programului, între aceştia 
numărându-se lon C. Brătianu, Dumitru Brătianu, C.A. Rosetti, Eugen Stătescu, I. Câmpineanu, N. Fleva, lon Ghica, 
D.A. Sturdza, M. Kogălniceanu și A.G. Golescu'6. 

Programul partidului!” reprezenta, în primul rând, un atac îndreptat împotriva guvernului Lascăr Catargiu, acuzat 
de „guvernământul bunului plac” şi de încălcarea Constituţiei, națiunea nemaiputând uza de dreptul său de a-şi ale- 
ge guvernanţii şi de a exercita „vreun control asupra afacerilor publice”. Partidul Naţional Liberal s-a constituit, 
astfel, ca o alternativă la guvernarea conservatoare şi avea drept principii respectarea Constituţiei şi a legii electorale 
„atât de cetățeni cât și de puterea executivă”. Programul partidului promitea respectarea şi aplicarea legilor, promo- 
varea unei politici sociale echilibrate și asigurarea „prosperității naționale”"5!. Pentru refacerea finanţelor țării şi echi- 
librarea bugetului, liberalii propuneau reducerea cheltuielilor publice, reducerea impozitelor şi descentralizarea 
financiară, acest din urmă punct însemnând faptul că bugetele comunelor şi judeţelor să nu mai fie obligate să alimen- 
teze deficitul bugetar al statului. De asemenea, programul mai promitea asigurarea independenţei în exercitarea activi- 
tăţii profesionale a magistraților, clerului şi corpului profesoral, respectul pentru cetățean și afirmarea sa individuală, 
fără constrângeri din partea guvernanţilor. În plan extern, România trebuia să promoveze o politică „de pace”, care să 
vină în concordanță cu textul tratatului de la Paris și cu vechile tratate încheiate cu Poarta otomană *?. 

Imediat după publicarea programului Partidului Naţional Liberal, au fost primite adeziuni din partea cetăţenilor din 
toată ţara: Botoşani'*”, Argeş, Dâmboviţa, Teleorman'**, București'%, Brăila'5, Turnu-Severin, Mehedinţi”, Bacău, 
12 cf, „Românul", XIX, 1875, nr. 23 din 31 martie, p. 1. 

17 „Alegătorul liber”, 1, 1875, nr. 49 din 4 iunie, p. 1-2. 
* Românul”, XIX, 1875, 2-3-4 iunie, p. 483-484. 

17 Românul”, XIX, 1875, 5 iunie, p. 487. 

di „Alegătorul liber”, I, 1875, nr. 50 din 6 iunie, p. 1. 
177 „Alegătorul liber”, 1, 1875, nr. 49 din 4 iunie, p. 1-2. 
1% Ibidem. 

'7 Ibidem. 

5 Ibidem. 

5! 1bidem. 

'5 Ibidem. 

155 „Alegătorul liber”, 1, 1875, nr. 53 din 13 iunie, p. |. 
184 „Alegătorul liber”, I, 1875, nr. 57 din 23 iunie, p. 3. 
155 „Alegătorul liber”, 1, 1875, nr. 60 din 30 iunie, p. 3. 

Galaţi, Tecuci, Bârlad! etc. Adeziunile la adresa partidului au fost urmate, imediat, de constituirea filialelor judeţene, 
proces care s-a desfăşurat în tot cursul anului 1875. În Bucureşti, sediul central al partidului a rămas, în continuare, lo- 
cuinţa lui Mazar-Paşa, acolo unde avea să se mute și redacţia ziarului „Alegătorul liber”, la 20 iunie/2 iulie 1875'%. De 
altfel, începând cu 17 noiembrie 1875, acesta a devenit, oficial, organul de presă al partidului! ”. 

Orașul Iaşi, al doilea centru politic din ţară, era şi reşedinţa unui comitet al Partidului Naţional Liberal'”!, care or- 
ganiza activitatea în întreaga Moldovă; comitetul beneficia de sprijinul acordat de publicaţia lui A. D. Holban, „Uniu- 
nea liberală”. Partidul era, în acelaşi timp, susținut şi de tineretul universitar care, la 21 mai 1876, s-a organizat în 
„Unirea Democratică Română”, în fapt secţia de tineret a partidului. Programul acestei grupări, subscris de Ion C. 
Brătianu și C.A. Rosetti, a fost susținut de tânăra generaţie de liberal-radicali: Eugen Stătescu, Ciru Economu, E. Cos- 
tinescu, N. Fleva, Em. Pache-Protopopescu, Gh. Cantacuzino şi alţii. 

Paralel cu constituirea și organizarea structurilor Partidului Naţional Liberal, în tabăra politică adversă a început un 
proces de dezagregare. Începutul a fost făcut, încă din ianuarie 1875, prin demisia lui Manolache Costache Epureanu, 
urmată de cea a lui Vasile Boerescu, în octombrie 1875, şi de cea a lui D. Ghica, în februarie 1876. V. Boerescu, 
D. Ghica, N. Blaremberg, C. Boerescu, Gr. Păucescu, Al. Orăscu şi alții au părăsit gruparea politică patronată de Las- 
căr Catargiu pentru a constitui un partid liberal-conservator, cu orientare de centru'%. Cristalizarea unei noi formaţiuni 
politice din grupul majoritar conservator a determinat izbucnirea unui conflict între guvern şi Senat, care s-a sfârșit cu 
dizolvarea acestuia din urmă'**. 

Speculând dificultatea în care se găseşte puterea, Partidul Naţional Liberal a început o nouă agitație împotriva gu- 
vernului şi a primului ministru. La 14 ianuarie 1876, Comitetul Central al partidului a lansat un manifest către alegă- 
tori în care declara că la scrutinul pentru Senat nu îşi va prezenta candidaturi deoarece, la fel ca în trecut, nu va fi 
garantată libertatea alegerilor'*. Declaraţia Partidului Naţional Liberal a fost urmată, imediat, de o audienţă pe care 
Ion C. Brătianu i-a solicitat-o principelui, ocazie cu care a cerut demiterea guvernului. Tot ce a obținut, însă, a fost 
promisiunea că alegerile vor fi libere şi corecte: „am dizolvat Senatul, declara Carol, pentru a deschide drumul legal al 
reintrării în reprezentarea naţională. Alegerile vor fi libere, am dorit-o, o doresc, și răspund că vor fi libere”. De- 
claraţia principelui a determinat înscrierea candidaţilor opoziţiei pe listele electorale şi participarea la alegeri. 

Deşi scrutinul a fost câștigat de conservatori, e drept, cu o majoritate fragilă, guvernul Lascăr Catargiu şi-a prezen- 
tat demisia, la 30 martie 1876. Noul guvern conservator condus de gen. loan Emilian Florescu nu a rezistat, însă, ata- 
curilor opoziţiei şi, drept urmare, la 27 aprilie principele Carol a desemnat un guvern liberal aflat sub preşedinţia lui 
Manolache Costache Epureanu. Ion C. Brătianu, ales senator de Dorohoi'”, a intrat în noul guvern ca ministru de Fi- 
nanţe. 

Faptul că liberalii dispuneau de o majoritate confortabilă în Cameră, l-a determinat pe Carol I să numească un nou 
guvern liberal, la 24 iulie 1876, de data aceasta condus de Ion C. Brătianu. Vreme de 12 ani, până în 1888, cu o singu- 
ră excepţie, acesta a patronat toate guvernele naţional-liberale. 

A fost o perioadă de certe realizări ale României în plan intern şi internaţional. În plan intern, au fost adoptate o se- 
rie de măsuri legislative menite a moderniza statul român; cele mai importante legi au fost cele privitoare la responsa- 


187 
188 


„Alegătorul liber”, nr. 63 din 7 iulie, p. 3-4. 

„Alegătorul liber”, nr. 65 din 11 Iulie, p. 4. 

15 Constantin Bacalbaşa, op. cit., p. 156. 

1% „Alegătorul liber”, 1, 1875, nr. 120 din 17 noiembrie, p. |. 

1 Românul”, XIX, 1875, 8 iulie, p. 604-605. 

1% Românul”, XX, 1876, 22-23 mai, p. 449; „Alegătorul liber”, II, 1876, nr. 192 din 26 mai, p. 1-2. 

'% Apostol Stan, Putere politică şi democraţie în România. 1859-1918, Bucureşti, Editura Albatros, 1995, p. 113-114. 
'% Ibidem, p. 115. 

1% Românul”, XX, 1876, 14 ianuarie, p. 37-38; „Alegătorul liber”, I, 1876, nr. 140 din 14 ianuarie, p. 1-2. 
1% cf. „Alegătorul liber”, II, 1876, nr. 169 din 24 martie, p. |. 

19 „Alegătorul liber”, II, 1876, nr. 171 din 29 martie, p. 1. 


Familia Brătianu şi rolul ei în istoria românilor | 25 


bilitatea ministerială (1878), organizarea comunelor (1878, 1882), organizarea învățământului (1879, 1883), înființarea 
Băncii Naţionale (1880) și legea electorală care reducea numărul colegiilor de la patru la trei (1884)'*%. În plan extern, 
realizările guvernelor liberale conduse de Ion C. Brătianu au adus România în rândul statelor independente. În dificilul 
context internaţional al anilor 1876-1877, România, orientată de cele trei personalităţi ale sale — Carol I, Ion C. Brătia- 
nu şi Mihail Kogălniceanu — a reușit să găsească drumul spre proclamarea (1877) şi recunoașterea (1878) independen- 
ței de stat. Congresul de Pace de la Berlin a recunoscut nu numai independenţa țării noastre, dar a și restabilit 
autoritatea statului român asupra Dobrogei, gurilor Dunării şi Insulei Şerpilor'*”. 

Anii care au urmat au reprezentat o continuă preocupare pentru Carol I şi lon C. Brătianu de a menţine ființa statu- 
lui român într-o zonă în care, la est şi la vest, erau două imperii cu interese aici. Astfel, în 1881, România s-a procla- 
mat regat, dar actul acesta a fost precedat şi urmat de o serie de eforturi care să-l facă să devină o realitate a politicii 
europene. Încheierea convenției comerciale în 1875, sprijinul acordat României pentru recunoașterea independenţei 
sale statale şi pentru intrarea în Comisia Europeană a Dunării”, recunoașterea statului român ca regat, au determinat o 
apropiere a României de Austro-Ungaria, care a culminat cu aderarea țării noastre la Tripla Alianţă (1883). Acest act a 
reprezentat o certă garanție de securitate pentru tânărul stat român independent”. 

Opoziția anti-liberală s-a coagulat destul de greu, organizarea acesteia materializându-se în 1880, prin constituirea 
Partidului Conservator. În plus, neînțelegerile din interiorul Partidului Naţional Liberal, dintre Ion C. Brătianu și Du- 
mitru Brătianu, soldate cu scindarea partidului, au facilitat, în cele din urmă, căderea guvernelor liberale2%2. 

Pe de o parte admirat de membrii şi simpatizanții Partidului Naţional Liberal, pe de altă parte puternic atacat de ad- 
versarii din opoziţie”“, dar și din propriul partid, Ion C. Brătianu s-a retras, în ultimii ani ai vieţii, la reședința sa de la 


Florica unde, la 4 mai 1891, a încetat din viaţă20%. 


'% Vlad Georgescu, Istoria românilor. De la origini până în zilele noastre, ediţia a III-a, Bucureşti, Editura Humanitas, 1992, p. 165. 

„Generaţia renașterii” și conducătorii ei — |.C. Brătianu 
și M. Kogălniceanu 


Georgeta FILITTI 


Primele decenii ale secolului al XIX-lea se caracterizează în istoria noastră prin apariţia unei generaţii de excepţio- 
nală valoare căreia i-a fost dat să realizeze toate faptele de seamă până către 1900. Adică să clădească România mo- 
dernă. Oameni dăruiţi, buni patrioţi, ei şi-au urmat destinul personal şi posteritatea, fără îndoială, îi cinstește cum se 
cuvine. Din mijlocul lor se desprind două figuri memorabile, un muntean și un moldovean. 

I-am numit pe lon C. Brătianu și Mihail Kogălniceanu. 

Cei doi se asemănau și se deosebeau, au colaborat și s-au războit la tribuna Parlamentului, dar în urma lor, a fapte- 
lor lor, a rămas o ţară bine organizată aflată în fruntea statelor din Europa răsăriteană. 

I.C. Brătianu, începătorul „dinastiei de la Argeş”, cum e cunoscut în istoriografia noastră datorită epitetului ornant 
pus, trebuie s-o spunem, cu destul resentiment de Nicolae Iorga, s-a gândit o clipă să îmbrăţişeze cariera militară. A 
renunţat repede şi a luat drumul Parisului, aşa cum o făcuseră, în primele decenii ale secolului al XIX-lea, zeci de alți 
tineri români. Această opţiune a fost salutară, căci dincolo de specializarea fiecăruia, în domeniul etnic sau cel uma- 
nist, rămânea atmosfera liberală, spiritul cartezian, felul de a gândi neinhibat ce îi va caracteriza pe românii şcoliți pe 
malurile Senei. Am spune că audierea unor prelegeri la College de France ţinute de Jules Michelet ori Edgar Quinet, 
filo-români recunoscuţi, prieteniile legate acolo, înscrierea în lojile masonice L 'Azhence des ctrangers şi La Rose du 
parfaâit silence s-au potrivit firii atât de sociabile a lui Brătianu. E un mediu de dezbateri luminate, unde mazzinienii îşi 
confruntă ideile, unde răzbate tot mai lămurit nevoia afirmării naționalităților. Ai noștri se exprimă în Societatea stu- 
denților români de la Paris (al cărui preşedinte era poetul Alphonse de Lamartine) şi în Însocierea lazariană. E un 
mediu care îl pregăteşte pe Brătianu pentru evenimentele de acasă din memorabilul an 1848. 

Kogălniceanu la rându-i, aşa cum îi făgăduiseră profesorii de la Miroslava, spera să ajungă la Paris. Doar că, după o 
scurtă trecere prin Luncville, voinţa lui Vodă Mihail Sturdza îl îndreaptă spre Berlin, unde preocupările de căpetenie 
vor rămâne studiile juridice. Revenit în Moldova, ocupă diferite funcții publice, este editor, ajunge în răspăr cu Vodă 
(care îl expediază de şase ori în detenţie la mânăstirea Râşca) ceea ce îl situează explicit printre opozanții acestuia. 

Brătianu, după o trecere fulgurantă pe baricadele Parisului, ajunge la București, fiind printre principalii animatori 
revoluționari. Orăşenii îi spun Firfiricu, datorită staturii sale scunde. Face parte din guvernul revoluționar de trei luni, 
o noutate pe continent unde pretutindeni mişcarea fusese reprimată. Din nenorocire și aici revoluția e înăbuşită prin 
dubla ocupaţie militară ruso-turcă. Ca şi alți munteni, Brătianu se refugiază în Occident. Exilul lor constituie o pagină 
de excepţională valoare pentru efortul continuu, susținut și atât de productiv de a-i face cunoscuţi pe români în Europa. 
Întruniţi la Hâtrel des Principautes Unies, denumire premonitorie data chiar de ei, în anii post revoluționari clădirii de 
pe Rue Vaugirard, peste drum de Parlamentul Franţei, zeci de munteni şi moldoveni explică, îşi fac relaţii, demon- 
strează, totul în acel efort rămas un unic în istoria noastră privind înfăţişarea aspirațiilor legitime ale românilor. Acolo 
Brătianu a înfiinţat şi o cancelarie de propaganda românească. În acest context, contribuţia lui Brătianu este însemnată. 
Publică Memoriu asupra Imperiului austriac și chestiunea orientală şi Memoriu asupra situaţiei Moldo-Valahiei. În 
acelaşi timp, se implică în mișcarea potrivnică Împăratului Napoleon al III-lea, cel care, prin lovitura de stat din 1851 
se îndrepta făţiş spre dictatură. ŞI o face nu doar declarativ. Amiciţia cu Orsini, cel care a atentat la viaţa împăratului, îi 
aduce detenţia apoi plecarea precipitată din Franţa. 

Kogălniceanu se refugiază de mânia lui Vodă Sturdza în Bucovina, la Cernauca, moșia Hurmuzăcheştilor. E vre- 
mea când redactează Dorinţele partidei naţionale din Moldova, unde ideea centrală, „cheia de boltă”, cum spune el, 
era unirea Principatelor. Are şansa, spre deosebire de atâţia munteni, să se întoarcă în Moldova, în 1851, odată cu in- 
staurarea domnitorului Grigore al X-lea Ghica pe tronul ei. E un funcționar public eficient, contribuind semnificativ la 
programul de guvernare de expresie liberală al acestuia. 

Schimbarea raportului de forte, odată cu încheierea Războiului Crimeii, în 1856, prin înfrângerea Rusiei, aduce în 
faţa areopagului European situaţia Principatelor Române. Brătianu observă atunci judicios în legătură cu conaţionalii 
săi: ,„, Reintegrarea în drepturile lor şi dându-le locul ce cer în republica europeană, ei ar deveni un elemnt puternic de 
ordine şi prosperitate pentru Europa întreagă ”. Cei doi dialoghează cu comisarii europeni veniţi la Bucureşti şi laşi, 
ridică în divanurile ad-hoc probleme majore ce se cereau rezolvate de o parte şi alta a Milcovului, între altele suspen- 
darea Regulamentului Organic, ansamblu legislativ cu valoare de Constituţie in nuce, introdus în 1831, ale cărei dis- 
poziţii deveniseră o frână în dezvoltarea țării. Chiar dacă în 1859 au acţionat separat, unul din Iaşi, altul din Bucureşti, 
demersul lor s-a dovedit sincron în alegerea principelui Cuza, domnul Unirii. 

Septenatul atât de bogat în fapte al noului domnitor i-a prins pe cei doi oameni politici pe poziţii oarecum diferite. 
Moldoveanul e omul prin excelență din preajma lui vodă. În jurul lui Brătianu se coagulează forţe liberale de expresie 
radicală, „roșii” cum s-au numit în epocă; ei doresc reformarea din temelii a legilor ţării, expropieri, separarea clară 
între proprietatea pământului şi proprietatea muncii. Lupta parlamentară capătă accente dramatice. Brătianu este, neîn- 
doios, un as al tribunei. Fiecare proiect guvernamental, fiecare iniţiativă este tălmăcită și răstălmăcită, i se judecă bene- 
ficiile şi neajunsurile. În ciuda instabilității guvernamentale, inerentă începuturilor, domnia principelui Cuza abundă în 
elemente noi, reformatoare. Ca un fir roşu, chestiunea agrară preocupă obsesiv pe toți: Domn, guvern, Adunare. Asta 
face să fie discutată la saţietate şi generează stări de tensiune. În iunie 1861, prim ministrul reformator Barbu Catargiu, 
contestat de radicali, le interzice acestora o adunare pe dealul Filaretului, amintitoare a celei similare din 11 iunie 
1848. E un moment paroxistic. leşind din incinta Adunării, premierul e ucis cu un foc de revolver. Făptaşul n-a fost 
găsit niciodată. În schimb, s-a arătat cu degetul spre autorii morali ai atentatului, Brătianu și C.A. Rosetti. Suspectaţi 
astfel, chiar fără dovezi, cei doi sunt în fruntea opoziţiei față de regimul principelui Cuza. În acelaşi timp, Kogălnicea- 
nu îşi începe o spornică guvernare, în anii 1862-1865. Portofoliul guvernamental era copleşitor; la şirul de legi organi- 
ce care se cereau grabnic adoptate, trebuie adăugat statutul internațional precar, generat de starea conflictuală dintre 
puterile garante, situaţia financiară îngrijorătoare care reclama împrumuturi externe încheiate mai totdeauna în condiții 
oneroase, toate de natură să creeze o stare de nemulțumire generală. Pe eşichierul politic românesc se formează acum o 
opoziţie ciudată faţă de guvernarea Cuza-Kogălniceanu, formată din radicali care reclamă, cum le sugerează şi numele, 
măsuri de transformare totală a societăţii şi conservatori sau „albi”, determinaţi să păstreze vechile stări de lucruri. Es- 
te aşa numita „monstruoasă coaliție”, cum a botezat-o Cesar Bolliac. Duelul oratoric va merge crescendo, pe măsură 
ce Kogălniceanu aduce noi proiecte în dezbatere: secularizarea averilor mânăstireşti, legea de organizare a armatei, le- 
gea comunală, a pensiilor, de contabilitate, înfiinţarea Curţii de Conturi, codul de procedură civilă, legea cumulului, 
concesiunile de cale ferată etc. 

Brătianu excelează prin ton avântat, exprimare aleasă, perfect civilizată, unde însă arareori e vorba de contestarea 
unor principii. Opoziția sa priveşte formulări de articole, stângăcii de exprimare, incongruențe. Asta până în aprilie 
1864 când conflictul din Adunare avea să atingă punctul critic, iar divorţul devine iminent. Cum programul de reforme 
se afla în impas (cu două subiecte prioritare, sistemul electoral şi chestiunea agrară), iar opoziţia practica ceea ce ame- 
ricanii numeau filibusterism, adică luări interminabile de cuvânt, până la consumarea timpului unei şedinţe, tandemul 
Cuza — Kogălniceanu decide lovitura de Stat, înfăptuită la 2 mai 1864. Acum acuzațiile nu mai sunt la formularea cu- 
tărui articol de lege sau regulament ci privesc „dictatura”, „cezarismul”, călcarea drepturilor elementare ale poporului 
ş.a.m.d. Adunarea prorogată, cenzura aplicată riguros, un plebiscit în condiţii de părelnică libertate, iată suficiente 
elemente ca în anii 1864, început de 1866, glasul opoziţiei să fie sugrumat. Realizările acestui răstimp nu pot fi contes- 
tate, dintre ele cea mai expresivă rămâne, fără îndoială, reforma agrară din august 1864. Dar, ca orice guvernare pre- 
lungită, cu repetate momente de criză, domnia principelui Cuza se erodează. La acest proces a contribuit din plin 
opoziţia condusă de Brătianu şi Rosetti (acesta din urmă conducătorul prestigiosului ziar „Românul”, întemeiat în 
1857). Efectele unei prese, chiar dacă sistematic suspendată, ale afișelor, memoriile de informare a opiniei publice in- 
ternaționale culminează în conspirația care la 11 februarie 1866 îl va sili pe principele Cuza să abdice. Peste ani, Nico- 
lae Iorga va numi fapta „o lovitură dezonorantă”. Izbânda opoziţiei, unde Brătianu e un factor decisiv, pare totală. Dar, 

după primele momente de frenezie, când nici n-apucaseră să adune manifestele anti Cuza din nămeţii noroiţi ai Bucu- 
reștiului, conjuraţii și-au dat seama de un lucru: ce pun în loc? 

Aici intervine un episod interesant al istoriei noastre, asupra căruia consensul întârzie să apară: cine l-a adus în ţară 
pe înlocuitorul domnitorului Unirii? Brătianu a fost trimis la Curțile europene spre a găsi un amator la Tronul Români- 
ei. În acel moment, vocile hotărâtoare erau împăratul francez Napoleon al III-lea şi cancelarul german Otto von Bis- 
marck. Comunicarea lui Brătianu cu cel dintâi rămânea imposibilă, ca fost apropiat al atentatorului Orsini. Tot ce 
putea face emisarul roman erau discuţii cu ziariști, cu parlamenatri sau cercuri interesate de evoluţia evenimentelor în 
sud estul european. Dar Locotenenţa Domnească avusese un as în mânecă: odată cu Brătianu ia drumul Parisului şi 
Berlinului diplomatul de altă dată al principelui Cuza, prieten devotat al lui Ion Ghica, Iancu Bălăceanu. Conciliabule- 
le cu madame Cornu, sora de lapte a lui Napoleon al III-lea, primirea binevoitoare la Berlin, apoi la Sigmaringen, sfâr- 
şesc prin a determina familia Hohenzollern să-l autorizeze pe tânărul Carol, de 27 de ani, să accepte tronul statului 
recent constituit între trei coloși: Imperiul țarist, cel Habsburgic şi cel turcesc. E adevărat că realizarea practică a dru- 
mului către noua patrie l-a privit în parte pe Brătianu, de aici şi legenda istorică: el a fost aducătorul principelui străin 
în România! Dincolo de detalii, un fapt e cert: unul dintre cei mai credibili oameni politici ai timpului, cu impresionan- 
te state de serviciu încă din timpul revoluţiei de la 1848, restabilea ordinea, dând curs unui deziderat exprimat încă din 
divanurile ad-hoc, şi anume aducerea unui print străin pe tronul ţării. 

În noua stare de lucruri create îşi găseau loc concomitent pe scena politică românească ministrul credincios al prin- 
cipelui Cuza şi răsturnătorul acestuia? Fireşte că nu! Kogălniceanu era văzut drept „călău”, „duhul cel rău”, „dictato- 
rul”... Doar că situaţia trebuie analizată fără patimă şi văzut ce îi apropia şi ce îi despărțea pe cei doi corifei politici. 
De concepţie liberală deopotrivă, convinși de necesitatea reformelor, preocupaţi prioritar de îmbunătăţirea condiției 
populaţiei majoritare, a țăranilor, și mai presus de toate patrioţi desăvărşiți, Brătianu și Kogălniceanu se manifestă în 
răstimpul 1866 -1875 în mod creator, având între altele drept ţintă răsturnarea de la putere a conservatorilor. Dezbare- 
rile parlamentare din aceşti ani, oglindă inegalabilă a vieţii noastre politice, confirm lupta de ideii, de principii, de 
puzderia de legi pusă în discuţie şi trădează un fapt: pe vremea aceea, România avea debateri parlamentari, deputați 
care cunoșteau substanța legilor şi se luptau la tribună pentru impunerea sau eliminarea lor. 

„Meseria” de politician le-a fost proprie atât lui Brătianu, cât și lui Kogălniceanu. Dar s-au dovedit în același timp a 
fi şi vajnici gospodari. Brătianu transformă Florica într-o fermă model, de unde regale Carol era fericit să se aprovizi- 
oneze cu smântână. La fel, via sa devine faimoasă. Celălalt e mai puţin norocos: proprietar, arendaş, ziarist, istoric, co- 
lecționar de artă-toate îl atrag, îl ocupă, îl istovesc şi nu-l îmbogăţesc. 

În 1875, guvernarea conservatoare a lui Lascăr Catargiu își epuizase valenţele. Pe de altă parte, liberalii se constitu- 
ie în partid, Brătianu fiind unul din fondatorii săi. Răsturnarea conservatorilor o realizează coaliția de la Mazar Pașa, 
de expresie liberală. Momentul coincide cu redeschiderea chestiunii orientale. S-a spus că principele, apoi regale Ca- 
rol, a avut acea abilitate politică salutară de a chema alternativ la guvernare pe conservatori ori pe liberali. Erodarea 
inerentă a puterii, neîmplinirile, agitaţiile opoziției, toate vor fi contribuit, desigur, la instituirea acestei practice regale. 
Oricum, când norii războiului se adunau pe cerul României, principele face apel la liberali. Este debutul celor 12 ani 
de guvernare ai lui Brătianu, de „vizirat”, cum s-a spus cu oarecare răutate în epocă. Într-o formă mai extinsă dar cu 
efecte asemănătoare, dictatura sa şi-a avut perechea în ministeriatul lui Kogălniceanu din vremea lui Cuza. Evenimen- 
tele se precipită, transformările au loc de la o zi la alta, participarea la războiul ruso-turc conferă României un statut 
internaţional nou; peste patru ani, în 1881, țara devine regat. În continuare, este sesizabil un progres în toate domeniile 
vieții politice, economice, sociale sau culturale. Și ceea ce ne interesează pentru tema aflată în discuţie este în primul 
rând colaborarea celor doi. Primul ministru şi ministrul său de Externe, apoi ambasador, în 1883, la Paris, sunt animați 
de un singur gând: binele ţării. Parcurgerea corespondenței oficiale şi a celei particulare, a dezbaterilor parlamentare 
dau la iveală uriașa lor putere de muncă și în același timp îngăduie o anumită schematizare a relaţiilor dintre cei doi 
oameni politici: personalităţi puternice, anevoie de stat pe aceeaşi bancă, combatanți redutabili, în marginile urbanității 
pilduitoare, Brătianu şi Kogălniceanu se găsesc alături în momentele de criză. Odată ajuns la guvern, Brătianu îl invită 
pe moldovean să ia frâiele politicii externe, apreciindu-i „inteligența, asigurându-l de toate onorurile datorate vârstei, 

capacităţii experienţei şi serviciilor făcute ţării ”. Au acționat astfel în timpul războiului (când Brătianu, civil, a asigu- 
rat, o vreme, conducerea Ministerului de Război) şi mai apoi, în iulie 1878, la congresul de pace de la Berlin. Poftiţi să 
fie auziţi, dar nu ascultați, cum s-a spus atunci, cei doi au avut o sarcină dramatică: să apere în faţa areopagului euro- 
pean drepturile României asupra Basarabiei. Excelent informat, ca totdeauna, Kogălniceanu prevăzuse reacția negativă 
a congresului, în ciuda evidenţei, a bunului simţ, a credinţei disperate a românilor în legitimarea drepturilor lor asupra 
Basarabiei. Atunci Brătianu a observat: „Toţi ne-am înșelat, numai Kogălniceanu a văzut bine”. Argumentarea istori- 
că a adus-o Kogălniceanu, Brătianu a încheiat doar elegant: „Îmi permit să adaug că deposedarea de o parte a patri- 
moniului nostru nu va însemna doar o mare durere pentru națiunea noastră dar îi va distruge încrederea în 
eficacitatea tratatelor şi observarea eficacității dreptului scris”. 

Din nenorocire, România a pierdut partea de peste Prut a Moldovei, materializând odată în plus teorema că de câte 
ori Rusia a ieşit triumfătoare într-un război, România a avut ceva de pierdut. Desigur, şi corolarul ei, situaţia inversă. 
Mai mult, sacrificiile românilor în război, salvarea in extremis a rușilor la Plevna, îndreptăţirea stăpânirii Basarabiei au 
fost ignorate ca să nu fie deranjată susceptibilitatea ţarului Alexandru al II-lea. lar pentru recunoaşterea internațională 
a independenței, România a trebuit să-şi schimbe Constituţia, în sensul abrogării articolului 7 care excludea pe necreș- 
tini de la drepturile politice. 

Felul cum s-au manifestat cei doi oameni politici pe scena politică românească a reprezentat o şansă extraordinară 
pentru ţară şi ridică o problemă ale cărei dubii nu sunt uşor de desluşit. Churchill spunea că democraţia este criticabilă 
şi prin urmare imperfectă, dar până acum nu s-a aflat un regim politic mai bun. Şi toată lumea vrea, sau crede că vrea, 
să admită acest lucru. Or, în spaţiul românesc s-a vădit un fenomen verificabil, controlabil, documentat: realizări seri- 
oase, cu efect benefic prelungit pe zeci de ani au fost cu putință doar pe vremea unor guverne care frizau dictatura. 
Sunt, desigur, lucruri ce nu pot fi ignorate. Analizând discursurile rostite de fiecare, când se aflau în opoziţie, răzbate 
un singur reproș: felul autoritar, dictatorial, categoric în care şi-au impus măsurile. A.D. Xenopol spunea că M. Kogăl- 
niceanu trebuie socotit una din naturile alese care cu greu încape alături de cineva într-un secol. Şi totuşi această mi- 
nune s-a întâmplat și cei doi și-au avut, fiecare în parte, momentul lui de glorie. Lărgirea pragului electoral, abolirea 
clăcii şi împroprietărirea ţăranilor şi alte multe legi au fost posibile sub regimul Statutului dezvoltator al Convenţiei de 
la Paris din 1858, instaurat după lovitura de Stat din 2 mai 1864. Atunci Kogălniceanu „şi-a pus ștreangul de gât”, dar 
a fost în măsură să impună măsuri care au însemnat o descătuşare, o reducere a tensiunilor sociale. Mâna de fier a „vi- 
zirului” Brătianu a permis introducerea de legi şi crearea de instituții fundamentale, între care cea mai proeminentă 
rămâne Banca Naţională și în general acea politică ce avea să devină lozinca liberalilor, „Prin noi înşine!” 

Câte despre duşmănia existentă între cei doi, ea rămâne o simplă bârfă, alimentată între alții de Sabina Cantacuzino, 
fata lui Brătianu. Neiubindu-l pe Kogălniceanu, a scris despre el denigrându-l fără temei. În 1889, într-un moment de 
furie oarbă, când opoziţia a vrut să trimită în judecată guvernul Brătianu, cel care s-a împotrivit blocând această pripă a 
fost Kogălniceanu. Tot el a fost preşedintele comitetului instituit pentru ridicarea monumentului celui căruia avea să îi 
supravieţuiască doar o lună. EI i-a scris atunci văduvei lui lon Brătianu: „Porți numele întâiului cetățean al Români- 
ei... Am lucrat jumătate de secol, și de aproape și de departe. Oamenii pot fi ingraţi dar istoria este nepărtinitoare, ea 
va păstra în litere neşterse memoria celui care şi-a pus numele în capul tuturor actelor mari naţionale și politice ale 
renașterii României ”. 

Opera celor doi giganţi, cum pe bună dreptate au fost numiţi lon C. Brătianu şi Mihail Kogălniceanu, e astăzi isto- 
ri€. În același timp rămâne sursă inestimabilă de inspirație pentru lumea politică actuală de felul cum trebuie să acţio- 
neze spre binele țării, cum trebuie poziționată România în spaţiul european. 

Cronica unui proces eșuat. Trimiterea în judecată 
a guvernului I.C. Brătianu (1888-1890) 


Liviu BRĂTESCU 
cercetător istoric, Secretar de Stat în Ministerul Culturii 


14 martie 1881 — 14 martie 1888. La şapte ani de la proclamarea Regatului, I.C. Brătianu artizanul intrării Români- 
ei în războiul ruso-turc din 1877 şi al modificării statutului juridic internaţional se vedea contestat vehement de un 
număr mare de adversari politici, unii dintre ei de la tribuna Parlamentului, alții prin intermediul unor gazete şi nu pu- 
țini ieşind chiar în stradă, punându-se în fruntea unor grupuri de cetățeni pentru care devenise prioritar din diverse mo- 
tive plecarea din fruntea guvernului a liderului informal al liberalilor. Ce anume contribuise la o asemenea situaţie și 
mai ales cum a fost posibil ca un lider politic obişnuit să se afle într-un contact permanent cu alegătorii să devină o ţin- 
tă a nemulțumirii acestora? 

Rândurile următoare reprezintă o încercare de a oferi câteva explicaţii asupra cauzelor ce au stat la baza transfor- 
mării lui I.C. Brătianu, dintr-un lider politic important al României moderne într-o adevărată ţintă politică, în condiţiile 
în care cu el în postura de prim-ministru, România devenise stat independent, Regat şi membră a Triplei Alianțe, asta 
pentru a menţiona doar câteva din succesele sale și evident ale lui Carol I, în egală măsură. 

12 ani de guvernare erodează în mod evident orice formaţiune politică şi orice lider. lar Brătianu nu avea cum să 
scape de un asemenea proces. Abilităţile lui de negociator şi capacitatea de a coagula energii liberale în jurul său aveau 
să dea semne de slăbiciune. Orgoliile diverşilor lideri liberali şi tendinţele centrifugale ale acestora au contribuit, înce- 
pând cu 1884, la formarea unei grupări politice contestatare destul de numeroase din care făcea parte şi fratele său Di- 
mitrie Brătianu. Elementul care a dus la realizarea unei asocieri eterogene formate din liberali şi conservatori fusese 
generat de modul aparte de a face politică a lui I.C. Brătianu. Bazându-se pe o bună colaborare cu Regele Carol I, re- 
cunoaşterea pe care începea să o aibă din partea diplomaților europeni — care văd în el un partener real de dialog politic 
— şi nu în ultimul rând fidelitatea unui aparat administrativ bine pus la punct! însoțit şi de reţeaua politică care începea 
să fie structura internă a P.N.L sunt tot atâtea atuuri pe care Brătianu le avea în comparaţie cu ceilalţi competitori po- 
litici. Existenţa unei monitorizări neoficiale asupra aparatului ministerului de interne, dar şi cel al justiției de către 
apropiaţi ai primului ministru” îl făceau pe acesta să comunice tot mai puţin despre planurile sale cu privire la politica 
externă“ şi în general de a nu fi foarte cordial cu adversarii săi politici. 

Ignorați de şeful guvernului liberal, ceilalți competitori politici se implică tot mai mult în organizarea unor acţiuni 
de stradă la adresa acestuia, un exemplu elocvent în acest sens fiind cea din 17 septembrie 1885, când vechi colabora- 
tori precum Petre Grădişteanu, avocatul Palladi, fostul ministru de justiţie Giani se alătură grupului contestatar”. Cât de 
mare devenise criza politică era evident în momentul demisiei ministrului de externe Ion Câmpineanu şi a noii încer- 
cări de asasinat asupra lui I.C. Brătianu€. Fără a da vreun semn de șubrezire, guvernarea liberală continua în aceeaşi 
parametri. Activitatea administrativă era dublată pe mai departe de o monitorizare atentă a adversarilor politici”, dar și 
de o încercare de înlocuire a unor lideri locali care dobândiseră din diverse motive o imagine negativă în rândul opiniei 


i B.N.C.S., Fond Brătianu, 24 august 1886, dosar 302, 1883-1889 

Ibidem. 

* Ibidem. 

* Liberalul”, 19 decembrie 1885, nr. 273, an 6, p. 2. 

* Gh. N. Căzan, Ş. Rădulescu-Zoner, România şi Tripla Alianţă (1878-1914), Bucureşti, Editura Ştiinţifică şi Enciclopedică, p. 147. 

* PNL. față cu grupurile politice de astăzi. Discursurile rostite de I.C. Brătianu, preşedinte al consiliului de miniştri, şi de Eugen Stă- 
fescu, ministru al justiției, cu ocazia interpelării domnului T. Maiorescu, Bucureşti, Tipografia Curţii Regale, 1887, p. 8-9. 

?BN.C.S., Fond Brătianu, dosar 713, 1887-1924, 26 aprilie 1887, f. 11. 

publicet. 

Devenită în mod real tot mai bine organizată şi mai vocală, opoziţia parlamentară nu se lăsa impresionată nici de 
atitudinea generală a lui Brătianu față de liderii ei și nici de gesturile de imagine aminitite. După protestele din primă- 
vara lui 1886 din mai multe orașe de provincie”, lupta politică avea să se mute în Parlament, acolo unde noua ofensivă 
începută în toamna lui 1887 se concentra în mod desoebit pe achiziţiile nu foarte transparente realizate de Ministerul 
de război!. 

Ceea ce se putea observa din modul în care se desfăşurau discuţiile şi din jurul acestui subiect era poziționarea tot 
mai categorică a celor două grupări. Gravitatea acuzelor aduse nu-l împiedicau pe primul ministru să refuze aducerea 
problemelor pe care le considera ca fiind ale armatei în dezbaterea publică”, el beneficiind în continuare de sprijinul 
unei solide majorităţi parlamentare!?. În aceste condiții, liderii opoziţiei încercau să profite de posibilitatea oferită de 
discuţiile tradiţionale pe marginea răspunsului la mesajul tronului, pentru a relua vechile reproşuri la adresa întregii 
administrații liberale începând chiar cu anul 1876/. 

Ripostele putere-opoziţie au continuat şi în următoarele săptămâni şi luni. Astfel, în timp ce liberalii guvernamen- 
tali vorbesc despre succesele obţinute de România în plan intern și extern din momentul preluării guvernării de către 
naţional-liberali'*, lideri ai opoziţiei precum G. D. Palade revin la vechile acuzaţii cu privire la abuzurile din alegeri 
ale guvernului liberal!*. 

Chiar dacă la prima impresie primul ministru Brătianu rezista foarte bine la toate aceste reproșuri, în mod real pre- 
siunea devinea tot mai mare, iar întreaga situaţie politică destul de greu de gestionat. Inexplicabilă, cunoscând forța in- 
terioară a şefului guvernului liberal și buna relaţie cu regele Carol I, devine demisia celui dintâi, în mod paradoxal 
după victoria obţinută la alegerile din 24-25 ianuarie 18881. Un adevărat semnal de alarmă devenea în contextul de- 
scris deja pătrunderea în noul legislativ a unor reprezentanți ai opoziției. Dintre ei merită amintiţi D. Brătianu, Lascăr 
Catargiu, Alexandru Djuvara, Gh. Vernescu, Take Ionescu, Alexandru Marghiloman, Nicolae Fleva, Nicolae 
Blarenberg, Petre Grădişteanu, toţi aceştia nefiind oameni politici aflaţi la prima tinereţe"”. Greu de înţeles devenea 
gestul primului ministru și pentru diplomaţii austrieci!5, care, obișnuiți de acum cu stilul de a face politică a lui I.C. 
Brătianu se gândeau pe bună dreptate după demisia devenită oficială pe 4 martie în ce măsură un nou guvern expresie 
a unei eventuale noi majorităţi ar fi continuat sau nu cooperarea cu Tripla Alianţă. 

Primăvara anului 1888 aducea noi situații tensionate în viaţa politică românească. Mai întâi, încercarea regelui Ca- 
rol I şi a lui I.C. Brătianu de a găsi un înlocuitor care să se bazeze pe aceeaşi majoritate nu ajungea la nici un rezultat. 
În al doilea rând, posibilitatea ca în aceste condiţii Brătianu să rămână pe mai departe premier provoca o bucurie nedi- 
simulată diplomaţiei vieneze!”. Din partea guvernului german tot în aceeaşi lună martie Carol I era sfătuit de chiar 
cancelarul Bismarck ca menţinerea lui Brătianu la guvernare să se facă şi în condiţiile în care pentru aceasta ar fi fost 
necesară folosirea forțelor de ordine”. Atentă la anumite semne de slăbiciune ale majorităţii din jurul guvernului, opo- 


* ibidem, £. 14. 

” Titu Maiorescu, Discursuri parlamentare, cu priviri asupra dezvoltării politice a României sub domnia lui Carol 1, vol. Il (1881-1888), 
Bucureşti, Editura Librăriei Socec, 1899, p. 64-65. 

10 Adunarea Deputaţilor”, 18 noiembrie 1887, în M.O., nr. 2, 20 noiembrie, p. 5. 

"1 1.C. Brătianu în Camera Deputaţilor: „Nu pentru prima oară am emis opinia aprobată de Cameră, sunt dosare şi afaceri care nu le pot 

"2 Ibidem, p. 14. 

ziția conservator-liberală era mai hotărâtă ca oricând să preia puterea şi prin urmare își înteţea atacurile asupra guver- 
nului prin noi acţiuni de stradă mult mai puternice decât cele de până atunci, pe 14-15 martie”. 

Un lucru devenea cert. Fiecare grupare politică încearcă acum să dea un semnal cât mai clar de forță. Liderii opozi- 
ției nu doar că organizau mai multe manifestări politice la care participă toate cele trei grupări (junimişti, conservatori 
şi liberalii dizidenţi), dar avem şi cazuri de oameni politici precum Alexandru Catargiu care-şi fac un obicei din afișa- 
rea în public pe Calea Victoriei cu reprezentantul Rusiei din Bucureşti, Hitrovo”?. În contrapartidă susţinătorii lui I.C. 
Brătianu organizează mai multe petreceri publice” şi se adună, spre exemplu, într-o mare reuniune în faţa Ateneului 
Român în 14 martie, încercând în felul acesta să pună într-un con de umbră manifestația din fața Palatului Regal a ad- 
versarilor. Aceasta din urmă avea să fie criticată pentru violenţa manifestată şi de cercurile diplomatice vieneze mai 
ales pentru contradicţia dintre acţiunile violente ale acestora şi discursurile în care se prezentau ca oameni politici pen- 
tru care ordinea, legalitatea şi voinţa liberă a ţării”* erau literă de lege. Toate aceste situaţii delicate duceau la o regru- 
pare a liberalilor. Dacă Mihail Kogălniceanu revenea lângă I.C. Brătianu în cadrul adunării de la Ateneu, după câţiva 
ani de distanțare de acesta”5, Vasile Lascăr nu ezita să readucă aminte publicului prezent la aceeaşi adunare utilizarea 
de către conservatori a forțelor de ordine împotriva oponenților şi chiar interzicerea unor adunări publice, în perioada 
în care se aflaseră la guvernare”“. Revenind la fostul ministru de externe Mihail Kogălniceanu, trebuie să mai spunem 
că în adunarea amintită acesta făcea din liberalism un element esențial pentru asigurarea stabilității constituţionale, 
afirmând că tocmai din acest motiv încercarea adversarilor politici de a realiza o „decapitare” a Partidului Naţional Li- 
beral avea să fie oprită chiar de regele Carol LI”. Uitându-ne la toate atacurile din această perioadă la adresa liderului 
liberal putem spune că discursul susținut de Nicolae Blarenberg de la tribuna Parlamentului din 22 martie”%, devenea 
cel mai virulent. O intervenţie de acest tip era urmată de apariţia unor noi conflicte de stradă între reprezentanți ai au- 
torităților statului român şi susținători a1 grupărilor de opoziție. Desfăşurarea unora din aceste conflicte chiar în fața 
Palatului regal nu mai lăsa prea multă libertate de mişcare regelui Carol I. Solicitarea adresată primului ministru pentru 
a-şi prezenta demisia” apărea ca un fapt firesc. Înţelegând foarte bine jocul politic după un gest de factura celui reali- 
zat de monarh, lui I.C. Brătianu îi rămânea doar varianta demisiei anunţată în mod public la 1 aprilie 1888%. 

Decizia liderului liberal apărea și după un alt eşec şi anume propunerea neacceptată de Parlament de a invalida 
mandatele unor deputaţi precum G. Panu, în jurul cărora existau suspiciuni că ar fi fost folosite mijloace ilegale în 
campanie. Ideea lui Emil Costinescu şi a generalului Lecca de a valida toate mandatele îi punea lui Brătianu un semn 
serios de întrebare cu privire la susținerea pe care o mai avea în Parlament. După solicitarea amintită a Regelui, acesta 
era al doilea semn care „trebuia” să-l facă pe primul ministru să înțeleagă faptul că trebuia să demisioneze”! Din per- 
spectiva lui I.C. Brătianu, retragerea amintită era doar una strategică, iar tentativa de a forma un guvern liberal în jurul 
lui Eugen Stătescu şi a lui Dimitrie Ghica”, chiar dacă eșua pentru că ultimul nu manifesta nici o disponibilitate pentru 
o negociere“, se încadra într-un firesc absolut al vieţii politice. 

Puţini ar fi intuit în acel moment că eşecul lui I.C. Brătianu de a-şi asigura pe mai departe un control asupra actului 
de guvernare şi formarea unei echipe ministeriale conduse de Theodor Rosetti“ urmau să ducă la apariţia unei situaţii 
de neînchipuit pentru liberalul de la Florica în urmă cu mai mulţi ani şi anume chemarea în judecată pentru acţiuni din 
timpul guvernării sale. 

Dincolo de reproșurile reciproce din timpul campaniilor electorale, în mod real competiţiile politice sunt în toată 
această perioadă afectate destul de mult de influența exercitată de autorităţile locale şi centrale. Convocarea unor noi 
alegeri parlamentare în toamna anului 1888 aducea și datorită existenţei unui guvern junimist-conservator, o mare vic- 
torie a acestuia fapt ilustrat prin alegerea ca președinte al deputaților a lui Lascăr Catargiu, iar la Senat a lui lon Ema- 
noil Florescu, lucrările noului legislativ fiind deschise la 1 noiembrie 1888. Cel care obținea sprijinul regelui și 
susținerea majorităţii parlamentare pentru funcţia de prim-ministru era acelaşi Theodor Rosetti. Primul obstacol în ca- 
lea realizării obiectivelor asumate de către şeful guvernului apărea în mod neobişnuit de repede pentru o nouă guverna- 
re. Preocupaţi să achite o notă de plată mai veche lui I.C. Brătianu, noii guvernanţi dau curs unor frustrări acumulate în 
timp prin darea în judecată a guvernului condus de I.C. Brătianu. Cel care avansează mai întâi această idee este Nico- 
lae Blarenberg, în intervenţia lui făcând trimitere la ceea ce el numea abuzuri ale administraţiei centrale împotriva 
funcționarilor locali cu alte opţiuni politice decât cele ale guvernului şi intervenţia din timpul alegerilor“s. 

Fără să fi existat un minim consens între grupările politice aflate la putere cu privire la o asemenea acţiune, intenția 
lui Blarenberg de a-l aduce în faţa instanţei pe I.C. Brătianu şi principalii săi colaboratori zguduia puternic echipa care 
promisese sprijinul lui Rosetti, ducând în felul acesta la căderea guvernului pe care liderul junimist îl conducea“. Fără 
a dori să anticipăm trebuie să amintim însă şi de străduința lui Rosetti ca propunerea lui Blarenberg de trimitere în ju- 
decată a lui Brătianu să pice”. 

Nu doar vechile rivalități îl determinau pe Nicolae Blarenberg să se plaseze în prima linie a iniţiatorilor procesului 
amintit, ci şi unele semnale din care cunoscătorii fenomenului politic înțelegeau că liderul liberalilor încă se gândea să 
revină la guvernare". Un astfel de mesaj era „proclamaţia” din septembrie 1888, în care se făcea o trecere în revistă a 
întregii activităţi desfăşurate în cei 12 ani de guvernare” sau tipărirea unor broşuri precum cea apărută sub „pana” lui 
D. A. Sturdza, intitulată „P.N.L. de la 1876 la 1888”. Pentru cei care îl cunoşteau pe I.C Brătianu preocuparea de a 
comunica în felul acesta nu putea să fie interpretată decât în sensul amintit deja. 

Cei 12 ani de guvernare lăsaseră în mod evident urme pe teren politic. Criticile venite din toate părţile“! erau expre- 
sia unei stări de nemulțumire ce se extinsese tot mai mult, liberalii fiind pentru adversarii lor vinovaţi de accentuarea 
adversităţilor dintre partide, violențele verbale de pe stradă, din cluburi şi cafenele”. 

Într-o astfel de atmosferă decizia adversarilor lui I.C. Brătianu de a intenta un proces împotriva acestuia, şi a echi- 
pei sale apărea ca o consecinţă firească. Propunerea de trimitere în judecată a fostului prim ministru pentru modul în 
care-şi exercitase atribuţiile era formulată explicit la 25 ianuarie 1889” şi depusă în numele a 22 de deputaţi printre 
care G. Apostoleanu, G.Em. Lahovary de la L "Independence Roumannie. 

Cum se poziţionau față de această situație principalii actori politici ai momentului? Neputând să treacă peste proce- 
sul din 1876 intentat de liberali împotriva sa şi a celorlalți miniștri conservatori, acţiunea era însuşită imediat de preşe- 
dintele Camerei, Lascăr Catargiu“, cel care deschidea lista celor care doreau capul lui Brătianu, alături de el fiind G. 
Panu, G. Vernescu etc. în timp ce junimiştii şi Mihail Kogălniceanu, membri şi ei ai „Opoziţiei unite” se distanțează 
de ceea se anunță a fi un nou scandal politic. . 

Simţind o slăbiciune a frontului antibrătienist, Panu încerca să menţină o anumită unitate a acestuia prin invocarea 
acelor momente în care Brătianu îşi însușea nedrept considera el toate momentele importante din istoria românilor *. 
Tot Panu făcea apel la memoria colegilor săi prin reamintirea unor declaraţii ale unora dintre cei care acum ezitau în 
privința procesului cu privire la activitatea şi personalitatea lui “. Efortul depus printre alţii şi de cei doi lideri amintiţi 
dar şi de alții nu făceau ca trecerea prin Parlament a unui text în baza căruia şeful P.N.L. urma să fie trimis în judecată 
să fie o acţiune facilă”. 

Întreaga activitate politică a lui I.C. Brătianu îi conferise o anumită poziție în societatea românească în general şi în 
viața politică în special şi din acest motiv declanșarea unui demers de acest tip împotriva lui nu era tocmai unul uşor 
de transpus în practică. Lucrul acesta avea să se vadă imediat după începerea discuţiilor din Camera Deputaţilor. 
Într-un asemenea context formarea rapidă a două grupări diametral opuse nu reprezenta deloc o surpriză. În ciuda exis- 
tenței a două grupări sensibil egale în rândul deputaţilor, votul dat la jumătatea lunii februarie nu împiedica alcătuirea 
unei comisii de informare, care timp de aproape un an, până în ianuarie 1890, culegea date şi redacta un raport“. 

Chiar dacă radicalul Gh. Panu, în faţa reticenţei junimiştilor, dar şi ale altor lideri politici, de a-l trimite în judecată 
pe fostul prim-ministru liberal”, le reamintea acestora afirmaţiile pe care le făcuseră ei înşişi cu privire la I.C. Brătianu 
de-a lungul timpului“, acţiunea avea să se dovedească a fi una dificilă. 

În mod real în cadrul noii majorități parlamentare existau trei grupări: junimiștii din guvern erau adversarii catego- 
rici ai acestei idei în timp ce conservatorii din „Opoziția Unită” o aprobau. O poziţie aparte o avea în toată această pe- 
rioadă Lascăr Catargiu, el fiind cel care dorea să se răzbune pentru anul 1876". Dincolo de personalitatea lui Catargiu 
întrebarea legitimă care apare este aceea a numelui principalilor actori politici implicaţi în întreaga desfășurare de for- 
țe. Astfel, în momentul dezbaterii deputaţii George Panu, Nicoale Blarenberg, Lascăr Catargiu, Al. Enacovici, erau 
printre cei care cereau darea în judecată a guvernului Brătianu. La celălalt pol Take Ionescu, Gr. Chrisenghi și Mihail 
Kogălniceanu se pronunţau împotriva procesului. La fel vor face Titu Maiorescu și P.P. Carp. În timp ce Titu Maiores- 
cu arăta de la tribună faptul că procesul constituia o greșeală politică de factura celei din 1876, când conservatorii fu- 
sese cei trimişi în judecată este o greşeală aşa cum a fost şi cel din 1876, ministrul justiţiei George Vernescu 
intervenea cu autoritatea funcţiei pe care o deţinea şi se poziționa de partea lui Nicolae Blarenberg. Ura față de Brătia- 
nu era atât de mare încât printre reproşurile aduse acestuia se afla și pierderea Basarabiei. În cadrul grupării acuzatori- 
lor o poziţie aparte o reprezentau Nicoale Filiupescu, lacob Negruzii, Alexandru Marghiloman care aduceau mai multe 
argumente pentru eliminarea chestiunilor de natură politică, aducând în schimb mai multe amendamente prin care în- 
cercau să limiteze darea în judecată la chestiuni care ţineau de încălcarea legilor și la probleme de drept comun”. Din 
acest moment avea să înceapă o adevărată odisee. Preşedintele Camerei nu admitea aceste amendamente și supunea la 

vot propunearea lui Blarenberg. Surpriza avea să fie una mare pentru că în atmosfera deja descrisă un rezultat care să 
arate că fuseseră 160 de votanţi, o abţinere iar din urmă să iasă 161 bile din care 80 albe şi 81 negre, nu putea să creeze 
decât foarte multă tensiune“?. În aceste condiţii, în ciuda protestelor din sala ale celor care arăatau că un asemenea vot 
este nul, președintele își asuma „aprecierea” lui ca fiind valabilă şi prin urmare declara că propunerea era respinsă. 

Vechii opozanți ai lui Brătianu nu aveau să capituleze așa uşor şi prin urmare deputatul grupării ce avea ca lider pe 
George Vernescu, Ilarie Isvoranu depunea peste câteva zile o nouă propunere de acuzare semnată şi de Nicu Filipescu, 
C.M. Stroici, A. Cămărășescu cu scopul de a fi trimisă cel puţin în studiu unei comisii de informaţii, conform art. 15 al 
legii asupra responsabilităţii ministeriale. O asemenea propunere provaca deloc surprinzător noi pasiuni şi conflicte 
adunând pe 9 februarie 101 voturi contra 41. Interesantă era de altfel și demnă de subliniat era poziţia lui Dimitrie Bră- 
tianu, C.T. Grigorescu, G.D. Palade care declarau în mod public faptul că se abţineau, dar nu votau împotriva propune- 
rii. La fel de interesantă devenea în această perioadă şi din cine se formează comisia de informaţii. Dintre cei 7 
membri putem aminti pe C: Olănescu, Vericeanu, Enacovici, lancovescu, Pesiacov, G. Apostoleanu în locul demisio- 
natului Tzoni. Neobosit se dovedea în continuare Nicolae Blarenberg care insista să facă parte din comisie şi reuşeşte 
acest lucru în pofida faptului că legea oprea pe cel care semnase propunerea de chemare în judecată să facă parte din 
Comisia de informaţii“. Aceasta trebuia să înainteze raportul în 10 zile dar putea cere de la Cameră prelungirea terme- 
nului. În cazul Brătianu raportul făcut de Blarenberg era depus în ianuarie 1890. 

Toate aceste discuţii aveau să alimenteze anumite neînţelegeri din cadrul conservatorilor. De inabilitatea lui Lascăr 
Catargiu şi pe acest subiect permitea venirea la guvern a generalului Manu, acesta beneficiind şi de sprijinul serios al 
lui P.P. Carp care punea generalului o condiţie totuși surprinzătoare și anume aceea de a împiedica prin mijloace pe 
care nu le enunța darea în judecată a guvernului Brătianu. Liderul junimist insista în această direcţie subliniind că acest 
lucru trebuia să se întâmple indiferent care era raportul Comsiei de informatii. Pentru Carp doar în felul acesta se pu- 
tea evita o nouă criză politică de tipul celei din 1876. Format în 5 noiembrie 1889 guvernul generalului Manu reușea 
într-un asemenea mediu politic să implementeze câteva din reformele propuse din septembrie 1888 de către Carp. Înţe- 
legând încotro se îndreptau lucrurile, Nicolae Blarenberg fără mari speranţe pentru o dizolvare a Camerei Deputaţilor 
în care să aibă o majoritate favorabilă proiectului său politic înainta raportul Comisiei a cărui concluzie mergea spre 
trimiterea în judecată a cabinetului Brătianu. Spre dezamăgirea lui Blarenberg guvernul junimist conservator își păstra 
angajamentele luate la instalare și se opune acestui proiect cu toată forţa sa. Th Rosetti intrase de altfel în guvernul 
Manu pentru portofoliul justiției condiţionind acest accept de blocarea procesului Brătianu şi votarea legii judecăto- 
rești?. 

Documentul în sine la care lucrase în primul rând Blarenberg era prezentat Camerei Deputaţilor la 17 ianuarie 
1890. Lecturarea lui devenea nu doar prin faptul că avea să dureze trei zile, cu 9 zile de dezbateri un adevărat spectacol 
politic. Printre cei care iau cuvântul şi care cer trimiterea în judecată sunt G. Panu, G. Apostoleanu, A. Pesiacov, Las- 
căr Catargiu. De la o asemenea desfășurare de forţe nu putea lipsi mai ales Nicolae Blarenberg ale cărui intervenţii se 
întind la tribuna Camerei Deputaţilor pe o distanţă de 5 zile, remarcându-se mai ales prin atacurile sale. Încercând în 
faţa acestei ofensive să ţină o cumpănă dreaptă interveneau tot acum lideri politici Gr M Buicliu, P.P. Carp, Take Io- 
nescu, Mihail Kogălniceanu și generalul Manu, prim-ministru în funcție fiind. Potrivit procedurilor deputaţii urmau să 
dea un vot individual pentru fiecare demnitar în parte. Astfel la 31 ianuarie 1890 era respinsă darea în judecată a lui 
loan Brătianu cu 86 de bile contra a 67 şi 4 abţineri. După o zi un nou vot negativ cu privire la trimiterea în judecată cu 
o majoritate confortabilă se dădea şi în privinţa lui D.A Sturdza, P.S. Aurelian, Anastasie Stolojan, Cernat, Nacu, D. 
Gianni. Eșecul total al acuzatorilor politici se înregistra în momentul în care scapă de furia noilor puternici ai zilei chi- 
ar Eugeniu Statescu cel ce propusese darea în judecată în 1876 şi la fel controversatul Radu Mihai, care întrunea şi el o 
majoritate de voturi (la mult hulitul Radu Mihai chiar 87 contra 59 şi 7 abţineri). După îndeplinirea acestei proceduri 


* Ibidem, p. 225. 
* Ibidem, p. 224. 
* Th. G. Rosetti, p. 28-29. 

întreaga acţiune era respinsă în condițiile în care legea cerea un număr de două treimi de voturi pentru trimiterea în fa- 
ţa instanței. 

Unii adversari interni ai fostului prim-ministru păreau să nu poată trece nici după plecarea de la guvernare a acestu- 
ia peste vechile rivalități, reluând în vara anului 1890 vechile acuzaţii la adresa liderului liberal. Repunerea pe tapet a 
modului — considerat defectuos de către cei de la „Constituţionalul” — în care se realizase colaborarea militară româ- 
no-rusă la 1877 şi diminuarea rolului avut de I.C. Brătianu în obţinerea independenţei de către statul român” deveneau 
o consecinţă firească a noilor desfăşurări de forțe politice. 

Perpetuarea criticilor la adresa lui I.C. Brătianu are ca justificare și apariţia în mediul politic a ideii potrivit căreia 
perpetuarea crizei politice din cadrul familiei conservatoare și neidentificarea unei formule de colaborare a junimiştilor 
cu conservatorii permitea reluarea unei comunicări a regelui Carol I cu I.C. Brătianu pe tema revenirii acestuia ca şef 
al guvernului”. Un lucru era cert și binecunoscut de către toţi cei interesaţi de viaţa politică românească. Suveranul 
roman nu avea nici un motiv să fie reţinut față de o asemenea colaborare în condiţiile în care liderul liberal avea o bu- 
nă imagine în rândul decidenţilor din Tripla Alianță nefiind nimeni care să pună la îndoilală faptul că revenirea lui 
Brătianu la putere nu prespunea în mod automat și o continuare a colaborării cu Tripla Alianţă”. 

După doar câteva săptămâni de la apariţia articolului menționat din „Pester Lloyd” posibilitatea revenirii lui I.C. 
Brătianu în fruntea guvernului avea să devină lipsită de actualitate, din cauza dispariţiei liderului de la Florica. Dece- 
sul, la 5 mai 1891, al celui care fusese timp de 12 ani prim-ministru al României, provoca mai multe reacţii interesan- 
te. Astfel, dacă ceremoniile desfăşurate la nivelul întregii ţări şi discursurile din fața mormântului, nu doar ale 
liberalilor, ci şi ale conservatorilor, arătau o solidarizare a întregii ţări cu familia celui dispărut”, pentru unii contem- 
porani era o ocazie nesperată de a vorbi despre efectele negative ale guvernării sale, neezitând chiar să prezinte întrea- 
ga perioadă în care acesta fusese prim-ministru ca una de perpetuu declin al societăţii românești“, sau de a relua mai 
vechi aserţiuni potrivit cărora modul în care condusese ţara se apropia de acela al unui dictator“. 

Dincolo de poziţionarea într-un fel sau altul față de activitatea şi personalitatea lui I.C. Brătianu, întrebarea referi- 
toare la modul în care avea să reuşească P.N.L. să-şi continue programul modernizator, după data de 5 mai 1891, era 
una legitimă. Cunoscând legătura existentă între un lider de factura lui I.C. Brătianu şi partidul liberal, chiar unii dintre 
cei care făceau parte din familia liberală meditau serios la dificultăţile cărora trebuia să le facă față partidul după înce- 
tarea din viaţă a lui I.C. Brătianu”. Criticile pentru transformarea guvernului liberal într-un guvern numit personal nu 
aveau să lipsească în perioada următoare“, ele fiind însă însoţite de recunoaşterea contribuţiei avute la întemeierea in- 
dustriei“*, formarea unui partid liberal numeros şi disciplinat”, însoţit de un şir întreg de reforme“. Pentru toţi cei care 
încercau acum să se legitimeze prin asocierea cu numele şi acțiunile politice inițiate de I.C. Brătianu, acesta nu putea fi 
decât în mod evident un „ilustru şi nemuritorul şef”, „un mare om de stat”S7. 

Întreaga acțiune de modernizare a societăţii româneşti, începută la 1848, reuşise, dincolo de criticile evidente ce pot 
fi aduse acestui proces, în primul rând datorită respectării unui program schițat la jumătatea secolului XIX, de care o 


ae „Constituționalul”, 31 iulie 1890, p. 1. 

57 Alexandru 1. Teodorescu, 1. C. Brătianu şi fiii săi Ionel şi Vintilă. Două conferințe, Bucureşti, Imprimeriile Independenţa, 1938, p. 30. 

să B.N.C.S., Fond Brătianu, dosar 386, f. 351 verso. 

* La moartea lui I.C. Brătianu, articole din presă, telegrame, scrisori, Cartea Românească, Bucureşti, 1941, p. 50. 

SR. Bălceanu, Cine a fost loan Brătianu, supliment gratuit al ziarului „Patria”, Bucureşti, 1916, p. 1-17. 

“! Rezeşul de la Scurta, Evoluţia partidelor, Bucureşti, Tipografia Gutenberg, 1896, p. 32, 33. 

“ B.N.C.S., Fond Brătianu, dosar 713, 1887, f. 4. 

“5 Rezeşul de la Scurta, Evoluţia partidelor, p. 30. 

“ Ibidem, p. 32. 

“ Ibidem, p. 33. Vintilă 1. Brătianu, Menirea PNL. Din nevoile noastre, Bucureşti, Tipografia Voința Naţională, 1906, p. 28-29. 

- Partidul liberal față de cel conservator, un vechi liberal naţionalist, Bucureşti, 1910, Imprimeriile Independenţa, p. 5. 
Ibidem. 

întreagă generaţie a încercat, indiferent de familia politică din care făcea parte, să-l respecte“ şi a unei convingeri in- 
time (ne referim acum la liberali), că ideologia în numele căreia activau, avea în permanenţă ceva de oferit societății 
româneşti“?. Fără să fi fost un proces lipsit de vicii sau unul inatacabil, fapt recunoscut de altfel şi de reprezentanţii de 
mai târziu ai liberalismului”, cursul pe care se înscrisese România la 1866 era unul evident pozitiv. 

În ansamblu, modul în care era privită România la 1888 în plan internaţional, legislaţia modernizatoare, progresele 
realizate în câteva domenii importante precum industria sau educaţia erau, credem, destule motive de satisfacție şi op- 
timism pentru suveranul român. La acestea se adăuga pentru liberali bucuria exprimată de lideri importanţi ai partidu- 
lui cu privire la prefigurarea, chiar la 1891, a unui înlocuitor remarcabil al lui I.C. Brătianu în persoana fiului său”. 


* Gh. Brătianu, Problema noilor elite şi a liberalismului în România, extras din revista „Libertatea”, Bucureşti, Tipografia de Artă şi Editura 
Leopold Geller, 1933, p. 12. 

Sa Idem, Liberalism şi democraţie, extras din revista „Libertatea”, Bucureşti, 1936, Tipografia de Artă şi Editura Leopold Geller, p. 1-22. 
7 1.G. Duca, 10 mai — Conferinţa rostită în cercul român din Paris, la 8 mai 1898, Bucureşti, Stabiliment de Arte Grafice Elzevir, 1898, 
p. 28, 29. 

1 BN.C.S., Fond Brătianu, dosar 575, 1891, f. 1-3. 

Vocaţia datoriei către ţară: Goleștii și Brătienii 


dr. Cristina BOȚOGHINĂ 
Muzeograf, Muzeul Viticulturii și Pomiculturii Golești, Argeș 


Abstract: The Goleştii and the Brătienii, two families of Muscelean boyars, stood out and imposed themselves 
in the consciousness of the generations through the visionary deeds put, in all circumstances, in the service of the 
progressive ideals for the modernization of the Romanian society. Each generation participated in the decisive 
events in the history of the homeland, from national emancipation, Union, Independence and the Great Union, to 
the resistance against communism. political ideals and beliefs. They faithfully served the principles of Romanian 
liberalism, promoted and applied these principles. 

Keywords: Golescu, Brătianu, revolution, modernization, reforms 


Goleştii şi Brătienii, două familii de boieri musceleni, s-au remarcat şi impus în conştiinţa generaţiilor prin faptele 
vizionare puse, în toate împrejurările, în slujba idealurilor progresiste pentru modernizarea societăţii românești. Fieca- 
re generaţie a participat la evenimentele hotărâtoare din istoria patriei, de la emanciparea naţională, Unire, Indepen- 
dență și Marea Unire, până la rezistența împotriva comunismului. 

Articolul de față nu se constituie într-o prezentare exhaustivă a activităţii politice desfășurată de Golești şi Brătieni 
de-a lungul secolului al XIX- lea, ci se va axa doar pe câteva evenimente considerate semnificative pentru subiectul 
indicat prin titlu. 

Ştefan, Nicolae, Radu şi Alexandru-Albu erau fiii marelui boier al Țării Românești, Dinicu Golescu, cel care prin 
jurnalul său de călătorie „a descoperit Occidentul ,„ în conştiinţa românilor și ai Zoei, născută Farfara, descendentă pe 
linie maternă din familia Pârşcoveanu. 

Ca fiu al marelui vornic Iordache Golescu și al Mariei, fiica marelui ban Constantin Bălăceanu, Alexandru G. Go- 
lescu-Arăpilă descindea de asemenea din rândurile marii boierimi. 

Fraţii Golescu ca şi Alexandru G. Golescu-Arăpilă, vărul lor primar, făceau parte din acelaşi grup de patrioţi entu- 
ziaşti, care s-au dedicat în întregime cauzei naţionale. 

La rândul lor, Brătienii asupra cărora voi zăbovi sunt Dumitru C. Brătianu şi lon C. Brătianu, care au fost urmaşii 
unor vechi familii boiereşti de ţară”. Dumitru C. Brătianu a fost al doilea fiu al soţilor Constantin (Dincă) Brătianu şi ai 
Anastasiei născută Tigveanu, pe când Ion C. Brătianu avea să fie al cincilea vlăstar al acestor soți. 

Vecinătatea și împărtășirea acelorași valori naționale au făcut ca cele două neamuri să trăiască în frățietate, la apro- 
pierea sufletească contribuind destinul devenirii ca fruntași ai ţării, care 1-a purtat pe aceleași cărări ale educaţiei, dar 
mai ales a idealurilor politice comune. 

Fiii cei mari ai lui Dinicu Golescu s-au născut în împrejurările vitrege ale refugiului familiei la Câmpulung-Muscel 
din cauza războiului ruso-turc dintre 1806-1812. Ştefan şi Nicolae au învăţat în ţară cu renumiţi dascăli ai timpului, în- 
tre care grecul Mitilineu. În 1826 Ştefan şi Nicolae se aflau la studii la Universitatea din Geneva, găzduiţi fiind în pen- 
sionul lui R. Tâpffer. Studiile nu le-au terminat şi când au revenit în ţară au ales cariera ofițerească. 

Radu C. Golescu și fratele său Alexandru C. Golescu-Albu au studiat la un institut din Miinchen şi au fost daţi în 
grija lui Teodor Diamant, care a avut o mare influență asupra lor. Între anii 1835 şi 1836, cei doi fraţi se aflau în capi- 


i George Fotino, Din vremea Renaşterii Naţionale a Țării Românești. Boierii Goleşti,vol. I-IV, Imprimeria Naţională, București, 1939; 
Anastasie Iordache, Goleştii. Locul și rolul lor în istoria României, Bucureşti Editura Ştiinţifică şi Enciclopedică, 1979; dem, Pe urmele 
Goleștilor București, Editura Sport — Turism, 1982. 

* Mihai Sorin Rădulescu, Din nou despre familia Brătianu, în „Liberalul”, nr. 29, 6-13 dec. 1990, p. 3. Idem, Eliza liberală românească 
(1866-1900), Editura All, Bucureşti, 1998, pp. 23-25. 

tala Franţei, unde studiau cursurile libere la College de France şi la Sorbona, ţinute de profesori celebri ai timpului. 
Vreo specializare nu au obţinut nici ei, la fel ca frații cei mari. 

Alexandru G. Golescu-Arăpilă după ce a urmat colegiul „Sf. Sava” din Bucureşti, a fost trimis la Paris în anul 1834, 
unde a studiat la Şcoala politehnică, dar diploma de inginer şi-a luat-o la Şcoala centrală de arte şi meserii, în 1839. În 
acelaşi an, împreună cu Ion Ghica şi Dimitrie C. Brătianu a pus bazele „Societăţii pentru învăţătura poporului român”. 

Dumitru C. Brătianu a urmat cursurile şcolii primare în localitatea natală după care, începând cu anul 1831, la Bu- 
cureşti, a frecventat cursurile prestigiosului colegiu „Sf. Sava”. Anul 1835 şi cei următori îl găsesc pe Dumitru C. Bră- 
tianu la Paris, unde şi-a susținut examenul de bacalaureat şi a urmat cursurile Facultăţii de Medicină timp de un an, 
ulterior a devenit student al Facultăţii de Drept şi absolvent în 1841. 

Viitorul mare om politic, lon C. Brătianu s-a născut la Piteşti, la 2 iunie 1821, iar la vârsta de 13 ani a fost încredin- 
țat profesorului Nicolae Simonidi, un discipol înflăcărat al lui Gheorghe Lazăr, care întemeiase o școală publică în Pi- 
teşti. Ca mulţi alți tineri de seamă ai generaţiei sale, precum Vasile Cârlova şi Nicolae Bălcescu, lon C. Brătianu a 
intrat în miliția națională cu „cin de iuncăr”. Apoi a urmat Şcoala de ofiţeri de artilerie de la Metz, întrucât fratele său 
Dumitru era student al Facultăţii de Drept a Universităţii din Paris. lon C. Brătianu a manifestat o atenţie deosebită fa- 
ță de cursurile de istorie universală, economie politică, științele de stat și morală, predate la College de France de pro- 
fesorii Jules Michelet, Adam Mieckiewicz şi Edgar Quinet. Simţul politic dovedit mai târziu s-a întemeiat pe 
cunoaşterea istoriei şi a ştiinţelor de stat. A fost perioada când l-a cunoscut pe C.A. Rosetti, doi vajnici combatanți 
pentru propăşirea naţiei române. În perioada exilului ce a urmat revoluţiei de la 1848, a frecventat cursurile Universită- 
ţii Sorbona. De aceea a afirmat că „Franţa ne-a crescut, ne-a învăţat carte” şi că „scânteia, care încălzeşte patria noas- 
tră, am luat-o de la căminul Franţei”. 

În timpul domniei lui Alexandru Dimitrie Ghica primul domn regulamentar din Ţara Românească situaţia politică 
continua să se agraveze. Urmând tendinţele europene, după 1838 se poate vorbi de o radicalizare a opoziţiei sociale, 
care a încercat să se extindă către categoriile populare, în particular către țărănime ca o condiţie a succesului unei miș- 
cări insurecționale”. Expresia acestei tendințe a fost conspirația din 1840, condusă de către Dimitrie (Mitică) Filipescu, 
prin al cărei program urmărea eliberarea naţională, instituirea republicii, eliberarea şi împroprietărirea ţăranilor, crea- 
rea unei armate pe o largă bază populară. După arestare, reprezentanţii mișcării revoluționare au fost trimişi în „cerce- 
tarea Înaltului Divan şi vodă a desemnat ca procuror pe colonelul Nicolae C. Golescu pentru că făcea parte și din 
comisia de anchetă”. Acesta a făcut la 1 februarie 1841 un raport amănunţit asupra complicilor”. După proces acesta 
s-a retras din armată, probabil în urma discuţiilor purtate în familie şi împreună cu fratele său, Ștefan C. Golescu au 
devenit adversari fățiși ai domnitorului, aderând la idealurile revoluţionare. O dovadă în acest sens este faptul că în 
1846, pe când era adjutant al Ministrului din Lăuntru, Nicolae C. Golescu a semnat paşaportul de plecare în străinătate 
al lui Nicolae Bălcescu, acesta fiind în pericol de a fi arestat ca participant la conspirația din 1840. La rândul său, Ște- 
fan C. Golescu i-a împrumutat 140 de galbeni, bani de drum garantaţi de Nicolae Bălcescu, dându-i şi „cartea lui Ma- 
carie Patriarhul în englezește””. 

Ştefan C. Golescu la 1 ianuarie 1839 i-a adresat un memoriu domnitorului Alexandru Dimitrie Ghica. Chiar dacă 
era aghiotant domnesc, Ştefan C. Golescu a avut curajul să-l critice pe domnitor. A fost astfel, primul document con- 
ceput şi scris de Ştefan C. Golescu în care şi-a expus gândurile sale privitoare la soarta, prezentul şi viitorul țării sale. 


* loan Todea, Jon. C. Brătianu. O viaţă în slujba țării şi a naţiunii române (1821-1891), Editura Universitară Bucureşti, 2011, p. 23. 

* Alexandru Mamina, Structurile intelectuale ale romantismului revoluționar şi contrarevoluționar. Cazurile istoricilor francezi, ger- 
mani, români, Târgovişte, Cetatea de Scaun, 2007, p. 159. 

5 loan C. Filitti, Tulburări revoluționare în Țara Românească între anii 1840-1843, extras din Analele Academiei Române, seria II, Tom 
XXXIV, Memoriile secțiunii istorice, nr. 4, București, 1912, p. 17. 

* Ibidem, p. 20. 

7 Vasile Novac, Nicolae Golescu și alți generali câmpulungeni, Editura Nova Internaţional, Piteşti, 2002, p. 13. 

* Idem, România în concepția lui Ștefan Golescu, în „Museum. Studii şi comunicări de istorie şi etnografie”, Golești, Argeş, 1980, 
pp.79-83. 

Mişcarea opoziționistă a reușit să-l determine pe domnitorul Alexandru Dimitrie Ghica, să renunțe la tron, în locul 
său fiind numit domn Gheorghe Bibescu, care în cei şase ani de domnie, din 1842 până în 1848, s-a confruntat cu ace- 
leaşi probleme. 

În această atmosferă, în anul 1843 s-a constituit societatea secretă „Frăția” care a fost înființată din iniţiativa lui 
Nicolae Bălcescu, în colaborare cu Ion Ghica şi maiorul Christian Tell. De la început, activitatea acestei societăţi s-a 
desfăşurat sub paravanul unei „Societăţi literare”, care a funcţionat legal, fiind un timp acceptată tacit de autorităţi”. 
Obiectivul Societăţii „Frăţia” a fost cel de a da o formă organizată mişcării naţionale, generalizată la nivelul celor două 
Principate. Sub deviza „Dreptate — Frăţie”, pătrunsă în gândirea politică românească încă din timpul mișcării din 1821, 
Societatea „Frăția” a avut o altă deschidere spre deosebire societăţile secrete anterioare, astfel că sub paravanul unei 
activități literare legale, aici s-a reunit tineretul intelectual din Țara Românească, dar şi tineri patrioţi din Moldova. Era 
o organizaţie masonică, care grupa elita culturală din toate provinciile românești şi avea ca obiective unirea, indepen- 
denţa, egalitatea cetăţenilor în faţa legii”. 

Cel mai mic dintre fraţii Golescu a fost membru activ al societăților politico-literare premergătoare revoluţiei, care 
militau şi pentru unitatea naţională. El a activat în cadrul „Societăţii studenţilor români” din Paris. lată că, elogiind 
meritele lui Scarlat Vîrnav, care în 1847 dăruise Societăţii o mare sumă de bani, Dimitrie C. Brătianu a lăudat şi activi- 
tatea lui Alexandru C. Golescu -Albu, scriind că „pe hârtie văz mai multe nume, dar în ființă, în realitate, ori încotro 
mă întorc întâlnesc pe acelaşi om, și modestia ta să nu sufere, nu, tu nu eşti singur, mai ai un rival, vrednic de tine, căci 
acela e cel dintâi dintre români, îl cunoaşteţi: Alexandru Constantin Golescu”!. 

În 1848, Europa a fost cuprinsă de vârtejul revoluţiei, de asemenea și Ţările Române ?. La 1848, revoluționarii 
munteni şi moldoveni, caractere puternice, bine conturate, oameni de acţiune, curajoşi şi înclinați spre aventură, s-au 
distins de înaintașii lor prin cunoaşterea Europei Occidentale, al cărui model politic şi cultural îl doreau aplicat Țărilor 
Române. Această mişcare s-a încadrat în curentul de renaştere şi modernizare început după anul 1821; paşoptiştii s-au 
considerat continuatorii direcţi ai lui Tudor Vladimirescu şi ai cărvunarilor, ale căror scrieri şi idei şi le-au însuşit!”. 
Revoluţia a fost pregătită, organizată și condusă de oameni politici și cărturari care îşi făcuseră cunoscut crezul politic 
de multă vreme. 

Paşoptiştii au fost creaţia mediului în care au trăit şi s-au format. Născuţi români, dar petrecându-şi tinereţea în ma- 
rile capitale europene, ei au fost promotorii curentelor epocii, au fost naționaliști şi romantici într-un secol al naționa- 
lismului şi romantismului, au fost modernizatori fiindcă au trăit într-o epocă a modernismului, inevitabil însă având 
limitele specifice timpului lor!*. 

Păstrarea şi dezvoltarea identităţii naționale, recuperarea istoriei şi a miturilor autohtone, consolidarea unei culturi ori- 
ginale bazate pe tradiţiile cele mai autentice au fost doar câteva din ţelurile pașoptiste, care, în viziunea lor, trebuiau să 
meargă în paralel cu acceptarea ultimelor descoperiri ale ştiinţei şi cu îmbunătăţirea condiţiei și libertăţii individuale '5. 

Urmărind cariera lui Nicolae C. Golescu putem spune că a fost ultimul dintre cei patru frați Golescu care a intrat în 
mișcarea revoluţionară, €. Împreună cu fraţii săi şi vărul lor, Alexandru G. Golescu-Arăpilă, Nicolae C. Golescu a fă- 


E Șerban Rădulescu — Zoner, Goleștii și societatea secretă „Frăția ”, în „Museum. Studii de istorie şi etnografie”, 1974, Golești, Argeş, p. 
89. 

'9 Neagu Djuvara, Între Orient și Occident. Țările Române la începutul epocii moderne, Editura Humanitas, Bucureşti, 2005, p 104. 

'! Anastasie Iordache, Goleștii Locul și rolul lor în istoria României, Editura Ştiinţifică şi Enciclopedică, Bucureşti, 1979, p. 45. 

Din bogata bibliografie care a fost dedicată Revoluţiei de la 1848 citez: Istoria Românilor, vol. VII, tom I, Bucureşti, 2003; Apostol 
Stan, Revoluția română de la 1848, Bucureşti, 1992; G.D. Iscru, Revoluția română de la 1848-1849, ediţia a II-a, Bucureşti, 1997; Cor- 
nelia Bodea, Anul 1648 la români. O istorie în date şi mărturii, I-II, Editura Ştiinţifică şi Enciclopedică, Bucureşti, 1982. 

'5 Vlad Georgescu, Memoires et projets de reforme dans les Principautes roumaines 1831 — 1848, Bucureşti, 1972, p. 112. 

'* Elena Olariu, Mentalităţi și moravuri la nivelul elitei din Muntenia și Moldova secolului al XIX-lea, Editura Universităţii București, 
2006, p. 124. 

' Ibidem, p. 126. 

1* Vasile Novac, Activitatea politică a Goleștilor între anii 1837-1857, teză de doctorat, mss., București, 1979, p. 22. 


Familia Brătianu şi rolul ei în istoria românilor | 41 


cut parte din Comitetul Revoluționar, care a pregătit și a condus mişcarea din Ţara Românească. A fost numit titular la 
Departamentul Trebilor din Lăuntru în Guvernul provizoriu al Ţării Românești (11 iunie 1848) şi membru al Locote- 
nenţei domneşti (28 iulie 1848)". 

La rândul lor, frații Brătianu, martori ai revoluțiilor de la Paris şi Viena, s-au implicat în organizarea mișcării revo- 
luționare din Muntenia. Între 1841 şi până la începutul anului 1848, Ion C. Brătianu a fost la Paris, acolo unde în fe- 
bruarie 1848 a izbucnit revoluţia, de unde s-a extins în aproape toată Europa. În Franţa, atât el cât şi alţi tineri români, 
şi-au însușit ideile libertăţii, egalităţii şi fraternității. lon C. Brătianu a asistat la botezul deşteptării unui popor, conști- 
ent de valorile și drepturile sale. Decizia declanşării mişcării revoluţionare în Principatele Române s-a luat la Paris în 
20 martie 1847, în cea dintâi adunare a moldo-vlahilor convocată de Nicolae Bălcescu'5. Programul era aproape iden- 
tic cu cel din 1840. În cadrul mișcării paşoptiste, Dumitru C. Brătianu a fost printre cei desemnați să-i reprezinte pe 
revoluționarii munteni în relaţiile externe. În Austria și Ungaria, apoi la Constantinopol a susținut cauza revoluţionară 
românească. 

La laşi, revoluționarii au crezut în posibilitatea victoriei revoluţiei pe cale pașnică; peste o mie de persoane s-au 
adunat la 27 martie/8 aprilie 1848 la hotelul Petersburg, adoptând o petiție în 35 de puncte pe care au înaintat-o dom- 
nului Mihail Sturdza'”. Revoluţia din Moldova s-a sfârşit după trei zile, trei sute de revoluționari au fost arestaţi, mulți 
au fugit în Bucovina austriacă şi de acolo în Apus. 

În Ţara Românească revoluționarii au preluat puterea în luna iunie și au reușit să o menţină până în luna septem- 
brie, până la invazia ruso-turcă. În luna mai, un comitet revoluționar lărgit, alcătuit din reprezentanţii tuturor facţiuni- 
lor boierești liberale şi ai intelectualilor, a fixat data începerii revoluţiei pentru 9/22 iunie şi a trimis reprezentanți în 
judeţe pentru punerea în aplicare a planului de răscoală. În ziua prevăzută, revoluţia a fost proclamată la Izlaz, pentru 
că, în Oltenia revoluționarii aveau susținerea unităţilor militare comandate de Gheorghe Magheru şi Nicolae Pleşoianu. 
Peste două zile s-a răsculat şi Bucureştiul”. Proclamaţia de la Islaz, „constituţia”, cum o numeau revoluționarii a fost 
prezentată domnitorului Gheorghe Bibescu, care spre deosebire de cel moldovean a aprobat-o, încuviinţând și forma- 
rea unui guvern provizoriu. Peste două zile, domnitorul a fugit la Braşov, lăsând ţara în mâinile revoluţionarilor, dar 
privându-i de legitimitatea pe care prezenţa sa o acordase până atunci noului regim politic. La data de 15/28 iunie, pe 
Câmpia de la Filaret, 30.000 de oameni au jurat să respecte Constituţia şi au aclamat un nou minister revoluţionar do- 
minat de elemente radicale conduse de frații Brătianu şi Golescu. Un „personaj” cheie al revoluţiei munteneșşti a fost 
Ion C. Brătianu, care a fost membru al Comitetului Revoluționar din Țara Românească, secretar al Guvernului Provi- 
zoriu și şef al Poliţiei Capitalei. 

Invazia străină a pus capăt revoluţiei înainte de organizarea primelor alegeri pentru constituantă. Trupele otomane 
au trecut Dunărea la sfârșitul lunii iulie sub comanda lui Suleiman-pașa, iar ţarul şi-a făcut cunoscută poziţia față de 
cursul prea liberal pe care l-au luat evenimentele din Țara Românească. Cu oarecare diplomaţie, revoluționarii au obţi- 
nut de la Suleiman — pașa recunoașterea cârmuirii lor, pe care au numit-o locotenenţă domnească în loc de guvern pro- 
vizoriu şi au promis să trimită Constituţia spre aprobare la Constantinopol. La insistența țarului, sultanul a refuzat să 
primească delegaţia din care făceau parte printre alţii Ştefan C. Golescu, Nicolae Bălcescu și Dumitru C. Brătianu. 

Cele două mari puteri au hotărât să restabilească vechea ordine pe calea armelor: la 13/26 septembrie, trupele lui 
Fuad Efendi au intrat în București şi au înfrânt dârza rezistență a detașamentului de pompieri de la Dealul Spirii, iar 
peste două zile au pătruns în capitală şi ruşii sub comanda generalului Liiders. Autocraţiile au pus capăt, cu forța şi în 
chip contrar legilor fundamentale ale ţării, experimentului de liberalizare muntean, prea apropiat de graniţele lor pentru 
a putea fi tolerat”! 


"7 Ibidem, p.14. 

'% Ion Bulei, O istorie a Românilor, Editura Meronia, București, 2012, p. 98. 

'9 dem, Istoria românilor de la origini până în zilele noastre, Editura Humanitas, Bucureşti, 1995, p. 117. 

” Paul Cernovodeanu, Marian Ștefan, Pe urmele Magherilor (cronica unei familii), Editura Sport — Turism, Bucureşti, 1983, p. 78. 
” Vlad Georgescu, Istoria românilor de la origini până în zilele noastre, Editura Humanitas, Bucureşti, 1995, p. 158. 

Alexandru G. Golescu-Arăpilă și verii săi au avut o contribuţie importantă la pregătirea, izbucnirea şi conducerea 
revoluţiei atât prin funcţiile deținute, cât şi prin activitatea propriu-zisă. Referindu-ne numai la primul aspect, consta- 
tăm că printre cei 13 membri ai Comitetului revoluţionar de la 1848, care a fost permanent consultat de toate guvernele 
revoluționare, erau cinci Goleşti, Alexandru G. Golescu-Arăpilă şi verii săi. Întâmplarea a făcut ca revoluţia să fie vic- 
torioasă în Ţara Românească acolo unde au fost Goleştii, la Islaz unde era Ştefan C. Golescu şi la București unde au 
acționat Nicolae C. Golescu și Alexandru G. Golescu-Arăpilă. Goleșştii au avut un rol important în guvernarea revolu- 
ționară: Ștefan C. Golescu a fost membru al Guvernului provizoriu de la Islaz, ministru al justiţiei, membru al Guver- 
nului provizoriu constituit la 14 iunie, membru al Locotenenţei domneşti de 6. Fratele său, Nicolae C. Golescu a fost 
în tot timpul guvernării revoluţionare Ministrul trebilor din Lăuntru şi membru al Locotenenţei domneşti de 3. Ale- 
xandru G. Golescu-Arăpilă a fost secretar al Guvernului provizoriu, alături de N. Bălcescu, lon C. Brătianu şi C.A. 
Rosetti. 

La revoluţia de la 1848 au participat şi frații mai mari ai lui Alexandru G. Golescu-Arăpilă: Dimitrie G. Golescu, ca 
administrator al judeţului Brăila şi colonelul Radu G. Golescu, comandantul Regimentului 2 de infanterie, cel care a 
fost rănit în lupta de la Dealul Spirii la 13 septembrie 1848%, precum şi tânărul de 18 ani, Constantin Racoviţă, nepotul 
de soră al fraţilor Golescu”. În acelaşi timp, lupta de la 13 septembrie 1848 a rămas în istoria ţării noastre ca cea dintâi 
acțiune armată întreprinsă de oastea română modernă împotriva puterii otomane, acțiune purtată în scopul apărării re- 
voluţiei, iar atitudinea curajoasă, pe care a avut-o la 13 septembrie, îl înscrie pe colonelul Radu G. Golescu printre ero- 
ii luptei din Dealul Spirii. Astfel s-a încheiat ultimul act al revoluției de la 1848 din Țara Românească. 

Dar „îndrăzneala” lui de a se fi împotrivit cu armele turcilor n-a rămas fără urmări: Radu G. Golescu s-a aflat pe 
lista celor ce trebuiau exilați din ţară, listă anexată de sultan la firmanul trimis, la 6 iulie 1849, prinţului Barbu Ştirbei, 
noul domn al Ţării Româneşti”. 

„Spulberarea” revoluţiei de la 1848 a avut şi această urmare că, pentru câţiva ani sau aproape un deceniu, s-a arun- 
cat peste graniţe o emigrație politică românească de aproape 150 de persoane”. 

Ca şi alți participanţi importanţi la revoluţie, după reprimarea acesteia, lon C. Brătianu a luat calea exilului, 
alegându-şi ca refugiu Franţa. 

După arestare şi exilare la 13 septembrie 1848, Alexandru C. Golescu-Albu şi Radu C. Golescu s-au stabilit în 
Transilvania, sfătuindu-i pe ceilalți revoluționari să trimită delegaţii la Paris, Berlin și Frankfurt pentru „a stoarce fo- 
loasele bravurii pe cale diplomatică”. Obligat să plece din Transilvania, Alexandru C. Golescu-Albu s-a îndreptat, în 
primăvara anului 1849, spre Constantinopol, de unde a fost internat la Brusa, împreună cu fratele său, Radu C. Goles- 
cu, nepotul său Constantin Racoviţă şi cu alți emigranţi români. De la Brusa a jucat un rol de seamă în grăbirea orga- 
nizării emigrației române și în stabilirea de contacte cu revoluționarii polonezi, italieni, germani și maghiari cu scopul 
conjugării acţiunilor în viitoarea revoluție europeană, pe care o credeau iminentă. 

Alexandru G. Golescu-Arăpilă era deja în străinătate, rămânând în exil. Dimitrie G. Golescu nu s-a mai întors în 
patrie după 1857, asemenea verilor şi fraţilor lui. El a rămas la Paris, preferând să se dedice preocupărilor literare, indi- 
ferent la problemele politice”. 

Ca şi Nicolae Bălcescu, Alexandru C. Golescu-Albu, a reflectat pe seama „micii noastre revoluţii”, pentru a des- 
prinde învățămintele necesare revoluției viitoare. Și el a constatat lipsa organizării şi a unui program naţional coerent, 


” Maria Magdalena Ioniţă, Radu G. Golescu participant la revoluția de la 1848, în „Museum. Studii de istorie şi etnografie”, Golești, 
Argeș, 1978, p. 124. 

* Maria Totu, Un revoluționar de la 1848, în „Museum. Studii de istorie şi etnografie”, Golești, Argeş,1980, p. 67. Sebastian Tudor, Un 
nepot al fraţilor Golești — Constantin Racoviţă, participant activ la evenimentele importante din istoria României în a doua jumătatea 
secolului al XIX-lea, în „Museum. Studii de istorie şi etnografie”, Goleşti, Argeș,1980, p. 72. 

” Ibidem, tomul VI, p. 260-261. 

* Cornelia Bodea, Lupta pentru Unire a revoluţionarilor exilați de la 1848, p. 140. 

* Ibidem, p. 140. 

”! Anastasie Iordache, Pe urmele Goleștilor, Editura Sport — Turism, Bucureşti, 1982, p. 208. 

care să-i fi avut în vedere pe toți românii, precum şi absenţa unei forțe armate, care putea fi folosită în orice parte a te- 
ritoriului românesc „unde se punea problema salvării naţiunii române”. Alexandru C. Golescu-Albu scria fratelui său 
că „greşala este a tuturor şi se datoreşte lipsei unor idei largi, lipsei de înțelegere şi pregătire anterioară între elitele 
conducătoare a celor cinci provincii. Dacă nu ne vom recunoaște aceste greșeli, și nu vom lucra pentru a le remedia în 
viitor, obiectul dragostei noastre, visul nostru din toate momentele vieţii — o Românie unită şi puternică — nu va putea 
fi niciodată înfăptuită”. 

Alături de fiii săi Ştefan, Nicolae, Radu şi Alexandru-Albu a fost şi mama lor, Zinca C. Golescu, cea care a sacrifi- 
cat totul pentru ţară: familie şi avere. Ea a devenit simbolul părintelui care împărtăşeşte aceleaşi idealuri cu copiii săi, a 
părintelui care-şi păstrează spiritul tânăr şi este mereu ancorat în realitățile schimbătoare ale vieţii”. Zinca C. Golescu 
a fost conştientă de necesitatea schimbărilor preconizate de generația pașoptistă, iar în anii exilului şi-a sprijinit necon- 
diționat fiii, câștigând admiraţia celor expulzați. 

Foarte repede, problema Unirii Moldovei cu Țara Românească sau chiar a formării unei Dacii panromâneşti a 
ajuns preocuparea generală a acestor patrioţi, care au desfăşurat o activitate impresionantă pentru influențarea opiniei 
publice şi a cabinetelor europene în vederea realizării acestui obiectiv. 

Alexandru C. Golescu-Albu, poate cel mai iubit dintre munteni, recunoştea, de exemplu, că toți Goleştii, în afară de 
Alexandru G. Golescu-Arăpilă, nu erau pregătiți să conducă emigrația: „Suntem în frunte mai mult prin inimă decât 
prin inteligență, venim mai pe rândul al doilea sau chiar pe al treilea ca oameni de gândire şi ştiinţă; dar ca oameni de 
sentiment venim printre cei dintâi”. După eşecul revoluţiei, Dumitru C. Brătianu a promovat interesele româneşti la 
Londra sau în cadrul Comitetului Democratic European creat de Giuseppe Mazzini. 

C.A. Rosetti, Nicolae şi Ştefan C. Golescu, Dimitrie şi lon C. Brătianu şi C. Bolliac la 25 iunie 1857 au intrat în ţa- 
ră pe la Giurgiu, fiind primiţi cu mare entuziasm de populaţia venită în întâmpinarea lor. La puţin timp după revenirea 
în ţară, lon C. Brătianu, afirma că „Programul meu este Unirea, Prinţul străin, Independenţa şi Regatul”. 

Unirea celor două Principate a fost fără îndoială atât din punct de vedere politic, cât şi din cel al vieţii spirituale, 
principala idee forță a perioadei postrevoluționare”?. După cum ştim, ideea de Unire intrase în programele politice bo- 
iereşti încă din 1772%. 

Dumitru C. Brătianu a îndeplinit funcții importante în viaţa publică a societății româneşti fiind ales deputat şi secre- 
tar în 1857 în Divanul ad-hoc şi în Adunarea electivă din Bucureşti. Apoi, a fost alături Nicolae C. Golescu, pentru ob- 
ținerea de sprijin extern din partea Puterilor Garante. Revenit în ţară a participat la istorica şedinţă a Adunării Elective 
în care s-a pecetluit dubla alegere a lui Alexandru loan Cuza și a făcut parte din primul guvern al Munteniei de după 
unire. 

Alexandru loan Cuza spre deosebire de domnii pământeni şi regulamentari,"* era un adept al unor reforme structu- 
rale, pentru care modernizarea s-a identificat de fapt cu liberalizarea, după modelul occidental, în special al Franţei. 

Între numeroasele sacrificii în favoarea cauzei naţionale, Nicolae C. Golescu I-a făcut pe cel mai mare-renunţarea la 
tron pentru a se înfăptui Unirea în persoana domnului Moldovei, Alexandru loan Cuza. 

Pentru Alexandru C. Golescu-Albu dubla alegere a lui Alexandru loan Cuza pe tronul celor două Principate a con- 
stituit doar un pas în vederea realizării României mari, pentru care trebuiau făcute în continuare eforturi: „[...] fără în- 
doială, rămâne mult de făcut încă, sarcina este grea, munca este dură, dar pentru patrioţii îndârjiți, pentru ocnaşii 


% George Fotino, op.cit., vol. III, p. 78. 

” Ibidem, p. 19. 

* Elena Olariu, op.cit., p. 128. 

31 Nichita Adăniloaie, Anastasie Iordache, Paul Oprescu, Alexandru Porţeanu, Apostol Stan, Unitatea națională a românilor în epoca 

morali ca noi, ce înseamnă povara vieţii, amărăciunile de toate zilele înaintea scumpei patrii... a marii Românii? Ei bi- 
ne, da, luptăm, suferim, murim la datorie, şi nu ne îndoim o clipă. România va fi. 

Fiul cel mic al cărturarului Dinicu Golescu, Alexandru C. Golescu-Albu a fost ales de mai multe ori în Adunarea 
deputaţilor între 1859 şi 1870. Ca şi fraţii săi, a participat sporadic la dezbateri. În schimb, în 1861, când fratele său 
Ştefan C. Golescu era prim-ministru, îi cerea să ia măsuri pentru unirea definitivă şi pentru modificarea legii electora- 
le, pentru că aceste reforme conţin, după opinia sa, „salvarea României una şi întreagă”. 

Alexandru loan Cuza, la 25 ianuarie/6 februarie 1859, a numit un guvern provizoriu, unde I. Filipescu era preşedin- 
te şi ministru al Justiţiei, iar Nicolae C. Golescu era Ministrul din Lăuntru, Dumitru C. Brătianu la Externe, I.C. Canta- 
cuzino la Culte şi Grigore Filipescu la Control. În anul 1859 imediat după Unirea Principatelor Române, Dumitru C. 
Brătianu a fost numit ministru al Afacerilor Străine după cum am precizat mai sus, funcționând în fruntea acestui de- 
partament de la 26 ianuarie până la 27 martie 1859. După acea funcție de la 28 mai până la 5 iulie 1860 a fost ministru 
de Interne în mai multe guverne ale Ţării Româneşti. O parte importantă a activităţii sale se va desfăşura pe tărâm di- 
plomatic, misiunile sale în ţări europene pledând în vederea obținerii, recunoaşterii şi consolidării dublei alegeri a 
domnitorului Alexandru loan Cuza. 

Nicolae C. Golescu i-a pregătit o primire entuziastă lui Alexandru loan Cuza, cu ocazia sosirii pentru întâia oară în 
Tara Românească în calitate de domn. Dimitrie Bolintineanu a relatat astfel evenimentul: „Cuza văzu cel mai mare en- 
tuziasm. D.N. Golescu, ministrul său numit de la laşi, după recomandația lui Alecsandri, merse să întâmpine pe domn 
afară din barieră, cu o trăsură domnească de paradă. O sută de mii de oameni, adunaţi din diferite sate şi urbe, formau 
această lume entuziastă, ce venea spre întâmpinare. Reacţiunea internă şi externă a privit cu ochi răi şederea Domnu- 
lui, alături de N. Golescu, în trăsură!6. 

Ştefan şi Nicolae Golescu s-au depărtat de politica domnitorului Alexandru loan Cuza, pentru că erau libe- 
rali-radicali, iar vărul lor, Alexandru G. Golescu-Arăpilă din motive familiale. Radicali convinşi, fraţii Golescu au ră- 
mas consecvenţi de partea grupării liberale a fraților Brătianu şi a lui C.A. Rosetti, participând la răsturnarea lui 
Alexandru loan Cuza. 

La detronarea lui Alexandru loan Cuza s-a format o Locotenenţă Domnească, compusă din generalul Nicolae C. 
Golescu, colonelul Haralambie şi Lascăr Catargiu şi un guvern condus de lon Ghica. A doua zi, 12/24 februarie, din 
locuinţa lui C. Cicârlan, Alexandru loan Cuza îi scrie lui Nicolae C. Golescu: „|... ] aducerea prinţului străin, după a 
mea părere, poate închezăşui viitorul României. Dacă a lucrat în acest sens, ca prinţ domnitor, o va face şi ca principe 
român şi-şi exprimă dorinţa de a pleca din ţară, cât mai în grabă; că nu va întreprinde nimic împotriva ordinei existen- 
te, considerând că orice român care ar face acest lucru ar fi un trădător. Ambele scrisori se încheiau cu Trăiască Ro- 
mânia!” 

În noul regim politic instaurat după îndepărtarea lui Alexandru loan Cuza, Alexandru G. Golescu-Arăpilă a fost 
ales deputat în Constituantă şi trimis ca agent diplomatic la Constantinopol. Spre deosebire de verii săi, Ștefan și Nico- 
lac, acesta era un liberal mai moderat, amic politic cu Ion Ghica. 

Ion C. Brătianu, şeful grupării radicale a plecat în Occident, încă din 1865 pentru al convinge pe principele Carol — 
Ludovic de Hohenzollern Sigmaringen să accepte tronul României. Acceptarea tronului de către acesta, acordul rege- 
lui Prusiei, plebiscitul, preluarea conducerii statului au constituit tot atâtea evenimente, care au contribuit la instaurarea 
monarhiei constituţionale și preponderența strategiei elitiste în societatea românească”*. 

La sosirea în România pentru a ocupa tronul ce-i fusese încredinţat ca domnitor al acestei ţări, Principele Carol de 
Hohenzollern nu făcea o simplă metaforă când, adresându-se locuitorilor oraşului Piteşti, afirma: „Din minutul în care 


* Ibidem. 

3 Anastasie Iordache, Goleştii. Locul şi rolul lor în istoria României, Editura Ştiinţifică şi Enciclopedică, Bucureşti, 1979, p. 198. 

3 Ibidem, p.199. 

* Gheorghe Platon, Liberalismul românesc în secolul XIX: emergenţă, etape, forme de expresie, în Alexandru Zub, coordonator, „Cultu- 
ră şi societate”, Editura Științifică, Bucureşti, 1991, p. 73-103. 

am păşit pe pământul nouei Mele patrii, am devenit Român; viaţa Mea întreagă o voiu consacra pentru fericirea Ro- 
mânilor şi pentru prosperitatea lor, cari de acum înainte au devenit compatrioţii Mei”. 

Dar, pentru a se identifica cu noua sa patrie şi cu poporul al cărui destin îi fusese dat în grijă, era imperios necesar 
să-i cunoască pe oamenii acestui pământ cu obiceiurile lor, cu necazurile şi bucuriile lor cu nevoile şi aspiraţiile pe ca- 
re le aveau şi, nu în ultimul rând, să le înțeleagă limba“. Prin forța împrejurărilor, după intrarea în ţară pe la Orşova şi 
Turnu-Severin, între primele localităţi pe care le-a străbătut în drum spre Bucureşti au fost cele din Argeş şi Muscel, 
respectiv Piteşti şi Goleşti. Despre Piteşti, în memoriile sale Principele Carol a notat că „au o privelişte plăcută cu viile 
lor drăgălaşe; în fund se zăresc înalții Bucegi şi munţii Muscelului acoperiți de zăpadă”. La sosire, la marginea oraşu- 
lui „se pregătise prinţului o primire însuflețită cu cuvântări şi cu muzică. Primarul prezintă pâine şi sare pe o tavă de 
argint; fete îmbrăcate în alb presărau flori în calea prinţului””. 

După ceremonia de prezentare a autorităţilor oraşului Piteşti, Principele Carol, însoțit de Ion C. Brătianu, împreună 
cu care călătorise şi până atunci, de generalul Nicolae C. Golescu şi de Ion Ghica „se urcară în echipagiul princiar tras 
de opt cai şi traversară orăşelul plăcut, împodobit ca de sărbătoare, cu steaguri, covoare şi ghirlande”. Trecând, apoi, 
podurile peste Argeş şi râul Doamnei, la o oră de mers au ajuns la conacul „|...] familiei Golescu, care totdeauna, s-a 
distins prin patriotism şi dezinteresare”, unde i-a întâmpinat „mama lui Golescu (Nicolae — n.n.), o matroană venerabi- 
lă de 76 ani, ale cărei trăsături nobile şi clasice dovedeau că trebuie să fi fost foarte frumoasă în tinerețe..., împresurată 
de nepoţii şi nepoatele ei. La Golești toate doamnele familiei erau special îmbrăcate pentru acest eveniment, în frumo- 
sul port țărănesc și „toate erau înalte şi bine făcute”. Tânărul prinţ a fost, aşa cum sperau şi gazdele, „adânc impresio- 
nat de frumuseţea costumului, de hora încinsă în faţa curţii, unde veniră țăranii și ţărăncile din prejurime. Doamnele 
jucară cu ei; dintre toate strălucea mai ales în acel costum, Anica Davila, tip desăvârşit al româncei cu ochi mari şi 
dinţi admirabili...Niciodată nu a uitat această privelişte tânărul domnitor, până la bătrâneţe vorbea de dânsa”. Sabina 
Cantacuzino nu exagera, pentru că în memoriile viitorului rege a fost amintit acest episod şi frumoasa Anica Davila”. 

La Goleşti viitorul rege a semnat şi primul său act oficial — grațierea mitropolitului Moldovei, Calinic Miclescu, 
conducătorul mişcării separatiste de la Iaşi. La conac a luat masa şi a înnoptat, în timp ce lon C. Brătianu a mers la 
moşia sa, Florica, din apropiere. A doua zi, 10/22 mai 1866, la orele 8% a plecat din Goleşti spre Bucureşti „....după ce 
a mulțumit bătrânei doamne Golescu (Zinca -— n.n.) şi familiei Racoviţă, pentru ospitalitatea încântătoare de sub 
patriarhalu-i acoperiş". 

Odată cu aducerea pe tronul României a principelui Carol de Hohenzollern-Sigmaringen, eveniment în care lon C. 
Brătianu avusese rolul principal, acesta va începe o carieră politică fulminantă, devenind deputat în Adunarea Consti- 
tuantă din 1866 şi apoi, senator. El a deţinut portofolii importante, până la preluarea şefiei Cabinetului: ministru de Fi- 
nanțe (11 mai-13 iulie 1866; 27 octombrie 1867-29 aprilie 1868; | mai — 16 noiembrie 1868), ministru de Interne 
(1 martie — 29 iulie 1867; 13 noiembrie 1867-29 aprilie 1868; 1 mai — 12 august 1868) şi ministru de Război (12 au- 
gust — 16 noiembrie 1868)”. 

Goleştii au deţinut portofolii de miniştri şi prim-miniştri în perioada anilor 1867-1870. Alexandru G. Goles- 
cu-Arăpilă a fost ultimul dintre Golești care a deţinut funcția de prim-ministru în 1870, după ce fusese între 1866 şi 


* Dimitrie A. Sturdza, Domnia Regelui Carol I. Fapte — cuvântări — documente, tomul I, 1866-1876, Bucureşti, 1906, p. 246. 
* Mioara Ioniţă, Principele Carol pe meleaguri argeșene și muscelene, la început de domnie. Note de călătorie, în „Museum. Studii şi 
comunicări de istorie şi etnografie” , V, Goleşti, Argeş, 2006, p. 56. 
fest 
Ibidem, p. 57. 
“ Ibidem. p. 58. 
* Ibidem, p. 58. 
“ Sabina Cantacuzino, op.cit., vol. I, p. 23. 
“5 Memoriile regelui Carol 1 al României, vol. I, p. 23. 
4 m. 
Ibidem. 
“ Ion Mamina, lon Bulei, Guverne și guvernanți (1866-1916), Bucureşti, Editura Silex, 1994, p. 67. Vezi, pe larg, despre activitatea poli- 
tică a lui Ion C. Brătianu: Apostol Stan, Jon C. Brătianu. Un promotor al liberalismului în România, Bucureşti, Editura Globus, 1993. 

1868, agent diplomatic la Poarta Otomană susţinând mai întâi recunoașterea mai întâi a lui Carol I, apoi interesele țării 
la Constantinopol. În urma mișcării republicane de la Ploiești, din 1870, după care Nicolae C. Golescu și Ion C. Brăti- 
anu au fost arestaţi, pentru că primul fusese proclamat locotenent provizoriu, iar al doilea ministru de război 
ad-interim, precum şi a manifestărilor antidinastice din martie 1871, Goleştii nu au mai îndeplinit funcţii de înalți 
demnitari ai statului. 

Ion C. Brătianu și liberalii radicali din jurul lui erau revoluționari ambiţioși, naţionalişti, reprezentau „forma cea 
mai înaintată în idei a liberalismului românesc, susținând cu tărie o serie de principii politice: unire, guvernare repre- 
zentativă, independenţă, republică, suveranitatea poporului, vot universal, respectarea libertăţii individuale, libertatea 
presei şi a cuvântului, înfiinţarea gărzii naționale, emanciparea evreilor, precum și principii economice: dezvoltarea 
industriei româneşti prin forţe proprii în scopul apariţiei unei burghezii autohtone puternice ca şi principii sociale: des- 
fiinţarea servituţilor, emanciparea și împroprietărirea țăranilor“. O bună parte din principiile enunțate mai sus erau 
susținute şi de liberalii moderați, dar spre deosebire de aceştia, radicalii se vor particulariza prin câteva idei fundamen- 
tale susținute cu tărie: republică, vot universal, independență, necesitatea rezolvării problemei agrare, constituționa- 
lism”. 

Partidul Naţional Liberal a fost înfiinţat la 24 mai 1875. Nicolae C. Golescu , Alexandru G. Golescu-Arăpilă, Ion 
C. Brătianu, M. Kogălniceanu, lon Ghica, C. A Rosetti etc. au fost membri fondatori ai acestui partid. Alexandru G. 
Golescu-Arăpilă a fost ales în Comitetul executiv, deputat şi senator. Decepţionat şi dezamăgit de politică, s-a retras în 
viața de familie, unde s-a dedicat cu pasiune educației numeroşilor săi urmaşi: trei fete şi şapte băieți. 

Partidul Naţional Liberal a ajuns la putere, în 24 iulie/5 august 1876 iar preşedintele său, Ion C. Brătianu, a fost 
numit prim-ministru, funcție pe care a îndeplinit-o aproape 12 ani, până în 1888. 

Venirea sa la putere a coincis cu agravarea crizei balcanice, izbucnită în 1875, mai întâi în Herţegovina, iar apoi în 
Bosnia, unde au avut loc lupte între răsculați şi trupele otomane aflate în provinciile amintite. 

Sub conducerea guvernamentală a lui Ion C. Brătianu, România a participat la războiul ruso-turc (1877-1878) în 
urma căruia și-a obţinut independenţa, iar trei ani mai târziu s-a proclamat regat (14/26 martie 1881). Pentru Ion C. 
Brătianu, Războiul de Neatârnare din 1877-1878, a însemnat un prilej de maximă afirmare pe scena politică internă şi 
externă”. 

În timpul marii guvernări liberale, Ion C. Brătianu a adoptat importante măsuri pentru consolidarea şi modernizarea 
statului român: revizuirea Constituţiei (1879), construcția de căi ferate şi şosele, înființarea Băncii Naţionale (1880), 
aderarea la Tripla Alianţă (1883), legea electorală din 1884, reducerea termenului învoielilor agricole la 2 ani şi jumă- 
tate, autocefalia Bisericii Ortodoxe Române (1885), legea pentru încurajarea industriei naţionale (1887). 

Fruntașii politici ai vremii, care împărtăşeau aceleași vederi liberale erau nu numai colegi, dar şi buni prieteni, 
formând o „o familie mare” în care regula era ca fiecare să pună la „dispoziţia celorlalţi tot ce avea””!. Situaţie regăsită 
şi la Golești şi Brătieni. 

Frații Golescu şi numeroasa lor familie, mergeau deseori la moșia Brătienilor, la Florica. Apropierea geografică a 
caselor şi pământurilor celor două familii învecinate, dar mai mult decât atât ideile şi concepţiile Brătienilor şi Goleşti- 
lor despre viitorul românilor într-o patrie unită, independentă şi prosperă, îşi găsesc în evocările Sabinei Cantacuzino 
un loc bine definit de exprimare. Memorialista aprecia că familia Golescu se definea prin virtuți şi farmec, fiind „unică 
în România pe vremea aceea”*?. 

Despre Ştefan C. Golescu, fiica lui I.C. Brătianu spunea că „era distins, elegant şi degaja prin ţinuta sa o stare de li- 


ui http://hwww.unibuc.ro/studies/Doctorate2010Mai/Dan Sorin — Liberalismul Radical Românesc în secolul al XIX. Istorie, Ideologie şi 
Rol Modernizator. 

” Ibidem, p. 67. 

* loan Todea, Jon. C. Brătianu. O viață în slujba țării şi a națiunii române (1821-1891), Editura Universitară Bucureşti, 2011, p. 79. 

*! Narcis Dorin Ion, Florica Vatra Brătienilor, Editat de Muzeul National Brătianu, Ștefănești, Argeş, p. 79. 

” Sabina Cantacuzino, Din viața familiei lon C. Brătianu, 1821-1891, ediţia a III-a, revăzută. Introducere, note, indice şi ediţie îngrijită 
de Elisabeta Simion, vol. I, Editura Humanitas, Bucureşti, 2013, p. 48. 

nişte şi calm”. Ştefan C. Golescu era încă din tinereţe „serios, filosof, gândurile-i toate îndreptate spre nefericita-i pa- 


trie”5*. Personalitatea sa ne este relevată prin prisma celor care l-au cunoscut şi apreciat. Vărul său, Alexandru G. Go- 
lescu -Arăpilă nu l-a tutuit decât târziu, iar lon C. Brătianu niciodată. A avut numeroase şi măreţe idei, dar din păcate 
fără suficient talent în organizarea şi conducerea treburilor publice. 

Despre Nicolae C. Golescu, fiica lui Ion C. Brătianu scria că „se manifesta brusc, era plin de cavalerism, genul ofi- 
țerului de carieră, cel mai înalt şi cel mai voinic dintre toţi fraţii”. Generalul Nicolae Golescu (1810- 10 decembrie 
1877), în iarna și primăvara anului 1869 l-a vizitat la moșie pe Ion C. Brătianu. Cum Nicolae C. Golescu era radical şi 
participase, alături de Brătianu, la multe dintre evenimentele istorice ale vremii, discuţiile lor în cadru intim la Florica 
aveau şi un pronunţat caracter politic. Radu, mai şters, în schimb cel mai devotat, cel care i-a îngrijit pe toţi cu iubire 
până la sfârşitul vieții lor. 

Ultimul frate, Alexandru, era cel mai apreciat de copiii familiei Brătianu pentru harul lui de povestitor talentat de 
basme, generos, afectuos şi plin de atenţii față de odraslele gazdelor sale de la Florica“. Îl botezase pe Vintilă la Flori- 
ca, plantase brazi alături de lon C. Brătianu pe domeniul locuinţei, se remarcase în Camera Deputaţilor prin discursuri 
bine argumentate dar şi violente împotriva adversarilor politici conservatori. lon C. Brătianu a fost bucuros să desco- 
pere surpriza pregătită de amicul său şi i-a scris soţiei sale, în 9/21 ianuarie 1869 că „nimic nu putea să mă atingă mai 
mult, decât văzând că s-a ocupat de Florica noastră”. 

Sabina Cantacuzino îşi aducea aminte că, de obicei, de Anul Nou, Goleştii soseau la „Florica”, toţi deghizați, cu 
biciuri, clopote, erau de nerecunoscut, anume Zoe C. Golescu cu cei patru fii ai săi şi Anica Racoviţă, la rândul său cu 
copiii, care formau „tineretul”, respectiv viitoarele doamne Elena Filipescu, Zoe Grant, Anica Davila, Caterina 
Tresnea, domnișoara Felicia Racoviţă, și cei trei fii Constantin (Costică), Alexandru (Alecu) și Dumitru (Mitică) Ra- 
coviţă“*. 

Fetele erau foarte vesele şi împreună cu Radu C. Golescu şi Alexandru C. Golescu-Albu organizau „fel de fel de 
partide de plăcere și de mistificări celor de la Florica”"”. Alexandru C. Golescu-Albu purta mască și crinolină. Altădată 
au venit îmbrăcați în muzicanți ambulanți cu o flaşnetă, ca să răspundă regretului doamnei Rosetti căreia la ţară îi lip- 
sea această distracţie. Biletele de plăcintă din ziua de 1 ianuarie era opera tuturor, dar mai ales a doamnei Maria Ro- 
setti, înzestrată cu un adevărat talent de scriitor“. De asemenea, se făceau toasturi pentru cei prezenţi sau absenţi. 

Maria C.A. Rosetti a hotărât să le facă o farsă vecinilor lor, fraţii Golescu. Le-a trimis acestora o farfurie lungă pe 
care a așezat în formă de peşte piepturile de curcan fierte împreună cu sardelele, peste care a aşezat legume. Fiind 
într-o zi de vineri, când de obicei membrii familiei Golescu ţineau post au savurat din plin „peştele” trimis de la „Flo- 
rica”. Mai mult, toţi cei care au mâncat deliciosul peşte au încercat să-i dea şi un nume, fără să-şi dea seama că acel 
gust deosebit s-a datorat piepturilor de curcan fierte împreună”!. 

Moartea timpurie a lui Alexandru C. Golescu-Albu în anul 1873, a fost şi pentru familia Brătianu „o pierdere gro- 
zavă”, deoarece „toţi îl iubeau ca pe un frate şi îi ziceau Sfântul Alexandru”, după cum nota Sabina Cantacuzino“. A 
fost înmormântat în parcul conacului de la Goleşti. Rând pe rând în decursul unui deceniu au părăsit însăşi scena vieții: 
lui Alexandru C. Golescu-Albu i-a urmat Ștefan C. Golescu care s-a stins în anul 1874, şi Nicolae C. Golescu în 1877. 


* Ibidem, p. 54. 

* G. Fotino, op.cit., vol. |, p. 45. 

*5 Sabina Cantacuzino, op.cit., p. 49. 

* Ibidem, p. 49. 

* Din corespondența familiei Ion. C. Brătianu. 1861-1883. Cu o prefaţă de Ion Nistor, vol. 1, ediţia a II-a, [Bucureşti], Imprimeriile „In- 
dependența”, 1936, p. 99-100. 

* Sabina Cantacuzino,op.cit., p. 52. 

Ibidem, p. 57. 

“ Ibidem, p. 54. 

€! Arhivele Naţionale Române —Arhivele Naţionale Istorice Centrale (A.N.R.-A.N.I.C.), Fond Fălcoianu, f. 69. 
“ Sabina Cantacuzino, op.cit., p. 62. 

La moartea lui Ștefan C. Golescu în 1874, Mihail Kogălniceanu a constatat că „ţara întreagă, România, de la Tisa până 
la Molna, de la Molna până la Nistru, de la Nistru până la Marea Neagră, mulţi îl plâng, mulţi îl iubesc, și toţi îl sti- 
mează. Pe cât timp va fi o Românie, pe cât timp va fi o istorie a României fiţi siguri că Ştefan Golescu va figura pe ce- 
le mai frumoase pagini...căci numele lui Ştefan C. Golescu spune tot ce este frumos, tot ce este real, tot ce este nobil, 
tot ce este generos şi tot ce este naţional în Țara Românească”. Personalitate complexă și contradictorie, ca mai toţi 
contemporanii săi, Alexandru G. Golescu-Arăpilă s-a stins din viaţă în 1881 şi a fost înmormântat în comuna Rusă- 
neşti, județul Romanați. Peste un an, în 1882 s-a stins şi Radu C. Golescu. 

Vestea stingerii din viaţă a lui lon C. Brătianu la începutul lunii mai 1891 a fost reflectată pe larg de presa vremii. 
În paginile ziarului „Românul” din 5/17 mai 1891 erau scrise următoarele rânduri: „Familia C.A. Rosetti plânge astăzi 
pe marele patriot, pe vechiul tovarăș de luptă al lui C.A. Rosetti, lon Brătianu, care s-a stins la 3 ore noaptea la Florica. 
Oricare ar fi fost vederile politice care ne-au despărțit în timpul din urmă de lon Brătianu putem să privim moartea sa 
ca un doliu al naţiunii române, şi al familiei Rosetti”. Un an mai târziu, în 1892 s-a stins din viață Dumitru C. Brătia- 
nu la Bucureşti, lăsând contemporanilor săi, dar şi urmaşilor acestora, amintirea unui important om politic al României 
moderne. 

Așa cum am prezentat în rândurile de mai sus s-a constatat că între familiile Golescu şi Brătianu a existat o strânsă 
prietenie clădită pe prețuire şi stimă, întemeiată pe aceleaşi idealuri şi convingeri politice. Ei au slujit cu credinţă prin- 
cipiile liberalismului românesc, au promovat şi aplicat aceste principii care au contribuit la progresul şi modernizarea 
societăţii noastre. 


Fraţii Golescu: Ştefan, Nicolae, Radu şi Alexandru-Albu, c.1870. Tablou — foto din colecția Muzeului Goleşti. 


% Vasile Novac, România în concepția lui Ștefan Golescu, în „Museum. Studii şi comunicări de istorie şi etnografie”, Golești, Argeş, 
1980, p. 83. 
“ Elena Dumitriu, Mircea Dumitriu, Aurică Smaranda, Vila Florica-file de monografie, Editura Tiparg, Piteşti, 2013, p. 73. 

Opera de modernizare socială întreprinsă de lon C. Brătianu 


Enache TUȘA 
cercetător la Institutul de Științe Politice și Relaţii Internaţionale al Academiei Române 


Obiectivul politicienilor români până la Războiul de Independenţă a fost crearea unui stat modern și un sistem insti- 
tuțional conform modelelor occidentale. Filosofia celor două partide politice românești cu privire la modernizarea so- 
cietăţii erau diferite însă deopotrivă își doreau un stat independent, cu economie consolidată şi eficientă şi cu un sistem 
de instituții care să deservească societatea. Metoda adecvată, din perspectiva liberalilor, în consonanţă cu afinitatea 
pentru modelul revoluționar francez, presupunea că trebuie folosite împrejurările externe, agitaţiile şi insurecţiile revo- 
luţionare din imperiile limitrofe, precum şi contradicţiile şi ciocnirile dintre marile puteri care pot facilita independen- 
ța!. lon C. Brătianu a fost unul dintre liberalii radicali cei mai importanți. Lider politic proeminent şi fondatorul 
„dinastiei Brătianu” în politica românească lon C. Brătianu a dat tonul modernizării societăţii româneşti. S-a implicat 
în toate evenimentele politice extrem de importante desfăşurate în spațiul politic românesc printre care revoluţia de la 
1848, înscăunarea şi detronarea lui Alexandru loan Cuza. A fost unul dintre liderii „ Monstruoasei coaliții” calitate în 
care a participat la succesiunea din 1866 detronarea lui Al. |. Cuza. Ion C. Brătianu s-a ocupat personal de negocierile 
pentru aducerea lui Carol de Hohenzollern pe tronul României, însoţindu-l practic pe drumul către tronul pe care avea 
să-l ocupe. Sub domnia lui Carol 1 al României lon C. Brătianu va deţine în mai multe rânduri portofoliul de 
prim-ministru al României”. 

Cu toate că viziunile conservatoare erau diferite față de cele liberale atât în ceea ce priveşte politica externă cât şi 
sprijinirea unui model de guvernare, reprezentanţii celor două grupări au ajuns la un consens în anul 1866 asupra adu- 
cerii la tron a unui principe străin. Ceea ce a rămas în istorie sub titlul de „monstruoasa coaliție”, prin care Alexandru 
loan Cuza a fost înlăturat de la putere, este un exemplu des uzitat în teoria elitelor, motivul fiind consensul stabilit în- 
tre elitele politice ale momentului respectiv, diferite ca raportare ideologică şi politică. Scopul era câştigarea stabilității 
atât interne cât şi pe plan internaţional. 

Apostol Stan susţine că aceste mişcări şi orientări politice de la sfârşitul anului 1870, generate de o tendinţă liberal 
radicală de democratizare a instituțiilor statului naţional, au condus la revenirea pe scena vieţii politice româneşti a 
grupării de tip conservator”. În 1870 este instalat un nou guvern, având ca prim- ministru pe liberalul moderat Ion Ghi- 
ca. Ceea ce a caracterizat acest guvern, instalat la 18 decembrie 1870, a fost coalizarea tuturor facțiunilor din Parla- 
ment, opuse domnitorului Carol”. Edificator pentru descrierea sintetică a acestei perioade este denumirea dată de 
istoricul Nicolae Iorga, ca un „ministeriu (guvern) al lichidării dinastice”.” Poziționarea grupării de tip conservator față 
de Guvernul lon Ghica era de împotrivire vehementă, presa conservatoare clasificându-l drept un „guvern paravan al 
liberalilor fracționişti” sau un „minister roşu” (radical-liberal). loan Scurtu îşi continuă raționamentul evidențiind pla- 
sarea liberalilor față de forma de guvernare dinastică: „, fiind solicitat să-şi spună părerea în legătură cu situația politică 
din ţară, care evidenția un conflict surd între Parlament şi domn, primul ministru lon Ghica nu ezitase să afirme: daca 
țara va fi „pusă în necesitatea de a opta între prinţ şi Constituţie, Constituţia va fi preferată”. 

Două evenimente majore, cu relevanţă pentru istoria partidelor politice româneşti, vor avea loc în perioada guver- 
nării lon Ghica: scrisoarea trimisă de Carol unui prieten, publicată în ziarul berlinez Augsburger Algemeine Zeitung, în 
care domnitorul se plânge de condiţiile socio-politice din România şi îşi manifestă dorinţa de a abdica şi manifestaţiile 


i Apostol Stan , Putere politică şi democrație în România: 1859-1918, Editura Albatros, Bucureşti ,1995 p. 363. 

” Nicolae Nicolescu, Enciclopedia șefilor de guvern ai României (1862-2006), Editura Meronia, București,2006, p.58-65. 

* Apostol Stan, op. cit, p. 416. 

* Ion Alexandrescu, Ion Bulei, lon Mamina, loan Scurtu , Enciclopedia de istorie a României, Editura Meronia, Bucureşti, 2000, p. 76. 
* Ibidem 

* Ibidem , p.88. 

violente de la Sala Slătineanu, unde se ținea un banchet pentru sărbătorirea aniversării împăratului Germaniei Wilhem 
I, în ciuda simpatiilor declarate ale opiniei publice româneşti faţă de francezi. 

Anii premergători independenţei de stat s-au remarcat printr-o serie de acțiuni diplomatice menite de a face din 
România un subiect de drept internaţional. În prim plan, apărea redobândirea unor drepturi printre care acelea de re- 
prezentare diplomatică, de a încheia tratate, de a institui decoraţii, de a bate monedă, de a consacra pe plan interstatal 
numele de România şi de a recunoaşte individualitatea politică a acesteia în cazul diverselor reuniuni internaţionale. 
Ion C. Brătianu a contribuit în mod substanţial la toate aceste demersuri politice şi diplomatice. Istoricul Apostol Stan 
notează cum „deceniul anterior independenţei s-a remarcat prin momente, în care diferite grupări politice au iniţiat ac- 
țiuni efective în vederea abolirii suzeranității otomane. Planurile de cucerire a independenţei erau puse pe seama 
schimbărilor politice destul de rapide, la acea vreme, în raportul de forță între marile puteri ale Europei, provocate mai 
ales de ascensiunea nestăvilită a Prusiei şi constituirea sub egida ei a celui de-al doilea imperiu german. Înfrângerea 
Austriei în anul 1866 şi diminuarea însemnătăţii ei ca mare putere europeană a dus la formarea statului dualist 
austro-ungar, proces istoric care a avut implicaţii profunde în cadrul procesului de emancipare a naţiunilor din centrul 
Europei” 

Apostol Stan descrie conjunctura politică deosebit de interesantă pentru obţinerea independenţei româneşti: „În 
timp ce Franţa, mai ales după înfrângerea în războiul cu Prusia din 1871, înceta să mai fie prima putere continentală, 
Rusia, profitând de o asemenea conjunctură favorabilă, demonstra intenția de a anula clauzele tratatului de la Paris din 
1856, atunci când trecuse pe loc secund ca şi influenţă în Europa. Imperiul Otoman aflat în plin proces de disoluție, era 
confruntat cu lupta popoarelor de pe cuprinsul său pentru emancipare politică”5. Această situaţie din Europa crea ca- 
drul extern în care puteau fi promovate iniţiativele româneşti, care vizau înlăturarea suzeranității otomane şi cucerirea 
independenţei politice a statului român”. Conjunctura politică permitea popoarelor asuprite din Imperiul Otoman o in- 
tensificare a luptei de eliberare. Intenţia Rusiei de slăbire a puterii otomane reprezenta un stimul important pentru miş- 
cările naţionale din Balcani, însă pe de altă parte tendinţele expansioniste erau din ce în ce mai evidente. 

Astfel, în cadrul mişcărilor de emancipare națională din Balcani apărea ideea promovării unei idei comune a româ- 
nilor, grecilor, sârbilor şi bulgarilor în vederea înlăturării suzeranității turceşti, recunoaşterea suveranității şi a inde- 
pendenței politice a statelor. Prin această cooperare, popoarele dominate de otomani sperau să excludă amestecul 
marilor puteri în conflictul cu turcii şi redobândirea independenţei naţionale prin însăşi lupta popoarelor dominate. În 
concepţia domnitorului Carol I, momentul nu era unul favorabil izbucnirii unui război anti-otoman atâta vreme cât im- 
periul era instabil şi acțiunea putea implica mai multe pericole decât avantaje. Primul stat care ar fi putut beneficia din 
această situaţie ar fi fost Rusia, care şi-ar fi putut extinde sfera de influenţă asupra statelor insuficient pregătite să se 
poată autoguverna'”. Oamenii politici români aveau viziuni diferite în funcţie de ideologiile pe care le reprezentau. 
Prin urmare, dacă liberalii au preferat să colaboreze cu ţările vecine din Europa de Sud-Est pentru a nu depinde de ma- 
rile puteri care, aşa cum erau îndreptăţiți să considere, se preocupau „numai de interesele lor în zonă” conservatorii 
„considerau că este mai înțelept ca România să aibă un patron sigur între marile puteri”!!. Cu toate acestea, ei au ac- 
ceptat „în silă tutela Austro-Ungariei, Germaniei şi Rusiei, puteri conservatoare unite în Liga celor trei împărați, care 
nu dovedeau vreo înclinaţie de a permite popoarelor din regiune să-şi câştige independenţa prin ele însele.”"? 

O importantă perioadă din punct de vedere politic pentru Ion C. Brătianu ca Ministru de Finanţe va începe 27 apri- 
lie/9 mai 1876 când domnitorul Carol a încredinţat puterea unui guvern al Coaliţiei de la Mazar-Paşa prezidat de Ma- 
nolache Costache Epureanu, conservator dizident, aliat cu liberalii. Din guvern mai făceau parte şi Mihail 


7 Apostol Stan , op.cit., p. 368. 

* Ibidem, p. 371. 

? Ibidem, p.374. 

e, Gheoghe Cliveti „Independenţa naţională şi modernizarea instituţiilor româneşti” în Şerban Rădulescu-Zoner (coord), Istoria Partidu- 
lui Naţional Liberal, All, Bucureşti, 2000, 53-111. 

1! Keith Hitchins, România 1866-1947, traducere de George Potra şi Delia Răzdolescu, Editura Humanitas, Bucureşti, 2013, p. 313-314. 
" Ibidem, p. 313-314. 

Kogălniceanu la Ministerul de Externe şi colonelul Gheorghe Slăniceanu la Ministerul de Război. Noul guvern a con- 
tinuat în mod oficial politica de neutralitate. În anul 1876 au apărut noi complicaţii ale situaţiei balcanice, tot mai 
aproape de România. În acest context, noul ministru al Afacerilor Străine, Mihail Kogălniceanu dorea să impună Porții 
recunoaşterea treptată a independenţei de fapt a României. Încă din 29 aprilie/11 mai, el atrăgea atenţia generalului 
Iancu Ghica că, în schimbul neutralității promovate de guvernul român, Poarta ar trebui să dea tuturor problemelor ca- 
re interesau statul român, o „rezolvare dreaptă şi echitabilă”. Aceste probleme se refereau la acceptarea de către Turcia 
a numelui de „România”, la reglementarea frontierei dunărene sau la stabilirea împărțirii insulelor Dunării. 

Ion C. Brătianu a contribuit în mod substanţial la consolidarea poziției României în relațiile externe în calitate de 
prim ministru prin aderarea la Tripla Alianţă în 1883. Decizia efectivă de aderare a României la Tripla Alianţă a apar- 
ținut unui grup politic foarte restrâns: Preşedintele Consiliului, lon C. Brătianu, Ministrul de Externe, Dimitre A. Stur- 
dza şi Regele Carol I, aceştia fiind urmaţi de alte personalităţi politice precum, Ministrul plenipotenţiar la Londra, 
Petre P. Carp, Ministrul plenipotenţiar la Berlin, Gheorghe Vârnav-Liteanu, Alexandru Beldiman, o parte dintre aceş- 
tia fiind cunoscuţi pentru atitudinea lor filogermană sau rusofobă. Practic, până la Primul Război Mondial, strategia 
diplomatică a depins sau a reprezentat produsul unui grup restrâns de factori de decizie, hotărârile fiind luate în cadrul 
unui triunghi închis alcătuit din Rege, Preşedintele Consiliului de Miniştri şi Ministrul Afacerilor Străine." 

Una dintre circumstanţele care au determinat o asemenea alegere a conducătorilor României a fost faptul că, în si- 
tuația politică încordată din sud-estul Europei, România nu mai putea rămâne izolată, optând pentru cea mai puternică 
grupare politico-militară din Europa. Un alt motiv pentru care grupul decizional a hotărât să se alăture la Puterile Cen- 
trale a fost rezolvarea Chestiunii Dunării. Rezolvarea acestei probleme devenise absolut necesară pentru guvernul ro- 
mân, iar singura posibilitate de rezolvare favorabilă României era prin renunțarea de către Austro-Ungaria la ideea 
creării Comisiei mixte. Au existat, de asemenea, şi motive economice, în acea perioadă, România depinzând din acest 
punct de vedere de Puterile Centrale. 

În același timp oamenii politici români priveau Italia ca pe o putere în zona Mediteranei, Italia fiind considerată un 
element auxiliar al celor două imperii, dominată de deciziile aliaţilor săi mai puternici. Prim-ministru român în acea 
perioadă, lon C. Brătianu, era convins că Italia acceptase alianța cu Puterile Centrale (1882) doar din dorința de a-şi 
însuşi anumite teritorii (Nisa, Savoia şi Corsica) în cazul unui război victorios împotriva Franţei. După acest moment, 
relaţiile dintre cele două state, România şi Italia, au intrat într-o faza de staţionare. În intervalul următor, Italia va 
adopta o poziţie rezervată față de România, şi în general, faţă de toate statele balcanice. Acest lucru nu înseamnă în 
practică a politicii sale în Balcani, în circumstanţele dominaţiei Rusiei şi Austro-Ungariei în această zonă. Spre a da 
mai multă autoritate demersurilor gerantului agenţiei, guvernul condus de Ion C. Brătianu trimite la Roma, în misiune 
extraordinară, pe Constantin A. Rosetti, preşedintele Camerei Deputaţilor, care va avea numeroase întrevederi cu gu- 
vernanţii italieni. lon C. Brătianu a fost direct implicat în elaborarea Constituţiei din anul 1866 act fundamental care a 
permis integrarea în scena politică românească a partidelor politice care vor constitui baza vieţii de stat în următoarele 
decenii. Primele partide politice româneşti vor constitui pilonii esenţiali care vor marca în permanenţă tot ceea ce con- 
stituie politica românească. Ne referim aici la apariția primelor partide, şi anume cel liberal în 1875, sub conducerea 
lui Ion C. Brătianu, Mihail Kogălniceanu, A.G. Golescu, Gh. Vernescu, Tache Anastasiu etc.!5, iar în 1880 a Partidului 
Conservator, ale cărui baze sunt constituite în jurul unor oameni politici foarte cunoscuţi la acea vreme, printre care 


" Rudolf Dinu, Instanţe şi mecanisme de decizie în politica externă românească la finele sec. XIX-lea: câteva observaţii pe marginea 
alianței italo-române din 18588, în Studii şi Materiale de Istorie Modernă, XVII, 2003, p. 139. 

'* Încă înainte de 1870, aspiraţiile Italiei s-au concentrat pe două dintre punctele critice ale Mediteranei: Tunisia şi coasta balcanică a 
Adriaticii. Pentru acest gen de politică, Italia trebuia să ţină cont de finalităţile politicii externe austriece: una adriatică, direct 
anti-italiană, constând în asigurarea statu-quo-ului existent; una balcanică, indirect anti-italiană, constând în asigurarea unui expansio- 
nism exclusivist în peninsulă. Rudolf Dinu, Jfalia şi Balcanii: de la Tripla Alianţă la criza bosniacă (1882-1908). Aspecte diplomatice, în 
Analele Universităţii din Bucureşti, Seria Istorie, anul XLVII, 1998, pp. 82-83. 

'5 Ion Mamina, lon Bulei, Guverne şi guvernanți (1866-1916), Editura Silex, Bucureşti, 1994, p. 84; 

putem aminti pe: Alexandru Lahovary, Lascăr Catargiu, Theodor Rosetti, Titu Maiorescu !€. 

Din importanta funcţie de lider al Partidului Naţional Liberal Ion C. Brătianu susține ideile de modernizare și deru- 
lează mai multe acţiuni politice menite să modernizeze societatea românească şi să pună bazele unor importante re- 
forme sociale. 

Constituirea celor două partide apare într-un moment în care România nevoie de o consolidare puternică, de creare 
a unei comunități politice cu ideea comună cu privire la dezvoltare, de cultivarea ideii (în cadrul societăţii) de păstrare 
şi apărare a integrităţii naționale. Sistemul politic românesc va fi marcat din acel moment de o competiție politică bi- 
polară în care cele două partide vor lupta pe fronturi separate pentru a-şi apăra principiile şi a-şi promova programul în 
interesul societăţii”. Ambele partide doreau să îşi pună în valoare programul pe care îl prezentau atenţiei cetățenilor şi, 
în acest sens, avem pe de o parte, în rândul liberalilor: dezvoltarea „bunei stări a clasei muncitorilor”!5, dezvoltarea în- 
văţământului public, iar pe de altă parte, remarcăm în interiorul Partidului Conservator un program care prevedea o se- 
rie de reforme cu privire la valorile sociale ale unui stat cum este România. Spre deosebire de liberali care susțineau 
politica „prin noi înşine” conservatorii se raliau „ataşamentului pentru evoluţia organică a societăţii, pentru susținerea 
unui progres măsurat şi continuu, pentru acțiunea concretă, coerentă a unui executiv reticent la imitațiile excesive sau 
la construcţiile politice abstracte, pentru respectarea valorilor tradiționale”"?. 

Cealaltă chestiune, aceea a exproprierii, era tratată diferit şi la rândul său, nu era susținută de conservatorii care se 
opuneau propunerii liberalilor şi conservator-democraţilor. În sprijinul ideii că problema exproprierii nu este benefică 
societăţii, conservatorii iniţiază o campanie care urmărea promovarea ideilor pe care ei le susțin, şi punerea într-o aură 
negativă a principiilor pe care liberalii doreau să le aplice în cadrul programului lor. De asemenea, această chestiune 
reprezenta o temă de dezbatere pentru toţi liderii politici care se remarcă în această perioadă. 

Problema exproprierii este un alt punct care se încadrează în programul politic stabilit de Partidul Liberal atunci 
când vine la guvernare. Principalele puncte pe care le include programul liberal sunt: reforma electorală şi agrară, axa- 
te în special pe formarea unui Colegiu Unic şi pe exproprierea parţială a marii proprietăţi. Pentru ca aceste reforme să 
poată fi impuse, şeful guvernului şi în acelaşi timp, al Partidului Liberal apelează la întreaga grupare politică pe care o 
conduce pentru a îl susține în apărarea propriilor idei şi scopuri pe care le are în vedere prin intermediul aplicării aces- 
tor reforme. Deşi, la suprafață putem observa o unanimitate de concepţii în cadrul Partidului Liberal, în adâncul aces- 
tuia ideile sunt diferite. 

În 1876 au avut loc alegerile pentru Constituantă (Parlament). Rezultatele alegerilor sunt în favoarea liberalilor şi 
au fost contestate de conservatori, care susțineau că Partidul Liberal a câştigat alegerile datorită faptului că s-a aliat cu 
Partidul Conservator-Democrat. Începea perioada cunoscută în istorie ca marea guvernare liberală care va dura până 
în 1888, când guvernul liberal este înlăturat în urma unei răscoale ţărăneşti. Momentul 1876 a însemnat debutul politi- 
cii de reforme sociale şi instituționale care au creat România modernă. Venise vremea ca liberalii să pună în aplicare 
programele lor politice în vederea îmbunătățirii vieţii sociale dar şi a consolidării instituțiilor sistemului politic din 
România. Prin urmare cei 12 ani care vor marca guvernarea liberală vor coincide cu marile reforme sociale pe care le-a 
demarat lon C. Brătianu în calitate de prim-ministru şi de lider al Partidului Naţional Liberal. L-a secondat pe domni- 
torul (ulterior regele) Carol I alături de care a înregistrat succese pe plan extern care păreau irealizabile : Constituţia de 
la 1866, independenţa de stat şi o economie publică consolidată. 

Viziunea conservatoare autohtonă era diferită fundamental de cea liberală prin raportarea la Occident şi la modelele 
societale occidentale importate în spaţiul autohton. Dacă pentru liberali, principalul model era cel revoluţionar francez, 
conservatorii propuneau modelul englez şi prudenţa față de importurile constituţionale neadecvate stadiului de dezvol- 
tare internă. Conservatorismul românesc se definea din punct de vedere doctrinar, prin principiile ce susțineau 


18 Laurenţiu Vlad, Conservatorismul românesc : concepte, idei, programe, Ed. Nemira, Bucureşti, 2006, p. 26; 
" Jon Bulei, Conservatori şi conservatorism în România, Editura Enciclopedică, Bucureşti, 2000, p. 26; 

anti-revoluţionarismul, reformarea prudentă a instituţiilor, evoluție organică, respectarea ordinii şi legalităţii, a tradiţiei 
libertății, proprietăţii, religiei, prezente în imaginarul politic al unei părţi a elitei din Principatele Române din anii 
20-50, precum Apostol Arsache, Constantin N. Brăiloiu, Barbu Catargiu, prima generaţie de conservatori în adevăratul 
înțeles al cuvântului.” 

Această generație are la baza construcţiei sale identitare un conservatorism în forma sa pură, am putea să îl denu- 
mim, pentru că el respingea fără niciun fel de echivoc orice grevare instituţională exterioară aplicabilă ulterior spaţiu- 
lui românesc. Se pune accent prin susţinerea acestor puncte de vedere un anumit contextualism pe tradiţie ca filon 
constitutiv al unui cadru etatic menit să reziste oricăror încercări temporale. 

Decalajul faţă de realităţile occidentale trebuia depăşit, în viziunea conservatoare, prin valorizarea propriului trecut, 
riscul inadecvării fiind „o nație fără simţ istoric”, „nicicând libertăţile publice nu sunt mai vii, mai puternic simţite, 
practicate cu mai mult interes de binele comun de către toți cetăţenii decât tocmai sub oligarhie. 

Numai în măsura în care acest tip de stat al naturii se putea manifesta, ar fi apărut solidaritatea între indivizi şi echi- 
librul social care decurgea de aici. Critica reformelor liberalilor radicali (denumiți „roşii”) era bazată pe această deso- 
lidarizare şi individualizare, pentru că ele au condus la situaţia în care „până ce toată combinarea organică, datorită 
veacurilor, s-au prefăcut într-o grămadă de indivizi fără nici un fel de legături între ei decât acelea ale unui interes 
momentan. Dar o grămadă de indivizi nu e un popor, precum o movilă de frunze şi rădăcini uscate nu e pădure. Acest 
rezultat l-a avut în România lepădarea tradiției, lipsa de simţ istoric, pripa de-a ajunge, fără cultură şi fără avere su- 
ficientă, la rezultatele civilizaţiei apusene. Un copac nu poate creşte decât din rădăcinile sale proprii, nu poate da de- 
cât fiunzele şi fructele proprii. Tot astfel şi un popor.” * 

Este cunoscută ideea că „în general, conservatorii au continuat să reprezinte interesele marilor moşieri, iar liberalii 
pe cele ale clasei mijlocii, industriale şi comerciale urbane, în creştere”?. Aceste aserţiun pot fi reale numai în măsura 
în care prin acest elitism se încerca menţinerea unor anumite privilegii. Însă această anatemă nu este general valabilă şi 
aplicabilă pentru că elitismul era unul de natură „luminată”. Literatura de specialitate s-a ocupat semnificativ de acest 
raport între interesele marilor moşieri şi a burgheziei. Profesorul britanic Keith Hitchins susţine că „graniţa dintre cele 
două partide era departe de a fi rigidă. Burghezia urbană, în special negustorii şi bancherii, care părăsiseră ocupațiile 
comerciale şi cumpăraseră pământ, adoptau deseori atitudinea moşierilor conservatori, în timp ce moşierii care îşi vân- 
duseră sau pierduseră moşiile aveau tendința, pe măsură ce dobândeau funcții în cadrul birocrației, să se alăture rându- 
rilor clasei de mijloc urbane”?. 

Apostol Stan notează pe marginea acestei teme concentrată pe poziţia socială a conservatorilor: „conştiinţa de sine 
cea mai clară şi mai ales un puternic şi precis sentiment de interesele ei, conştiinţa ei de clasă închisă şi limitată la un 
număr dat de inşi o transforma aproape în castă, ”. Această teorie se găseşte în strânsă legătură cu constatarea că ideo- 
logia conservatoare nu era printre prezenţele agreate în spațiul public autohton, de multe ori fiind privită ca ocupând 
poziţia de țap ispăşitor pentru neadaptarea la modernitate a societății româneşti. Prin urmare, autorul contestă teza că 
ideologia junimistă şi, prin extensie, conservatoare a fost reflexul intern al interesului de clasă (sprijinită de către au- 
tori precum lon Bulei, Zigu Ornea) şi al temerilor marilor moşieri că odată cu progresul societăţii româneşti vine şi 
ameninţarea privilegiilor lor sociale." Argumentele aduse aparţin domeniului sociologiei. Proba cea mai greu de con- 
testat pentru a contrazice această teză, o găsim în datele sociologice. 

Un contraargument cu privire la această teorie îl aduce şi Sorin Adam Matei în lucrarea sa intitulată „Boierii minţii 
— Intelectualii români între grupurile de prestigiu şi piaţa liberă a ideilor ” susţinând că „Junimismul este teoria politi- 


* Laurenţiu Vlad, Conservatorismul românesc. Concepte, idei, programe, Editura Nemira, Bucureşti, 2006, p. 12. 
”! Joan Stanomir, Laurenţiu Vlad , A fi conservator, Editura Meridiane, Bucureşti, 2002, p.238. 
Mihai Bărbulescu, Dennis Deletant, Keith Hitchkins, Şerban Papacostea, Pompiliu Teodor, Istoria României, Editura Corint, Bucureşti 
2005, p. 321. 
% Ibidem. 
- Apostol Stan, Putere politică şi democraţie în România: 1859-1918, Editura Albatros, Bucureşti 1995 p. 46. 

că a unui clasic grup de status — ca să folosim termenul lui Max Weber — care reclamă legitimitatea politică în numele 
educaţiei şi al culturii, iar nu al averii sau al accesului privilegiat la puterea politică”?€. 

Astfel, există studii care demonstrează că la sfârşitul secolului al XIX-lea, marii boieri aveau şanse egale să partici- 
pe la activitatea atât a Partidului Liberal cât şi la cea a Partidului Conservator. De asemenea, ambele partide aveau o 
proporţie egală de urmaşi de mari boieri sau foşti boieri, în rândurile lor: 41%. Şi marii boieri erau reprezentaţi în am- 
bele structuri partinice: 7% în Partidul Liberal şi 10% în Partidul Conservator”. 

Marin Nedelea propune ca schema de interpretare a diferenței în disciplina de partid între cele două grupări (libera- 
[ii şi conservatorii) componența socială a acestora. Conservatorii se bucurau o stare materială bună, formată din averi 
imobiliare, ceea ce dădea independență de mişcare şi o securitate garantată. Petre P. Carp nota în acest sens că : „într-o 
țară civilizată atitudinea politică a cuiva nu poate avea consecinţe asupra stării sale patrimoniale”. 

Astfel, graţie averii lor, mulţi conservatori lăsau adesea să se exprime individualismul şi libertatea până la anarhiza- 
re. Același autor , Marin Nedelea, susţinea că: „spectacolul pe care îl va oferi Partidul Conservator de-a lungul existen- 
ței sale va fi acela al unor necontenite frământări pentru şefie şi al unor disensiuni interne care vor anihila eficacitatea 
politică a organizaţiei politice conservatoare ca atare şi marele activ de valori intelectuale al acestei organizaţii”.”” Ra- 
ționamentul continuă cu descrierea opiniei conservatorilor despre disciplina de partid a liberalilor, pe care au numit-o 
„disciplina caşcavalului” sau „puterea magică a sacului cu grăunţe”. Partidul liberal era disciplinat printr-un sistem de 
interese întrepătrunse şi reciproc împărtăşite. Era partidul oamenilor cu concepții mercantile opus concepţiilor „esteti- 
ce” ale conservatorilor. 

Un alt tip de interpretare, care vine în completarea raționamentului expus anterior, propune argumentarea lipsei de 
instruire a populaţiei autohtone din acea perioadă. Acest ultim aspect este relevant pentru tema studiului nostru, având 
în vedere că reprezentanții celor două ideologii cristalizate aveau, după cum am notat mai sus, perspective diferite asu- 
pra recuperării decalajului față de Occident, provenite din raportarea diferită la modelele occidentale. 

Rezumând, prezenta expunere are intenţia de a oferi o imagine asupra activităţii politice și instituţionale pe care a 
avut-o Ion C. Brătianu, a guvernelor conduse de el dar și asupra politicilor sociale pe care le-a susținut şi aplicat. Efec- 
tele acestor măsuri au avut un impact major asupra societăţii pe care au influențat-o în funcție de interesele imediate 
sau de cele pe termen lung ale acesteia. Ceea ce reţine atenţia este faptul că modelul, celei mai autoritare expresii a 
unui guvern conservator în limitele impuse de Constituţie va avea un corespondent în activitatea ulterioară a liberali- 
lor, din acest punct de vedere putem uşor identifica sau cuantifica modul autoritar în care guvernul ce va accede la pu- 
tere fiind sub conducerea lui I C Brătianu, va adopta acelaşi tip de măsuri persuasiv legale. 

De asemenea un alt punct atins de acest demers este acela al identificării principiilor doctrinare de orientare con- 
servatoare pe care Ion C. Brătianu le-a avut în vedere în ceea ce priveşte atât activitatea sa raportată la funcțiile publice 
ocupate cât şi la activitatea politică. Putem observa şi afirma că evoluționismul organic, tradiţia politică dar şi un anu- 
mit circumstanță reprezintă mărcile frecvent întâlnite atât în măsurile sale administrative cât şi de-a lungul numeroase- 
lor intervenţii publice ale sale. 

Prezentând trăsăturile expuse în acest studiu şi marcând punctele cheie ale activităţii interne dar în special cele axa- 
te pe politica externă a guvernului condus de Ion C. Brătianu am putut să nuanţăm modul în care acesta a îndrumat en- 
titatea statală românească a sfârşitului de secol XIX, pe calea unei dezvoltări evidente şi a conştientizării potenţialului 
aferent. Obţinerea ulterioară a independenţei şi transformarea într-un stat unitar vor fi evident şi rodul lungii guvernări 
liberale cuprinse între anii 1876-1888. 


* Sorin Adam Matei, Boierii minţii — Intelectualii români între grupurile de prestigiu şi piaţa liberă a ideilor, Editura Compania, Bucu- 
reşti, 2004, p. $1 

*% Marin Nedelea, Prim-miniştrii României 1859 — 1918. Ideile politice, Editura Adevărul, Bucureşti, 1994, p.93. 

lon C. Brătianu și problematica Dobrogei (1876 — 1888) 

In the Romanians history, the period 1821-1918 imposed itself as a century of great national struggles and 
accomplishments, although the well-known Marxist characterization of the "century of social unrest" also has a 
consistent coverage in the reality of the time. The acquisition of Dobruja (actually, the northern and central parts of 
historical Dobruja) in 1878, and, above all, the integration of this territory to the right of the Danube into the Ro- 
manian national-state edifice, over the following decades, constitutes an important and original chapter in the 
whole of the Romanians! struggle for unity, independence and affirmation as a modern European nation. Beginning 
with the Revolution of 1848-1849, the Brătianu family, through its various representatives, was practically at the 
forefront of Romanian political life and of this struggle for national affirmation. The hereby article deals with the 
relationship of Ion C. Brătianu (1821-1891) with the Dobrujan issues between 1876 and 1888, when this famous 
Romanian liberal politician held the position of head of the Bucharest government. The article includes some data 
on the ethno-demographic and political facts and developments in Dobruja during the decades leading up to the 
Eastern Crisis of 1875-1878, then focuses on the circumstances of the Romanian state's acquisition of (northern 
and central) Dobruja (1876-1878), after which it reviews the beginning of efforts to integrate this territory. 

Key-words: international context, territorial claims, ethnic groups, economy, society, progress. 


În istoria românilor, secolul care începe odată cu mișcarea revoluționară de la 1821, condusă de Tudor Vladimires- 
cu, s-a impus ca veac al marilor lupte şi împliniri naţionale, deşi cunoscuta caracterizare a intelectualului marxist şi 
militant comunist Lucrețiu Pătrășcanu, de „veac al frământărilor sociale”, îşi are şi ea o consistentă acoperire în realita- 
tea vremii. Obţinerea Dobrogei (de fapt, a părţilor nordice şi centrale din Dobrogea istorică) la 1878, şi mai ales inte- 
grarea acestui teritoriu din dreapta Dunării în edificiul național-statal românesc, pe parcursul deceniilor următoare, 
constituie un capitol important şi original în ansamblul luptei românilor pentru unitate, independență şi afirmare ca na- 
țiune modernă europeană. Începând cu Revoluţia de la 1848-1849, parte integrantă a „primăverii popoarelor” europe- 
ne, familia Brătianu, prin diverşii săi reprezentanți, s-a aflat, practic, în prim-planul vieţii politice românești, implicit, 
al acestei lupte pentru afirmare națională. Date fiind aceste premise, am considerat utilă elaborarea unui articol care să 
trateze succint, dar sistematic, relaţia lui Ion C. Brătianu cu problematica dobrogeană, având perioadă de referință anii 
1876-1888, când acest faimos om politic român a deţinut funcția de șef al guvernului de la Bucureşti. Articolul inclu- 
de câteva date despre realitățile şi evoluţiile etno-demografice și politice din Dobrogea în deceniile premergătoare anu- 
lui 1876, apoi vizează circumstanţele obţinerii celei mai mari părți a provinciei dintre Dunăre şi Marea Neagră de către 
statul român (1876-1878) şi, nu în cele din urmă, trece în revistă începutul eforturilor de integrare a acestui teritoriu, 
fără a omite, respectând regula epilogului, rezultatul final al acestei opere integratoare. 

Din antichitatea greco-romană și până în timpurile apropiate nouă, Dobrogea a reprezentat o zonă de o excepţională 
importanță strategică și, totodată, un spațiu de amestec etnico-lingvistic. În consecință, în secolul al XIX-lea, trăiau 
aici, în număr mai mare sau mai mic, reprezentanți ai tuturor etniilor din Europa și Orientul Apropiat. În cadrul acestui 
melanj etno-lingvistic şi cultural-religios unic în Europa (comparabil poate cu Macedonia, însă aceasta din urmă având 
o întindere mult mai mare), predomina componenta musulmană turcofonă (turci, tătari, țigani islamizaţi, cerchezi etc.). 
Astfel, conform unei statistici otomane citate de istoricul bulgar Velko Tonev în anul 1876, provincia dintre Dunăre şi 
Mare avea circa 300.000 de locuitori, dintre care 170.000 erau musulmani, iar o altă estimare din aceeaşi perioadă, 
menţiona un total 318.000 de locuitori, dintre care 185.000 erau musulmani!. Distribuţia diverselor etnii în spaţiul do- 
brogean era departe de a fi uniformă. Astfel, populaţia musulmană turcofonă forma o majoritate zdrobitoare în sudul 


' Apud George Ungureanu, Problema Cadrilaterului în contextul relațiilor româno-bulgare (1919-1940), Brăila, Editura Istros, 2009, p. 33. 

Dobrogei istorice (actuala Dobroge bulgărească), o majoritate absolută în zona actualului județ Constanţa, fiind însă 
minoritară în părțile nordice al Dobrogei. După războaiele ruso-turce din 1806-1812 și 1828-1829, spaţiul dobrogean 
a devenit o ţintă a imigrărilor bulgărești, care au influenţat sensibil structura etno-demografică a populaţiei. Imigranții 
bulgari s-au așezat, mai ales în părțile nordice ale Dobrogei, în proximitatea granițelor Rusiei Ţariste, desfășurând o 
intensă activitate culturală şi propagandistică bulgărească. Astfel, la Tulcea au fost înființate primele şcoli moderne 
bulgărești, atât pentru băieţi, cât şi pentru fete (1812 — 1820), iar Dobrogea a devenit un focar al mişcării naţionale 
bulgărești”. Foarte probabil, în urma acestor imigrări masive, etnicii bulgari ajunseseră să-i surclaseze numeric pe cei 
români, pe ansamblul teritoriului dobrogean istoric. Românii dobrogeni, cunoscuţi şi ca dicieni, locuiau cu precădere 
în proximitatea Dunării, a bălților și a braţelor bătrânului fluviu, numărul lor putând fi estimat, pentru anii de amurg ai 
stăpânirii otomane, undeva la 40.000 — 50.000;. 

Numărul relativ mic de români dobrogeni şi atitudinea în general tolerantă a decadentului Imperiului Otoman, cel 
puţin prin comparație cu Imperiul Rus, i-au determinat pe fruntașii mișcării naționale româneşti să adopte o atitudine 
prudentă în privinţa acestei provincii. Astfel, însuşi lon C. Brătianu, în perioada Congresului de Pace de la Paris, la în- 
ceputul lui 1856, căutând să obțină un sprijin cât mai larg pentru unirea Principatelor, declarase că viitorul stat româ- 
nesc unificat nu avea să reprezinte nicio amenințare pentru Imperiul Otoman, neavând niciun fel de aspirații sau 
interese în dreapta Dunării“. Istoricul bulgar Ivan Il&ev (n. 1953, fost rector al Universităţii din Sofia), care citează 
această declaraţie, oferă, poate involuntar, o explicaţie pentru această atitudine: „Înghesuiţi între trei giganţi multinaţi- 
onali (Imperiile Austriac, Rus şi Otoman), în fiecare din ele trăind sute de mii de conaţionali, oamenii de stat români 
erau precauți să nu supere pe vreunul din ei şi se fereau să nu exagereze în politica lor reală”. 

Agravarea tensiunilor din Peninsula Balcanică în anul 1876 (extinderea răscoalelor izbucnite iniţial în Herţegovina 
şi pe teritoriul Bosniei, revoltele din Bulgaria, acţiunile antiotomane ale Serbiei și Muntenegrului etc.) a făcut ca un 
nou război ruso-otoman să devină iminent. În acest context, în unele medii bulgare, a început să fie vehiculat scenariul 
folosirii Dobrogei de către Rusia Țaristă, ca teritoriu de compensație pentru România, în schimbul Basarabiei de Sud 
(de fapt, Basarabia, în sensul original al termenului), teritoriu retrocedat Moldovei în 1856 şi intrat în componența 
României în urma Unirii Principatelor“. Foarte probabil, la originea acestor speculaţii şi ipoteze se aflau anumite indis- 
creţii ale unor înalți funcționari ruși, judecând după evoluţia ulterioară a evenimentelor. 

La Conferinţa de la Constantinopol, desfășurată în luna decembrie 1876 — ianuarie 1877, cu scopul de aplanare a 
conflictelor şi tensiunilor din Balcani, delegaţii români, Dimitrie Brătianu şi generalul lancu Ghica, au făcut cunoscut 
că, în eventualitatea unui război, România intenţiona să revendice Delta Dunării”. La finalul aceleași reuniuni, în urma 
unei susținute campanii pro-bulgare și anti-otomane, a fost avansată soluţia înființării a două entități politice autonome 
bulgare, de Vest şi de Est, cea de-a doua urmând a include şi întreaga Dobroge:. 

Convenţia româno-rusă din 4/16 aprilie 1877, prin care a fost reglementată tranzitarea teritoriului de atunci al Ro- 
mâniei de către forţele militare ruseşti, nu conţinea vreo referire la Dobrogea, însă în cadrul dezbaterilor parlamentare 
secrete privind acest act, a fost vehiculată posibilitatea ca România să revendice teritorii din Dobrogea istorică”. La 18 
mai 1877, într-o scrisoare a cancelarului rus, Aleksandr Mihailovici Gorceakov, către ambasadorul la Londra, contele 
Şuvalov, apare expus explicit scenariul schimbului teritorial Basarabia de Sud — Dobrogea!”. Guvernul Austro-Ungar a 

transmis la 31 mai / 12 iunie 1877, o serie de instrucţiuni ambasadorului dublei monarhii în capitala britanică, ca bază 
de discuţii atât cu membrii cabinetului de la Londra, cât şi cu ambasadorul rus; se vorbea despre „restituirea părții din 
Basarabia, cedate în 1856”, caz în care, „România ar putea fi despăgubită, de comun acord, cu o parte a Dobrogei”!!. 
În paralel, tot din sursă rusă, au început să fie vehiculate idei în sensul compensării statului român cu teritoriul din zo- 
na Vidinului, locuit de o populaţie de origine și limbă română; Austro-Ungaria se arăta foarte ostilă acestei idei, solici- 
tând o garanţie că „românii nu aveau să cucerească nici cea mai mică parte din teritoriul Bulgariei”, în schimbul 
promisiunii de sprijin pentru ca statul român să obţină „o oareşicare parte din Dobrogea”!?. Practic, Austro-Ungaria se 
erija în avocat al Serbiei, stat cu care, în ultimele decenii ale secolului al XIX -— lea a avut relaţii foarte bune, în total 
contrast cu ceea ce avea să se întâmple la începutul secolului XX. Opoziția categorică a guvernului de la Belgrad față 
de o eventuală extindere a teritoriului României în zona Vidinului este lesne de înţeles prin prisma faptului că zonele 
de nord-est ale Serbiei (regiunea Timok-Krajna-Morava) erau şi sunt locuite compact de etnici români”. 

În luna iulie 1877, în ajunul începutului implicării militare directe a României în războiul anti-otoman, cancelarul 
Gorceakov expune deschis în discuțiile cu prinţul Carol 1 şi ministrul de externe, Mihail Kogălniceanu, proiectul 
schimbului teritorial (Basarabia de Sud contra Dobrogei sau Vidinului); aceleaşi idei erau vehiculate, tot în iulie 1877, 
de către şeful diplomaţiei austro-ungare, contele Gyula Andrâssy, în decursul vizitei întreprinse de către Mihail Ko- 
gălniceanu la Viena!“. Potrivit unor surse diplomatice franceze, guvernul României se preocupa de cunoașterea realită- 
ților dobrogene. Astfel, conform viceconsulului Republicii Franceze de la Tulcea, A. Langlais, încă din iulie 1877, 
agenţii români primiseră ordine să înceapă efectuarea unor cercetări aprofundate asupra realităților dobrogene, iar co- 
lonelul Alexandru Candiano Popescu, la acea dată prefect al județului Izmail, a efectuat o vizită oficială la Tulcea, un- 
de s-a întâlnit cu guvernatorul rus (în acea vreme, Dobrogea se afla sub ocupaţie militară rusă). 

În şedinţa Senatului României de la 26 noiembrie 1877, când asediul Plevnei era pe sfârşite, la discuţia asupra pro- 
iectului de răspuns la mesajul domnitorului, a fost adus în discuţie și faptul că „sunt prin Dobrogea subscrieri pentru a 
se alipi pe lângă România”. La 27 noiembrie 1877, ţarul Aleksandru al II-lea îi scria Kaiser-ului Wilhelm I: „În Eu- 
ropa, Rusia trebuie să aibă dreptul de a dispune de Dobrogea şi Delta Dunării, spre a le schimba pentru Basarabia, uni- 
tă cu Moldova în 1856, care îi va fi restituită, în acest caz, până la braţul Chilia”. În ianuarie 1878, când înfrângerea 
otomanilor era un fapt cvasi-împlinit, Rusia ţaristă „propune” micii Românii să renunţe la Basarabia de Sud, fie în 
schimbul unui vast teritoriu de peste 25.000 km?, cuprins între Gurile Dunării şi linia Rusciuk- Varna, fie în schimbul 
Vidinului". Carol I menţionează, în memoriile sale, atât planurile privind alipirea zonei Vidin la România, cât și opo- 
ziţia dublei monarhii habsburgice'*. 

Reacția românească la exigenţele şi propunerile teritoriale rusești a fost una negativă. Principele Carol I, guvernul 
Ion C. Brătianu şi cele două Camere ale Parlamentului respingeau categoric ideea unor cesiuni teritoriale, inclusiv sub 
forma unui schimb, fără a exclude, însă, total, posibilitatea obţinerii unor teritorii în dreapta Dunării”. Pe acest fundal 
general, de respingere a pretențiilor rusești asupra Basarabiei de Sud, s-au făcut auzite unele voci de politicieni și pu- 
blicişti români care au caracterizat Dobrogea drept un „fruct otrăvit” oferit României de către marea Rusie, sau chiar 


"! Sorin Liviu Damean, op. cit., p. 37. 

" Ibidem, p. 45. 

'5 Ion Gabriel Andrei, Revendicări sârbe şi iugoslave asupra Banatului românesc, în Magazin istoric, Bucureşti, LII, nr. 8 (629), august 
2019, p. 60. 

'* Sorin Liviu Damean, op. cit., p. 41-42. 

'5 Valentin Ciorbea, Dobrogea, în geopolitica României şi a Europei la sfârșitul secolului al XIX-lea și începutul secolului XX, în 
Dobrogea 1878-2008. Orizonturi deschise de mandatul european, coordonator Valentin Ciorbea, Constanţa, Editura EX PONTO, 2008, 
p. 220. 

'9 Apud A. Rădulescu, 1. Bitoleanu, op. cit., p. 340. 

1 Nichita Adăniloaie, România independentă, în Istoria românilor (tratat academic), vol. VII, T1, Constituirea României moderne 

un teritoriu bulgăresc”. 

Întrucât, în acest context, au fost făcute referiri, mai mult sau mai puţin pertinente, la realităţile etno-demografice 
dobrogene, se cuvine precizat faptul că nici în Basarabia de Sud, după colonizările întreprinse de stăpânirea ţaristă în 
perioada 1812-1856, care, la rândul lor, urmau unei perioade de trei secole de stăpânire otomană, situația etnică nu era 
foarte favorabilă românilor. Astfel, dintre cei 127.330 de locuitori, câţi avea acest teritoriu de circa 9.000 de km” re- 
câștigat de Principatul Moldovei în anul 1856, 42.216 erau bulgari și găgăuzi, iar 24.159, germani. Zona devenise, du- 
pă expresia lui Nicolae Iorga, „un arlechin etnografic””!. 

După încheierea victorioasă a războiului, Rusia Țaristă a încheiat, la 19 februarie / 3 martie 1878, Tratatul prelimi- 
nar de pace de la San Stefano. Conform documentului respectiv, Imperiul Otoman (dar nu şi Rusia,n.n.) recunoștea in- 
dependenţa statului român (articolul 5), iar Dobrogea, Delta Dunării şi Insula Şerpilor erau cedate de către Imperiul 
Otoman Rusiei, care își rezerva dreptul de a le oferi statului român, în schimbul Basarabiei de Sud (articolul 19)”7. Se 
cuvine precizat faptul că graniţa terestră româno-bulgară prevăzută prin Tratatul de la San Stefano se prezenta sub 
forma unei linii frânte care pleca de la nord de Mangalia şi urca, în mod inconstant până în proximitatea localității 
Cernavodă, în zona Rasova-Cochirleni”*. 

La 25 februarie/9 martie 1878, guvernul Brătianu a adresat un memoriu cabinetelor europene. În acest act era res- 
pinsă ideea schimbului teritorial Basarabia de Sud — Dobrogea, soluţia propusă de Rusia fiind considerată inechitabilă, 
din raţiuni de ordin geopolitic şi, în subsidiar, de natură economică (izolarea acestei provincii de teritoriile românești 
din stânga Dunării şi consecințele acestui fapt pentru perspectivele de dezvoltare a ţării)”. 

Ion C. Brătianu a reiterat această poziţie într-o serie de declaraţii publice, inclusiv într-un interviu acordat la 21 martie 
/2 aprile 1878 unui corespondent din Viena al ziarului „Deutsche Zeitung”, reprodus de periodicul bucureştean „Steaua 
României”, din 25 martie / 6 aprilie 1878: „În această privinţă, răspunde Dl. 1. Brătianu, aş dori ca să nu existe nicio neîn- 
țelegere. Aceasta nu este o chestiune de sentiment pentru noi, deși poate mai la urmă şi sentimentele au valoarea lor. 

Noi nu putem exista fără acea mică parte a Basarabiei. Vom fi înăbușiţi fără de această regiune. Prin ea ni se des- 
chid porțile lumii. Fără de Basarabia, vom fi cuprinși de Rusia, Austria, Turcia şi Bulgaria. Dobrogea nu ne deschide 
o ieşire şi nu am putea comunica cu ea sau cu Marea Neagră, decât numai prin mlaștini, fără căi sau prin înconjurul 
ce ar trebui să facem prin gurile Dunării. Aceasta nu o putem primi sub nicio condiţiune. 

— Vrea să zică, răspunse corespondentul nostru, refuzaţi de a primi Dobrogea? 

— Pozitiv, noi nu primim Dobrogea. 

— Dar dacă Rusia se va instala cu forța în Basarabia? 

— Nu o putem împiedica, răspunse D. Brătianu. Contra forţei covârşitoare a celui mare, cel mic nu poate face nimi- 
ca. Nu putem opune o rezistență materială, aceasta e clar. Dar cu toate acestea, noi tot nu vom primi Dobrogea. 

Ea a fost cedată prin Tratatul de la San Stefano ruşilor. Aceasta nu o putem împiedica, tot aşa de puţin, cum n-am 
putea împiedica pe Rusia de a ne lua Basarabia. 

În asemenea caz, Europa va putea constata că Rusia s-a pus de fapt în posesiunea țărmului Dunării. 

Acesta ar rămânea a se constata de Europa. Nu sunt chemat în momentul de față de a aprecia în toată întinderea un 


” Pentru reflectarea acestor puncte de vedere în istoriografia bulgară post-comunistă, a se vedea: Izvori za istorijata na Dobrudza (în 
continuare se va cita 11.D.), Tom 1, 1878 — 1919, săstaviteli: Zeko Popov, Kosjo Pentikov, Petăr Todorov, Sofija, Izdateltsvo na 
Bălgarskata Akademija na Naukite, 1992, părva cast (1878 — 1913), doc. 5, p. 15-16, doc. 13, p. 22-24; Antonina Kuzmanova, Le 
caractere bulgare de la Dobroudja vu par les Roumains. Propagande et prise en consideration des realites (1878-1944), în Etudes 
balkaniques, Sofia. 29, nr. 3/1993, p. 3-5. 

”'Apud Gheorghe 1. Brătianu, Basarabia: drepturi naţionale şi istorice, ediţie îngrijită şi note de Florin Rotaru, traducere de Ecaterina 
Holban, București, Editura Semne. 1995, p. 31-32. 

asemenea fapt. Aceasta privește pe întregul continent şi în parte pe Austria.” (sublinierile în original)”. 

Speranţele românești într-o reacţie occidentală energică faţă de acţiunile Rusiei victorioase în Balcani aveau să se 
confirme într-o măsură substanţială, chiar dacă nu în totalitate. Alarmate de încălcarea asigurărilor date anterior de că- 
tre guvernanţii de la Sankt Petersburg, cabinetele occidentale nu au acceptat Tratatul de la San Stefano, ceea ce a dus 
la convocarea unei reuniuni de anvergură europeană, în capitala Germaniei, recent unificate sub conducerea cancelaru- 
lui Otto von Bismarck. 

La Congresul de Pace, desfăşurat la Berlin între 1/13 iunie și 1/13 iulie 1878, delegaţia românească a avut următoa- 
rele revendicări, exprimate în ședința din 19 iunie / 1 iulie 1878: 

— recunoașterea independenţei și a neutralității statului român; 

— interzicerea dreptului trupelor ruse de a se retrage din Bulgaria în Rusia tranzitând teritoriul românesc; 

— respectarea integrităţii teritoriale a statului român şi atribuirea Gurilor Dunării şi a Insulei Şerpilor, conform 
proiectului inițial al Tratatului de la Paris (1866); 

— obţinerea unor despăgubiri de război corespunzătoare pierderilor suferite”. 

Convins că nu se putea obține vreun succes în privința Basarabiei de Sud, Mihail Kogălniceanu şi-a propus ca, prin 
negocieri directe cu reprezentanţii Imperiului Rus, să obțină pentru România o compensație teritorială mai vastă în 
dreapta Dunării, însă şi-a abandonat aceste planuri, văzându-se izolat în cadrul guvernului”. Faptul nu scapă însă isto- 
ricilor bulgari. Conform lui Velko Tonev, Mihail Kogălniceanu și lon C. Brătianu au iniţiat discuţii cu Al. M. 
Gorceakov şi Piotr Andreevici Șuvalov, încercând să obţină întreaga Dobroge şi Ludogoria, până la linia Rusciuk — 
Varna, în schimbul Basarabiei de Sud, în privinţa căreia erau total izolaţi”ă. Ideea ca România să fie compensată pentru 
pierderea Basarabiei de Sud cu un vast teritoriu dobrogean, incluzând Silistra şi Cavarna, a fost sprijinită, în cadrul lu- 
crărilor Congresului, de către delegaţii Republicii Franceze şi cei ai Regatului Italiei”. În cadrul tezei noastre doctora- 
le, susţinute în anul 2008 şi publicate în anul următor, ne-am exprimat, post-factum, opinia că, în contextul mai larg și 
în condiţiile concrete ale anului 1878, cea mai avantajoasă soluţie teritorială pentru statul român ar fi fost obţinerea în- 
tregului teritoriu promis iniţial de Rusia, în schimbul Basarabiei de Sud, în ianuarie 1878 (Dobrogea întreagă și o parte 
din Ludogoria), cu efectuarea unui schimb de populaţie total şi obligatoriu care să îi fi implicat pe etnicii bulgari din 
zonă și, respectiv, pe etnicii români din regiunea Vidinului“. 

Prin Tratatul de Pace de la Berlin, semnat oficial la 1/13 iulie 1878, de către reprezentanţii celor șapte Mari Puteri 
foste garante ale României (Marea Britanie, Franţa, Germania, Italia, Austro-Ungaria, Rusia şi Imperiul Otoman), se 
prevedea recunoaşterea condiţionată a independenţei de stat a României (art. 44), reanexarea Basarabiei de Sud la Im- 
periul Rus (art. 45) şi reunirea cu România a Deltei Dunării, Insulei Şerpilor şi a unui teritoriu din Dobrogea, până la o 
linie care pornea de la sud de Mangalia și mergea până în proximitatea Silistrei, delimitarea „pe teren” a noii frontiere, 
urmând a se face, în perioada imediat următoare, de către o comisie internaţională ad-hoc (art. 46). Decizia areopa- 
gului european era, practic, imposibil de contestat de către mica României de atunci. Totuşi, în cadrul dezbaterilor par- 
lamentare și extraparlamentare, unii oameni politici, printre care, D. A. Sturdza și liberalul fracționist Nicolae Ionescu 
(fratele lui Ion Ionescu de la Brad), s-au pronunţat împotriva acceptării sale. Dând o replică energică acestor luări de 
poziţie, prim-ministrul lon C. Brătianu declara, în fața Parlamentului, la 28 septembrie 1878: „Când ne-a dat Dobro- 
gea, Europa ne-a dat-o dintr-un interes european, fiindcă ne-a crezut că suntem o naţiune nu numai bravă, ci una din 
cele mai civilizatoare din Orient”. Aşadar, pentru elitele româneşti de formaţie occidentală, ţara lor apărea ca un bas- 

tion al modernităţii europene, în proximitatea despotismului rusesc şi a anarhiei balcanice post-otomane. Hotărârile de 
la Berlin au fost acceptate de Parlamentul României, armata şi administraţia românească fiind retrase din Basarabia de 
Sud, iar autorităţile statului începând pregătirile pentru organizarea și integrarea teritoriului dobrogean obținut”. 

Odată cu obținerea independenței de stat, dar și din cauza condiţionărilor impuse prin Tratatul de la Berlin, Consti- 
tuția de la 1866 a trebuit modificată. În noul text constituțional, la articolul 1, teritoriul din dreapta Dunării obținut în 
1878 era menţionat explicit ca parte integrantă a României“. La 9 martie 1880, a fost adoptată „Legea pentru organi- 
zarea Dobrogei” care avea să rămână în vigoare, cu unele modificări şi amendamente, preţ de aproape trei decenii, pâ- 
nă la integrarea deplină a teritoriului dobrogean în cadrul edificiului național statal românesc”. 

Populaţia teritoriului dobrogean intrat în componenţa României în urma Congresului de la Berlin (1878) era, con- 
form recensământului românesc din anul 1880, de 147.247 persoane, dintre care 30,2% turco-tătari (11,2% la 19,0%), 
sau în cifre absolute, 44.354 (16.448 + 27.906), 27,5% români (40.449), 19,9% bulgari (29.440), 6,5% lipoveni 
(9.683), 5,6% ruşi (8.348), 4,5% greci (6.481), 2,1% evrei (3.147), 2,0% germani (3.030) etc.*€. Ruşii şi lipovenii tră- 
iau aproape exclusiv în zona judeţului Tulcea, unde exista şi o pondere sensibil mai mare a bulgarilor, pe când tur- 
co-tătarii erau răspândiți mai ales în judeţul Constanţa, unde formau o majoritate absolută, cu o pondere de circa 
57%. Între anii 1877-1880, componenţa etnică a populaţiei nord-dobrogene suferise unele transformări, prin exodul 
musulmanilor în fața înaintării trupelor ruseşti (1877), urmat de revenirea unora dintre ei în 1879-1880, în paralel cu 
sosirea reprezentanţilor autorităților româneşti (militari, funcţionari etc.) şi cu începutul emigrărilor bulgare din pro- 
vincie. Ideea că Dobrogea septentrională era, în anii 1877-1878, un excepțional mozaic etno-religios, cu o majoritate 
relativă turco-musulmană, este curentă în mediile balcanisticii occidentale ”. Datele oferite de recensământul românesc 
din 1880 concordă, în mare măsură, cu cifre avansate de unii ofițeri ruşi, participanți la războiul din 1877-1878. Din 
cei 165.000 de locuitori recenzați, în septembrie 1877, în kaza-lele Tulcea, Babadag, Hârşova, Constanţa şi Medgidia, 
51.400 erau (sic!) „bulgari şi ruşi“ (31,15%), 43.300 — tătari (26,24%), 22.500 — turci — 13,87%, 28.500 — români 
(17,27%) şi 6.720 — circasieni (4,1%). Scăzând din 51.400 („ruşi şi bulgari“) numărul rusofonilor înregistraţi la re- 
censământul românesc din 1880, obţinem ca rezultat 33.400, număr cu doar 4.000 mai mare decât numărul bulgarilor 
nord-dobrogeni indicat de recensământul din 1880. De asemenea, merită remarcat faptul că procentele însumate ale 
bulgarilor şi rusofonilor în cele două statistici, coincid: 31,15% la Topalov şi 32% (19,9% + 6,5% + 5,6%) la recensă- 
mântul românesc din 1880. 

Existența unor întinse suprafeţe, încă necultivabile în Dobrogea românească şi densitatea redusă a populației trăi- 
toare aici, la 1878 — 1880, sub 10 locuitori / km?, pe când în Principatele Unite, în anul 1859, acest indicator atinsese 
deja 34“, se constituiau în potenţiale premise ale unei viitoare opere de colonizare (împroprietărire) a unor etnici ro- 
mâni în zonă, ceea ce ar fi dus la schimbarea structurii etno-demografice a provinciei, fără deposedarea de suprafețele 
deţinute a etnicilor neromâni. 

Amprenta stăpânirii otomane în Dobrogea se resimțea și în privinţa regimului proprietății funciare, care, în pofida 
unor sensibile tendinţe de modernizare, prezenta numeroase reminiscențe medievale, feudale şi teocratice. În acest 
sens, putem cita existenţa unor proprietăți funciare destul de vaste aparţinând moscheilor și altor entități religioase is- 
lamice (vakuf), dar, în primul rând, persistenţa distincţiei dintre proprietatea funciară particulară deplină, de tip milk, şi 

cea de tip miri€, prevăzută de Codul Otoman din 7 ramadhan 1274 (21 aprilie 1858), în vigoare, cu unele amendamen- 
te, la data pierderii Dobrogei de către Imperiul Otoman. Potrivit legilor, reglementărilor şi tradițiilor otomane în mate- 
rie, cea mai mare parte a pământurilor arabile din Imperiu erau plasate în regim mirie, adică proprietarul de drept era 
considerat statul, personificat prin sultan, deţinătorul având, în schimbul unei dijme anuale şi al obligaţiei de a-şi culti- 
va lotul, doar dreptul de uzufruct, pe care îl putea transmite ereditar sau vinde numai cu aprobarea autorităţilor statului, 
aprobare devenită treptat, după 1858, una mai mult formală. În caz de necultivare a terenului miri timp de trei ani, 
acesta revenea statului, deţinătorul pierzându-și orice drept asupra lui”. 

Prevalându-se parțial de moştenirea legislativă otomană în chestiunea mirie şi inspirându-se din modul în care 
Franţa colonială gestionase această problemă în teritoriile maghrebiene, între 1830 şi 1863, administraţia românească a 
căutat să îmbine imperativul obiectiv al modernizării (europenizării) instituționale cu un alt imperativ, cu caracter su- 
biectiv, anume crearea condiţiilor materiale necesare demarării şi desfăşurării operaţiunilor de colonizare, de români- 
zare etno-demografică a regiunii dintre Dunăre şi Mare. Mai concret, legile româneşti din aprilie 1880 şi aprilie 1882 
au prevăzut transformarea proprietăţii mirie în proprietate absolută, în schimbul plăţii unei răscumpărări cifrate la 55 
de lei pe hectar, eşalonate în 15 rate anuale. La 10 martie 1884, textul a fost modificat, prelungindu-se perioada de răs- 
cumpărare de la 15 la 20 de ani, cu micşorarea corespunzătoare a cuantumului ratelor. Reglementările din 1884 au 
de articolul 68 al Codului Funciar Otoman din 1858, cei care nu plăteau ratele de răscumpărare timp de trei ani îşi 
pierdeau (şi) dreptul de folosinţă, în favoarea statului. Articolul 21 le oferea însă o soluţie alternativă: renunțarea prea- 
labilă la 1/3 din pământul deţinut în folosinţă, ceea ce îi scutea de plata ratelor de răscumpărare”. 

În legătură cu suma de 55 de lei per hectar, fixată de autoritățile româneşti drept etalon pentru transformarea pro- 
prietăţilor rurale embaticare în proprietăţi particulare depline, considerăm util să inserăm o scurtă listă de preţuri con- 
semnate în judeţul Muşcel, în anul 1884. Astfel, perechea de boi costa 180 de lei, un cal-160 de lei, un pore-26 de lei, 
un curcan-3 lei, kilogramul de brânză-1, 25, un ou-50 de bani, iar kilogramul de carne de porc-75 de bani”. 

În anii următori, statul român avea să obţină prin deposedare, sub diferite motive (nu doar confiscări parţiale sau to- 
tale de pământuri miri€), un total de 165.142 hectare (127.843 în judeţul Constanţa şi 37.309 în judeţul Tulcea), ceea 
ce reprezenta 1/9 din suprafaţa Dobrogei Vechi, dintre, care 60.592 de hectare aveau să rămână în proprietatea acestu- 
ia, iar restul de aproape 2/3 avea să fie distribuit coloniștilor şi populaţiei băştinaşe“. De asemenea, a fost demarată o 
vastă şi laborioasă operă de amenajare a teritoriului, prin acţiuni de asanare, desecare, defrişări şi desțeleniri, în urma 
cărora suprafaţa cultivată a crescut în mod substanţial, cu circa 360.000 de hectare, de la 240.000 la 600.000, între 
1885 şi 1905. În consecinţă, statul român a putut distribui locuitorilor dobrogeni şi coloniştilor aduşi în zonă, contra 
cost, un total de 400.542 de hectare, dintre care 260.163 (65%) au fost vândute unor etnici români, băştinaşi sau colo- 
nişti, iar restul de 140.379, unor cetăţeni români de alte etnii“. Coroborând toate aceste date, putem observa că opera- 
țiunile de confiscare totală sau parţială de terenuri mirie au jucat un rol secundar în constituirea rezervei funciare 
destinate colonizării, comparativ cu acțiunile de amenajare a teritoriului, ceea ce infirmă aprecierile unor istorici bul- 


* Huri Ismaloglu, Property as a Contested Domain: A Reevalution of the Ottoman Land Code of 1858, in Roger Owen (editor): New 
perspectives on property and land in the Middle East, Cambridge-Massachusetts, Harvard Columbia Middle East Monography, 2000, p. 
39-40; Denise Jorgens, A comparative examination of the previsions of the Ottoman Land Code and Khedive Said's Law of 1858, in R. 
Owen (editor), op. cit., p. 40-92, Robert H. Eisenman, /slamic Law in Palestine and Israel: A History of the -survival of the Tanzimat, 
Leiden, E. J. Brill, 1978, p. 53-62; J]. N. D. Anderson, Islamic Law in the Modern World, Lightniny Source Inc., 2008, 136 p., passim, 
Adrian Rădulescu, Ion Bitoleanu, op. cit., p. 357; Ivan Kolaroff, La /oi roumaine pour la Nouvelle Dobroudja. Les terres „mirie ” et la 
propricte foncicre rurale en Bulgarie, Sotia, Imprimerie Boginoft, 1928, p. 77. 

” loan N. Roman, Proprietatea imobiliară rurală în Dobrogea, în Dobrogea — 50 de ani de viață românească (1878-1928), director 
Constantin Brătescu, secretar: loan Georgescu, Bucureşti, Editura Cultura Naţională, 1928, p. 285-286. 

“ Teodor N. Mavrodin, Aninoasa şi Slănicul Muşcelului-file de cronică, Piteşti, Editura Cultura, 2010, p. 499. 

* Toma lonescu, Asupra proprietăţilor şi colonizărilor în Dobrogea, în Dobrogea-50 de ani..., p. 28. 

13 A Rădulescu, I. Bitoleanu, op.ciz., p. 371. 

“ Marin Vlădescu-Olt, Constituţia Dobrogei, Bucureşti, Tipografia „Dor P. Cucu”, 1908, p. 131-132. 

gari. De altfel, mai bine de 34 din suprafeţele etatizate de către autorităţile româneşti în Dobrogea se aflau în judeţul 
Constanţa, unde ponderea etnicilor bulgari era sensibil mai mică decât în judeţul Tulcea. 

În domeniul infrastructurii, cea mai notabilă realizare a guvernării I.C. Brătianu în Dobrogea rămâne răscumpărarea 
dreptului de proprietate asupra liniei ferate Cernavodă — Constanţa și asupra portului Constanţa, între anii 1882 — 
1884“. Ulterior, sub guvernările conservatoare din perioada 1888 — 1895, a fost construit podul de la Fetești — Cerna- 
vodă, conform proiectului întocmit de către inginerul Anghel Saligny (1854-1925). Astfel, Dobrogea era unită cu re- 
stul teritoriului naţional prin cel mai lung pod din Europa şi al doilea din Lume. Tot în anul 1895, a fost înființat 
Serviciul Maritim Român şi a fost inaugurată linia maritimă Constanţa — Constantinopol“. 

Divizarea Dobrogei, în urma hotărârilor Congresului de Pace de la Berlin, a trezit nemulțumiri atât în România 
(neobținerea Silistrei), cât și în Bulgaria. Mulţi bulgari percepeau obţinerea Dobrogei de Nord de către România drept 
un rezultat al unor calcule geopolitice meschine. „Aserţiunea după care Dobrogea este un teritoriu bulgăresc, locuit 
înainte de toate de bulgari, care a fost rupt de la Bulgaria şi cedat României, în schimbul Basarabiei, figurează, invari- 
abil, în manualele școlare şi lucrările de referință bulgare de după 1878”, constată Blagovest Njagulov”. De altfel, 
Adunarea de la Târnovo, care a adoptat prima Constituție a Bulgariei, în anul 1879, a inclus şi câţiva reprezentanți ai 
comunităţilor bulgare din afara graniţelor Principatului, inclusiv din Dobrogea de Nord”. Pentru stăvilirea propagan- 
dei iredentiste bulgare, autorităţile româneşti au recurs, uneori la acţiuni de expulzare a unor etnici bulgari, printre care 
s-a numărat şi tatăl natural al poetului Panait Cerna (1881-1913). De asemenea, „Legea contra străinilor”, adoptată în 
anul 1881, a avut printre scopuri şi combaterea fenomenului infiltrării unor propagandiști iredentiști bulgari în Dobro- 
gea românească”. 

Pe ansamblul perioadei antebelice (1878-1914), relaţiile româno-bulgare şi în particular, gradul de acuitate al „pro- 
blemei dobrogene”, au fost influențate, în mare măsură, şi de poziționarea guvernelor de la București și Sofia în raport cu 
Marile Puteri. Astfel, în urma neînțelegerilor cu fostul mare aliat de la 1877, România s-a orientat, după 1878, spre alian- 
ţa cu Puterile Centrale, perfectată la 18/30 octombrie 1883 şi rămasă în vigoare, grosso-modo, până la Primul Război 
Mondial”, în timp ce la Sofia au alternat guvernările rusofile cu cele rusofobe. În aceste condiţii, perioadele de guvernare 
rusofilă în Bulgaria au însemnat relaţii reci cu statul român, marcate de suspiciuni și tensiuni reciproce, pe când perioade- 
le de guvernare rusofobă s-au caracterizat prin ameliorarea raporturilor bilaterale, chiar unele tendințe de amiciţie””. 

Etapa 1879-1885, când la guvernarea Bulgariei s-au aflat conservatorii rusofili, a fost marcată de tensiunile și inci- 
dente frontaliere româno-bulgare, al căror apogeu este atins în august 1885, când, încurajată de Rusia, Bulgaria ocupă 
Arab Tabia, instalând aici un pichet şi un punct vamal; o a doua incursiune are ca ţintă teritoriile dintre Silistra şi Os- 
trov. În faţa reacției românești, trupele bulgare se retrag, dar încep agitaţiile și presiunile ruseşti”“. Declanșarea răscoa- 
lelor din Rumelia Orientală (septembrie 1885) avea să imprime însă raporturilor româno-bulgare un alt sens de 
evoluţie, total opus tendinţelor din august. În timpul crizei rumeliote şi al conflictului sârbo-bulgar din toamna anului 
1885, România a adoptat o atitudine de neutralitate, favorabilă în multe privințe Bulgariei”, pacea fiind încheiată la 
București (19 februarie/4 martie 1886). Instaurarea guvernării liberale rusofobe a lui Stefan Stambulov va duce la o 
sensibilă ameliorare a relaţiilor bilaterale, pentru circa un deceniu (1886-1894). Lui Stambulov îi este atribuită afirma- 


*7 A. Rădulescu, I. Bitoleanu, op.cit., p. 368. 

“% Ibidem, p. 367. 

” Blagovest Njagulov, Les images de l'autre chez les Bulgares et les Romaines (1878-1944), în „Etudes Balkaniques”, Sofia, 31, no. 
2/1995, p. 5. 

* St. K. Pavlowiteh, op.cit., p. 134. 

! Zeko Popov, La situation et les lutes des Bulgares de la Dobroudja de Nord (1878 — 1912), în Bulgarian Historical Review, Sofia, 19, 
nr. 1/1991,p. 16. 

” Istoria politicii externe..., p. 191 şi următoarele. 

* Daniel Cain, Diplomaţi şi diplomaţie în sud-estul European. Relaţii româno-bulgare la 1900, Bucureşti, Editura Academiei Române, 
2012, passim. 

“D. Bușă, op. cit., p. 59-60. 

% Istoria politicii externe..., p. 192. 

ția:”Dacă Dobrogea românească nu ar fi existat, ea ar fi trebuit inventată, spre a separa Bulgaria de Rusia”*. În condi- 


țiile crizei dinastice din Bulgaria (1886-1887), care dubla criza din raporturile cu Rusia, a fost avansată şi ideea unei 
uniuni personale româno-bulgare, sub Carol I. Opoziția categorică a Rusiei și atitudinea echivocă a Puterilor Centrale, 
ca şi alți factori, au făcut ca acest proiect să eșueze””, tronul Bulgariei autonome revenind, în final, lui Ferdinand 1 de 
Saxa-Coburg-Gotha (1887-1918; din 22 septembrie/5 octombrie 1908, rege). 

O varietate de surse narative şi documentare arată faptul că autorităţile centrale românești au acordat musulmanilor 
dobrogeni o serie de avantaje politice (promovarea în fruntea primăriilor locale), culturale şi religioase (deschiderea de 
şcoli, centre culturale, precum și a unui seminar teologic la Babadag, cu ajutorul statului). Totuși, confruntaţi cu 
schimbarea legislației şi a stilului de viaţă, dar și cu venalitatea abuzurile, sau indolența unor funcționari, mulți dintre 
musulmanii din judeţele Constanţa şi Tulcea au preferat să emigreze. 

La trei decenii de la Tratatul de la Berlin, procesul de integrare al Dobrogei era, practic, încheiat cu un succes de- 
plin. Per total, s-a produs o creştere substanțială a numărului de locuitori, de la aproape 150.000 în anul 1880, la 
384.420 (209.571 în judeţul Constanţa şi, respectiv, 170.859 în judeţul Tulcea), în anul 1912, dintre care: români — 
216.425 (56,9%), bulgari — 51.149 (13,4%), turco-tătari — 41.442 (10,9%), rusofoni — 35.849 (9,4%), greci — 9.999 
(2,6%) etc. Etnicii români deveniseră majoritari în ambele judeţ nord-dobrogene, reprezentând 61,6% din populaţie în 
Constanţa şi, respectiv, 51,1% în Tulcea *?. Dintre cei peste 200.000 de etnici români care trăiau în Dobrogea în anul 
1912, numai 24,2% (circa un sfert), erau dicieni (urmaşi ai românilor băştinaşi),4/10 (39,5%) fiind cojani (originari 
din Muntenia şi Oltenia), 21,8%, mocani (originari din Transilvania şi Banat), 8%, moldoveni dintre Prut şi Carpaţi , 
iar 5,6%, moldoveni din stânga Prutului (basarabeni)“. În strânsă legătură cu creşterea demografică generală şi cu pro- 
cesul de românizare etno-demografică, s-a produs la nivelul Dobrogei românești, mai ales al judeţului Constanţa, şi un 
fenomen de urbanizare, remarcat şi de către unii publicişti bulgari ai vremii, precum D. Misaikov, care arăta că pro- 
centul de populație urbană dobrogeană era în 1913 de peste 25%, fiind superior celui înregistrat în celelalte provincii 
ale ţării (sub 10% în Oltenia, 18% în Moldova şi aproape 22% în Muntenia, datorită Capitalei), implicit mediei pe ţară, 
de 18,4%“. Demn de semnalat este și faptul că, în mediul urban, ponderea etnicilor români ajunsese la 80%, Dobrogea 
fiind astfel, singura provincie istorică a Vechiului Regat al României în care ponderea etnică a românilor era mai ridi- 
cată la oraşe, comparativ cu satele“. De asemenea, teritoriul dobrogean nu a cunoscut fenomenul răscoalelor ţărăneşti, 
care au zguduit Vechiul Regat între 1888 şi 1907. 

Luând în considerare transformările economico-sociale, etno-demografice şi de altă natură produse în Dobrogea 
după 1878, Parlamentul României a adoptat la 19 aprilie 1909, în timpul primei guvernări a lui Ion I.C. (Ionel) Brătia- 
nu, „Legea pentru acordarea drepturilor politice locuitorilor din judeţele Constanţa și Tulcea”, care avea să fie comple- 
tată în anii 1910 și, respectiv, 1912%. Astfel, o mare operă națională constructivă, începută sub guvernarea lui Ion C. 
Brătianu, îşi afla încununarea sub guvernarea fiului său, de numele căruia aveau să se lege participarea României la Pri- 
mul Război Mondial, realizarea şi recunoașterea internațională a României Mari, ca şi marile reforme din anii 1917-1921. 


%* Apud Hristofor Hesapciev, Amintirile unui fost diplomat bulgar în România (1905-1910), traducere de Daniel Cain, București, Editura 
Fundaţei PRO, 2003, p.42. 

” Din istoria Bulgariei, publicaţie nepaginată, la Biblioteca Facultăţii de Istorie a Universităţii din București, sub cota IV.21.16. 

ELA Popov, op. cit., p. 14; Mehmet Ali Ekrem, Din istoria turcilor dobrogeni, Bucureşti, Editura Kriterion, 1994, p. 86 — 90; A. Rădu- 
lescu, I. Bitoleanu, op. cit., p. 360 — 362; D. Bușă, op. cit., p. 182. 

* A. Rădulescu, I. Bitoleanu, op. cit., p. 360; Răzvan Limona, Populaţia Dobrogei în perioada interbelică, Semănătorul, editură on-line, 
august 2009,p. 25, text disponibil în format PDF la adresa www.semanatorul.ro/editura 2009/Răzvan_Limona — Populaţia — Dobrogei — 
pdf, accesată la 24.05.2021. 

“ Constantin Iordache, Ruminskata Kalifornija; integriraneto na Severna Dobruda v Ruminija (1878-1913), în Istoriceski Pregled, 
Sofija, 57, no.. 3-4,/2001, p. 63. 

“1 Apud Velitko Georgiev, Stajko Trifonov (săstaviteli), Istorija na Bălgarite 1878-1944 v dokumenti, T. 1, 1878-1912, Sofija, Prosveta, 
1996, p. 561; cf. R. Stănciugel, L.M. Bălaşa, op.cit, p. 210. 

SR, Limona, op.cit., p. 26. 

lon C. Brătianu — oratorul (câteva considerații 
din perspectivă biografică) 


Liviu ȚĂRANU 


From the perspective of his speech, we, today, can follow Ion C. Brătianu only through the prism of what the 
stenographers have preserved from his speeches. We agree here with the editors of Ion C. Brătianu's Acs and 
Speeches..., according to which it is "almost an injustice to fix in print the words that were only uttered, without 
any other pretension". And Ion C. Brătianu says alone: "... | am not in the habit of ever reviewing my speeches and 
1 do not know how the stenographers reproduce them". Even so, the naturalness of a good speech is preserved, 
without interventions in the natural flow of the speaker's words! Therefore, in the published texts there are 
comebacks, sudden stops, confusion in the sentence, but they all illustrate the clear and comprehensive, original 
and charming word of the one called as the “organizer” of modern Romania. 

From the whole series of Acts and speeches ... the special qualities of the speaker Ion C. Brătianu (perennial 
qualities of any speaker, by the way) stand out: conciseness, precision, clarity and plausibility. 

Cuvinte cheie: Brătianu, discurs, dezbateri parlamentare, problema agrară, pericolul rusesc 


Între calităţile fundamentale ale unui om politic de mare calibru, pe lângă viziune şi echipă, stă la loc de cinste acel 
dar al vorbirii, al comunicării persuasive, al discursului care inspiră. Istoricii, şi nu numai ei, sunt unanimi în a-i recu- 
noaşte acest din urmă atribut celui care a contribuit în mod esenţial la construirea României moderne: lon C. Brătianu. 
Dar până la a descifra câteva din laturile oratorice ale acestei personalități politice, credem că trebuie lămurit, măcar în 
parte, care este sensul artei oratorice și la ce anume calități facem referire în demersul nostru. 

Cuvântul oratorie este apropiat, până la sinonimie, de elocvenţă (elocinţă). Elocvenţa (din lat. e/oguentia) sau elo- 
cinţa înseamnă: — „însuşirea de a fi elocvent; — arta de a vorbi frumos, emoţionant, convingător”. Elocvent (din lat. 
eloquens) semnifică: — ca adjectiv, persoană „care are darul de a expune frumos şi convingător, — (adesea adverbial) 
plin de înţeles, grăitor, demonstrativ, expresiv, semnificativ”. Concret, sunt trei condiţii care trebuie îndeplinite de ora- 
tor (prin discursul său): să convingă, să mişte, să placă! Majoritatea celor care au studiat îndelung arta oratoriei au fă- 
cut mereu apel la una dintre cele mai vechi definiţii date oratorului de către omul politic şi scriitorul roman Cato cel 
Bătrân (234-149 î.Hr.): Orator este vir bonus dicendi peritus!. 

Suntem între cei care consideră însă că Oratorul, de ieri și de azi, nu poate fi înţeles dacă nu e cunoscut Omul! 

Al cincilea copil al stolnicului Constantin (Dincă) Brătianu, deputat în Adunarea Obştească a Țării Româneşti 
(1831-1844) şi al Anastasiei (născută Tigveanu”), lon Brătianu s-a născut la 2 iulie 1821, la Piteşti. Încă din copilărie, în fa- 
milia Brătianu s-a căutat să se dea o instrucție temeinică copiilor. După ce a absolvit la Piteşti cursurile şcolii institutorului 
transilvănean Nicolae Simonide, adolescentul lon Brătianu a fost dat la învățătură militară. Era în vârstă de 14 ani şi, aseme- 
nea altor copii „de familie bună”, a fost încorporat în formațiunile de iuncheri, la Bucureşti şi pe urmă la Zimnicea:. 

Efectele educației spartane s-au manifestat pe loc: firea lui plăcută îi atrăgea simpatia tuturor şi cea mai mică mani- 
festare de bunăvoință găsea un ecou recunoscător în inima adolescentului obişnuit numai cu severitatea vieţii din casa 
părintească. Era harnic, conştiincios, serios peste vârsta lui, vesel, afectuos şi modest. De altfel, „oriunde a trăit, în ţară 
şi în străinătate, a fost iubit şi răsfăţat de toţi”, iar la rândul său îşi exprima recunoştinţa „prin iubirea ce purta prieteni- 


lor lui şi prin numeroasele atenţiuni delicate ce avea către fiecare din ei”. 


i (Oratorul este un om integru care ştie să vorbească) vezi Al. Țiclea, Retorica, Ed. Universul Juridic, Bucureşti, 2012, p. 53 

? Sabina Cantacuzino, Din viața familiei lon C. Brătianu, vol. |, îngrijire de ediție, introducere şi note dr. Elisabeta Simion, Bucureşti, 
Editura Albatros, 1993, p. 1. 

3 Florian Banu, Ion C. Brătianu, în „Prin Noi înşine!” O istorie a Partidului Naţional Liberal, Bucureşti, Editura Magic Print, 2019, (au- 
tori Florian Banu, Gheorghe Onișoru, Ionuţ Cojocaru, Liviu Ţăranu), p. 203-208 

În timpul serviciului militar, a cunoscut în casa generalului lon Odobescu (tatăl scriitorului Alexandru Odobescu) 
pe C.A. Rosetti, cu care a legat o strânsă prietenie, cunoscând apoi şi pe poetul Grigore Alexandrescu, care, prin cărțile 
în limba franceză pe care i le oferea, l-a împins spre învăţarea temeinică a acestei limbi. 

Pleacă la Paris în anul 1841, unde a urmat cursurile Şcolii Politehnice, dar a audiat şi prelegerile marilor filoromâni 
Jules Michelet şi Edgar Quinet, la vestitul College de France. Potrivit unei relatări a prietenului său Grigore Caracaş, 
venit şi el la Paris, tânărul lon Brătianu ducea o existență spartană în „Oraşul Luminilor”: 

„...am văzut pe tânărul meu prieten şezând într-o mansardă din strada M-r [Monsieur] le Prince, unde trebuia să ri- 
dice patul cu frânghii la tavan, ca să se poată învârti în jurul mesei şi a două scaune ce avea în cuib. El mânca cu 75 
centime pe zi într-un pension din Place Saint Sulpice, recomandat de Vaillant [...]. Pe cât a stat în străinătate, ocupaţi- 
unile lui erau pe de o parte studiul matematicilor, pe de altă parte, dezvoltarea ideilor liberale şi patriotice. [...] A ur- 
mat şi cursurile de Stat Major; totodată, el nu lipsea de la lecțiile lui Michelet, Quinet şi Mischievici, cari pe acel timp 
insuflau tinerimii şcolare cele mai nobile sentimente de libertate şi patriotism”. 

În pofida dificultăţilor materiale, tânărul Ion, obişnuit cu nevoia şi crescut în lipsă, era mulţumit să poată lucra şi 
s-a folosit cu puteri încordate de cursurile pe care le urma. 

A revenit în ţară în 1843, în urma decesului tatălui său, pentru rezolvarea succesiunii, ocazie cu care s-a ales din 
moştenirea părintească cu moşia Florica, cea care va deveni leagănul „dinastiei Brătienilor”. Potrivit relatărilor fiicei 
sale, Sabina Cantacuzino, legăturile afective cu acest loc au fost deosebit de puternice: 

„«Ce noroc am avut de a nu fi interesat în afaceri», ne zicea adeseori tata. «Ce m-aș fi făcut eu fără Florica? Aici 
mi-am regăsit totdeauna sănătatea şi puterea trupească şi sufletească». Într-adevăr, Florica, atât de aproape de Bucu- 
reşti ca să poată veni fără greutate, a fost căminul ce şi-a creat pentru creşterea copiilor şi pentru odihna lui”. 

După experienţa trăită pe viu în evenimentele revoluţionare de la Paris (1848), a venit în ţară şi s-a angajat de la în- 
ceput în revoluția din Muntenia: a figurat ca membru în Comitetul revoluționar de la Bucureşti, a fost secretar al Gu- 
vernului revoluționar provizoriu, prefect al Poliţiei Capitalei. Acum se creează legăturile de nezdruncinat dintre Ion C. 
Brătianu şi C.A. Rosetti, eternul revoluţionar căruia tocmai i se născuse primul copil, o fetiţă numită Liberte! 

Mişcarea revoluţionară paşoptistă fiind înfrântă prin pătrunderea în ţară a trupelor ruseşti, lon C. Brătianu şi ceilalți 
tovarăşi de ideal au trebuit să traverseze o perioadă prelungită a exilului. Stabilit la Paris, s-a încadrat în pleiada tineri- 
lor apostoli români care au propovăduit cu ardoare şi eficiență cauza naţională, unionistă a românilor, în faţa instanţe- 
lor oficiale şi a opiniei publice europene. Anii petrecuți în Franţa între 1848-1856 au fost consacraţi însă și completării 
studiilor şi acţiunilor politice. Astfel, din punct de vedere politic, la 1859, Ion C. Brătianu era „stăpânit de ideile libera- 
lismului radical, pe care i le întreținea cu fervoare prietenului său C.A. Rosetti”. Aşa se explică reținerile liberalului 
moderat Alexandru loan Cuza faţă de implicarea liberalilor radicali în afacerile Principatelor Române, intrate în febra 
Uniunii definitive. 

Ca urmare, văzându-se îndepărtat de la funcțiile publice şi în imposibilitatea de a-şi pune în aplicare ideile referi- 
toare la dezvoltarea imediată şi de perspectivă a României, lon C. Brătianu a fost unul dintre elementele forte ale 
„monstruoasei coaliții”. După tulburările antiguvernamentale de la Bucureşti, din 3 august 1865, lon Brătianu a fost 
arestat, alături de C.A. Rosetti, Eugeniu Carada, Alexandru Golescu. 

Eliberat, lon Brătianu a plecat pe ascuns, în noiembrie 1865, în străinătate, însoţit de Carada, pentru tatonarea şan- 
selor de a aduce pe tron un principe străin. După eşecul demersurilor din Flandra şi după o absenţă de cinci luni din 
țară, Brătianu a plecat de la Diisseldorf spre Bucureşti, alături de principele Carol de Hohenzollern. A trăit alături de 
acesta emoțiile traversării Imperiului Habsburgic, aflat în război cu Prusia, răsuflând uşurat abia după ce au debarcat la 
Turnu Severin. 

Membru influent al Adunării Constituante de la 1866, deputat sau senator în legislaturile următoare, lon Brătianu se 
înscrisese pe o traiectorie politică ascendentă. Totuşi, evoluţia sa nu a fost deloc liniară. Deşi se părea că între noul 
domnitor şi Ion Brătianu s-au instituit relații cu totul speciale, cele două puternice personalităţi nu au întârziat să se 


* Apud Sabina Cantacuzino, op. cit., p. 197. 
* Sabina Cantacuzino, op. cit., p. 6-7. 
7 Stelian Neagoe, Oameni politici români. Enciclopedie, Bucureşti, Editura Machiavelli, 2007, p. 103. 

ciocnească, astfel că primii ani de domnie au fost marcați de antidinasticismul liberal şi de naiva „revoluţie de la Plo- 
ieşti”, din august 1870, care i-a adus o ultimă arestare, alături de Eugeniu Carada şi Al. Candiano Popescu. 

Calitățile sale de om de stat l-au făcut să înțeleagă faptul că interesul naţional cere, în etapa respectivă, consolidarea 
şi nu înlăturarea dinastiei domnitoare, astfel că în activitatea sa viitoare va ţine seamă de acest imperativ. La 10 mai 
1877, lon Brătianu declara deplin convins: 

„Numai credinţa absolută, iubirea reciprocă şi neclintită între Suveran şi popor, pot asigura viitorul României; ne 
pot da tuturor tăria de a lupta în orice vicisitudine pe care ea ar avea a trece”. Pentru ca patru ani mai târziu, în 14 
martie 1882, după ce România devenise deja regat, Brătianu să reitereze importanța monarhiei: 

„Temelia şi rădăcina regalității este în credința Românilor că regalitatea le-a asigurat astăzi existenţa mai mult de- 
cât orice altă formă de guvern”. 

Nici cei mai înverşunaţi adversari nu i-au putut nega priceperea în administrarea ţării, în procesul de însănătoşire a 
finanţelor şi în dezvoltarea infrastructurii de bază a României". A patronat, cu inspiraţie, competenţă şi tact, marile 
proiecte de modernizare instituţională, culminând cu implicarea în războiul pentru cucerirea independenței de stat. 

Fondator al Partidului Naţional Liberal, în 1875, alături de C.A. Rosetti şi Dumitru Brătianu, copreşedinte al aces- 
tui partid, alături de Rosetti, de care s-a despărțit în anul 1883 din cauza divergenţei de opinii, lon Brătianu şi-a văzut 
recunoscute meritele încă din timpul vieţii, inclusiv prin admiterea sa în Academia Română, al cărei membru de onoa- 
re a devenit la 19 martie 1885. 

Totuşi, reflexele pizmaşe ale lumii politice nu-l puneau la adăpost de primejdii. În anul 1880 a avut loc un atentat 
împotriva primului ministru lon C. Brătianu, în timp ce mergea agale pe jos, pe o stradă din Bucureşti, împreună cu 
Constantin F. Robescu, deputat şi viitor primar al Capitalei. 


boala sa a continuat să se agraveze, iar în noaptea de 3 spre 4 mai 1891 bătrânul stâlp al liberalismului românesc s-a 
stins din viață, în mijlocul familiei sale. Într-un ultim omagiu, la catafalcul său a venit regele Carol 1, care s-a aplecat 
şi i-a sărutat mâna, rostind, printre lacrimi: „Am pierdut pe cel mai bun amic ce aveam!”. 

Înmormântat în dealul Floricăi, la 7 mai 1891, Ion C. Brătianu intra în eternitate şi în istorie ca un ctitor cu vocaţie, 
ca omul care şi-a pus întreaga existenţă în slujba idealurilor naționale. 

Din perspectiva discursului său, noi, cei de astăzi îl putem urmări pe Ion C. Brătianu doar prin prisma a ceea ce ste- 
nografii au păstrat din cuvântările lui. Suntem aici de acord cu editorii Actelor și cuvântărilor lui lon C. Brătianu, după 
care e „aproape o nedreptate a fixa în tipar vorbele care au fost numai rostite, fără altă pretenție”. Și lon C. Brătianu 
spune singur: „... eu nu am obiceiul de a-mi revedea niciodată discursurile şi nu ştiu cum le reproduc d-nii stenografi”. 
Chiar şi așa vioiciunea, naturaleţea unui bun discurs se păstrează, fără intervenţii în curgerea firească a cuvintelor ora- 
torului! De aceea, în textele publicate apar reveniri, opriri bruşte, descumpăniri în frază, însă toate ilustrează vorba 
răspicată şi cuprinzătoare, originală și fermecătoare a celui numit drept „organizatorul” României moderne. 

Din întreaga serie a Actelor şi cuvântărilor...... se desprind calităţile deosebite ale oratorului Ion C. Brătianu (cali- 
tăți perene ale oricărui bun orator, de altfel): concizie, precizie, claritate şi verosimilitate! 

Fiecare din aceste calităţi se reflectă mereu în modul cum tratează temele dominante din discursul său, acestea fiind 
mereu, cel puţin pentru istoric, motive de reflecţie şi dezbatere. Între acestea evocăm aici doar două: 

Pericolul rusesc: Ion C. Brătianu fusese între puţinii care sfătuiseră pe domnitorul Carol 1 să decidă la trecerea oş- 
tilor noastre dincolo de Dunăre şi acordarea ajutorului solicitat de ruşi. Numai că după război, răsplata şi recunoştinţa 
rușilor se arată din nou, întreagă. Tratând cu turcii pacea la San Stefano, fără participare românească, ruşii s-au înţeles 
cu cei învinși ca sudul Basarabiei să le revină. 

Era un nou prilej de a-l scoate responsabil pentru asta pe acelaşi Brătianu care ar fi trebuit, potrivit contestatarilor 


ă Aşezământul Cultural „Ion C. Brătianu”, Pietre de granit la temelia României. Din cugetările lui Ion C. Brătianu, culese de Pamfil C. 
Georgian, Bucureşti, Editura „Cartea Românească”, 1941, p. 10. 
pe 
Ibidem, p. 14. 
'9 Stelian Neagoe, op. cit., p. 105. 

săi, să încheie nu doar o convenţie ci mai multe care să garanteze integritatea ţării. În faţa acuzațiilor nedrepte, Ion C. 
Brătianu răspundea calm: „Ne ziceţi acum că trebuia să mai fi făcut o a doua convențiune la trecerea Dunării, cel puţin 
ca să fi avut onoarea de a vedea numele Domnitorului României alături cu al Împăratului Rusiei pe acea convenţiune. 
Dar oare aceasta ne-ar fi asigurat mai mult posesiunea Basarabiei? Eu n-am auzit până acum un tribunal, un judecător 
să fi zis vreodată cuiva: ai făcut greşeală că ai luat numai un zapis pentru acelaşi lucru; trebuia să iei două sau trei și nu 
înțeleg că mulțimea zapiselor ar face să le respecte pe acela care mai dinainte e hotărât a nu se ţine de ele”!. 

Demn în raporturile diplomatice cu marile puteri, conştient că răspunde de prestigiul ţării, Brătianu avea conştiinţa 
împăcată că-și servise bine ţara, luând garanţiile necesare, prevăzând însă și că împrejurările nefavorabile se vor 
schimba şi vor aduce câştig de cauză României. A refuzat însă pană la capăt târgul propus, Basarabia de sud în schim- 
bul Dobrogei. Când i s-au prezentat avantajele economice ale tranzacţiei, în Parlament a clamat cuvinte care au rămas 
în memoria colectivă: „...n-am voit să ne facem vânzători ai pământului străbunilor noştri..., banii îi fac oamenii 
vrednici, dar pământul strămoşesc nu se poate face!” 

Problema agrară, un alt subiect frecvent în dezbaterile parlamentare şi luările de poziţie ale marelui om politic, 
era privită din perspectivă naţională şi socială, dovedindu-se un veritabil vizionar: „Avem avantajul de a nu avea nici 
comunism, nici socialism şi nici nu pot să existe la noi asemenea rele, pe câtă vreme proprietatea mică va fi numeroasă 
... proprietatea mică e singura garanţie pentru proprietatea mare. Când însă vor fi sute de mii de proletari, când, cu alte 
cuvinte, proprietatea mică va dispare şi când vor veni străinii la noi să făgăduiască acelor proletari avantaje mari, 
atunci pericolul pentru noi va fi mare şi inevitabil. De aceea, această chestiune a proprietății mici la noi este nu numai 
o chestiune națională, dar e o chestiune economică și socială de cea mai mare importanță”. 

Din perspectiva celor 2 secole, putem vedea, în prezent, câtă dreptate a avut! 

S-a apreciat deseori, de către apropiaţi şi contemporani, pe bună dreptate, că lon C. Brătianu n-a căutat niciodată să 
măgulească tronul (deși Carol simţea mare nevoie de serviciile lui), la el fiind mereu prezente respectul pentru adevăr 
şi simțul măsurii, loialitatea luptătorului politic care întotdeauna recunoaște meritele adversarului, la tribuna Parlamen- 
tului, nu în culise. 

Vorbind în Cameră, a dat dovadă de multe ori de smerenie: ,„... Sunt multe lucruri pe care eu în ideea mea credeam 
că trebuie să se rezolve într-un fel şi d-voastră le-aţi rezolvat în altfel și cu toate acestea, când am văzut acea majoritate 
a Camerii sau a Senatului de acea părere, am zis şi eu: poate că așa este mai bine”!. Ilustrativ în sensul de mai sus este 
şi fragmentul următor al unui dialog purtat în timpul unei dezbateri din Cameră: 

„(G. Danielopol: Eu, d-le ministru Brătianu, m-am gândit totdeauna bine, şi am văzut totdeauna, când aţi preconizat 
un lucru că nu prea a ieşit bine! 

Brătianu: ...Fără să mă mai justific, fără să mă mai explic, este o opiniune foarte respectabilă şi nu o voi mai com- 
bate, căci mă priveşte pe mine şi în adevăr am greșit de multe ori. 

C. T. Grigorescu: Dar d. Danieleanu n-a greşit niciodată? 

G. Danielopol: Eu nu, dar d-voastră aţi greşit de multe ori: Strousberg, Crawley, monopolul tutunului. 

Brătianu: Numai d. Danieleanu n-a greșit niciodată și să vedeţi de ce: fiindcă n-a fost niciodată la putere. Este les- 
ne ca să şezi acasă, să-ți cauţi de interesele d-tale, să nu te amesteci în afacerile publice, ca să nu greşeşti; iar ceilalți 
toți care au fost la putere, toţi au greşit, unii mai mult, alții mai puţin; unii cu mai multă bună credință, alții cu mai pu- 
țină; alții cu interes şi alţii fără interes. Rog dar pe onor. D. Danieleanu să vină la putere şi să nu facă greșeli”. 

În concluzie, atât biografia cât și convingerile sale explică în bună măsură calitățile oratorice ale lui Ion C. Brătia- 
nu. Fie că facem trimitere la concizie, precizie, claritate sau chiar la smerenie, nu putem omite faptul că în discursul 
acestui mare om politic este mereu prezentă, așa cum el însuşi sublinia după un moment de cumpănă pentru ţară (Con- 
gresul de la Berlin — 1878), „responsabilitatea în faţa lumii şi a lui Dumnezeu”. Peste timp, ideile şi îmbrăcămintea lor 
aşa cum le-a fost croită de către Brătianu, au rămas, dacă nu în memoria oamenilor noștri politici, în cele mai frumoase 
pagini de istorie ale Neamului Românesc. 


1 Aşezământul Cultural „Ion C. Brătianu”, Jon C. Brătianu. Acte şi cuvântări. Vol. IV (1 mai 1878 — 30 aprilie 1879), publicate de N. 
Georgescu-Tistu, Bucureşti, Editura „Cartea Românească”, 1932, p. p. 112. 
" Ibidem, p. 122. 


68 | Muzeul Naţional Brătianu 


Proprietăţile familiei Brătianu aflate în oraşul Piteşti 


Aurel RADU 
Arhivist, inspector superior la Arhivele Naţionale, Serviciul judeţean Argeș 


În anul 1910 a fost inaugurat şi dat în folosință Spitalul central judeţean de la Piteşti, care ulterior va purta nu- 
mele I.C. Brătianu. Această construcție impozantă amplasată în capătul străzii Brătianu a fost ridicată pe proprietatea 
familiei Brătianu, mai precis pe terenul pe care se afla ansamblul de case în care a locuit boierul Constantin (Dincă) 
Brătianu (1787-1844). Pe baza documentelor de arhivă vom face o prezentare şi un istoric al proprietăților familiei 
Brătianu din oraşul Piteşti pentru perioada 1850-1910. 

Dincă Brătianu a avut trei băieți care i-au supravieţuit: Ion, Dumitru şi Teodor. Primii doi sunt şi cei mai cunos- 
cuţi datorită funcţiilor importante pe care le-au avut. Teodor Brătianu (1811-1882), cel mai mic dintre fraţi, a fost ma- 
ior şi a deţinut funcții administrative mai puţin vizibile: ocârmuitor şi administrator al județului Argeş, agă, membru 
în Comisia Centrală de la Focşani (1859-1862), membru al Camerei legislative de la Bucureşti”. 

Casele părinteşti din Piteşti, „cu tot cuprinsul lor” au revenit celor trei fii. Dumitru Brătianu, aflându-se în 
Franţa, îi dă o împuternicire fratelui său lon Brătianu, pentru a putea vinde părțile lor, celuilalt frate, Teodor Brătia- 
nu, pentru suma de 32.000 lei. Din documentele încheiate la Judecătoria judeţului Argeş în anul 1851, aflăm că te- 
renul pe care se afla casa familiei Brătianu era cu embatic de la Mânăstirea Cotmeana (metoh al Mânăstirii Cozia), 
iar casa (binaua) era „de moştenire” de la Dincă Brătianu. Pentru a se putea încheia vânzarea în mod legal a fost 
nevoie de acordul scris din partea egumenului de la Mânăstirea Cozia, care nu a dorit răscumpărarea casei, din par- 
tea magistratului oraşului Piteşti, care nu şi-a exprimat vreo pretenție şi de avizul poliției orăşeneşti că imobilul nu era 
supus vreunei popriri”. 

Teodor Brătianu a avut patru urmaşi care i-au supraviețuit: Gheorghe sau George”, Grigore” şi Constantin;, 
din prima căsătorie cu Elena (Linţa) Drăgoescu Bucşenescu, şi Teodor“, din a doua căsătorie cu Maria (Marița) 
Lerescu (1811-1882). Prima soție moare în anul 1845, în floarea vârstei, la 24 de ani, fiind înmormântată la Bi- 
serica Domnească din Curtea de Argeş, în cavoul familiei, unde era înmormântat şi Dincă Brătianu. Cu Marița 
Lerescu, cea de a doua soție, se căsătoreşte în anul 1856 la Biserica Greci” din Piteşti, de care se desparte peste câțiva 
ani (1861), pentru presupuse acuzații de adulter$. 

Când cei trei fii ai săi din prima căsătorie ajung la vârsta majoratului, în anul 1866, Teodor Brătianu desfiin- 
țează epitropia şi le cedează toată averea rămasă de pe urma mamei lor, Elena Drăgoescu: moşia Drăgoeşti din Olt, 


: Spiridon Cristocea, Un politician argeşean din secolul al XIX-lea mai puțin cunoscut, Teodor Brătianu, în „Argesis”, XXIV, 2015, 
p. 228. 

“SJAN Argeş, Primăria Piteşti, dosar 63/1906-1907, f. 11-12. 

* George, marele lui favorit, crescut şi trăit mai mult in streinătate, spirit descusut, înzestrat cu o memorie prodigioasă, în stare de 
a recita, un an după cetire, o carte pe dinafară, a fost deputat conservator. Sabina Cantacuzino, Din viața familiei Ion C. Brătianu, 
1621-1891, Editura Humanitas, București, 2013, p. 77. 

* Grigore, trimis într-o familie germană la Lipsca, la vârsta de 12 ani, a revenit după ce își luase doctoratul în drept. Sabina Cantacuzi- 
no, Op.cit., p. 77. 

* Constantin, avusese la 12 ani fi-iguri tifoide şi rămăsese cu talia şi mentalitatea acestei vârste. Sabina Cantacuzino, Op.cit., p. 78. 

* Teodor, din a doua căsătorie, cu o Lerească, era înalt cât o prăjină, moale, cam prostănac, dar fin şi binecrescut de d-na Mawr, 
în casa căreia, pus în pensiune, îşi făcuse liceul. A ieşit ofițer din şcoala de cavalerie din Ypres, dar mai în urmă o lovitură de paralizie, 
de care s-a vindecat, l-a silit să rămână la Tigveni, unde s-a căsătorit cu o țărancă la sfârşitul vieţii lui. Sabina Cantacuzino, Op.cit., p. 
78. 

! La Biserica Greci din Piteşti, biserică parohială aflată în apropierea proprietăţilor Brătienilor, în perioada 1832-1865 au fost consemnate 
cele mai multe evenimente de stare civilă din viaţa familiei Brătianu. 

* Spiridon Cristocea, Boieri argeșeni: căsnicii, prigoniri, despărțiri, Editura Istros, Brăila, 2020, p. 231-252. 

moşia Corbeni din Argeş şi o vie în Râmnicu Vâlcea. În anul 1869, pentru a-şi consolida dreptul de proprietate 
asupra caselor părinteşti aflate în oraşul Piteşti, Teodor Brătianu încheie un act de răscumpărare a dreptului de em- 
batic, întrucât terenurile din oraş erau foste proprietăţi secularizate ale Mânăstirii Cotmeana din Argeş. Din actul 
de răscumpărare aflăm întinderea proprietăţii funciare deţinută de Teodor Brătianu în oraş, formată din mai multe 
loturi: unul de circa 11 pogoane, altul de 18 pogoane de arătură şi un prund de 22 pogoane, cu zăvoi şi luciu de 
apă pe malul râului Argeş. Limitele acestor proprietăți erau Ulița Boierească (viitoarea stradă Brătianu), „uliţa ce 
merge la râu” (probabil viitoarea stradă Cloşeneşti, mai apoi lon Câmpineanu), alte câteva proprietăţi particulare şi 
Râul Argeş”. 

Teodor Brătianu moare în anul 1882, în acelaşi an cu fosta soție, Marița Lerescu fiind înmormântat în cripta 
familiei de la Curtea de Argeş. În anul următor, cei patru fii, singurii urmaşi, îşi împart averea impresionantă acu- 
mulată de tatăl lor, cunoscut de apropiaţi pentru zgârcenia exagerată'”. Averea imobiliară era formată din proprie- 
tăţile din: Tigveni, Runcu, Vărzari, Orbeasca, Piatra şi Piteşti. În oraş sunt descrise următoarele imobile: o pereche 
case cu grădina şi eleşteiele situate lângă Biserica Grecilor, casele cele mari părinteşti, 18 pogoane mici din 
Ceftelei!!, livada de la curte, din dosul grădinii caselor mari, zăvoiul de peste Râul Argeş şi locurile dimprejurul li- 
vezii. În anul 1885, la moşia principală a familiei de la Tigveni se încheie un act adiţional prin care cei patru fraţi 
Brătieni îşi împart „casele cele mari din Piteşti şi pădurea după proprietatea Tigveni”. Moşia părintească de la Tig- 
veni revine fiului cel mic, Teodor Brătianu, care va duce o viață rurală, iar proprietăţile urbane sunt împărţite între 
Constantin şi Gheorghe Brătianu: „Eu Constantin Brătianu iau casele mari din Piteşti cu toate dependințele din curte 
şi cu grădina din dosul caselor până în livada fratelui nostru Gheorghe şi care grădină se găseşte îngrădită cu palan 
de scânduri, toate acestea astfel după cum s-au stăpânit de către părintele nostru”!?. Gheorghe sau George Brătianu 
care a trăit mai mult în străinătate, în Elveţia, îşi vinde părţile sale de moştenire din Tigveni şi Corbeni către fratele 
său Grigore Brătianu. 

Peste aproape un deceniu, aproape simultan, fraţii Constantin şi Gheorghe Brătianu îşi vând definitiv şi integral 
proprietăţile din oraşul Piteşti. În anul 1893, Gheorghe Brătianu domiciliat în Chene Bourg, Geneva (Elveţia), 
prin procurator Constantin Bălteanu'5, vinde Primăriei Piteşti, reprezentată de primarul N. Nanoescu, pentru suma 
de 8.000 lei, imobilele sale situate între străzile Brătianu, Libertăţii şi Biserica Greci, având următoarea descriere: 
„una pereche case cu locul lor şi toate dependinţele aflate pe dânsul cu construcţii situate în oraşul Piteşti, strada 
Brătianu, situate între proprietatea Bisericii Greci despre miazăzi, Ghica Vasiliu despre apus şi D-na Borănescu des- 
pre miazănoapte, împreună cu grădina de din dosul caselor pe care se află două eleşteie şi o casă care se învecineşte 
despre miazăzi cu d-nu D. Stătescu, despre apus cu curtea caselor de mai sus, cu D-na Borănescu şi locul şcolii 
primăriei, fostă proprietatea a decedatului Fotache Tomescu, despre miazănoapte cu Şoseaua Libertăţii şi despre ră- 
sărit tot cu dl. Dimitre Stătescu, toată această avere coborâtă moştenire de la părinți şi la partagiu făcut între fraţi, 
devenită proprietate exclusivă a mea”!*. Aceste imobile vor fi folosite de municipalitate în interes public, ca sediu 
pentru Serviciul de salubritate, ateliere, magazii şi serele de flori'*. 


”SJAN Argeş, Primăria Piteşti, dosar 63/1906-1907, f. 17-18. 

'9 Sabina Cantacuzino, Op.cit., p. 77. 

!! Ceftelei sau Cheftelei, zona delimitată cu aproximaţie de străzile Cloşeneşti (azi lon Câmpineanu), Libertăţii (azi Calea Bucureşti) şi 
Lascăr Catargiu (azi Crinului), cunoscută şi sub denumirea Ceair, unde se afla periferia locuită de săracii oraşului, numiţi cheftelii. Ion 
Gr. Rădulescu, Comerţul şi industria în trecutul oraşului Piteşti, 1938. Între „cheftelii” oraşului se aflau mulți romi, cunoscuți pentru 
furtişaguri, astfel că termenul provine cel mai probabil din cuvântul grecesc c/eft (haiduc, hoț). 

"2 SJAN Argeş, Primăria Piteşti, dosar 63/1906-1907, £. 20-23. 

13 Constantin sau Costică Bălteanu din Şuici era vărul lui Gheorghe (George) Brătianu. 

14 SIAN Argeş, Primăria Piteşti, Proprietăți, 31/1905!, f. 1-4; 157/1940, f. 1-9; 284/1945, f. 1-3. 

'5 În anul 1925, primarul oraşului Piteşti Marin V. Popescu, donează Ministerului Instrucțiunii, Administraţia Casei Şcoalelor şi a Cul- 
turii Poporului un teren în suprafață de 1.388 mp situat în Piteşti, făcând parte din terenul pe care comuna îl posedă la Serviciul Salu- 
brității din strada Brătianu, spre a servi construcției atelierelor necesare Școlii inferioare de meserii din oraş. 

În anul 1894, Constantin Brătianu vinde casele părinteşti din capătul străzii Brătianu, colţ cu strada Cloşeneșşti 
(lon Câmpineanu), împreună cu terenurile aferente lui Mihail Apostolescu, pentru suma de 20.000 lei'€. Proprieta- 
rul Mihail Apostolescu nu a mai putut plăti la timp creditorii, astfel că averea sa imobiliară din oraş este scoasă la 
licitaţie publică şi adjudecată în anul 1903 de către creditorul Chirac Vasiliu, aromân originar din Meţovo 
(lanina), domiciliat în Piteşti, strada Episcopiei nr. 63, pentru suma de 30.000 lei. Descrierea 

caselor şi proprietăţilor de la Piteşti este făcută de această dată în mod amănunțit, astfel încât putem avea o per- 
spectivă referitoare la bunăstarea familiei Brătianu: 

„1) Un corp de case cu două etaje, construite de zid masiv şi învelite cu tablă de fier, compuse din 10 camere, o 
sală, scări de comunicație în etajul de sus; mai având ca dependinţe două camere, o bucătărie, o magazie şi un coteţ 
pentru păsări, iar sub casele cele mari sunt două pivnițe boltite; 

2) Alt corp de case mici, construcţia de zid, învelite cu tablă de fier, compuse din 7 camere, o bucătărie, un 
grajd şi în dosul lor un alt grajd, în curte, pentru vite cornute; 

3) O pivniță mare de zid boltită, formată în locul fostului manej de cai, având d-asupra şi o magazie tot de zid, în- 
velită cu tablă de fier; 

4) În dosul caselor celor mari şi a manejului este o vie, pomi roditori, 4 heleşteie şi o seră pentru flori; iar în 
curtea tuturor a cestor case mai sunt pomi roditori, flori şi un puț cu roată. Împrejmuirea curţii caselor este de zid 
şi cu porţile de fer; iar împrejmuirea viei etc., este de palan de scânduri”. 

Peste câțiva ani, în 1906, Chiriac Vasiliu, rentier şi proprietar domiciliat în comuna Conţeştii de Sus, plasa 
Ghergani, județul Dâmboviţa, donează Primăriei Piteşti, reprezentată de primarul Al.M. Vestinian, „proprietatea 
imobiliară din Piteşti, strada Brătianu nr. 86, fostă proprietate a lui Mihail Apostolescu, dimpreună cu toate plantațiu- 
nile de vie, pomi roditori şi neroditori şi altele aflate pe dânsa, cu scopul de a se înființa un azil de infirmi din cu- 
prinsul oraşului sau pentru orice altă instituţie de binefacere, cu următoarele condițiuni: 1. Ca azilul sau instituţia 
să poarte pe frontul localului scrisă cu litere mari inscripţiunea Donațiunea Chiriac Vasiliu. 2. Pe tot timpul cât 
voi trăi eu să mi se servească de primăria oraşului Piteşti o rentă anuală de 2.000 lei care reprezintă chiria anuală ce eu 
încasam de la chiriaşii mei şi pe care chirie Primăria Piteşti o va încasa ca proprietară de la acei cărora le va închiria 
proprietatea donată. În ce priveşte timpul când să se înființeze de primărie azilul sau instituţia de binefacere pentru 
care fac această donaţie rămâne să se facă atunci când primăria va dispune de mijloace”'5. În anul următor, do- 
natorul revine asupra actului de donaţie şi aprobă 

ca imobilul donat să „servească pentru instalarea într-însul şi funcționarea unei şcoli publice, fie de meserie, fie 
de agricultură sau de orice altă specialitate şi care va fi întreţinută fie de stat, judeţ sau comună”. 

Despre ultimii proprietari, Mihail Apostolescu şi Chiriac Vasiliu, se pot reconstitui câteva date biografice, 
din care rezultă că între cei doi existau interese comune. Mihail Apostolescu a fost arendaşul moşiei Conteşti din 
Dâmboviţa, proprietatea lui Chiriac Vasiliu”. Chiriac Vasiliu a fost un mare filantrop, cu o avere importantă, care în 
anul 1896 a primit cetăţenia română”. În 1910, anul în care moare, lasă prin testament moşia Conţeşti „cu casele și 
toate dependinţele”, pe seama Eforiei Spitalelor Civile, care avea obligația să întrețină din venitul anual al moșiei 
două paturi la Spitalul Colțea sau la Spitalul de copii din Bucureşti. În realitate, în urma decesului testatorului, soția 
văduvă Vasilichia Teodorescu a rămas uzufructuară, iar Eforia Spitalelor Civile a primit nuda proprietate”. Cu 


19 SJAN Argeş, Primăria Piteşti, dosar 63/1906-1907, f. 26-27. 

"7 SIAN Argeş, Primăria Piteşti, dosar 63/1906-1907, f. 34-35; Monitorul Oficial, nr. 126 din 8 septembrie 1902, p.4377-4378. 

15 SJAN Argeş, Primăria Piteşti, Proprietăţi, dosare 20/1885, f. 1-6, 180/1940, f. 1-9. 

19 SIAN Argeş, Primăria Piteşti, Proprietăţi, dosare 20/1885, f. 1-6, 180/1940, f. 1-9; Gheorghe Şovar, Filantropi argeşeni şi musceleni, 
Editura Paralela 45, Piteşti, 2013, p. 92. 

* Monitorul Oficial, nr. 9 din 10 / 22 aprilie 1882, p. 199. 

”! Dezbaterile Adunării Deputaţilor, nr. 39 din 5 martie 1896, p.441. 

a: SANIC, Eforia Spitalelor Civile, dosar 67/1910; Eforia Spitalelor Civile, 1832-1932, p. 58; Monitorul Oficial, nr. 94 din 30 iulie 1910, 
p. 4013; Sentința civilă nr. 14 din 20 ianuarie 1911 a Curţii de Apel Bucureşti, Secţia I, cu privire la cererea făcută de Vasilichia Teodorescu 

ocazia aplicării legii de reformă agrară (1921), din moșia Conţeşti s-au expropriat 51 hectare teren agricol pentru 
împroprietărirea țăranilor din zonă”. 

În final, destinaţia imobilului din capătul străzii Brătianu din Pitești format dintr-o pereche de case cu 6 po- 
goane de pământ, grădină, pomi roditori, vie şi eleşteu cu sursă de apă şi scurgere naturală"“, devine cu totul alta, 
una sanitară, întrucât municipalitatea cedează imobilul pentru a se construi Spitalul central judeţean de la Piteşti. 
Construirea clădirii spitalului judeţean, cu etaj şi demisol, în forma literei V, pe colţul străzilor Brătianu şi lon 
Câmpineanu, nu a impus demolarea casei vechi a Brătienilor, construcţie solidă şi mare, care a fost integrată în noul 
ansamblu fiind folosită mult timp ca locuinţă pentru personalul medical. 

O descriere pitorească a casei Brătienilor din Piteşti a realizat Sabina Cantacuzino, în volumul memorialistic 
publicat în anul 1933, în care apare inclusiv o fotografie a casei: 

„Casele părinteşti din Piteşti rămăseseră tot lui nenea Tudorache, erau ultimele din Uliţa Boierească. La 
stradă era un zid mare, apoi o curte imensă, dependințele în stânga şi în dreapta; în fund, casa şi manejul zidit 
de dânsul. Aveau jos în beci sufrageria, pe pereţii căreia figurau portretele tuturor voievozilor ce se succedaseră pe 
rând şi pe care îi găzduise când veniseră la Piteşti; cel căzut trecea la coadă şi cel în funcţiune ocupa în salon, 
sus, locul de onoare. Scara ducea la pridvor, în care dedea odăiţa mătuşii, mama Catinca, şi mai târziu a lui nenea 
Costică Bălteanu. În casă era o intrare mare, încât toată lungimea ei deservea camerele de culcare, şi din ale cărei fe- 
restre in fund se vedea grădina, urmată de o ogradă de pomi şi de o livadă ce se întindea pană la Argeş. Priveliştea 
era foarte frumoasă, țărmurită de dealurile podgoriei şi de munţii Muscelului. Acolo era şi un biliard mare acoperit 
cu o pânză. Nimeni nu juca, dar pe marginea lui erau întinse blănurile stăpânului, între care şi cea de samur 
moştenită de la tată-său. Salon nu exista în casele vechi boiereşti din Piteşti, vizitele se primeau în birou sau în 
camerele de culcare cu aşternutul strâns în sertarele patului, şi acesta îmbrăcat într-un macat de damasc la fel cu 
pernele de-a lungul zidului şi de la căpătâie. Azi această casă serveşte de administraţie spitalului din Piteşti”, clădit 
pe locul părintesc după moartea lui nenea Tudorache”. 

În semn de apreciere pentru importanţa familiei Brătianu în istoria naţională, încă de la finele secolului al 
XIX-lea, municipalitatea a impus în conştiinţa publică numele omului politic I.C. Brătianu, când a denumit liceul 
din oraş şi strada pe care s-a aflat casa familiei cu numele acestuia. De asemenea, Spitalul judeţean de la Piteşti îi 
va purta numele încă din primii ani de la inaugurare. La începutul secolului al XX-lea, în Parcul Trivale, municipali- 
tatea ridică un bust de bronz sub o cupolă susţinută de coloane, în cinstea lui I.C. Brătianu, monument care ulterior 
este relocat în grădina de lângă Biserica Sf. Nicolae din centrul oraşului. Urmaşii lui I.C. Brătianu au primit re- 
cunoaştere din partea municipalității, care a amplasat în Grădina Primăriei bustul lui Vintilă Brătianu şi în Grădina 
Publică bustul lui lon I.C. Brătianu, iar şcoala primară din apropierea gării CFR Piteşti s-a numit Şcoala primară 
de fete „Ion I.C. Brătianu”. În afară de monumentele celor trei Brătieni, doar două personalităţi au mai avut mo- 
numente publice în oraş: Ionescu Gion, în parcul din faţa Prefecturii Argeş şi M. Manolescu, fost prefect de Argeş, în 
Parcul Trivale. 

Istoricul proprietăților familiei Brătianu de la Piteşti se poate reconstitui cu precizie începând din anul 1850, 
de când casa lui Dincă Brătianu ajunge în posesia fiului său Teodor Brătianu şi până în anul 1910, când, pe acelaşi 
amplasament, este inaugurat Spitalul judeţean de la Piteşti. Proprietarii acestui imobil au fost: Dincă Brătianu 
(până în 1844), Teodor Brătianu (1851-1882), Constantin Brătianu (1885-1894), Mihail Apostolescu (1894-1903), 
Chiriac Vasiliu (1903-1906), Primăria Piteşti (1906-1910) şi Spitalul judeţean I.C. Brătianu (din 1910 şi până în 


pentru a fi pusă în posesia întregii averi rămasă de pe urma defunctului său soț Chiriac Vasiliu, în „Curierul judiciar”, 1912, p. 193. 

“ Monitorul Oficial, nr. 44 din 13 iunie 1919, p. 2572. 

 SANIC, Ministerul de Interne, Divizia comunală, dosar 1572/1908, f. 6v. 

* Pe terenul familiei Brătianu de la Piteşti s-a ridicat mult mai târziu Spitalul judeţean (1910), însă fără să fie o donaţie sau vânzare di- 
rectă făcută cu cest scop de moştenitorii lui Teodor (nenea Tudorache) Brătianu. 

% Sabina Cantacuzino, Din viața familiei Ion C. Brătianu, 1821-1891, Editura Humanitas, Bucureşti, 2013, p. 78. 

1 SIAN Argeş, Primăria Piteşti, Proprietăţi, dosare 177/1940, f. 1-2; 181/1940, f. 1-2. 

prezent). Acest istoric al imobilelor familiei Brătianu s-a reconstituit graţie actului de donaţie realizat în anul 1906 


de Chiriac Vasiliu în favoarea Primăriei oraşului Piteşti, în care sunt descrise vechile titluri de proprietate, începând 
din anul 1850. 

Casa Brătianu din Pitești 

ANEXĂ DOCUMENTARĂ 

1.1850 noiembrie 9, Sibiu. Zapis prin care I.C. Brătianu, în numele fratelui său Dumitru Brătianu stabilit la Paris, 
vinde locul şi casele părinteşti din Piteşti fratelui lor Teodor Brătianu. 

2.1851 ianuarie 17, Piteşti. Adeverirea ce a dat Judecătoria Argeş zapisului lui Dimitrie lon Brătianu, prin care 
vinde locul şi casele părinteşti din Piteşti fratelui său, maiorul Teodor Brătianu. 

3.1866 august 27, Piteşti. Act prin care Teodor Brătianu cedează fiilor săi majori: Gheorghe, Constantin şi 
Grigore Brătianu, moşiile rămase de pe urma răposatei lor mame Elena Brătianu născută Drăgoescu. 

4.1869 martie 7, Bucureşti. Act de răscumpărare de embatic pentru proprietăţile deținute de Teodor Brătianu în 
Piteşti, proprietatea Schitului Cotmeana, metoh al Mânăstirii Cozia. 

5.1883 august 11, Piteşti. Act de partaj a averii defunctului Teodor Brătianu intervenit între fiii acestuia: Gheor- 
ghe, Constantin, Grigore şi Teodor Brătianu. 

6.1883 august 12, Piteşti. Act de vânzare prin care Gheorghe Brătianu îi vinde fratelui său Grigore Brătianu, 
partea sa de moştenire din moşia Tigveni, pentru suma de 86.000 lei. 

7.1883 august 12, Piteşti. Act de vânzare prin care Gheorghe Brătianu îi vinde fratelui său Grigore Brătianu, partea sa 
de moştenire din averea defunctei sale mame Elena Brătianu, născută Drăgoescu, pentru suma de 6.000 lei. 

8.1885 aprilie 27, Tigveni. Act de împărțeală adiţional, prin care moştenitorii lui Teodor Brătianu: Gheorghe, 
Constantin, Grigore şi Teodor Brătianu îşi împart casele „cele mari” din Piteşti şi pădurea din comuna Tigveni. 

9.1893 iulie 9, Piteşti. Act de vânzare-cumpărare prin care Gheorghe T. Brătianu stabilit la Chene Bourg (Elveţia) 
vinde Primăriei Piteşti o proprietate pentru 8.000 lei, pe care municipalitatea o foloseşte pentru a instala Serviciul sa- 
lubrităţii oraşului. 

10. 1894 iunie 2, Piteşti. Act de vânzare prin care Constantin T. Brătianu vinde lui Mihail Apostolescu din Piteşti 
un teren şi casele părinteşti din oraş, pentru 20.000 lei noi. 

11. 1902 septembrie 5. Anunţ privind scoaterea la licitaţie publică a averii imobiliare a lui 

Mihail Apostolescu din Piteşti pentru neplata creditorului Chiriac Vasiliu. 

12. 1903 ianuarie 30, Piteşti. Ordonanţa de adjudecare a Tribunalului Argeş prin care adjudecă definitiv asupra lui 
Chiriac Vasiliu din Piteşti pentru suma de 30.000 lei averea imobiliară a lui Mihail Apostolescu. 

13. 1906 septembrie 25, Piteşti. Act de donaţiune prin care Chiriac Vasiliu din comuna Conţeştii de Sus (Dâmbo- 
viţa) donează Primăriei Piteşti toată averea imobiliară aflată în oraşul Piteşti, strada Brătianu. 

14. 1907 august 7, Piteşti. Declaraţie prin care Chiriac Vasiliu consimte ca imobilul donat Primăriei Piteşti în anul 
1906 să primească destinaţie şcolară. 


1. 

Zapis 

Casele părinteşti din oraşul Piteşti, judeţul Argeş, cu tot cuprinsul lor precum astăzi se stăpâneşte, ce rămăsese pe 
seama frate-meu meu Dumitru Brătianu, după împuternicirea ce am de la dânsul, le vânz fratelui meu Teodor Brătianu 
cu lei 32.000, pe care case să aibă a le stăpâni frate-meu Teodor şi moştenitorii dumnealui în veci, iar preţul lor de 
32.000 lei i-am primit pe deplin acum înainte şi ca să-şi aibă tăria sa acest zapis, rog pe cinstita Judecătorie locală să 
binevoiască a-i da pravilniceasca adeverire. 

I.C. Brătianu, 1850 noiembrie 9, Sibii. 

SJAN Argeş, Primăria Piteşti, dosar 63/1906-1907, f. 11. 

2. 

Judecătoria judeţului Argeş”* 

Dumnealui Constantin 1. Brătianu, prin împuternicitul vechil fratele d-sale Ion şi acesta iarăşi prin plenipotentul”* 
vechil dumnealui conţopist Nicolae Nanu cu vechilet încredinţat de Tribunalul Lyon, ţinutul Franţei şi de ambasada 
turcească de acolo, prin jalba ce a dat acestei Judecătorii la 29 noiembrie 1850 trecută în registru la nr. 3.697 a cerut 
adeverirea acestui zapis cu acelaşi leat noiembrie 9, prin care vinde casele ce le are într-acest oraş Piteşti dumnealui 
maior şi cavaler Teodor Brătianu, zicând că au primit şi toți banii prețului înainte, desluşind totdeodată numitul vechil 
că sineturi vechi de stăpânirea lor nu are, căci locul este cu embatic de la sfânta Mănăstire Cotmeana şi binaua o are de 
moştenire de la părintele dumisale. 

În urmarea căreia şi prin îndeplinirea formelor legiuite s-au adunat următoarele ştiinţe. 

1850 decembrie 21, nr. 384, adresul egumenului Mânăstirii Cozia spre răspuns la întrebarea ce s-a făcut cu adresa 
nr. 4.776 că nu este muşterie a răscumpăra acele binale, însoţit fiind această adresă pe lângă raportul subcârmuitorului 
plăşii Oltului trecut la nr. 4.020. 1850 decembrie 13, nr. 3.076, adresul Poliţiei făcând cunoscut că d-nul vânzător are 
paşnică stăpânire pe casele ce vinde. 

1850 decembrie 15, nr. 661, adresul magistratului local că n-are nicio pretenție pentru vânzarea acestor binale. 

Drept aceia, pe temeiul răspunsului primit de la Mânăstirea Cozia, la care este supus Schitul Cotmeana, că nu este 
muşterie a cumpăra aceste case. 

Pe temeiul răspunsurilor celor din urmă două autorităţi că d-lui vânzător are paşnică stăpânire, iar cinstitul Magis- 
trat că n-are nicio pretenţie. 

Pe temeiul înscrisului dat de d-nul cumpărător că se mulţumeşte aşezământului din zapis şi fără sineturi vechi. 

Pe temeiul că prin condicile Tribunalului nu s-au găsit aceste acareturi supuse la vreo pravilnică împiedicare, nici 
pretenţii zestrale, fiind necăsătorit d-nul vânzător şi pe temei că amândoi sunt slobozi după pravilă a face asemenea 
tocmeli. 

Judecătoria adeverează zapisul acesta spre paşnica d-lui cumpărătorului stăpânire. Preşedinte 1. Paleologu, — I. Sto- 
enescu 

Grefier Gr. Bădulescu 

Nr. 3, anul 1851 ghenarie 17. 

SJAN Argeş, Primăria Piteşti, dosar 63/1906-1907, f. 11-12. 


3. 

Act 

Decedând fosta mea consoartă anume Elena născută Drăgoescu de la care am trei copii de sexul masculin, au rămas 
în posesiune subsemnatului în calitate de epitrop zestrea susnumitei şi exoprica”" rămasă la încetarea din viață a socru- 
lui meu dl. Grigore Drăgoescu, compuse din moşia Drăgoeşti din districtul Oltul, moşia Corbeni din Argeş şi o vie din 
judeţul Râmnicu Vâlcea. 

Acum fiindcă fiii mei au venit în etatea majoră şi prin urmare în capacitate legală de a-şi administra prin sineşi ere- 
ditatea mumei dumnealor, căci cel mai mare anume Gheorghe are etatea de 27 de ani, cel mijlociu anume Constantin 
24 ani, iar cel mic anume Gligore 22 de ani. 

Subsemnatul le-am cedat în a dumnealor posesiune funciare proprietăţi mai sus arătate şi în temeiul acestui act ră- 
mân posesorii absoluţi pe dota mumei dumnealor aflată sub administraţia mea, iar eu desfăcut de acum înainte pentru 


* Grefa Tribunalului Argeş. Această copie fiind conformă cu actul trecut în condică de vânzări la nr. 3 din 17 ianuarie 1851. Grefier |. 
Acrivescu, 1894 noiembrie 9. 

” Împuternicit. 

* Act transcris la Tribunalul Argeş sub nr. 41/1866. 

* Avere extradotală a femeii, parafernă. 

totdeauna de această epitropie. 
Teodor Brătianu, 1866 august 27. 
Primim şi ne mulțumim pe cele aici cuprinse. 
Gheorghe Brătianu, Constantin Brătianu, Grigore Brătianu. 
SJAN Argeş, Primăria Piteşti, dosar 63/1906-1907, f. 17. 


4. 

Act de răscumpărare 

Răscumpărarea dreptului de embatic de către Teodor Brătianu după aprobarea dată de Comitetul central al vânzări- 
lor bunurilor statului în şedinţă de la 11 noiembrie 1868 întemeiată pe constatarea Comisiei judeţului Argeş, prin ta- 
bloul trimis cu adresa nr. 1.045 din 29 iulie 1868 pe temeiul recipisei nr. 1.563 din 4 decembrie 1868 d-lui casier 
general al judeţului Argeş de vărsarea a lei 1.506 bani 66, plata de 30 de ori a embaticului anual de lei 50 bani 22, pen- 
tru 6 oca ceară şi 8 lei şi 89 bani embatic pentru două locuri cu apă ce au fost dependinte de Mânăstirea Cotmeana, cu 
întindere: cel dintâi loc de 11 pogoane şi 1 prăjină şi cel de-al doilea de 18 pogoane arătură şi 22 pogoane prund, apă şi 
Zăvoi, şi se învecineşte: cel dintâi loc, la est cu un alt loc al dumnealor, la vest cu Uliţa Boierească, la sud cu un alt loc 
al mânăstirii ce-l are în posesie municipalitatea şi cu locul d-lui 1. Livadit şi la nord cu uliţa ce merge la Râul Argeş; 
cel de al doilea, la est până în matca veche a Argeşului, la vest cu locul de sus, la sud cu d-na Drăgoescu şi la nord cu 
d-nul G. Lerescu. 

Exactitatea întinderii şi vecinătăţii fiind arătată de răscumpărător îl priveşte. 

Asemenea se declară că prin acest răscumpărătorul nu dobândeşte către străine feţe alte drepturi decât acelea ce le-a 
avut şi înaintea răscumpărării ca embaticar. 

Dat în Bucureşti, anul 1869 luna martie din 7 zile şi trecut la nr. 416. 

p. ministru, Grigore Bengescu 

Ministerul Agriculturii, Industriei, Comerţului şi Domeniilor 

p. secretarul Comitetului, Vlachide Prezenta copie fiind conformă cu originalul se atestă. 

p. ministru, V.C. Varnar 

p. director general, G. Oprişanu 

SJAN Argeş, Primăria Piteşti, dosar 63/1906-1907, f. 18. 


5. 
Act de partaj” 

Între subsemnaţii George, Constantin, Grigore şi Teodor, fiii majori şi singuri moştenitori ai defunctului nostru pă- 
rinte Teodor Brătianu, a intervenit astăzi următorul act de partaj în mod definitiv şi revocabil. 

1. În ceea ce priveşte averea mişcătoare precum bani, mobile, vite, creanţe şi toate celelalte obiecte ce le-am împăr- 
țit în patru părți egale, din care am şi luat fiecare câte una, nemaiavând vreo pretențiune unii în contra altora. 

2. În ceea ce priveşte averea imobiliară compusă din proprietăţile: Tigveni, Runcu, Vărzari cu pădurea după ea, Or- 
beasca, via din Piatra, una pereche case cu grădina şi eleşteiele situate în oraşul Piteşti lângă Biserica Grecilor, casele 
cele mari părinteşti, 18 pogoane mici din Ceftelei, livada de la curte, din dosul grădinii caselor mari, zăvoiul de peste 
Râul Argeş, locurile dimprejurul livezii, situate toate în judeţul Argeş, le-am împărțit în modul următor: 

a) Eu Grigore Brătianu am luat proprietatea Runcu, cu Teodor T. Brătianu proprietatea Vărzari cu pădurea de pe ea, 
cu George Brătianu casa de la Greci, grădina cu eleşteiele, 18 pogoane mici de loc din Ceftelei, livada de la curtea din 
dosul grădinii caselor celor mari, zăvoiul de peste Râul Argeş şi locurile dimprejurul livezii, iar eu Constantin Brătianu 
am luat proprietatea Orbeasca şi via din Piatra. Toate inegalităţile între valorile acestor proprietăți ce am luat fiecare 
din noi le-am compensat prin numerar, pe care fiecare ni l-am achitat nemaiavând nicio pretenţiune unii în contra altora. 


* Act transcris la Tribunalul Argeş sub nr. 340 din 12 august 1883 (nr. dosar 1732/1883). 

b) În ce priveşte moşia Tigveni din plasa Topolog, judeţul Argeş, am convenit între noi numind de inginer pe dl. 
Emanoil Mehtupciu, care s-a autorizat de Tribunalul de Argeş a face împărțeala acestei moşii în patru laturi egale în 
suprafață, după aceea au numit experți arbitri pe d-nii lancu Băltescu, Nae Bogdan şi Daniil Sterescu de au prețuit va- 
loarea fiecărui lot, după planurile şi alegerea făcută de dl. Emanoil Mehtupciu, care se anexează pe lângă aceasta, în 
urmă am trasat loturile, precum mai Jos se arată. Lotul nr. | mie George Brătianu, lotul nr. 2 mie Teodor T. Brătianu, 
lotul nr. 3 mie Grigore Brătianu şi lotul nr. 4 mie Constantin Brătianu, pe care ne-am mulţumit fiecare, iar în ce priveş- 
te compensaţiunea diferenţei între valoarea fiecărui lot conform actului de expertiză ne-am primit-o fiecare integral 
nemaiavând unii contra altora nicio pretențiune. 

c) În ce priveşte casele cele mari din Piteşti şi pădurea din proprietatea Tigveni, nefiind comod partajabile, le-am 
lăsat neîmpărțite rămânând a ne conforma în privinţa partajului lor dispoziţiunilor convențiunii făcute de noi în ziua de 
7 august 1883, după care avem fiecare câte un exemplar. Actele cele vechi ale proprietății Tigveni şi anume două pla- 
nuri de hotărnicie şi un plan general economic, precum şi toate actele vechi menţionate între aceste hotărnicii, am con- 
venit între noi a se da în păstrarea fratelui nostru Teodor Brătianu, care se va conforma în privinţa la legi relative la 
partaj. 

Acest act de partaj s-a făcut în patru exemplare subscrise de noi cu propria noastră mână luând fiecare din noi câte 
unul după ce se va autentifica de onor. Tribunal de Argeş. 

Făcut astăzi în Piteşti la 11 august 1883. 

Gheorghe Brătianu, Constantin Brătianu, Grigore Brătianu, Teodor T. Brătianu. 

SJAN Argeş, Tribunalul Argeş, Notariat, registru 4/1883. 


6. 

Act de vânzare” 

Subscrisul constat prin acest act că am vândut astăzi fratelui meu Grigore Brătianu toată partea mea de moştenire ce 
mi se cuvine din averea defunctului meu părinte maiorul Teodor Brătianu în proprietatea Tigveni, plasa Topolog, jude- 
țul Argeş cu toate acarete şi îmbunătățirile de pe dânsa ne mai rezervându-mi asupra acestui imobil alt drept decât pe 
acela de a-mi lua partea aferentă din preţul pădurii astăzi existente pe această proprietate care a rămas neîmpărțită prin 
actul de partaj făcut între fraţi. Preţul acestei vânzări este de lei 86.000, pe care mi-a şi numărat astăzi integral. 

Făcut în Piteşti astăzi 12 august 1883. 

Gheorghe Brătianu 

Mă mulţumesc pe cuprinderea acestui act. Grigore Brătianu. 

SJAN Argeş, Tribunalul Argeş, Notariat, registru 4/18383. 


7. 

Act de vânzare" 

Subscrisul constat prin acest act că am vândut astăzi fratelui meu Grigore Brătianu toată partea ce mi s-a coborât de 
moştenire din averea decedatei mele mume Elena Brătianu născută Drăgoescu în munţii Țuicele şi Costiţele pendinte 
de comuna Corbeni-Căpăţâneni din plaiul Loviştei, județul Argeş, fără a-mi mai rezerva asupra acestor imobile nici un 
fel de drept, în preţ de lei 6.000, pe care l-am şi primit tot astăzi pe deplin. 

Făcut în Piteşti astăzi 12 august 1883. 

Gheorghe Brătianu 

Mă mulţumesc pe cuprinderea acestui act. Grigore Brătianu. 

SJAN Argeş, Tribunalul Argeş, Notariat, registru 4/1883. 


% Act transcris la Tribunalul Argeş sub nr. 341 din 12 august 1883 (nr. dosar 1733/1883). 
* Act transcris la Tribunalul Argeş sub nr. 342 din 12 august 1883 (nr. dosar 1720/1883). SJAN Argeş, Tribunalul Argeş, Notariat, 
registru 4/1883. 

8. 

Act de împărțeală adiţiona 

În urma împărţelii averii rămase nouă de la părintele nostru d. maior Teodor Brătianu, făcută prin act legalizat de 
Tribunalul districtului Argeş la 12 august 1883 şi transcris sub nr. 340/1883, rămânând neîmpărţite casele cele mari 
din Piteşti şi pădurea după proprietatea Tigveni, noi subsemnaţii Gheorghe, Constantin, Grigore şi Teodor, fraţi Brăti- 
eni, am convenit a împărți numitele case şi zisa pădure în modul următor: 

1. Eu Constantin Brătianu iau casele mari din Piteşti cu toate dependinţele din curte şi cu grădina din dosul caselor 
până în livada fratelui nostru Gheorghe şi care grădină se găseşte îngrădită cu palan de scânduri, toate acestea astfel 
după cum s-au stăpânit de către părintele nostru. 

2. Noi Gheorghe, Grigore şi Teodor Brătianu luăm întreaga pădure din Tigveni astfel cum s-a posedat de părintele 
nostru. 

3. Noi Gheorghe, Grigore şi Teodor Brătianu ne obligăm a da fratelui nostru Constantin câte 2000 lei fiecare, adică 
peste tot 6.000 lei plătibil când vom vinde pădurea. 

4. Atât noi Gheorghe, Grigore şi Teodor nu ne mai rezervăm nici un drept în casele cu grădină pe care le-a luat fra- 
tele nostru Constantin, precum nici eu Constantin nu mai am nici un drept asupra păduri, nici asupra rodului ei şi la a 
cărei exploatare voi lăsa liberă scoaterea lemnelor. 

5. Fratele nostru Constantin va percepe câştiul“* Sf. Gheorghe 1885 de la casele din Piteşti respectând însă contrac- 
tul de chirie ce-l avem cu dl. R. Fărcăşeanu şi care expiră la Sf. Dumitru 1885. 

6. Fratele nostru Constantin va lua copii legalizate după actele de proprietate relativ la casă şi grădină. 

Acest act adiţional de partaj s-a făcut în patru exemplare identice subscrise de noi cu propria noastră mână luând fi- 
ecare câte unul după ce se va autentifica şi transcrie de onor Tribunal de Argeş. Făcut astăzi la 27 aprilie anul 1885 în 
Tigveni. 

Gheorghe Brătianu, Constantin Brătianu, Grigore Brătianu, Teodor T. Brătianu. 

SJAN Argeş, Primăria Piteşti, dosar 63/1906-1907, f. 20-23. 


[25 


9. 

Act de vânzare“ 

Subsemnatul C. Bălteanu, în numele şi pentru dl. Gheorghe Brătianu, domiciliat în Chene Bourg, cantonul de Ge- 
neva (Elveţia), în baza procurii autentificată de Tribunalul Argeş la nr. 3.503/1893, declar că am vândut Primăriei co- 
munci urbei Piteşti următorul imobil. 

Una pereche case cu locul lor şi toate dependinţele aflate pe dânsul ca: construcții situate în oraşul Piteşti, strada 
Brătianu, situat între proprietatea Bisericii Greci despre miazăzi, Ghica Vasiliu despre apus şi d-na Borănescu despre 
miazănoapte, împreună cu grădina de din dosul caselor pe care se află două eleşteie şi o casă care se învecineşte despre 
miazăzi cu dl. D. Stătescu, despre apus cu curtea caselor de mai sus, cu d-na Borănescu şi locul şcolii primăriei, fostă 
proprietate a decedatului Fotache Tomescu, despre miazănoapte cu Şoseaua Libertăţii şi despre răsărit tot cu dl. 
Dimitre Stătescu, toată această avere coborâtă moştenire de la părinţi şi la partajul făcut între fraţi, devenită proprietate 
exclusivă a mea. 

Preţul acestui imobil care chiar de astăzi trece în posesiunea şi plină proprietate a comunei urbei Piteşti liber de ori- 
ce sarcini, respectându-se numai închirierile făcute cu contractele datate de la 12 februarie 1889 şi 10 octombrie acel 
an pentru care s-a primit chiriile până la 1 octombrie viitor acest an, fiind de lei 8.000, privind pe Primărie toate chel- 
tuielile de înregistrare şi timbre, l-am primit pe deplin în mâinile mele vânzătorul care nu-şi mai rezervă nici un drept 
de orice natură şi care primesc a răspunde eventual de orice evicțiune. 


* Act adiţional de împărțeală transcris la Tribunalul Argeş sub nr. 289/1885. 
8 Chirie, rată. 
* Act autentificat la Tribunalul Argeş sub nr. 5.197/1893 şi transcris sub nr. 447/1893. 

Noi, Primarele comunei urbane Piteşti, în virtutea deciziei Consiliului comunal din şedinţa de la 28 mai trecut 
aprobată de dl. Ministru de Interne prin ordinul nr. 22.752/1893, declarăm mulţumire pe cele stipulate în act, care 
scriindu-se şi redactându-se de altă persoană, după cererea noastră s-a subsemnat cu propriile noastre semănături şi se 
va depune la onorab. Tribunal Argeş spre autentificare şi transcripţiune. 

Făcut astăzi 9 iulie 1893 în urbea Piteşti. 

Vânzător, C. Bălteanu pentru dl. George T. Brătianu. 

Cumpărător, primar N. Nanoescu. 

SJAN Argeş, Primăria Piteşti, Proprietăţi, dosar 31/1905, f. 1-4. 

1893 mai 31, Planul terenului din Pitești, proprietatea Gheorghe T. Brătianu pe care Primăria orașului Pitești îl cumpără în acel an. Planul a fost 
întocmit de inginerul topograf hotarnic |. Robescu din Pitești. Scara 1:1000 metri. Proprietatea avea următoarele vecinătăţi: Biserica Sf. Mina 
Greci, Ghica Vasiliu, Școala primară de fete nr. 2 și străzile Libertăţii și Brătianu. Legenda planului menţionează: A. Curtea și B. Grădina. 
Curtea cu: a) Case cu mai multe încăperi; b) Şopron de trăsuri; c) Grajd; d) Camere de servitori; e) Magazie; f) Puţ. 

Grădina cu: a) Locuinţa grădinarului; b) Șopron; c) Pavilion; d) Heleșteie; e) Insulă. 

SANIC, Ministerul de Interne, Divizia comunală, dosar 1479/1893, f. 16. 

1886 mai 29, Schița de plan întocmită de inginerul |. Robescu, cu proprietatea lui Constantin T. Brătianu din Pitești, pe care orașul a dorit să o 
cumpere pentru înființarea unui „spital al orașului și un azil de caritate pentru infirmi și pauperi”. În final, această tranzacţie nu s-a mai încheiat. 
Proprietatea în suprafață totală de 7 pogoane și 3 prăjini era formată din: curtea cu casele sale, manej, dependințe și grajduri, o grădină de 
zarzavaturi, plantație de pomi și vie, două heleșteie pe firul pârâiașului Mislea. Proprietatea avea următoarele vecinătăți: strada Brătianu și 
stradela spre râu (Cloșenești), un loc al Primăriei Pitești, lon Furduescu, protopopul Costache din Argeș și un loc al lui Gheorghe T. Brătianu „ce 
este a se cumpăra pentru Târgul de Afară”. Mai târziu, pe această proprietate se va ridica Spitalul județean de la Pitești inaugurat în anul 1910. 
SJAN Argeș, Primăria Pitești, dosar 19/1886, f. 4. 


10. 

Act de vânzare“* 

Între subsemnaţii Constantin T. Brătianu, pe de o parte şi Mihail Apostolescu, pe de altă parte a intervenit următo- 
rul act de vânzare. 

Eu Constantin T. Brătianu vând d-lui Mihail Apostolescu casele mele din oraşul Piteşti, str. Brătianu, ce le am moş- 
tenire de la părintele meu maiorul Teodor Brătianu şi care mi-au venit moştenire prin actul de partaj intervenit între 
mine şi fraţii mei, şi care act s-a autentificat de onor Tribunal de Argeş şi s-a transcris sub nr. 289/1885. 

Aceste case le vând d-lui Mihail Apostolescu cu toate dependinţele, curtea şi toate construcţiunile ce se găsesc în 
curte împreună şi cu grădina împrejmuită cu palanul de scânduri cu toate sădirile aflătoare în grădină; astfel după cum 
s-a stăpânit de părintele meu şi după cum eu însumi le-am stăpânit. Aceste case cu curte şi grădină se învecinesc la 


% Act transcris la Tribunalul Argeş în registrul de transcripţiuni sub nr. 593 din 10.06.1894. 

nord cu locurile astăzi proprietate a fratelui meu Gheorghe Brătianu, la răsărit cu terenul proprietate a Primăriei Piteşti, 
la apus cu proprietatea d-ei Ecaterina Stanian şi la sud cu strada Brătianu. 

Aceste case cu curte şi grădină le vând libere de orice sarcină ne mai rezervându-mi eu nici un drept, d-lui Mihail 
Apostolescu care va intra în stăpânirea acestor case, curți şi grădină, chiar de acum respectând însă dreptul chiriaşilor 
actuali precum şi dreptul meu de a locui casele cele mici din curte până la Sf. Dumitru acest an“. De evicţiuni sunt 
răspunzător. 

Preţul acestei vânzări este de lei noi 20.000, din care am primit lei 8.500, iar restul de 11.500 lei mi-i va răspunde 
d-lui Mihail Apostolescu la 1 ianuarie 1895 cu dobândă de 5%. Dacă însă la această dată nu-mi va răspunde banii, do- 
bânda va fi de 9% până la achitare. lar eu Constantin T. Brătianu voi fi liber a pune imobilul vândut în vânzare spre 
despăgubire de capete dobânzii şi cheltuieli fără somaţie sau judecată. 

Eu Mihail Apostolescu cumpărător declar că cumpăr imobilele sus arătate în condițiunile specificate în acest act şi 
mă mulțumesc pe ele. 

Făcut astăzi 1894 iunie 2 în oraşul Piteşti. 

SJAN Argeş, Primăria Piteşti, dosar 63/1906-1907, f. 26-27. 


Il. 

Tribunalul Argeş 

DI. Chiriac Vasiliu, proprietar, domiciliat în Piteşti, strada Episcopiei nr. 63, pe baza actului de ipotecă, în al doilea 
rang, după Creditul funciar urban din Bucureşti, autentificat de Tribunalul Ilfov, secția de notariat la nr. 10.896 din 
1899, înscris de Tribunalul Argeş la nr. 172 din 1899, şi învestit cu titlul executorii de Tribunalul Ilfov, secția de nota- 
riat, la nr. 1.265 din 1901, cu care are să ia suma de lei 20.000, cu dobânda de 10 lei la sută pe an, până la achitare, 
plus timbre și cheltuielile executării, de la debitorul său Mihail Apostolescu, de profesiune proprietar, domiciliat în Pi- 
teşti, strada Brătianu nr. 86, fost nr. 90, a cerut acestui tribunal, cu petiția înregistrată la nr. 27.924 din 1901, şi aceia la 
nr. 17.604 din 1902, punerea în vânzare, cu licitaţie publică, a imobilului ipotecat prin sus menționatul act de ipotecă, 
situat în Piteşti, avere a debitorului Mihail Apostolescu, proprietar, din Piteşti, strada Brătianu nr. 86, fost nr. 90. 

Acest imobil se compune astfel: 

1) Un corp de case cu două etaje, construite de zid masiv şi învelite cu tablă de fier, compuse din 10 camere, o sală, 
scări de comunicaţie în etajul de sus; mai având ca dependinţe două camere, o bucătărie, o magazie şi un coteț pentru 
păsări, iar sub casele cele mari sunt două pivnițe boltite; 

2) Alt corp de case mici, construcţia de zid, învelite cu tablă de fier, compuse din 7 camere, o bucătărie, un grajd şi 
în dosul lor un alt grajd, în curte, pentru vite cornute; 

3) O pivniţă mare de zid boltită, formată în locul fostului manej de cai, având d-asupra şi o magazie tot de zid, în- 
velită cu tablă de fier; 

4) În dosul caselor celor mari şi a manejului este o vie, pomi roditori, 4 heleşteie şi o seră pentru flori; iar în curtea 
tuturor a cestor case mai sunt pomi roditori, flori şi un puț cu roată. 

Împrejmuirea curţii caselor este de zid și cu porţile de fer; iar împrejmuirea viei etc., este de palan de scânduri. 

Vecinătăţile sunt: în fața caselor strada Brătianu, la miază-zi locul primăriei Piteşti și Pleşoianca, la răsărit locul 
d-lui Ghică Vasiliu, la miază-noapte locurile d-lor Radu Bucătaru, strada Cloşeneşti şi lon Drăgoi. 

Aceste imobile sunt situate în oraşul Piteşti, strada Brătianu, şi portă nr. 86, iar înainte purta nr. 90. 

Examinându-se de d. grefier al acestui tribunal registrele de inscripţiuni de la anul 1870 până la 4 Februarie 1902, 
certifică că pe numele de M. Apostolescu şi vice-versa, asupra imobilului urmărit prin actul nr. 172 din 1899, s-au mai 
găsit următoarele sarcini: 

Prin actul la no. 27 din 1895, d. M. Apostolescu se împrumută de la societatea Creditului funciar urban din Bucu- 


* Vânzătorul Constantin T. Brătianu avea la data vânzării domiciliul în comuna Tigveni, Argeş. 

reşti cu 19.000 lei, punând ipotecă casele din Piteşti, strada Brătianu nr. 86, şi prin actul nr. 64 din 1899; 

Idem de la societatea Creditului funciar urban din Bucureşti pentru lei 8.000, punând ipotecă menţionatul imobil. 

Vânzarea şi adjudecarea sus menționatului imobil se vor face, în pretoriul acestui tribunal, în ziua de 13 decembre 
1902, la orele 11 dimineaţa, conform jurnalului cu nr. 6.339 din 1902. 

Licitaţia se va începe de la suma de lei 25.000, fixată de creditor prin petiția înregistrată la No. 17.604 din 1902. 

Sunt somaţi toţi aceia cari ar pretinde asupra acestui imobil vreun drept de proprietate, uzufruct, servitute, chirie, 
privilegiu, ipotecă sau orice alte drepturi, să se arate cu pretenţiile lor la acest tribunal, mai înaintea termenului de ad- 
judecaţiune, căci în urmă nu li se va mai admite nici o pretențiune. Nr. 34.921. 1902, Septembrie 5. 

Monitorul Oficial, nr. 126 din 8 septembrie 1902, p. 4377-4378. 


12. 

Tribunalul judeţului Argeş Ordonanţa de adjudecare nr. 413 

Audienţa din 30 ianuarie 1903 nr. 988 

Preşedinţia d-lui Constantin G. Rătescu, membru de şedinţă prezent dl. Al.M. Romniceanu, jude instructor Dl. Chi- 
riac Vasiliu pe lângă petiţiunile înregistrate la nr. 27.924 şi 33.055/1901 a depus spre executare actul de ipotecă auten- 
tificat de Tribunalul Ilfov, secţia de Notariat la nr. 90.896/1899 şi înscris la Tribunalul Argeş la nr. 172/1899, investit 
cu formula executorie de Tribunalul Ilfov la nr. 1.265/1901 şi trimis de acel tribunal spre executare la Tribunalul Ar- 
geş pe lângă adresa nr. 25.424/1901, prin care act de ipotecă dl. M. Apostolescu, proprietar din Piteşti se împrumută de 
la dl. Chiriac Vasiliu cu suma de lei 20.000 pe termen de doi ani de zile socotiți de la 10 august 1901 cu procente de 
10% pe an şi cu ipotecă în rangul al doilea după Creditul funciar urban din Bucureşti, imobilul situat în Piteşti, strada 
Brătianu nr. 90 judeţul Argeş, cu tot locul său cu construcțiunile actuale şi cu îmbunătățirile sau adăugirile ce se vor 
mai face, cerând d-lui creditor prin menționata petiţiune înregistrată la nr. 93.055/1901 ca licitaţiunea să se înceapă de 
la preţ de lei 5.000. 

Prin agenții de urmărire alipiți pe lângă acest Tribunal, creditorul a adresat debitorului comandamentul prealabil in- 
dicat de art. 496 p. civilă, care i s-a lăsat la domiciliu în ziua de 18 decembrie 1901, precum rezultă din procesul verbal 
aflat la dosar dresat de agentul portăreilor. După expirarea termenului de 30 de zile prevăzut în comandament şi după 
stăruința creditorului dl. portărel C. Ştefănescu după lângă Tribunalul Argeş prin procesul verbal ce a dresat în ziua de 
24 ianuarie 1902 a procedat la descrierea imobilului urmărit şi anume. 

Casele din strada Brătianu nr. 86 foste nr. 90, oraşul Piteşti, compuse din două corpuri de clădiri, un corp de case 
mai mari cu două etaje, construite de zid, învelite cu fier, şi al doilea corp de case mai mici cu un etaj construite de zid, 
învelite cu fier având ca dependinţe două rânduri de bucătării, grajd şi trei pivnițe, din care una cu pod, toate construite 
de zid şi învelite cu fier cu locul lor, curtea şi grădina din dosul caselor, învecinate în față cu strada Brătianu, în fund 
cu proprietatea Pârşoagă, astăzi Lăzărescu, la miazăzi cu lon lonicescu şi la miazănoapte cu casa nr. 88 proprietatea 
d-lui lon Drăgoi şi strada Cloşeneşti. 

Tribunalul prin jurnalul nr. 1.529 din 5 februarie 1902 a hotărât să se vândă cu licitație publică în ziua de 31 mai 
1902 averea imobilă arătată mai sus a d-lui M. Apostolescu spre despăgubirea d-lui Chiriac Vasiliu, numind jude co- 
misar cu formarea tabloului de ordinea creditorilor pe dl. membru supleant. 

Dl. creditor Chiriac Vasiliu prin petiția înregistrată la nr. 4.503 din 8 februarie 1902 a cerut ca în afiptele de vânza- 
re să se prevadă că licitațiunea să se înceapă de la suma de lei 25.000, această petiţiune însă s-a pus la dosar spre a se 
avea în vedere la ziua vânzării deoarece afiptele erau deja scoase. Dl. membru supleant a format tabloul de ordinea 
creditorilor care se află ataşat la dosar. La 31 mai 1902, termenul fixat pentru vânzarea imobilului după cererea credi- 
torului Chiriac Vasiliu care a spus că este în trataţie de pace cu debitorul, prin jurnalul nr. 6.339 din acea zi s-a amânat 
vânzarea pentru ziua de 13 decembrie 1902 pentru când s-a dispus să se facă noi afipte şi publicațiuni. La 1 iunie 1902 
creditorul Chiriac Vasiliu prin petiția înregistrată la nr. 17.604 a cerut ca de vreme ce vânzarea imobilului s-a amânat 
pentru 13 decembrie 1902 şi pentru că de către dl. portărel însărcinat cu descrierea nu s-a făcut situația imobilului după 
cum există, a cerut să se proceadă la o nouă descriere, iar licitaţiunea să se înceapă de la suma de lei 25.000, această 

petițiune s-a recomandat portăreilor şi prin procesul verbal cu data 23 iulie 1902. Dl. portărel P. Dancovici după lângă 
Tribunalul Argeş a procedat la o nouă descriere a imobilului urmărit şi anume: 

1. Un corp de case cu două etaje, construite de zid masiv şi învelite cu tablă de fier compuse din 10 camere, o sală, 
scări de comunicaţie în etajul de sus, mai având ca dependințe două camere, o bucătărie, o magazie şi un coteț pentru 
păsări, iar sub casele cele mari sunt două pivnițe boltite. 

2. Alt corp de case mici construcție de zid învelite cu tablă de fier compuse din şapte camere, o bucătărie, un grajd 
şi în dosul lor un alt grajd în curte pentru vite cornute. 

3. Una pivniţă mare de zid boltită formată în locul fostului manej de cai având deasupra şi o magazie tot de zid în- 
velită cu tablă de fier. 

4. În dosul caselor celor mari şi al manejului este o vie, pomi roditori, patru eleşteie şi o seră pentru flori, iar în 
curtea tuturor acestor case mai sunt pomi roditori, flori şi un puț curat(!). 

Împrejmuirea curții caselor este de zid şi cu porţile de fier, iar împrejmuirea viei etc. este de palan de scânduri. Ve- 
cinătăţile sunt în faţa caselor strada Brătianu, la miazăzi locul Primăriei Piteşti şi Pleşoeanca, la răsărit cu locul d-lui 
Ghica Vasiliu, la miazănoapte cu locurile d-lor: Radu Bucătaru, strada Cloşeneşti şi lon Drăgoi. Aceste imobile sunt 
situate în oraşul Piteşti, strada Brătianu şi poartă nr. 86, iar mai înainte purta nr. 90. 

La 19 noiembrie 1902, d-na Chiriachiţa Apostolescu din Piteşti, strada Brătianu nr. 86 prin petiţiunea înregistrată la 
nr. 31.380 a făcut contestaţie la vânzarea imobilului arătat mai sus, pe motiv că această avere este proprietatea sa în 
virtutea actului transcris la nr. 438/1901. S-a dispus citarea părților în judecarea acestei contestaţiuni în ziua de 13 de- 
cembrie 1902, când prin hotărârea cu nr. 795 a respins această constestațiune pentru că nu era făcută în termen prevă- 
zut de art. 525 p.civ. şi pentru că petiția de contestaţiune nu era subscrisă de contestatoare şi nici nu mai era în termen 
de a o rectifica pronunţându-se această hotărâre în şedinţă publică. 

Tot la 13 decembrie 1902 fiind fixată vânzarea imobilului, la apelul nominal s-a prezentat în instanță creditorul 
Chiriac Vasiliu , iar din partea Creditului funciar urban din Bucureşti unde imobilul era ipotecat în primul rang, s-a 
prezentat dl. avocat N. Ştefănescu autorizat cu adresa nr. 62.672/1902 lipsind debitorul Mihail Apostolescu, procedura 
completă. Creditorul a cerut să se proceadă la licitație. 

S-au observat lucrările din dosar şi s-a văzut că afiptele şi publicaţiunile sunt redactate conform art. 503-506 p.civ. 
lipite la locurile indicate de art. 507 zisa procedură, un exemplar publicat în Monitorul Oficial nr. 126/1902“, în ter- 
men prevăzut de art. 510 p.civ. fiind îndeplinite şi dispoziţiunile art. 500 şi 509 din p.civ. În virtutea art. 537 din p.civ. 
s-a procedat la licitațiune prin citirea de către agentul de urmărire a încunoștințărilor, publicațiunilor, condițiunilor 
vânzărilor, a sarcinilor existente asupra imobilului urmărit, a opoziţiunilor şi a hotărârilor care le-au regulat, uşile Tri- 
bunalului fiind deschise, telalul a anunţat începutul licitaţiei. 

Licitaţiunea s-a început de la preţul de lei 25.000 oferit de creditorul Chiriac Vasiliu, iar grefierul şi agentul de ur- 
mărire au ţinut liste de numele persoanelor ce au concurat şi de sumele cu care au concurat. Între creditori s-a prezentat 
şi dl. Dumitru Neculau care a depus garanţia cerută de lege, două scrisori funciare rurale nr. 40.456 şi 51.643 şi s-a 
admis între concurenţi. Strigările s-au repetat de câte trei ori în termenele şi condiţiile art. 544 p.civ. şi la a treia şi ul- 
tima strigare cel mai mare preţ a fost dat de dl. Chiriac Vasiliu în sumă de lei 30.1 peste care nu a mai dat nimeni sub- 
scriind listele de concurență, iar dl. preşedinte a pronunţat cuvântul adjudecat şi Tribunalul prin jurnalul nr. 11.587 din 
acea zi a încheiat proces verbal constatând toate cele preurmate şi a anunţat părțile prezente ca peste opt zile să vină 
iarăşi la Tribunal şi că în acest interval orice persoană capabilă va putea să supraliciteze conformându-se art. 547 p.civ. 
fixând termenul definitivei adjudecaţiuni la 23 decembrie 1902 care se va afişa la uşa Tribunalului, pronunțându-se 
toate acestea în şedinţă publică. La 23 decembrie 1902 ziua fixată pentru adjudecaţiunea definitivă s-a prezentat în in- 
stanță creditorul Chiriac Vasiliu în persoană şi Creditul funciar urban prin dl. avocat Ştefănescu lipsind debitorul M. 
Apostolescu. 

S-au observat lucrările din dosar şi s-a văzut că dispoziţiunile art. 546 p.civ. sunt îndeplinite şi că în decursul celor 


* Monitorul Oficial, nr. 126 din 8 septembrie 1902, p. 4377-4378. 

opt zile şi nici chiar în acea zi în urma strigărilor făcute nu s-a ivit nicio propunere de supralicitare şi Tribunalul prin 
jurnalul nr. 11.864 a adjudecat definitiv asupra d-lui Chiriac Vasiliu cu prețul de lei 30.000 averea d-lui M. 
Apostolescu prevăzută în afiptul nr. 34.921/1902 obligând pe adjudecător ca să se conformeze art. 551 p.civ. 
pronunţându-se această adjudecaţiune în şedinţă publică. La 16 ianuarie 1903 adjudecătorul pe lângă petiția înreg. la 
nr. 1.350 a depus recipisa de plata taxei de înregistrare, de plata taxei la portărei, recipisa Creditului funciar urban nr. 
558/1902 şi a cerut ca drept preţ să se admită creanţa şi să se elibereze ordonanța de adjudecaţie şi Tribunalul prin jur- 
nalul nr. 793/1903 constatând depunerea preţului, a taxei de înregistrare şi a taxei proporţională a portăreilor a dispus 
formarea ordonanţei de adjudecaţie. 

Tribunalul 

Având în vedere că imobilul s-a adjudecat asupra d-lui Chiriac Vasiliu cu suma de lei 30.000. 

Având în vedere că adjudecătorul a depus preţul adjudecațiunii, taxa de înregistrare şi taxele portăreilor precum re- 
zultă din jurnalul nr. 793/1903. Având în vedere art. 558 p.civ. 

Pentru aceste motive, în numele legii. 

Hotărăşte 

Adjudecă definitiv asupra d-lui Chiriac Vasiliu din Piteşti cu suma de lei 30.000 averea imobilă a d-lui Mihail 
Apostolescu şi anume: 1) Un corp de case cu două etaje, construite de zid masiv şi învelite cu tablă de fier compuse 
din 10 camere, o sală, scări de comunicaţie în etajul de sus, mai având ca dependinţe două camere, o bucătărie, o ma- 
gazie şi un coteţ pentru păsări, iar sub casele cele mari sunt două pivnițe boltite. 2) Alt corp de case mici construcție de 
zid învelite cu tablă de fier compuse din şapte camere, o bucătărie, un grajd şi în dosul lor un alt grajd în curte pentru 
vite cornute. 3) Una pivniţă mare de zid boltită formată în locul fostului manej de cai având deasupra şi o magazie tot 
de zid învelită cu tablă de fier. 4) În dosul caselor celor mari şi al manejului este o vie, pomi roditori, patru eleşteie şi o 
seră pentru flori, iar în curtea tuturor acestor case mai sunt pomi roditori, flori şi un puț curat. 

Împrejmuirea curții caselor este de zid şi cu porţile de fier, iar împrejmuirea viei etc. este de palan de scânduri. Ve- 
cinătăţile sunt în faţa caselor strada Brătianu, la miazăzi locul Primăriei Piteşti şi Pleşoianca, la răsărit cu locul d-lui 
Ghica Vasiliu, la miazănoapte cu locurile d-lor: Radu Bucătaru, strada Cloşeneşti şi lon Drăgoi. Aceste imobile sunt 
situate în oraşul Piteşti, strada Brătianu şi poartă nr. 86, iar înainte purta nr. 90. 

Această ordonanță este supusă recursului în casaţiune în termen de 40 zile de la dat 

transcrierii conform art. 559 p.civ. 

Dată şi citită în şedinţă publică azi la 30 ianuarie 1903 în Piteşti. 

Preşedinte, Constantin G. Rătescu. 

Grefier, G. Nicolescu. 

SJAN Argeş, Primăria Piteşti, dosar 63/1906-1907, f. 34-35. 


13. 

Act de donaţiune“! 

Subsemnatul Chiriac Vasiliu, rentier şi proprietar domiciliat în comuna Conţeştii de Sus, plasa Ghergani, districtul 
Dâmboviţa, de origine din comuna Meţova, vilaietul Ianina, Imperiul Otoman, dăruiesc fără rezervă, în mod irevocabil 
şi chiar de acum, Primăriei comunei urbane Piteşti, proprietatea mea imobiliară ce am în oraşul Piteşti, str. Brătianu nr. 
86, fostă proprietatea d-lui Mihail Apostolescu, dimpreună cu toate construcţiunile şi toate plantaţiunile de vie, pomi 
roditori şi neroditori şi altele aflate pe dânsa, pe care am cumpărat-o cu ordonanța de adjudecațiune a Tribunalului Ar- 
geş nr. 413/1903. 

Această donaţiune o fac Primăriei Piteşti pentru a se înfiinţa un azil de infirmi din cuprinsul oraşului sau pentru ori- 
ce altă instituție de binefacere, sub următoarele condițiuni. 

1. Ca azilul sau instituţia să poarte pe frontul localului scrisă cu litere mari inscripțiunea „Donaţiunea Chiriac Vasiliu”. 


%1 Actul a fost autentificat sub nr. 3.1 15/1906 şi transcris sub nr. 3.100/1906 la Tribunalul Argeş. 

2. Pe tot timpul cât voi trăi eu să mi se servească de Primăria oraşului Piteşti o rentă anuală de 2.000 lei, care repre- 
zintă chiria anuală ce eu încasam de la chiriaşii mei şi pe care chirie Primăria Piteşti o va încasa ca proprietară de la 
acei cărora le va închiria proprietatea donată, în stăpânirea căreia va intra chiar de acum, după autentificarea actului, cu 
desluşire că această rentă să mi se răspundă în două deopotrivă rate semestriale şi anume la 26 octombrie şi 23 aprilie 
ale fiecărui an. În ce priveşte timpul când să se înființeze de primărie azilul sau instituţia de binefacere pentru care fac 
această donație, rămâne să se facă atunci când primăria va dispune de mijloace. 

Toate dările către stat, comună și judeţ relative la această proprietate donată, de aici înainte priveşte pe comuna Pi- 
teşti. 

Am remis astăzi şi Primăriei Piteşti următoarele acte ca titluri de proprietate: 

1. Un extras nr. 3 din 23 martie din condica de născuţi a oraşului Piteşti din anul 1839”. 

2. Un extras cu nr. 17 din 17 iulie din condica de născuţi a oraşului Piteşti din anul 1844”. 

3. Un extras cu nr. 4 din 19 februarie din condica de născuţi a oraşului Piteşti din anul 1856. 

4. Două copii după procura dată de Dimitrie Constantin Brătianu lui lon Constantin Brătianu, înregistrată de nota- 
rul din Lyon (Franţa) la nr. 44/1850 şi văzută de Tribunalul din Lyon, ambele scoase după originalul aflat în dosarul 
Tribunalului Argeş nr. 445/1850. 

5. Două copii după zapisul cu nr. 3 din 9 noiembrie 1850, prin care I.C. Brătianu vinde fratelui său Teodor Brătia- 
nu casele sale din Piteşti. 

6. Copie după vechiletul din 9 noiembrie 1850, aflat în dosarul Tribunalului Argeş nr. 445/1850. 

7. O copie după petiția dată notarului din Lyon din 29 noiembrie 1850, înregistrată la nr. 3.697. Dosarul Tribunalu- 
lui Argeş nr. 445/1850. 

8. O copie după actul autentificat de Tribunalul Argeş la nr. 41/1866. 

9. O copie după actul de răscumpărarea dreptului de embatic cu nr. 416/1869 certificat 

de onor Minister al Agriculturii. 

10. Un extras cu nr. 15/1882 din registrul actelor de morţi”. 

11. Un act de împărţeală transcris la Tribunalul Argeş la nr. 289/1885. 

12. O copie după actul de împărţeală adițional transcris de Tribunalul Argeş la nr. 289/1885. 

13. Certificatul Grefei Tribunalului Argeş nr. 6.200/1895. 

14. O declaraţie autentificată de Tribunalul Argeş la nr. 2279/1895. 

15. Un act de vânzare transcris în registrul Tribunalului Argeş la nr. 593/1894. 

16. O copie după Jurnalul Tribunalului Argeş cu nr. 7.760/1903. 

17. Ordonanţa de adjudecare cu nr. 413/1903, investită cu titlu executoriu la nr. 546/1903 a Tribunalului Argeş. 

18. O copie după procesul verbal de punere în posesie a celor conţinute în ordonanța de adjudecare nr. 413 a onor 
Tribunal Argeş dresat în ziua de 27 septembrie 1903. 

19. O poliţă de asigurare nr. 2670/1902 a Societăţii Dacia Română din Bucureşti, împreună cu suplimentul nr. 
9208/1902, tot al acestei societăţi, relativ la asigurarea imobilului din strada Brătianu nr. 90 din acest oraş. 

20. Recipisa cu nr. 10/1904 a Creditului Funciar Urban din Bucureşti. 


* Act de naştere al lui Gheorghe Brătianu, născut la 23.03.1839, botezat la 29.03.1839 de preotul Pandele de la Biserica Greci din Pi- 
teşti, fiu legitim al Linţei (Elena), fiica stolnicului Grigore Drăgoescu căsătorită cu Teodor, fiul stolnicului Constantin Brătianu. 

% Act de naştere al lui Grigorie Brătianu, născut la 17.07.1844, botezat la 23.07.1844 de preotul Pandele de la Biserica Greci din Pi- 
teşti, fiu legitim al Elenei, fiica stolnicului Grigore Drăgoescu căsătorită cu maiorul Teodor, fiul clucerului Constantin Brătianu din Piteşti. 
* Act de naştere al lui Teodor Brătianu, născut la 19.02.1856, botezat la 03.03.1856 de preotul S. Păun de la Biserica Greci din Pi- 
teşti, naşi fiind Iulia Budişteanu, fiu legitim al Mariţei (Maria) Lerescu căsătorită cu aga Teodor Brătianu. 

*5 Act de deces nr. 15/1882 al lui Teodor Brătianu, proprietar, pensionar, domiciliat în Piteşti, strada Şcoalelor, nr. 239, decedat la 
10.01.1882 în oraşul Piteşti, în vârstă de 69 ani, a fost înmormântat în oraşul Curtea de Argeş. 

Chiriac Vasiliu. 

Eu Al.M. Vestinian, primarul oraşului Piteşti, lucrând în numele comunei Piteşti şi în baza deciziei Consiliului co- 
munal cu nr. 19 din 19 septembrie a.c., declar că primesc cu recunoştinţă donația făcută în favoarea comunei Piteşti 
prin acest act şi voi executa dispoziţia lui îndată ce comuna va dispune de mijloace. 

Făcut în formă autentică prin Tribunalul Argeş, astăzi la 25 septembrie 1906 în oraşul Piteşti. 

SJAN Argeş, Primăria Piteşti, Proprietăţi, dosare 20/1883, f. 1-6, 180/1940, f. 1-9. 


14. 

Declaraţie“ 

Subsemnatul Chiriac Vasiliu domiciliat în comuna Conţeştii de Sus, judeţul Dâmboviţa, declar prin acest act că 
conform propunerii ce mi s-a făcut de către dl. primar din Piteşti, consimt ca imobilul dăruit de mine oraşului Piteşti 
prin actul autentificat sub nr. 3115/1906 de Tribunalul Argeş şi transcris la nr. 3.100/1906, aprobat de dl. ministru de 
Interne cu ordinul nr. 18.922/1906, consimt ca să servească pentru instalarea într-însul şi funcționarea unei şcoli publi- 
ce, fie de meserie, fie de agricultură sau de orice altă specialitate şi care va fi întreţinută fie de stat, județ sau comună, 
fie subvenționată numai de comună sau viceversa. 

Această declarațiune va fi considerată ca act adiţional la actul de donațiune mai sus vorbit, rămânând în vigoare 
toate celelalte clauze şi va face parte integrantă din acel act. 

Chiriac Vasiliu. 

Subsemnatul N.G. Dumitrescu, primarul oraşului Piteşti, declar că accept şi consimt la prezenta declaraţiune făcută 
de către dl. Chiriac Vasiliu. 

SJAN Argeş, Primăria Piteşti, dosar 63/1906-1907, f. 2. 


* Declaraţie autentificată la Tribunalul Argeş prin procesul verbal nr. 2.404/1907. 

Pe urmele Brătienilor. Reședinţele familiei 


Daniela MIHAI 
Adriana SPETEANU-VASILIU 
Institutul Naţional al Patrimoniului 


Familia Brătianu reprezintă una dintre cele mai influente familii boiereşti din spaţiul românesc, devenită ulterior 
burgheză în raport cu rapidele transformări socio-economice din această zonă a Europei, care, prin activitatea politică, 
administrativă şi culturală a membrilor săi, şi-a adus o substanţială contribuţie în procesul esenţial de modernizare şi, 
implicit, sincronizare structurală cu Occidentul, a nou-formatului stat român. lon C. Brătianu, Ion I.C. (Ionel) Brătia- 
nu, Constantin (Dinu) I.C. Brătianu, Vintilă I.C. Brătianu sunt personalităţi marcante ale vieţii publice din societatea 
românească modernă, de la începuturile sale până la debutul perioadei postbelice. 


2 = REA 1 dama CEA au noi 
mpi, 0 PERI rapel Pe 

Familia Brătianu (Arhiva B.A.R.) 


Începând cu mijlocul secolului al XIX-lea, elita politică și aristocratică din spaţiul românesc a încercat racordarea 
la modelele occidentale, prin construirea, atât în zonele rurale, cât şi în cele urbane, a unor vile, conace, chiar palate, 
care imitau, în general, stilurile la modă în perioada respectivă. În aceeași epocă, membrii familiei Brătianu au iniţiat 
procesul de construire a mai multor imobile, concepute în variate stiluri, integrând diverse stiluri arhitecturale, mar- 
când însă, în linii generale apartenența la tipologii occidentale şi locale. Familia a deţinut mai multe moşii: Florica, 
Tigveni, Mălureni, Galeşul-Brătieni, Lereşti şi Sâmbureşti. 

Moșiile familiei Brătianu 
Lerești SR 


Galeșu Câmpulun 
Călimăneşti PRI e 


Tigveni Curtea de Argeș 


Râmnicu Vâlcea 
Mălureni 


Pucioasa 


Pitest Florica 


Sâmburești 


Drăgășani 
) 


Poziționarea, în sectorul subcarpatic, a moșiilor deţinute de membrii familiei Brătianu, 2021 (Arhiva I.N.P.) 


În sens cronologic, primul imobil al familiei este Conacul Teodor Brătianu (AG-II-m-A-13811.01), situat în satul 
Tigveni, comuna Tigveni, jud. Argeş, aflat pe moşia cu acelaşi nume. Curtea boierilor Brătianu a fost edificată în a 
doua jumătate a secolului al XVIII-lea, pe moşia primită ca zestre de către Dincă Brătianu, prin căsătoria cu o fată din 
familia boierilor Tigveni. În perioada 1860-1870, conacul a fost modificat şi extins de maiorul Teodor Brătianu, unul 
dintre fraţii lui I.C. Brătianu. 

Dispunând de două niveluri, corpul vechi prezintă aspecte de locuinţă fortificată, tip culă, și corespunde unui plan 
compact, aproape pătrat, cu accesul decroșat, amplasat pe latura sud-estică. La nivelul de bază, cu acces separat din 
exterior, pe latura nord-estică, se află pivnițele, acoperite cu bolți cilindrice din cărămidă, dotate cu arce dublou. Dea- 
supra pivniţelor sunt poziţionate încăperile de locuit, parţial acoperite prin bolți cu lunete. Accesul la acest nivel se 
realizează printr-un foişor decroşat, situat pe latura de sud-est, accesibil din exterior prin intermediul unei scări interi- 
oare. Extinderea a fost realizată în spatele corpului vechi, spre nord-vest, printr-un corp lung şi îngust, parter + etaj, cu 
acces separat. Cele două corpuri comunică la nivelul superior. Alături de conac, anexe, grajduri şi zid de incintă, în 
proximitate se află şi ruinele Bisericii „Sf. Voievozi”, construită la finalul secolului al XVIII-lea. Curtea Brătienilor a 
fost naţionalizată în anul 1949, când a devenit spital — școală pentru copiii cu dizabilități din regiune. 

Conacul Teodor Brătianu, anii '60 (Arhiva I.N.P.) 


Conacul Brătianu — Vila „Florica” (AG-II-a-A-13805.01), situat în orașul Ştefăneşti, jud. Argeş, constituie o altă 
reşedinţă a familiei Brătianu, legată deopotrivă de personalitatea lui I.C. Brătianu și lon I.C. (lonel) Brătianu. I.C. Bră- 
tianu (1821-1891) a dezvoltat o importantă carieră politică prin exercitarea mai multor mandate ministeriale în perioa- 
da lui Alexandru loan Cuza, dar şi în timpul domniei lui Carol I. Fratele lui Dumitru C. Brătianu, liderul liberal a fost 
implicat în demiterea lui Cuza și a susținut varianta unui principe străin pentru stabilizarea sistemului politic în forma- 
re al României. A fost căsătorit cu Pia Pleşoianu şi a fost ales membru de onoare al Academiei Române. 

Prima casă de la Florica a fost construită de I.C. Brătianu în anul 1858, în segmentul de moşie care i-a revenit după 
succesiunea tatălui. Brătianu optase pentru moşia Tigveni, unde îşi petrecuse copilăria, dar — la cererea fratelui său mai 
mare, Teodor — a primit al treilea lot de moșii, ce cuprindea Florica, Mălureni, Galeşul-Brătieni, Lereşti şi Sâmbureşti. 
I.C. Brătianu a vândut o parte dintre celelalte moşii, dar a cumpărat în apropierea domeniului Florica via Floreasca, ca- 
re îl va preocupa până la moarte, îngrijind-o şi exploatând-o conform metodelor ştiinţifice moderne, preluate din ca- 
drul viticulturii occidentale. 

Construirea casei de la Florica a început în anul 1858, după căsătoria lui I.C. Brătianu cu Pia Pleşoianu, noua fami- 
lie stabilindu-și reşedinţa în acest spaţiu. Conacul va avea o importanţă specială pentru liderul liberal: „Ce m-aș fi fă- 
cut eu fără Florica, aici mi-am găsit totdeauna sănătatea, liniştea trupească şi sufletească.” Sabina Cantacuzino, una 
dintre fetele familiei Brătianu, a considerat perioada petrecută la Florica ca fiind cea mai fericită din întreaga copilă- 
rie.” Dintr-o casă cu patru camere şi o pivniţă pentru vin, I.C. Brătianu a construit un conac cu terasă deschisă la nive- 


"Narcis Dorin Ion, Elitele și arhitectura rezidenţială în Țările Române (sec. XIX-XX), Bucureşti: Oscar Print, 2011, p.153. 
“Sabina Cantacuzino, Din viața familiei Ion C. Brătianu (1821-1891), Ediţia a III-a, revăzută, Bucureşti: Humanitas, 2013, p. 84. 

lul parterului. Se pare că peste demisol şi parterul vechii clădiri, a adăugat şi un etaj incluzând câteva încăperi. Locuin- 
ţa este atestată documentar în 1829, fiind iniţial compusă din patru încăperi, cele mai importante fiind: camera proprie- 
tarului, a administratorului podgoriei, şi camera turcească integrând linul pentru scurgerea vinului în pivniţă. 

În anul 1890, a fost demarată reconstrucţia casei, sub supravegherea lui lon I.C. Brătianu. În 1925, prin acoperirea 
terasei de la primul etaj, a fost decisă construirea etajului 2, care nu era prevăzut în planul iniţial, şi care reprezenta 
mai mult o mansardă, cuprinzând o terasă acoperită, camera războaielor de ţesut, biblioteca, camera de studiu a lui lon 
I.C. Brătianu, camera de rechizite, scara şi podul mare. 


/j 


PE OO—O—O—O—e— a Si 


Vila Florica, 1891 (Arhiva B.A.R.) Fațada vilei, 2021 (Arhiva I.N.P.) 


Salonul de primire reprezintă camera cu cea mai mare suprafață din casă, în care s-au păstrat în original scara de 
acces de la intrarea principală, plafoanele sculptate cu ceramica încastrată, corpurile de bibliotecă cu geamurile din 
cristal, și banca din lemn de cireş. Salonul turcesc reprezintă singura încăpere în care au fost păstrate în original două 
uşi de acces, alături de obloanele şi fereastra cu geamurile din cristal. Uşile au fost realizate din trei esențe de lemn: 
stejar, cireş şi lemn de trandafir şi mobilată în stil oriental. 

Dintre cele aproape 40 de camere ale conacului, se remarcă prin decorația interioară specială (plafoane sculptate, 
lambriuri) bibliotecile de la parter şi etaj. Biblioteca de la Florica a reprezentat prin colecţiile sale de cărți şi reviste, 
una din cele mai importante din România perioadei respective, reunind o mare diversitate de cărţi, incunabule, reviste, 
colecţie de timbre şi colecţie numismatică. Constantin Argetoianu o considera „cea mai însemnată bibliotecă particula- 
ră din România”. Biblioteca de la parter adăposteşte una dintre puţinele piese de mobilier original păstrate, şi anume 
„masa dalată”, datând din secolul al XVI-lea, realizată din lemn de cireş pietrificat, conform unei metode tradiţionale 
arabe. Piesa a fost achiziționată în anul 1860 la o licitaţie în Paris, de I.C. Brătianu. 

Pe lângă aceste elemente constitutive ale conacului, pot fi menţionate biroul lui Ion I.C. Brătianu, terasa, parcul 
amenajat de Elisa Brătianu (populat inclusiv cu arbori exotici) și ferma. De asemenea, vinul produs la Florica, de o ca- 
litate superioară, era comercializat deopotrivă în țară şi în străinătate. Amintim, de asemenea, capela familiei, construi- 
tă în anul 1898 pe baza planurilor arhitectului francez Andr6 Lecomte du Noiiy. 

Domeniul Florica, compus din conac, fermă, cramă, gară, capelă şi un observator astronomic, amplasate în mijlocul 
unui vast parc, înconjurat de podgoriile de la Ştefăneşti, constituie demersul lui I.C. Brătianu şi Ion I.C. Brătianu, care, 
fiind interesaţi de construcţii şi arhitectură, în special ultimul, au transformat o casă având funcție administrativă în 
cadrul moşiei, într-o reședință semnificativă a perioadei, în care au fost luate importante decizii privind parcursul Ro- 

mâniei în faza inițială a proiectului modernizării acesteia. 

În anul 1948, conacul a fost naționalizat, iar pentru o perioadă, 
clădirea nu a mai fost întreținută. După 1970 a fost restaurată și re- 
mobilată pentru a deveni casă de oaspeţi, pentru variate evenimente. 
În prezent are funcția de Muzeu Naţional. 

Membrii familiei Brătianu au deţinut și trei imobile în București, 
toate construite în intervalul 1908-1913. 

Personalitate complexă şi controversată, dominând viața politică 
timp de două decenii, lon I.C. Brătianu (1864-1927) reprezintă unul 
dintre politicienii români dominanţi ai perioadei interbelice, în ra- 
port cu continuarea procesului de modernizare, urbanizare şi dezvol- 
tare economică a României. Liderul incontestabil al Partidului 
Naţional-Liberal într-un interval de peste trei decenii (1895-1927), 
preşedinte al Consiliului de Miniştri între 1908-1910, 1914-1919, Celo r licioase FRUC 
1922-1926, 1927, ocupând, de asemenea, şi funcțiile de ministru de - EI | NC AICI ITI La 
Interne, al Afacerilor Străine, al Lucrărilor Publice, al Apărării Na- z = 
ționale, Ion I.C. Brătianu a fost, evident, unul dintre liderii politici ai 
perioadei respective, care au contribuit în mod esenţial la constitui- 
rea României Mari. 

Reședința lui Ion I.C. Brătianu, numită ulterior Aşezămintele 
Ion I.C. Brătianu (B-ll-m-B-18144), situată în București, Piaţa 
Amzei nr. 3-5, sector 1, a fost construită conform planurilor arhitec- 
tului Petre Antonescu. Reședința lansează modelul stilului 
neo-românesc clasic, matur, exemplu pentru arhitectura civilă şi , 
domestică. În acel context, Petre Antonescu a devenit un colabora- Reclamă la produsele domeniilor 
tor apropiat al familiei Brătianu. Terenul, conţinând un corp de case Brătianu din presa perioadei 
construite anterior, a fost cumpărat de către Elisa Brătianu în anul 
1908, de la familia căpitanului Ştefan Fălcoianu. În intervalul 1908-1911 a fost construit corpul principal al locuinţei 
(corpul A), retras de la stradă, integrând o deschidere către grădina din spate, iar între 1911-1913, corpul B, din aria 
aliniamentului străzii Biserica Amzei nr. 5, lipit de calcanul imobilului de la nr. 7 (Casa „Miţa Biciclista”). 

Casa a fost construită pe trei niveluri: subsol înalt, parter şi etaj. La subsol se aflau birourile destinate administraţi- 
ei, centrala termică, spălătoria, garajul, pivniţa pentru vinuri şi cea pentru combustibil. La parter era amplasat un bi- 
rou-bibliotecă cuprinzând o sală de aşteptare şi o rezervă de lucru, conectată unui atelier de mari dimensiuni şi, 
printr-o scară rotundă, aflată în proximitatea biroului principal, birourilor-anexă de la subsol (fig. 16). Clădirea B a 
fost construită din zidărie de cărămidă, coloanele şi balustradele cerdacelor, precum şi rama portalului principal şi une- 
le solbancuri, fiind sculptate în piatră.“ 

Locuinţa principală prezintă schema vilelor pariziene, transpusă sub forma unei aripi de mănăstire muntenească. 
Biblioteca, împreună cu atelierul Elisei Brătianu şi biroul lui Ion I.C. Brătianu reprezintă spaţiile cu interioarele cele 
mai rafinate, fiind considerate o replică a arhitecturii interioare a caselor domnești brâncovenești, proiectate cu bolți, 
cupole, arce şi nişe false, susţinute de coloane dotate cu capiteluri corintice şi baze complex decorate. Acest tip de 
abordare reflectă un nou model pentru locuinţele demnitarilor perioadei. Fațadele sugerează, de asemenea, o formulă 
de îmbinare a unor subansambluri structurale din perioade şi subregiuni diferite. 


— cc n n. ch  .. ——— 


* Ruxandra Nemţeanu, Vila în stil neoromânesc. Expresia căutărilor unui model autohton în locuința individuală urbană, Bucureşti: Si- 
metria, 2014, p. 114. 
+ Petre Antonescu, Clădiri. Construcţii, proiecte şi studii, Bucureşti: Editura Tehnică, 1963, pp. 57-58. 

După moartea lui Ion I.C. Brătianu, soția acestuia a aprobat în 1929 planurile de extindere a bibliotecii. Devenind, 
între 1936-1940, bibliotecă publică, i-a mai fost adăugat un corp de clădire, pe axa nord-estică, ce cuprindea o sală de 
festivități. Tot în acel context a fost modificată și o parte a fațadei principale, prin construirea unei noi intrări. Sala de 
Conferinţe a fost proiectată de către arhitectul Alexandru Iosif, care a introdus colonetele specifice stilului Art Deco. 
Noul adaos de clădire era conectat bibliotecii şi dispunea de subsol, parter, etaj şi mansardă. 


Sala de Conferințe, 2021 (Arhiva I.N.P.) 


Casa Constantin (Dinu) I.C. Brătianu (B-Il-m-B-20947), situată în Bucureşti, pe Calea Dorobanţilor nr. 16, sec- 
tor 1, reprezintă o altă reședință a membrilor familiei Brătianu. 

Constantin (Dinu) Brătianu (1866-1950), s-a născut la Florica şi a fost implicat în viața publică şi politică, ca şi fra- 
ţii săi. A studiat ingineria la Bucureşti şi la Paris şi a fost căsătorit cu Alexandrina Costinescu. De asemenea, a fost 
preşedinte al P.N.L. între 1933 şi 1950, deputat şi senator în mai multe legislaturi, ministru în guvernele Ion I.C. Brăti- 
anu, Vintilă Brătianu, Constantin Sănătescu şi Nicolae Rădescu. A fost arestat în noaptea de 5/6 mai 1950 şi închis la 
Sighet, unde a murit la vârsta de 85 de ani, pe 20 august 1950. 

Casa a fost construită între anii 1911-1912, conform planurilor arhitectului preferat al familiei, Petre Antonescu, în 
stil eclectic-academist, cu faţada orientată către stradă şi fața opusă spre clădirea din centrul terenului. 

Dinu Brătianu a cumpărat terenul viran în anul 1909 de la industriașul Maximilian Tonolla şi a preferat o reşedinţă 
care să nu epateze. Conform autorizaţiei de construcţie, aprobată pe data de 1 septembrie 1909, în condiţiile noii alini- 
eri a arterei Calea Dorobanţilor, Dinu Brătianu a fost expropriat cu 88,50 mp din suprafaţa terenului respectiv, fiind 
despăgubit de Primărie cu 30 de lei/mp, iar casa a fost construită retrasă cu 8 m, pentru ca faţada să corespundă alinie- 
rii stipulate. Dinu Brătianu şi-a luat astfel toate precauţiile necesare privind potențialul unei lărgiri ulterioare a străzii, 

acesta fiind motivul demolării multor case în capitală la finalul secolului al XIX-lea şi începutul secolului XX, perioa- 
dă esenţială în istoria Bucureștiului, când a fost implementat, pe cât posibil, dificilul proces de aliniere şi lărgire a stră- 
zilor, în conformitate cu normele moderne ale urbanismului, de inspiraţie occidentală. 

În condiţiile contradictorii ale perioadei, nerespectarea acestor reguli reprezenta o problemă cu care administraţiile 
oraşelor româneşti, în proces de constituire, se confruntau în mod frecvent, rezultând în variate conflicte între Primării 
şi proprietari, reflectate în diverse arhive municipale.” 

Conform arhitectului Petre Antonescu, „apartamentul se compune din: casa scării de intrare, formând un prim ves- 
tibul, hol, sufragerie cu oficiu alăturat, birou, bibliotecă, salon şi două camere de culcare cu cabinet de toaletă şi baie; 
iar deasupra, formând atic spre grădină, câteva camere de locuit, o cameră de lucru și o călcătorie”.” Un compromis 
făcut pentru a extinde suprafaţa construibilă îl reprezintă accesul printr-un pasaj în curtea interioară, către garaj. 

În anul 1909, casa dispunea de facilităţi moderne, precum canalizare, aprovizionare cu gaz, telefon. În corespon- 
denţa familiei sunt menţionate petrecerile organizate în imobil, „dichisurile camerelor”, argintăria comandată la Paris, 
„podelele ceruite care strălucesc”, „ferestrele din geam subţire ca foiţa, vălurite, întinse manual în sticlăria de la înce- 
putul secolului”. 

În prezent, la parterul casei funcționează un magazin de produse vestimentare. 

Vila Vintilă I.C. Brătianu (B-Il-m-B-19895), situată în Bucureşti, Str. Aurel Vlaicu nr. 19, sector 2, reprezintă re- 
şedinţa unui alt membru important al familiei Brătianu. 

Vintilă I.C. Brătianu (1867-1930), al treilea fiu al lui I.C. Brătianu, născut la Florica, de profesie inginer, cu studii 
la Paris, a devenit primar al Capitalei între 1907-1910, Ministru de Finanţe între 1916-1917 şi 1922-1926, şi preşedinte 
al Consiliului de Miniştri (1927-1928) (fig. 25). 

În cei trei ani de mandat ca primar al orașului, a reformat aparatul administrativ, prin impunerea unor criterii obiec- 
tive, meritocratice, de selectare a angajaţilor. A dispus pavarea cu piatră cubică a marilor bulevarde, înființarea unor 
spaţii verzi şi plantarea a zeci de mii de arbori ornamentali. De asemenea, în timpul mandatului său au fost construite 
uzine electrice și îmbunătăţite aducţiunile de apă în oraș. Vintilă Brătianu a fost autorul sintagmei „prin noi înşine“, 
deviza Partidului National Liberal. 

Pe 28 mai 1928, a fost ales membru de onoare al Academiei Române şi în același an preşedinte al Partidului Natio- 
nal Liberal, după moartea fratelui său on I.C. Brătianu. 

Din poziţia de primar, Vintilă Brătianu a coordonat, începând cu anul 1909 o serie de exproprieri de utilitate publi- 
că, totale sau parţiale”, alături de lotizarea terenului din aria proximă viitorului Parc loanid, și scoaterea suprafețelor 
rezultate la vânzare, în scopul construirii unui ansamblu arhitectural modern și unitar, încadrând în mod adecvat noul 
parc. Brătianu și-a rezervat lotul nr. 25, cu cea mai mare suprafață, situat către extremitate, având forma unui pinten. 
Lotul respectiv rezultase din parcelarea fostei Grădini loanid, care avea o suprafaţă de 230 mp şi cuprindea spaţii des- 
tinate cultivării legumelor și fructelor. 

Vila construită în anul 1912 a fost proiectată tot de către arhitectul Petre Antonescu, autor şi al caselor deținute de 
Ion I.C. Brătianu şi Dinu I.C. Brătianu, ca și al renovării și extinderii conacului familiei de la Florica, în intervalul 
1905-1912. 

Vila este poziționată în centrul capitalei, în proximitatea Parcului Ioanid, şi prezintă un subsol parțial, cu acces di- 
rect din exterior, parter şi etaj, alături de o anexă formată dintr-un garaj şi o cameră pentru șofer amplasată la etaj.* 
Clădirea este compusă dintr-un corp principal degajat pe trei laturi spre grădină, cuprinzând locuința propriu-zisă for- 
mată la parter din piesele de recepţie, constând din birou, bibliotecă, salon şi sufragerie. Toate elementele din compo- 


* Amintim, în acest context, cazul lui Teodorou Rousou, comerciant grec din Constanţa, intrat în conflict cu Primăria pentru nerespecta- 
rea noilor aliniamente stradale, în nu mai puţin de două procese desfăşurate simultan. 

* Petre Antonescu, op.cit., p. 19. 

7 Cristina Woinaroski, „Proprietatea George Ioanid”, 
“Ruxandra Nemţeanu, op.cit., p. 122. 


A 


în Cristina Woinaroski (coord.), Lotizarea și Parcul Ioanid, Bucureşti: Simetria, p. 39. 

nenţa grupului de recepție sunt grupate în jurul holului scării principale.” Prin amplasarea loggiei deschise imediat sub 
cornișă, reşedinţa aminteşte în exterior de arhitectura culelor. Fațada principală integrează un pridvor de dimensiuni 
reduse. În sens structural, vila prezintă o volumetrie fragmentată, fiind alcătuită dintr-un corp principal, ce cuprinde în 
interiorul său funcțiunile principale, unit prin volumul casei scării cu un corp secundar ce include dependinţele. Tâm- 
plăria este executată în lemn de stejar masiv. Stilistic, imobilul prezintă o fuziune între abordarea de tip neoromânesc 
în exterior, şi una de factură eclectică în interior. În acest spaţiu a fost semnată pe data de 4/17 august 1916 Convenţia 
militară a României cu Antanta. 

Vila a fost naţionalizată, iar ulterior, în anii '70, transformată în sediu al Ambasadei Statelor Unite ale Americii, 
ocazie cu care a suferit variate intervenţii datorate în principal normelor de securitate impuse de noua funcţie. Casa a 
fost recuperată şi restaurată în perioada 2012-2014. 

Conacul Vintilă Brătianu (VL-II-m-B-09821), situat în satul/comuna Mihăiești jud. Vâlcea, a fost construit la in1- 
țiativa lui Vintilă Brătianu, în jurul anului 1926, pe moşia moștenită de la mama sa, reprezentând reședința de vară a 
acestuia. Este, de altfel, şi locul în care a decedat. Aripa estică prezintă arhitectura unei cule. După moartea sa, conacul 
a fost moștenit de soția sa Lia, fiica omului politic Anastase Stolojan. 


Conacul Vintilă Brătianu, anii '30 (Arhiva D.J.C.V.) 


Conacul de la Mihăieşti a fost naționalizat în anul 1949 şi transformat în sanatoriu TBC, dotat cu 150 de paturi, 
pentru bolnavii cu probleme pulmonare. După 1990, a fost reabilitat şi modernizat, devenind Spitalul de Pneumo- 
ftiziologie „Constantin Anastasatu”. 

Reşedinţele prezentate constituie exemple de arhitectură neoromânească şi eclectic-academistă, putând fi analizate 
şi ca exemple ale opţiunilor stilistice şi structurale manifestate de membrii burgheziei române în formare, alături de 
capacitățile lor financiare, în statul român recent constituit. Reşedinţele surprind modul în care în care această nouă eli- 
tă politico-economică se raporta la aspecte de ordin estetic, arhitectural, structural şi utilitar, în sensul dotărilor tehnice 
aferente organizării spațiului personal. 


“Ibidem, p. 63 

Imobilele se încadrau în reperele civilizaţiei occidentale în măsura în care corespundeau unui mod de organizare 
aparținând modernității, cum sunt respectarea aliniamentelor stradale, existența canalizărilor, a apei curente, a electri- 
cității, a aprovizionării cu gaz, a camerelor speciale pentru biblioteci şi birouri, ca spaţii de lucru, sau a mobilierului de 
proveniență franceză, germană, britanică. Totodată, acestea reflectă şi statutul proprietarilor, ei înşişi implicaţi în pro- 
cesul modernizării României, prin variatele reforme şi măsuri administrative implementate, activitatea personalităților 
aparținând familiei Brătianu îndeplinind, în acest sens, un rol esenţial. 

În sens economic, prin exemplul infrastructurii moderne agricole, viticole, dar şi prin metodele zootehnice şi agro- 
nomice utilizate pe domeniul Florica, membrii familiei Brătianu au contribuit la adoptarea unor metode raţionale, ști- 
ințifice şi eficiente în procesul de producţie, dezvoltare, capitalizare și comercializare, fapt care reprezintă, în contextul 
respectiv, unul dintre modele inițiale ale evoluţiei socio-economice incipiente a României. 

Dincolo de aspectele de ordin productiv, au fost dezvoltate în perioada respectivă şi rețele de distribuţie a bunurilor 
conectate propriilor domenii, inclusiv în Europa Occidentală. De asemenea, interesul proprietarilor pentru aspecte de 
ordin tehnic și ştiinţific este notabil prin existenţa micului observator astronomic în ansamblul conacului Florica. 

Unele dintre aceste reședințe reprezintă şi martorii unor fenomene conexe procesului modernizării prin faptul că, în 
interiorul lor, s-au desfăşurat evenimente politice şi administrative semnificative. În acest sens, propunem ca reşedinţe- 
le familiei Brătianu din Bucureşti să fie semnalizate şi prin montarea unor plăcuţe care să consemneze relația lor cu 
personalităţile care au demarat construcția. 

Reședinţele confirmă şi subliniază viziunea lor politică, într-un efort de modernizare a României, care trebuia pre- 
gătită ca naţiune europeană. Alegerea ca arhitect a lui Petre Antonescu și punerea în practică a proiectelor sale în stil 
neoromânesc, incluzând şi elemente occidentale, care le-au atribuit, în anumite cazuri, un caracter eclectic, erau core- 
late concepţiilor socio-politice şi opţiunilor estetice ale acestora. 


Bibliografie: 

Cărţi şi articole: 

Antonescu, Petre, Clădiri. Construcţii, proiecte şi studii, Bucureşti: Editura Tehnică, 1963 

Cantacuzino, Sabina, Din viaţa familiei Ion C. Brătianu (1821-1891), Ediţia a III-a, revăzută, Bucureşti: Humani- 
tas, 2013 

Ion, Narcis, Dorin, Elitele și arhitectura rezidenţială în Țările Române (sec. XIX-XX), Bucureşti: Oscar Print, 2011 

Nemţeanu, Ruxandra, „O locuinţă aristocrată în stil neoromânesc”, Monumentul, nr. IX, 2007 

Nemţeanu, Ruxandra, Vila în stil neoromânesc. Expresia căutărilor unui model autohton în locuinţa individuală 
urbană, Bucureşti: Simetria, 2014 

Woinaroski, Cristina (coord.), Lotizarea și Parcul Ioanid, Bucureşti: Simetria. 

Surse imagini: 

Arhiva Institutului Naţional al Patrimoniului (I.N.P.) — Fototeca 

Biblioteca Academiei Române (B.A.R.) — Arhiva familiei Brătianu 

Arhivele Naţionale ale României (A.N.R.) — Fondul Familial Brătianu 

Direcţia Judeţeană pentru Cultură Vâlcea (D.J.C.V.) — Fototeca 


Surse web: 
https://Awww.kule.ro/cule/arges/item/conacul-teodor-bratianu 
https://Axww.igloo.ro/casa-vintila-bratianu/ 


Familia Brătianu şi rolul ei în istoria românilor | 95 


Fotografii de epocă, cu lon C. Brătianu, 
aflate în patrimoniul Muzeului Naţional „Brătianu” 


Dragoș CHISTOL, Răzvan GRIGORE 
Muzeul Naţional Brătianu 


În patrimoniul Muzeului Naţional „Brătianu” se află un album cu 67 de fotografii ale membrilor familiei Brătianu. 

Cinci dintre fotografii îl reprezintă pe Ion C. Brătianu”, patru dintre acestea fiind realizate în unele dintre cele mai 
importante ateliere fotografice ale epocii şi, din fericire, au supravieţuit timpului și timpurilor. 

Prima dintre cele cinci a fost făcută în Franţa, cândva în perioada anilor 1848-1857 (cel mai probabil, 1854), con- 
form însemnării existente pe spatele acesteia: „Ion C. Brătianu în timpul exilului”. Este o fotografie alb-negru, cu di- 
mensiunile de 6,5 x 9,7 cm. Imaginea a fost imprimată pe hârtie fotografică, dar aceasta din urmă nu a mai fost lipită 
pe carton, aşa cum se obişnuia în epocă. Din această cauză este imposibil de determinat atelierul fotografic producător, 
ştiut fiind faptul că fiecare atelier avea cartoane personalizate pe care erau menţionate numele şi adresa acestora. Foto- 
grafia se prezintă în stare de conservare bună, doar pe spate fiind prezente mai multe pete punctiforme de culoare bru- 
nă, dar care nu afectează aspectul general bun al acesteia. 

Cea de-a doua fotografie la care facem referire a fost realizată în anul 1858. Starea de conservare a acesteia este 
una relativ bună, având în vedere faptul că pe spatele acesteia sunt prezente pete de culoare brună, de dimensiuni mai 
mari, iar textul este greu lizibil în unele zone. Este o fotografie alb-negru, cu dimensiunile de 6,3 x 10,1 cm, realizată 
pe hârtie fotografică ce a fost lipită pe carton personalizat cu marca atelierului producător: „Atelier photographique/ 
M. B. BAER/ Passage Roumain/ BUKAREST””. Aşadar, fotografia a fost realizată în atelierul lui M. B. Baer, din Bu- 
curești. 

Născut la Regensburg, în 1811, Moritz Benedict Baer, artist fotograf şi ilustrator german, a părăsit Bavaria în 
preajma anului 1848, desfășurându-şi activitatea la Viena şi Budapesta. Atras de Lumea Nouă, a ajuns în Statele Unite, 
în New Jersey. Aici, s-a căsătorit cu Anne, o americancă de origine scoțiană, cu care a avut doi copii, în urma căsători- 
ei obținând și cetățenia americană. Din motive necunoscute (divorţ, cel mai probabil) s-a întors în Europa şi, în urma 
unei călătorii cu vaporul pe Dunăre, a ajuns la Orșova, iar de aici s-a îndreptat spre Bucureşti”, unde s-a stabilit, în 
1855€. În capitala munteană, în casele Hătsch și Miller de la Podul Mogoşoaiei, a deschis un studio fotografic numit 
„Fotografia americană”, unde realiza, în principal, portrete, dar şi cărți de vizită și medalioane. EI a fost unul dintre cei 
mai apreciaţi fotografi ai oraşului, studioul său fiind frecventat de domnitorul Alexandru loan Cuza şi de membrii tutu- 
ror familiilor de frunte ale țării. A realizat, între altele, o serie de portrete cu militari, oameni de cultură şi oameni poli- 
tici, între acestea din urmă remarcându-se cele făcute membrilor din aşa-numita „monstruoasă coaliție”, cea care a 


' Albumul este înregistrat cu nr. de inventar MNB 81. A fost donat de Ludovic Orban, prim-ministrul României, cu ocazia inaugurării 
Muzeului Naţional „Brătianu”, la 24 mai 2020. 

” Fotografiile sunt înregistrate cu nr. de inventar MNB 83, MNB 84, MNB 85, MNB 128 și MNB 136. 

* Fotografia este înregistrată cu nr. de inventar MNB 83. 

* Fotografia este înregistrată cu nr. de inventar MNB 84. 

ă https://www.zf.ro/ziarul-de-duminica/moritz-benedict-baer-i-de-emanuel-badescu- 14059452 (12.05.2021). 

* Anul 1855, ca an al stabilirii lui Moritz Benedict Baer în București, este menţionat de Adrian-Silvan Ionescu în articolul său 
Photographers in Romania (1840-1940), p. 45, în „Muzeul Naţional”, XX, 2006, p. 45-70. Surse digitale: http://muzeul 
nationaljournal.ro/?articol=17079-photographers-in-romania- 1 840-1940-fotografi-in-romania-l 840-1940 (12.05.2021) sau  https://ro. 
scribd.com/document/360401 189/20-Muzeul-National-XX-2008-04-Adrian-Silvan-lonescu (12.05.2021). În schimb, Emanuel Bădescu, 
în articolul său, Moritz Benedict Baer (1), publicat în „Ziarul Financiar”, menţionează faptul că M. B. Baer s-a stabilit în București, în 
anul 1861. Sursă digitală: https://www.zf.ro/ziarul-de-duminica/moritz-benedict-baer-i-de-emanuel-badescu-14059452 (12.05.2021). 
Având în vedere faptul că fotografia ce îl reprezintă pe Ion C. Brătianu are menţionat, pe spatele ei, anul 1858, considerăm că este mai 
veridică varianta lui Adrian-Silvan Ionescu. 

forțat abdicarea lui Cuza. 

Începând cu anul 1865, în urma căsătoriei cu Luise, fiica lui Andreas Bielz, a condus „Stabilimentul lithografic”, o 
tipografie ce aparținea socrului său. 

La începutul anului 1873, cu suma de 500 de napoleoni împrumutată de la un alt fotograf vestit al capitalei, Franz 
Duschek, a cumpărat clădirile de pe strada Numa Pompiliu, nr. 5. Aici, a deschis „Institutul Tipolithografic M. B. Ba- 
er”, acest fapt determinându-l să închidă definitiv atelierul fotografic pe care îl deţinea şi care l-a consacrat ca fotograf. 
În același an, 1873, împreună cu H. Markworth, a tipărit cunoscuta lucrare cromolitografică „Albumul Armatei Româ- 
ne”, unde erau prezentate noile uniforme ale acesteia. 

Eforturile lui Moritz Benedict Baer de a-și conduce afacerea şi dorința de a asigura bunăstarea familiei i-au şubre- 
zit, în cele din urmă, sănătatea, acesta decedând la 11 iunie 1887, la vârsta de 76 de ani. 

Cea de-a treia fotografie cu lon C. Brătianu are o stare de conservare relativ bună, având în vedere faptul că pe faţă 
sunt prezente câteva pete punctiforme de culoare brună şi o urmă de cerneală neagră lăsată de un toc de scris, iar pe 
spatele ei sunt prezente zone deschise la culoare, provocate, cel mai probabil, de lumina naturală. Este o fotografie se- 
pia, cu dimensiunile de 6,3 x 10,4 cm, realizată pe hârtie fotografică ce a fost lipită pe carton personalizat cu marca 
atelierului producător. Pe spatele fotografiei, în partea superioară, este prezentă stema României sub Principele Carol |, 
iar sub aceasta următorul text: „FRANZ DUSCHEK/ PHOTOGRAFULU CURTEI/ J]. Selle Domnitorului/ CAROL L./ 
vis-a-vis de Grădina Episcopie/ Strada Franclin/ No. 3/ BUCURESCI.”” Deci, fotografia a fost realizată în atelierul lui 
Franz Duschek, din Bucureşti, în anul 1867 sau în anii imediat următori. 

Fotograf de origine cehă, Franz Duschek s-a născut la Praga, în 1830. La insistenţele bunului său prieten, Carol 
Popp de Szathmări, s-a stabilit la Bucureşti, în 1862. În capitala munteană şi-a deschis un atelier fotografic în centrul 
orașului, pe Strada Nouă (astăzi, strada Edgar Quinet), în apropierea bisericii Sărindar, pe locul căreia, în prezent, se 
află Cercul Militar Naţional. S-a mutat de mai multe ori în anii care au urmat, dar a rămas în aceeaşi zonă centrală, ca- 
re îi permitea să fie vecin cu cei mai bogaţi locuitori ai capitalei, mereu dornici să fie fotografiaţi!”. 

La 8 aprilie 1867, la recomandarea lui Constantin Kretzulescu, a obţinut titlul de fotograf al Curţii Princiare a dom- 
nitorului Carol I, devenind, apoi, fotograf al Curţii Regale, fiind înscris ca Furnizor al Curţii Regale. Această calitate 
l-a ajutat în afirmarea şi dezvoltarea sa'!. 

În 1872, Duschek anunţa clientela că face fotografii „în orice timp, senin sau noros”!?. Lucra, astfel, nu doar în ate- 
lierul său, ci imortaliza hanuri, biserici și alte clădiri din Bucureștii acelor vremuri. 

În momentul izbucnirii războiului ruso-turc, în 1877, Franz Duschek a fost chemat, alături de Szathmary, să ilustre- 
ze, fotografic, desfăşurarea conflictului. A însoţit trupele ruse pe teatrul de operaţiuni de la sud de Dunăre, realizând 
fotografii cu conducători militari (Marele Duce Nicolae, generalul Ignatiev, amiralul Arseniev, prințul Batemberg, 
prințul Medi-Kuli-Hamam, generalul Suvorov), tabere ale armatei ţariste, simpli soldaţi, imagini cu locuitori bulgari 


7 https://www.zf.ro/ziarul-de-duminica/moritz-benedict-baer-i-de-emanuel-badescu- 14059452 (12.05.2021). 

* https:/Awrww.zf.ro/ziarul-de-duminica/moritz-benedict-baer-ii-de-emanuel-badescu- 14104117 (12.05.2021). 

” Fotografia este înregistrată cu nr. de inventar MNB 84. 

'9 Una dintre adresele la care a funcționat atelierul fotografic al lui Franz Duschek a fost Podul Mogoşoaiei, nr. 21, după cum aflăm din 
albumul editat de Sorin Iftimi, cu ocazia împlinirii a 200 de ani de la nașterea lui Alexandru loan Cuza. Vezi Sorin Iftimi, Alexandru Ioan 
Cuza. 200 de ani de la naștere, Editura Muşatinii, Suceava, 2020, p. 136. Sursa digitală: https://www.academia.edu/43570038/Alexandru_ 
loan _Cuza_200 ani de la nastere _1820_2020_ (19.05.2020). Ulterior, la adresa de la Podul Mogoşoaiei, nr. 21, a funcționat atelierul 
unui alt fotograf vestit al capitalei, Mandy. Sursă digitală: https://bucurestiivechisinoi.ro/2018/05/atelierul-fotografic-franz-duschek/ 
(19.05.2021). 

'! https://bercenidepoveste.ro/franz-duschek-fotograful-din-bucuresti-care-in- 1872-facea-poze-in-orice-timp-senin-sau-noros/(12.05.2021); 
Adrian-Silvan Ionescu, Photographers in Romania (1840-1940), p. 47-48; https://historic.ro/familia-regala-romana-in-transilvania- 
fotografie-1919.html (13.05.2021). 

"2 cf. https://bercenidepoveste.ro/franz-duschek-fotograful-din-bucuresti-care-in- 1 872-facea-poze-in-orice-timp-senin-sau-noros/ (12.05. 
2021) 

din satele aflate în zona frontului, așezări bulgărești şi o stradă din localitatea $viştov'”. De asemenea, el a imortalizat 
întâlnirea dintre Principele Carol I al României şi Țarul Rusiei, Alexandru al II-lea, din 16 august 1877, la Cartierul 
General al Armatei Ruse din Gorni-Studen, Bulgaria“. Unele dintre fotografiile realizate de el pe front au fost repro- 
duse în revistele ilustrate europene și americane. Drept urmare, din partea Prusiei 1-a fost decernată Medalia de Aur 
pentru Arte, din partea Austriei a primit Crucea de Merit de Aur, din partea României a primit Medalia „Bene 
Merenti”, iar ţarul Rusiei i-a oferit un inel preţios împodobit cu un diamant. Începând cu anul 1878, a tipărit aceste dis- 
tincții pe spatele fotografiilor realizate în atelierul său. 

Greutățile campaniei militare i-au şubrezit sănătatea lui Franz Duschek şi, în 1883, a decis să părăsească România 
pentru o țară cu un climat mai blând. Şi-a vândut proprietățile din București și a plecat în Alexandria, Egipt, unde a 
murit un an mai târziu, în 188415. 

Cea de-a patra fotografie care îl reprezintă pe Ion C. Brătianu are o stare de conservare relativ bună. Pe fața acesteia 
sunt prezente câteva pete punctiforme de culoare neagră, o linie continuă de aceeaşi culoare, în lungime de 13 mm, şi o 
uşoară zgârietură, greu vizibilă, de 20 mm lungime. În partea inferioară, în colţul din stânga, este menţionat numele 
atelierului („ETIENNE CARJAT & CE PHOT.), iar în colţul din dreapta este adresa acestuia (,„,10. RUE N'KEDEDE 
LORETTE). Este o fotografie sepia, cu dimensiunile de 6,4 x 10,5 cm, realizată pe hârtie fotografică ce a fost lipită pe 
carton personalizat cu marca atelierului. Pe spatele fotografiei, marca se prezintă sub forma unui medalion realizat din 
elemente florale, alături de care este inscripţionat următorul text: „AU REZ-DE-CHAUSSEEF/ PHOTOGR APHIE/ 
ETIENNE CARJAT & C'"/ 10 RUE NOTRE DAME DE LORETTE/ MEDAILLES/ LONDRES/ 1861/ PARIS/ 
1863-1864/ BERLIN/ 1865/ EXPOSITION/ Universelle/ 1867/ LONDRES/ 1861/ PARIS/ 1863-1864/ BERLIN/ 
1865”; în partea inferioară este prezent numele litografului care a produs cartonul: „J. H. Nacivet Paris”. Cu alte cuvin- 
te, putem concluziona că fotografia a fost realizată în atelierul lui Etienne Carjat, din Paris, Franţa'S. Nu ştim anul 
exact în care a fost făcută pentru că lipsește o astfel de menţiune. Putem, doar, să facem presupuneri în acest sens, 
având la îndemână puţinele informaţii referitoare la producătorul cartonului pe care a fost lipită hârtia fotografică, şi 
anume imprimeria lui J. H. Nacivet, din Paris. Se ştie că imprimeria acestuia a funcţionat cândva prin a doua jumătate 
a secolului XIX şi la începutul secolului XX. Arnaud Saudax, un francez pasionat de fotografia veche, speculează că 
imprimeria lui J. H. Nacivet ar fi început să funcționeze în anul 1878'7. Totuși, o fotografie aflată în patrimoniul Mu- 
zeului d'Orsay, din Paris, realizată în atelierul E. Chesnay, din Dijon, Franţa, în 1895, intitulată Portrait du general 
Calleiz, are ca producător al cartonului Imprimeria J. H. Nacivet!*; această fotografie apare şi pe o pagină a site-ului 
Ministerului Culturii din Franţa, iar acolo este menţionat anul 1875, ca an al producerii cartonului'”. 


"5 https://historic.ro/familia-regala-romana-in-transilvania-fotografie-1919.html (13.05.2021). 

'* Adrian-Silvan Ionescu, Photographers in Romania (1840-1940), p. 48; https://historic.ro/familia-regala-romana-in-transilvania- 
fotografie-1919.html (13.05.2021). 

'5 Adrian-Silvan Ionescu, Photographers in Romania (1840-1940), p. 48; https://historic.ro/familia-regala-romana-in-transilvania- 
fotografie-1919.html (13.05.2021). 

'* Fotografia este înregistrată cu nr. de inventar MNB 128. 

"7 https://Awww.collection-appareils.fe/phpBB3/viewtopic.php?t=15665 

'5 https://Awww.musee-orsay.fi/fr/collections/catalogue-des-oeuvres/notice.html?nnumid>=54662 (14.05.2021). 

i, http://Awww.culture.fr/collections/resultats?keywords=Nacivet&sel_search_ mode=libre&sel_ filter ortho=sel filter ortho&sel_filter_sy 
n=sel_filter_syn&filter_ date _debut=& filter _date_fin=&filter_date_fixe=& bases%5B%S5D=arcade&bases%5B%5D=branly &bases%5B 
%5D=enluminures&bases%5B%S5D=histoire_image&bases%5B%5D=louvre_atlas&bases%5B%5D=merimee&bases%5B%5D=mnr&b 
ases%5B%5D=portethno&bases%5B%5D=rmn&bases%5B%5D=ulysse&bases%5B%5D=phocem&bases%5B%5D=gallica&bases%5 
B%S5D=ad_somme&bases%5B%5D=roc_aux_sorciers&bases%5B%5D=orsay&bases%5B% 5D=arts_decoratifs&bases%5B%5D=archi 
m&bases%5B%5D=visites&bases%5B%5D=betsalel&bases%5B%5D=musees_isere&bases%5B%5D=bourgendoc&bases%5B%5D=m 
usees_france_cite musique&bases%5B%5D=inha&bases%5B%5D=medica&bases%5B%5D=biu_banque images&bases%5B%5D=bre 
tania&bases%5B%5D=munae&bases%5B%5D=autres_liens_utiles&bases%5B%5D=capadoce&bases%5B%S5D=grands_sites_archeo& 
bases%5B%5D=joconde&bases%5B%5D=mediathek &bases%5B%5D=MNA M&bases%5B%5D=palissy &bases%5B%5D=rasp&bases 
%5B%5D=visites&bases%5B%5D=irel&bases%5B%5D=magnin&bases%5B%5D=bm baud&bases%5B%5D=mission&bases%5B%5 

În baza acestor informaţii, putem presupune că fotografia cu Ion C. Brătianu a fost realizată, cel mai devreme, în 
1875, având la bază un negativ pe plăcuţă de sticlă, din 1866. Ştim acest lucru deoarece o a cincea fotografie, aflată în 
patrimoniul Muzeului Naţional „Brătianu”, are menţionat pe spatele ei, cu creionul, anul „1866”%. În acel an, fiind la 
Paris, Ion C. Brătianu a fost fotografiat în atelierul lui Etienne Carjat. Ori, aceste două fotografii au fost realizate după 
două negative pe plăcuţe din sticlă produse în aceeaşi zi, în atelierul parizian; acest fapt este indicat, fără dubii, de îm- 
brăcămintea şi accesoriile purtate, de fizionomia feţei şi de poziţia corpului în care a fost fotografiat Brătianu. 

Şi, apropo de cea de-a cincea şi ultima fotografie cu lon C. Brătianu la care ne referim în articolul de față, după 
cum am menţionat puțin mai sus, şi aceasta a fost realizată în acelaşi atelier parizian deţinut de Etienne Carjat. Este o 
fotografie sepia, cu dimensiunile de 6,1 x 10,5 cm, realizată pe hârtie fotografică ce a fost lipită pe carton personalizat 
cu marca atelierului. Are o stare de conservare relativ bună. Pe faţa ei sunt prezente câteva pete punctiforme de culoare 
neagră și mai multe pete de grăsime umană de pe degete, acestea din urmă lăsate în urma manipulărilor repetate ale 
fotografiei. În partea inferioară, în colţul din stânga, este menţionat numele atelierului („CARJAT & C""). Pe spatele 
fotografiei, în colțul din stânga, sus, este scris cu creionul şi subliniat anul „1866”. În partea centrală este prezentă 
marca atelierului fotografic sub forma unui medalion realizat dintr-o curea cu cataramă şi elemente florale. În mijlocul 
medalionului sunt literele „ACE”, de la ETIENNE CARJAT; primul „E” este întors, fiind în oglinda celui de-al doilea, 
iar litera „C” se suprapune peste cele două „E”-uri. Medalionul este încadrat de două texte, cel din partea superioară 
menţionând numele atelierului fotografic, „CARJAT & C'E», iar cel din partea inferioară adresa acestuia: „56, RUE 
LAFFITTE/ Paris/ au Rez de Chaussee/ avec grand Jardin”. Pe spatele fotografiei sunt numeroase pete de culoare bru- 
nă, câteva pete punctiforme de culoare neagră și mai multe pete de grăsime umană de pe degete. De asemenea, mai 
sunt prezente trei fragmente ale unor timbre poştale care au fost lipite pe laturile din stânga, din dreapta şi de jos ale 
fotografiei şi care, ulterior, au fost îndepărtate. 

Cât despre Etienne Carjat, autorul acestor ultime două fotografii la care ne-am referit în prezentul articol, acesta a 
fost un bine cunoscut jurnalist, caricaturist şi fotograf francez. S-a născut în Fareins, în estul Franţei, la 1828. Când 
avea zece ani, familia lui s-a mutat la Paris. A început să lucreze încă din copilărie, la vârsta de 13 ani fiind ucenic 
într-o manufactură de mătase. Interesat de teatru, în 1854 Carjat a publicat o serie de caricaturi litografice ale unor ac- 
tori parizieni, fiecare caricatură fiind însoţită de un vers comic. Acestea s-au dovedit populare, iar numele său a înce- 
put să fie cunoscut parizienilor. În 1858, Carjat a învăţat și profesia de fotograf și, drept urmare, în 1861, şi-a deschis 
propriul atelier în Paris, la 56 Rue Laffitte. La aceeași adresă erau și birourile periodicului „Le Boulevard”, pe care el 
l-a fondat și în care a publicat şi cunoscutul poet francez, Charles-Pierre Baudelaire. 

Abilităţile profesionale ale lui Carjat s-au dezvoltat rapid, fotografiile acestuia distingându-se prin simplitate şi prin 
absența recuzitelor elaborate pe care alți colegi de breaslă le-au promovat. Totodată, fotografiile sale au surprins spiri- 
tul subiecţilor prin posturile şi expresiile lor dramatice”. Originalitatea sa a fost recunoscută la nivel intern şi interna- 
țional, fiind premiat la Londra (1861), la Paris (1863 şi 1864), la Berlin (1865) şi la Expoziţia Universală de la Paris 
(1867). Recunoașterea calităţilor sale profesionale a venit și din partea Societăţii Franceze de Fotografie, devenind 
membru al acesteia”. 

În perioada 1866-1869, atelierul său a funcţionat la 62 Rue Jean-Baptiste-Pigalle, iar după 1869, s-a mutat la 10 
Rue Notre-Dame-de-Lorette. În atelierul de aici, în octombrie 1871, Carjat a realizat unul dintre cele mai apreciate 


D=memoire&bases%5B%5D=capa&bases%5B%5D=biblio_artsdeco&bases%5B%5D=ircam&bases%5B%5D=ensba&bases%5B%5D= 
bnr_roubaix&bases%5B%S5D=patrimoine_isere&bases%5B%5D=musee_musique&bases%5B%5D=bourgendoc&bases%5B%5D=mani 
oc&bases%5B%5D=histoire_sciences_medicales&bases%5B%5D=agorha&bases%5B%5D=cnap&bases%5B%5D=emnâ&display_mod 
e=list (14.05.2021). 

” Fotografia este înregistrată cu nr. de inventar MNB 136. 

” https://en.wikipedia.org/wiki/%C3%89tienne_Carjat (16.05.2021). 

” Vezi fotografia înregistrată cu nr. de inventar MNB 136. 

* https://art.famsf.org/YC3%AStienne-carjat (16.05.2021). 

portrete fotografice ale sale, cel făcut poetului Arthur Rimbaud””. 

În ciuda meritelor recunoscute în plan intern și internaţional și a faimei de care s-a bucurat, afacerea cu fotografii 
nu i-a asigurat bunăstarea materială de care avea nevoie astfel că, după o perioadă de convulsii financiare, în care a 
fost ameninţat de spectrul falimentului, a fost nevoit să închidă definitiv atelierul fotografic”5, în 1875%. În domeniul 
fotografiei a rămas cunoscut, mai ales, pentru numeroasele sale portrete ale unor figuri din sfera politicii, literaturii şi 
artei, printre care Charles-Pierre Baudelaire (1821-1867), Sarah Bernhardt (1844-1923), Jean Baptiste Camille Corot 
(1796-1875), Gustave Courbet (1819-1877), Honore Daumier (1808- 1879), Victor Hugo (1802-1885) şi Gioachino 
Rossini (1792-1868)”. 

După ce a renunţat la fotografie, a continuat să publice articole şi poezii pentru tot restul vieţii, însă nici cariera sa 
publicistică nu a fost mai roditoare în privința câştigurile financiare”. A fost prieten al pictorului Gustave Courbet şi, 
asemenea acestuia, a susținut Comuna din Paris, în 1871, publicând poezii politice în ziarul pe care îl deţineau împre- 
ună, „La Commune”. A continuat şi activitatea de caricaturist publicând, în principal, în ziarul „Le Diogene”, al cărui 
co-fondator a fost”. 

Etienne Carjat a încetat din viaţă în 1906, la Duboiss, Franța“. 

Cât despre procedeul tehnic folosit în epocă pentru realizarea fotografiilor, în cazul acestora vorbim despre utiliza- 
rea colodiului umed. Colodiul este o soluţie obţinută prin dizolvarea nitrocelulozei într-un amestec de eter şi alcool şi 
care, prin evaporare, lasă o peliculă aderentă. Tehnica fotografică a colodiului a fost inventată în 1851, aproape simul- 
tan, de Frederick Scott Archer şi Gustave Le Gray. În deceniile următoare, mai mulţi fotografi și inovatori au îmbună- 
tățit şi definitivat tehnica aceasta astfel că, până la sfârşitul anului 1860, a ajuns să înlocuiască aproape în întregime 
procedeul fotografic realizat, anterior, cu dagherotipul“!. Ca o precizare suplimentară, tipul acesta de fotografie realiza- 
tă cu colodiu umed poartă, de fapt, termenul specific de ambrotipie”. 

Procedeul tehnic de obţinere a unei fotografii (ambrotipii) era următorul: colodiul era amestecat cu iodură de pota- 
siu sau iodură de amoniu, după care se răspândea omogen pe suprafața unei plăcuţe de sticlă ce fusese, anterior, bine 
spălată şi degresată cu alcool. Plăcuța din sticlă, astfel tratată, era lăsată să se usuce în laborator, la lumină galbenă, 
după care era scufundată într-o soluție de nitrat de argint (12 părţi apă și o parte nitrat de argint). După trei minute de 
la scufundare, placa devenea albicioasă, semn că era sensibilizată. Se aştepta să se zvânte puțin, apoi, încă umedă, era 
plasată într-un aparat de fotografiat (cameră obscură) și expusă timp de câteva secunde, pentru a capta imaginea dorită. 
Developarea se făcea în sulfat feros sau în acid pirogalic, după care urmau spălarea și fixarea în hiposulfit de sodiu. 
Apoi, imaginea de pe plăcuţa din sticlă (negativul) se copia pe o hârtie sensibilă (pozitivul) prin contactul lor direct. 
Hârtia era tratată cu albuș de ou amestecat cu clorură de amoniu și sensibilizată cu nitrat de argint. Imaginea rezultată 
era lucioasă şi strălucitoare, având o tentă sepia. 

Un fapt interesant de menţionat aici ar fi acela că pentru tratarea hârtiei cu albumină erau necesare mari cantităţi de 
ouă, deoarece albumina era obţinută din albuşul de ou. De pildă, Compania de Albuminizare din Dresda, principala 
producătoare de hârtie fotografică din Europa, avea nevoie de aproximativ opt milioane de ouă pe an. Hârtia astfel tra- 


** https://en.wikipedia.org/wiki/%C3%89tienne_Carjat (16.05.2021). 

* https://art.famsf.org/YC3%AStienne-carjat (16.05.2021). 

* https://prabook.com/web/etienne.carjat/1718654 (16.05.2021). 

” https://art.famsf.org/%C3%AStienne-carjat (16.05.2021). 

* https://art.famsf.org/WC3%A9tienne-carjat (16.05.2021). 

” https://en.wikipedia.org/wiki/%C3%89tienne_Carjat (16.05.2021). 

* https://art.famsf.org/%4C3%AStienne-carjat (16.05.2021). 

” https://ro.wikipedia.org/wiki/Procesul Colodiului (16.05.2021). 

“” Rodica Antonescu, Scurtă prezentare a unor norme de conservare a documentelor fotografice, p. 161, în „Bucureşti. Materiale de isto- 
rie şi muzeografie”, XXIV, 2010, p. 159-172. Surse digitale: http://bmim.muzeulbucurestiului.ro/?volum=534-bucuresti-materiale- 
de-istorie-si-muzeografie-muzeul-municipiului-bucuresti-xxiv-2010 sau http://bmim.muzeulbucurestiului.ro/?articol=2 167-scurta-prezen 
tare-a-unor-norme-de-conservare-a-documentelor-fotografice. 

tată a fost folosită până în anii '90 ai secolului XIX, la fel cum și plăcuţele cu colodiu umed au persistat până în 
1880”. 

Acest proces tehnologic a fost considerat relativ ieftin, pentru că materialul folosit drept suport pentru imagine era 
o plăcuță din sticlă, aceasta fiind mult mai puţin costisitoare decât plăcuţa de cupru placată cu argint, folosită de da- 
gherotip. Totodată, negativul obţinut pe plăcuţa din sticlă era mult mai durabil decât negativul din hârtie, fotosensibili- 
zat cu un strat de azotat de argint, folosit de calotip (cunoscut şi sub numele de talbotip). Procedeul tehnic cu colodiu 
prezenta şi dezavantaje, primul dintre ele fiind acela că acoperirea, sensibilizarea, expunerea și developarea plăcuței de 
sticlă trebuiau realizate într-un interval de timp de aproximativ 10-15 minute, procesul fiind unul greu de folosit pe te- 
ren din cauza camerei obscure portabile, care era necesară. lar al doilea dezavantaj era reprezentat de baia de nitrat de 
argint care devenea, treptat, saturată cu alcool, eter, iodură, albumină şi praf, pierzându-și, în acest fel, eficacitatea şi 
cauzând probleme în developare. 

Colodiul s-a folosit până în 1880, când a fost înlocuit, în mare măsură, cu gelatină uscată — o emulsie fotografică de 
halogenuri de argint suspendate în gelatină. Emulsia de gelatină uscată era nu doar mai convenabilă, dar putea, de 
asemenea, să fie sensibilizată mult mai uşor, reducând considerabil timpii de expunere“. 

În finalul articolului, prezentăm și câteva condiţii de bază pentru conservarea acestor fotografii, în particular, şi a 
fotografiilor, în general. Pentru o durată de viață cât mai îndelungată, pentru a se bucura cât mai multe generații cu 
imaginile imprimate pe ele, fotografiile se depozitează şi se monitorizează conform normelor de conservare în vigoa- 
res5, astfel încât să nu existe niciun factor de degradare care să le afecteze. În acest caz, exemplarele alb-negru sau se- 
pia sunt conservate la o temperatură maximă de 18*C; fluctuațiile nu trebuie să depăşească 1*C pe durata a 24 de ore şi 
2*C pe durata unui an. Umiditatea relativă trebuie să se încadreze între 30% şi 35%; fluctuațiile nu trebuie să treacă de 
5% pe o perioadă de 24 de ore şi de 10% pe durata unui an. Expunerea la lumină a fotografiilor sepia pe hârtie-fibre nu 
trebuie să depăşească 84.000 lux oră/an*“. 

În depozitul muzeal, fotografiile sunt aranjate pe rafturi cu poliţe din oţel emailat. Rafturile trebuie să fie aranjate la 
o înălțime de 10-15 cm de la sol, pentru a evita daunele provocate de o inundare, şi la o distanţă de aproximativ 60 de 
centimetri de plafon, pentru a asigura o bună circulaţie a aerului şi o utilizare eficace a sistemului de stingere a incen- 
diilor. Trebuie să existe suficient spaţiu între cutie şi nivelul superior al raftului pentru a uşura operaţiile de aranjare. 

Depozitul trebuie să fie rar vizitat din motive de asigurare a unui microclimat stabil. Podelele trebuie curățate, raf- 
turile şi cutiile desprăfuite, la fel şi mesele de lucru. Evident, consumul sau prezența mâncărurilor și băuturilor sunt in- 
terzise în depozit. Această regulă trebuie urmată foarte riguros, pentru că băuturile şi resturile alimentare nu doar că 
pot să deterioreze documentele fotografice, dar pot atrage insecte şi rozătoare”. 

Orice fotografie trebuie manipulată cu mănuși din bumbac alb mercerizat (cu fir lucios, necatifelat) sau cu mănuşi 
de nylon (de uz medicinal). Este interzisă utilizarea mănușilor de tipul „Sure Grip Inspection Gloves”, adică a acelor 
mănuși care au sute de noduli la nivelul palmei și degetelor, fiindcă plasticul din compoziția nodulilor poate reacționa 
cu emulsiile fotografiilor“. 

Inscripţionarea datelor de identificare ale fotografiilor (numere de inventar, titlul şi/sau numele autorului, diversele 
observaţii referitoare la imagine etc.) se face doar pe spatele fotografiei. Niciodată nu trebuie utilizat stiloul cu cernea- 
lă sau pixul cu bilă fiindcă pot deteriora fotografia prin lăsarea unor urme, apăsate sau zgâriate. Pixurile cu fetru sunt, 


3 Adrian-Silvan Ionescu, Introducere în tehnica şi arta fotografiei din secolul al XIX-lea. Inventatorii și maeştrii, p. 134-135, în „Bucu- 
reşti. Materiale de istorie şi muzeografie”, XXI, 2007, p. 107-171. Surse digitale: http://bmim.muzeulbucurestiului.ro/?volum=53 1 
-bucuresti-materiale-de-istorie-si-muzeografie-muzeul-municipiului-bucuresti-xxi-2007 (16.05.2021) sau http://bmim.muzeulbucurestiu 
lui.ro/?articol=25235-introducere-in-tehnica-si-arta-fotografiei-din-secolul-al-xix-lea-inventatorii-si-maestrii (16.05.2021). 

* https://ro.wikipedia.org/wiki/Procesul Colodiului (16.05.2021). 

* Legea nr. 182/2000 privind protejarea patrimoniului cultural național mobil. 

* Rodica Antonescu, Scurtă prezentare a unor norme de conservare a documentelor fotografice, p. 164. 

” Ibidem, p. 166-167. 

* Ibidem, p. 168. 

de asemenea, interzise fiindcă cerneala lor nu este stabilă şi poate trece prin hârtie și afecta emulsia”?. Interzise sunt şi 
etichetele autoadezive sau orice formă de clei fiindcă au compuşi chimici activi care pot atinge şi deteriora imaginea. 
Prin urmare, ca regulă generală, se recomandă folosirea unui creion cu mină HB. În cazul fotografiilor cu developare 
instantanee sau al celor imprimate pe hârtie plastifiată, din cauza faptului că scrierea cu un creion HB poate să fie greu 
lizibilă, se recomandă unul cu mină mai moale (B sau 2B) sau unul cu mină poroasă, special conceput pentru a scrie pe 
fotografii, precum „Light Impressions Film/Print Marking Pen”. 

Adesea, fotografiile necesită transportarea lor în cadrul unor evenimente culturale, cum este cazul, de pildă, al unor 
expoziţii temporare. În acel moment, fragilitatea lor este pusă la încercare și au nevoie de o ocrotire cât mai strictă. De 
aceea, când se transportă un document fotografic, el trebuie introdus într-un plic protector din hârtie şi aşezat între do- 
uă cartoane rigide care să fie puţin mai mari decât fotografia, de preferinţă 2 centimetri pe toate laturile. Dacă numărul 
fotografiilor este mic, se poate folosi şi un plic-mapă cu o dublare moale interioară. Pe plic se inscripţionează menţiu- 
nea „FOTOGRAFIE, NU ÎNDOIŢI PLICUL”, pentru a informa transportatorul. Dacă sunt mai multe fotografii, aces- 
tea se aşează într-o cutie cu suficient spațiu pentru a putea adăuga împrejurul lor o folie cu bule de aer pentru a le 
proteja de eventualele şocuri”. 


Ilustrații 


Album cu fotografii ale membrilor familiei Brătianu”? 


* Ibidem. 

* Ibidem. Pentru marcarea obiectelor din hârtie, vezi şi http://cimec.ro/muzee/etichetare/etichetarea.htm . Alte surse similare: Labelling 
and Marking Museum Objects Booklet — documentul poate fi descărcat în format PDF de aici: 
http://sharemuseumseast.org.uk/wp-content/uploads/2018/07/Labelling_and_Marking_ booklet.pdf ; A Simple Guide to Labelling 
Museum Objects — documentul poate fi descărcat în format PDF de aici: 
https://maas.museum/app/uploads/2017/02/A_Simple_Guide_to_Lablling Museum_Objects.pdf ; National Museums Liverpool 
guidelines on marking and labelling methods and positions — documentul poate fi descărcat în format PDF de aici: 
https://collectionstrust.org.uk/resource/guidelines-on-marking-and-labelling-methods/ . 

"1 Rodica Antonescu, Scurtă prezentare a unor norme de conservare a documentelor fotografice, p. 169. 

“ Albumul se află în patrimoniul Muzeului Naţional „Brătianu”, înregistrat cu nr. de inventar MNB 81. 

Fotografie realizată în perioada exilului, în Franța (1854?) 

Fotografie realizată în atelierul fotografic „M. B. Baer”, din București (1858)% 


“ Fotografia se află în patrimoniul Muzeului Naţional „Brătianu”, înregistrată cu nr. de inventar MNB 83. 
“ Fotografia se află în patrimoniul Muzeului Naţional „Brătianu”, înregistrată cu nr. de inventar MNB 84. 


Familia Brătianu şi rolul ei în istoria românilor | 103 


Fotografie realizată în atelierul fotografic „Franz Duschek”, din București (1867?)5 

ETIENNE CARJAT 2: C= PROT. 10. RUE PE DE LORBTIR 

Fotografie realizată în atelierul fotografic „Etienne Carjat”, din Paris, Franţa (1875?) 


Rp otografia se află în patrimoniul Muzeului Naţional „Brătianu”, înregistrată cu nr. de inventar MNB 85. 
45 Fotografia se află în patrimoniul Muzeului Naţional „Brătianu”, înregistrată cu nr. de inventar MNB 128. 

Fotografie realizată în atelierul fotografic „Etienne Carjat”, din Paris, Franța (1866) 


ii Fotografia se află în patrimoniul Muzeului Naţional „Brătianu”, înregistrată cu nr. de inventar MNB 136. 

Și marile personalități au fost copii şi tineri: lonel și Vintilă Brătianu 


Dr. Lavinia DUMITRAȘCU, 
cercetător științific III, Muzeul de Istorie Naţională și Arheologie Constanţa, 
președinte al Societăţii de Ştiinţe Istorice din România filiala Constanţa 


Sunt personalităţi ale istoriei noastre care pot servi drept exemple atât prin activitatea lor profesională, politică, cât 
şi ca oameni. Un astfel de exemplu este Ion C. Brătianu, de cinci ori prim ministru, de trei ori ministru de Interne, de 
două ori ministru al Apărării, tot de atâtea ori ministru al Afacerilor Străine şi, nu mai puţin important, preşedinte al 
Partidului Naţional Liberal. 

Dacă, din punct de vedere politic, este considerat un reper de patriot, de om politic, din punct de vedere al soțului şi 
părintelui este un exemplu. Acesta ar fi putut să crească „beizadele”, care să se ridice pe umerii carierei tatălui lor. Dar 
nu a fost, nici pe departe, așa. Şi, drept exemplu, mă voi opri asupra a doi dintre fiii lui, lonel și Vintilă, urmărind copi- 
lăria, adolescenţa, tinereţea lor până la perioada în care au devenit oameni politici, demni urmași ai tatălui lor. 

Ionel Brătianu este al treilea copil şi primul băiat al familiei lon Brătianu, născut fiind la moşia de la Florica, pe 20 
august 1864. Sabina Cantacuzino mărturiseşte că micul Ionel Brătianu trebuia să fie botezat, după dorinţa tatălui, cu un 
nume neaoş românesc, Coman. Naşul său, însă, „, Ghiţă Enescu ” — soţul Zincăi, sora mai mică a lui lon Brătianu — s-a 
opus „cu înverşunare”, fiind sprijinit de mama, Pia Brătianu, care au optat pentru Ion. E drept că, atunci când Ionel nu 
se comporta cuviincios, naşul îl striga „Coman”, nume care pe micul copil îl exaspera.! 

În septembrie 1867, apărea și al cincilea copil al familiei, Vintilă, născut la Bucureşti, „pe ulița Herăstrăului ”. A 
fost botezat de Alexandru Golescu.” 

Cea care a vegheat copilăria fiilor şi fiicelor Brătianu a fost mama, Pia, care încerca să se descurce cu lipsurile, cu 
gospodăria şi să suplinească lipsa tatălui, plecat în închisoare sau cu treburi politice. Copiii au trăit cu dorul tatălui. Pia 
Brătianu povesteşte cu micuțul lonel îl mai confunda pe tatăl său cu alți apropiaţi ai familiei, veniți în vizită la Florica. 
Dar că, întrebându-l de „tata”, acesta se uită la portretul acestuia. Ionel părea preferatul familiei şi rude. Pia argumenta: 
„E așa de dulce și cu inimă... Am pedepsit pe Dinu și Sabina. Plângea și suspina |lonel] mai mult decât ei și cădea în 
genunchi şi îi angaja și pe fraţii lui să facă la fel. Tu nu l-ai văzut niciodată apărând cauza fraţilor lui. Nu mai este un 
copil. Este un înger”. Şi tot ea, într-o altă scrisoare către soţul ei: „Ionel câștigă pe toată lumea, este foarte drăgălaș și 
apropiat, o să fie mângâierea noastră ” 5 

Totuşi, în clipele sale libere, Ion Brătianu, un familist convins, a echilibrat blândeţea mamei, cu impunerea unor 
reguli de viaţă, de la care nu a făcut rabat. Fără îndoială că își iubea copiii — „și-ar fi dat şi sufletul pentru noi” — scrie 
Sabina -, dar, „pe cât era de desmierdător şi de iubitor, pe atât era de sever, când cea mai mică abatere de la datorie, 
chiar neînsemnată în aparenţă, i se părea o lipsă de cunoștință. Pentru lecţii era neînduplecat... Copiii Brătianu nu 
erau răsfăţaţi, ci crescuţi, educați și instruiți într-o disciplină riguroasă, care să le deschidă cariere profesionale bă- 
ieților, iar fetelor o pregătire la nivelul numelui familiei.” Lon Brătianu le-a inoculat copiilor, prin sfaturi şi pedepse, 
simțul familiei, al datoriei, al onoarei, al muncii, al dreptăţii, al dragostei faţă de ţară. Visa pentru băieţi o carieră poli- 
tică, dar doar după ce aceștia erau pregătiți din punct de vedere profesional. De aceea, pregătirea şcolară şi profesiona- 
lă a fost pe primul loc în familia Brătianu. Conștient fiind că economia României trebuia dezvoltată pentru a putea 


! Anastasie lordache, Jon. 1.C. Brătianu, Ed. Albatros, București, 1994, p. 16; Sabina Cantacuzino, Din viața familiei Ion C. Brătianu, 
vol. 1, Ed. Albatros, Buc., 1993, p. 16,49 

? George Marinescu, Din vieața lui Vintilă Brătianu. Copilăria și studiile, în „Vieaţa şi opera lui Vintilă 1.C.Brătianu văzute de prietenii 
şi colaboratorii săi”, Imprimeriile „Independenţa”, Bucureşti, 1936, p. 1 

trata pe picior, cât se poate, de egalitate cu Marile Puteri, lon Brătianu şi-a canalizat fiii spre cariera de ingineri. Edu- 
cația copiilor de la școală era completată cu activităţi care să le dezvolte simţul estetic — spectacole de teatru, operă, 
vizite la muzee, la monumente etc.“ La vârsta de 7-8 ani, Ionel şi Sabina născoceau şi jucau piese de teatru: „Ionel as- 
tăzi ne-a dat o reprezentaţie teatrală, gratis. A jucat o piesă născocită de el, căreia nu ştiu ce nume Să-i dau, dar a fost 
așa de proastă, că era spirituală de prostie şi am râs de ne-am prăpădit....La sfărșit au fost aplaudaţi |lonel şi Sabi- 
na]și chemaţi pe scenă”. 

În 1870, familia s-a retras la moşia de la Florica. Ion Brătianu era mai mult plecat la Bucureşti şi în alte locuri, cu 
treburi politice. Cu mama și Măriuţa bolnave şi plecate la controale medicale în capitală, Sabina își luase în serios ro- 
lul de soră mai mare a copiilor Brătianu, raportând, zilnic, ce se întâmpla. Astfel, micuța Sabina, care se îngrijea ca cei 
mici să nu-şi „prăpădească” hainele de duminică, se plângea de Vintilă, care „de mândru ce era, se plimba cu mâinile 
în buzunare și nu vroia să îmbrace cojocul, dar l-am silit însă să-l pună și încă și șorțul pe deasupra ”. Pia îi scria, în 
august 1871, soţului ei: „Ionel m-am încredințat că îmi seamănă şi mie în sălbăticie; era «gauche» (anapoda) şi săl- 
batic, a spus că iubeşte mai mult pe tata decât pe mama ”.S Dar, în acelaşi timp, micul Ionel era un atent observator al 
oamenilor, faptelor şi vorbelor lor, al evenimentelor şi fenomenelor, se remarca prin imaginaţie bogată, perspicacitate 
şi intuiţie. Tatăl îi recunoștea, însă, și defectele: leneș și răsfățat.” Ca toţi copiii Brătianu, a fost crescut în spiritul fami- 
iei, al unităţii acesteia, al dragostei pentru părinți, fraţi, pentru pământul și neamul românesc. 

Până în 1873, Pia Brătianu îşi învățase copiii să scrie, să citească, geografie, socotelile și limba franceză. Prima in- 
stitutoare a copiilor, elveţianca Marie Bornanrd, le preda copiilor Brătianu franceza, germana, pian, desen și „istoria 
sfântă ”. Instrucţia a fost continuată de profesorul Atanasiu şi strict controlată de mamă. Copiii învățau în două serii, 
după vârstă: Sabina şi Ionel în prima, Dinu şi Vintilă în cea de-a doua. ' Programul era strict: duşul de dimineață, 
8-11,30 — lecţii, dejunul, joacă în parc." 

Instrucţia şcolară era completată de lon Brătianu, care se juca cu copiii, îi mângâia şi îi săruta, le supraveghea joa- 
ca, îi îndrepta spre gimnastică, tir, îi învăţa jocuri. Însă, mai ales în privinţa pregătirii şi datoriei copiilor, lon Brătianu 
era foarte sever. Sabina Cantacuzino povesteşte că, nu de puţin ori, fratele său Ionel „și-a petrecut recreaţia în butoiul 
fără fund pus în picioare în fața casei, sub plute, în vederea mturor, căci depășea butoiul cu capul”. În acelaşi timp, 
tatăl încerca să le ofere exemplu personal: își pregătea singur masa de dimineaţă. Însă, fără succes: copiii au continuat 
să fie serviţi, fapt pentru care Ion Brătianu îi poreclise „Beizadelele Oltencei”.!? 

De mici, copiii au fost învăţaţi să fie politicoși. Peste timp, Savel Rădulescu'”, care lucrase cu Vintilă, i-a vorbit 
Sabinei despre admiraţia lui față de „impecabila politețe cu care trata pe toți neomițând niciodată cuvintul «domn», 
chiar cu inferiorii 1 

Ca în orice familie, între copii existau şi certuri, şi bătăi, însă sentimentul de familie fusese bine înculcat de soţii 
Brătianu. Sabina Cantacuzino povesteşte că „buletinul săptămânal cel mai bun ne dădea dreptul să alegem prăjitura 
de duminică, singura zi când aveam un dulce. Adesea, lonel, cam leneș, dar mai mic ca mine, îmi sufla numele prăji- 
turilor la care poftea. Deși ne băteam foarte des, ne iubeam mult și eram de o solidaritate perfectă unii faţă de alții. 
Tata zicea râzând: «ca țiganii şi ca evreii» "E. 


€ Sabina Cantacuzino, op. cit., p. 94 

Din punct de vedere al educației, un singur exemplu: lon Brătianu l-a dus pe Ionel — avea 13 ani — într-o călătorie 
pe malul Dunării. Dar nu întâmplător. Ci, în timp ce artileria română răspundea artileriei otomane la Calafat, adică l-a 
dus în inima bătăliei pentru a simți. lon I.C. Brătianu, omul politic de mai târziu, declara că această călătorie este „cea 
mai scumpă amintire a sufletului meu de român ”.S 

În toamna lui 1878, familia s-a mutat la Bucureşti, dat fiind faptul că profesorii nu se mai ridicau la nivelul pregăti- 
rii necesare, copiii ei mari intrând la liceu. Familia se confrunta, în continuare, cu lipsuri şi, de aceea, mutarea era un 
sacrificiu. Dar, aceasta se făcea pentru educaţia copiilor. Astfel, familia ministrului I.C. Brătianu s-a stabilit, cu chirie, 
pe str. Colţei 58, aducând aici mobilele de la Florica, pe care o Lăsaseră aproape goală.” 

Ionel intra în clasa a III-a de liceu, Dinu în clasa 1 de liceu la Liceul „Sf. Sava”, iar Vintilă în a IV-a primară. Mama 
se temea pentru copiii crescuţi la „ţară”, la Florica, neobișnuiţi cu primejdiile unui mare oraș și, de aceea, a propus ca 
băieţii să fie însoțiți în drumul până la școală. Tatăl s-a opus însă, pentru că Ionel și Dinu ar fi fost subiect de râs din 
partea colegilor. Vintilă şi-a continuat studiile acasă. Toţi copiii învățau pe rupte, iar băieţii făceau multă mișcare, 
sâmbăta plecând la Florica, unde, pe lângă joacă, făceau şi treburi gospodăreşti.'* 

„Ionel avea un talent deosebit pentru toate studiile, dezvoltat de profesori eminenți. La matematici, când bietul d. 
Alecu Borănescu se încurca la o problemă sau o teoremă, zicea: «Să iasă Brătianu să o deslege» ”. Acesta era bun, 
deopotrivă, la „litere”, iar elocuţiunea sa era atât de elegantă, încât mama sa îl vedea avocat, să „ne scoată sărăcia din 
casă ”, afirmaţie la care tatăl se revolta, pentru că îi vroia ingineri.!? 

După luarea bacalaureatului, Ionel a intrat voluntar în Regimentul 2 artilerie. În foaia de înscriere, era descris ca 
având „părul negru, sprâncene negre, nasul potrivit, obreazul smead, talia 1 m 70 cm”. Programul său era foarte în- 
cărcat: între 6-12, când era liber de la unitate, urma Şcoala de Poduri şi Șosele, organizată de I. Gh. Duca, care, de alt- 
fel, îl va şi pregăti pentru Politehnica de la Paris. Tot programul acesta, infernal pentru un tânăr care n-ar fi fost educat 
cu strictețe, a durat 6 luni.” 

În ceea ce-l privește pe Vintilă, acesta a început clasa I la liceu, deși Pia ar fi vrut să-l ţină acasă. Încă din şcoala 
primară, acesta dovedea avea o minte strălucită, o aplecare deosebită asupra învățăturii și, mai ales, spre latura practi- 
că, aceste calităţi fiind dublate de „o capacitate deosebită în înțelegerea lucrurilor şi rosturilor în viaţă ”.* 

Dacă Ionel Brătianu s-a remarcat în sens pozitiv ca elev de liceu, pentru Vintilă nu a fost așa. Din cauza îmbolnăvi- 
rii mamei şi a Sabinei, acesta nu a putut fi controlat așa cum era obişnuit. Vintilă s-a împrietenit cu colegul său de ban- 
că, cu care chiulea de la şcoală pentru a merge la „panoramă ”, „la șosea sau se distrau cu jocuri în curtea școlii ”. 
Așa se explică că, la examenul final, a „trecut clasă fără strălucire”, fapt neobişnuit în familia Brătianu. Nu a fost pe- 
depsit material, aşa precum se aştepta, dar, atunci când, conform obiceiului, înainte de culcare, copiii mergeau la pă- 
rinți pentru a fi îmbrăţișați, sărutați și mângâiați, Vintilă era „sărit”, pentru că doar cei „demni” primeau acest 
tratament. Pedeapsa s-a ridicat la o serbare în familie, dar a dat roade: de atunci, niciunul dintre copii n-a muncit mai 
mult decât Vintilă. Băieţii Brătienilor, Ionel, Dinu şi Vintilă, au fost cei mai buni din clasă până la bacalaureat, deşi 
erau şi profesori, precum G. Dem. Teodorescu, adversar politic al tatălui lor, care îi persecuta. Cu toate acestea, Vintilă 
Brătianu a trecut bacalaureatul cu felicitările juriului.” 

Planurile lui lon Brătianu erau clare: era dispus să facă orice sacrificii pentru ca fiii lui să studieze ingineria la Pa- 
ris, aceasta fiind o meserie de care România avea nevoie:,, Nu sunt bogat, îi voi trimite [pe băieţi] să facă studii tehni- 
ce, carieră în viitor pentru cei dornici de muncă şi unde lenea nu are loc; mă tem de celelalte cariere să nu-i ducă 

În vara lui 1883, Ionel Brătianu a plecat la Paris, pentru continuarea studiilor, tatăl său alegând Sainte Berbe, o in- 
stituție faimoasă, confortabilă, dar cu o disciplină exagerată. Fiul primului ministru român avea în cameră un pat mic 
şi strâmt, un lichean „cât o ceașcă de ceai” şi un supraveghetor care-l urmărea, ca şi pe colegii lui, printr-un gemuleţ, 
pentru a vedea dacă respectă disciplina.” Această instituţie fusese aleasă de tată pentru „pușcăria ” lui Lonel, care s-a 
acomodat foarte greu, departe de ţară şi de familie. Învăţa din greu, ducea o viață foarte organizată, se pregătea să dea 
examen la Politehnică, dar chiar şi aşa, în ciuda sfaturilor tatălui său, a trecut prin momente de deznădăjduire.7S 

S-a obişnuit greu cu Parisul, cu regimul de la Sante Berbe, cu sistemul de învăţământ şi profesorii, care erau atât de 
diferiți față de cei din România, şi chiar cu francezii. Se vedea des cu Vasile Alecsandri, lon Ghica, Mihail Perekyde, 
Ion Ghica, Alexandru Odobescu, George Văsescu, Nic. Duma, îi vizita pe prietenii francezi ai familiei sale (familia 
Bataillard şi mai ales, dr. Emile Blanche, Jean Baudouin — nepoata lui Michelet —, care îi primea pe băieţii Brătianu, 
Ionel și Vintilă, ca pe copiii lui. lonel era răsfățat şi de familia Darras, fiind favoritul doamnei, Galhan, doamna Mi- 
chelet).” 

Tocmai pentru a-l ajuta să se acomodeze, tatăl a preferat ca Ionel să nu vină acasă în vacanţă, ci să meargă el cu 
parte de familie la Paris, pentru a „ îndulci vacanţele exilatului ”. La întoarcere, familia îi scria zilnic scrisori şi, tot zil- 
nic, lonel răspundea. Astfel, într-o epistolă Ionel îi scria tatălui său:,, pentru a îndulci despărțirea, noi vom căuta să nu 
ne pierdem vremea pe aici ".*% Corespondenţa tatei cu lonel era „foarte duioasă ”, iar lui lonel i se aducea la cunoştinţă 
tot ce mişca la Florica. Abia de Paşte, Ionel a venit în țară, pentru vacanţa de 15 zile. Întoarcerea la Paris nu a făcut-o 
la clasa I, din cauza lipsei banilor. Drumul a fost lung, de 3 zile şi 3 nopţi „albe”. Scrisorile săptămânale ale lui Ion 
Brătianu dovedesc caracterul părintelui: ,, Tu ești ținut și angajat să faci studii mai deosebite decăt alți mulți. Mijloace- 
le intelectule nu-și lipsesc şi numele ce porţi te pune în evidenţă şi te angajează mai mult decât pe camarazii tăi”. * 
Cuvântul de ordine al tatălui era „datoria”. 

În 1884, Ionel a intrat la Școala Politehnică din Paris şi s-a mutat de la internatul Sainte Berbe la un apartament, pe 
care-l împărțea cu foştii săi colegi de la „Sf. Sava”, N. Duma și Ion Bujoi. A fost încântat de tot ceea ce a învăţat timp 
de 2 ani. Pentru obținerea diplomei, a făcut o excursie tehnică în Belgia. Abia aştepta să se întoarcă în țară și să lu- 
creze.* 

Din toamna lui 1886, lonel Brătianu a urmat Școala de Poduri şi Şosele. Ținea cont, în continuare, de sfaturile înțe- 
lepte ale tatălui său, care-i spunea să-și onoreze muncind zilele de naștere şi sărbătorile.” Îndrăgostit de matematică, în 
1886 şi 1887, încercă să-şi ia licenţa la Sorbona, fără succes însă. Încurajările tatălui îi prind foarte bine. Continuă însă 
pregătirea şi, la Paris, se întâlneşte cu inginerul Eiffel şi, cu recomandarea lui „nenea Carada ”, lonel face practică pe 
șantierele acestuia, la lucrările viitoarei Expoziţii Universale de la Paris, din 1889, şi la turnul care-i va purta numele. 
Tot aici îl cunoaşte pe Anghel Saligny, despre care îi scrie mamei: „A sta cu el câtva timp e mai instructiv decât lectu- 
ra multor cărți”? În 1888, obţine un permis special pentru a face o călătorie ştiinţifică pentru a vedea lucrările publi- 
ce din nordul Franţei. Peste un an, obținea diploma de inginer. 

Ca o concluzie a studiilor sale pariziene, într-o scrisoare către tatăl Ion Brătianu,lonel scria: „Azi mă felicit îndoit 
că am făcut Școala de Poduri, căci văd că studiile către care m-ai împins sunt cele care pot fi mai folositoare, nu nu- 
mai unei societăţi ca cea română, dar și formării unei judecăţi. Școala Politehnică e menită să te înveţe să raţionezi, 

Școala de Poduri să-ți arate studiul cestiunilor practice şi cum și până, întrucât li se pot aplica metodele teoretice. Și 
una și alta nu te învaţă decât elementele, principiile generale, pe care practica singură le poate dezvolta în urmă, dar 
nu le poţi pretinde mai mult. Astăzi, când isprăvesc Școala de Poduri, se cuvine, deci, cu voi să mă bucur întâi, căci 
grație vouă n-am pierdut nici un an din urmă, am ajuns să realizez prima parte a programului. La vară, la vie, îți voi 
cere să-mi dai partea a doua "5 

Într-adevăr, întorcându-se în ţară, Ionel Brătianu şi-a amânat începutul carierei de inginer. Cum bugetul familiei era 
greu încercat, a luat hăţurile moșiilor, alergând de la o proprietate la alta. Abia în iulie a ajuns la Florica. 

Părinţii au hotărât ca lonel să nu-şi mai sacrifice, astfel, cariera. Pia era nu era de acord ca Ionel să se angajeze la 
stat, ci „la particular”, mai ales pentru a nu debuta ca funcționar al adversarului tatălui său, Lahovary. lon Brătianu era 
de acord ca fiii lui să se implice în politică doar după ce îşi fac „o reputație de oameni capabili şi muncitori” şi un 
nume pe plan profesional, ca ingineri. Şi era ferm: „la stat”, în România. Patriarhul familiei a câştigat. 

Ionel s-a angajat, în octombrie 1889, ca inginer clasa III, în serviciul statului, sub conducerea lui Anghel Saligny, 
care era aproape independent de ministerul de resort. Saligny s-a dovedit foarte „gentil ” cu tânărul inginer, căruia îi 
permitea şi chiar îi cumpăra bilete pentru ca, de sâmbătă până luni, să plece la Florica. În rest, îi dădea lucrări „din sfe- 
rele cele mai înalte ale ingineriei ”: este însărcinat cu lucrările pe Dunăre (ridicarea planurilor şi reevaluarea rezistenței 
podurilor vechi de cale ferată de la Cotroceni şi de pe linia Vârciorova-Bucureşti). A fost alături de Anghel Saligny și 
de fratele său Vintilă şi la construirea podului de peste Dunăre, la Cernavoda, unde conduce serviciul fotografic. Ionel 
a refuzat să fie „cumpărat” de o companie străină, cu 1000 de lei pe lună, şi să-l părăsească, pentru bani, pe Saligny. 
Au urmat: terasamentele căii ferate Bacău-Piatra Neamţ." 

Primul salariu l-a împărţit surorilor, cărora le-a luat bilete la operă și concerte. De asemenea, a reparat trăsura pre- 
ferată a mamei, căreia i-a trimis diurna. În acest timp, Ionel Brătianu se dedica și administrării moșiilor. Din salariul 
lui a reuşit echilibrarea bugetului familiei şi plata datoriilor.” 

Avea doar 25 de ani și era așa cum îl educase tatăl lui: responsabil. Renunţase la petrecerile obişnuite ale vârstei, 
administra moşiile familiei, avea lucrări de inginerie în Moldova, Dobrogea şi București, şi-a luat examenul de inginer 
hotarnic şi pe cel de subofițer de artilerie.“ 

Dragostea lui Ionel Brătianu pentru moşia Florica este dovedită de implicarea sa în treburile moşiei în condițiile 
grele în care ajunsese, în perioada de studii la Paris. 

Când Ion Brătianu s-a îmbolnăvit, Anghel Saligny i-a acordat lui Ionel concediu pe timp nelimitat, pentru a fi lângă 
părintele bolnav. După moartea tatălui său, cu ajutorul arhitectului Petre Antonescu, reface conacul de la Florica.“ 

Viaţa amoroasă a lui lonel Brătianu a fost una tumultuoasă. La 21 de ani, a avut o aventură amoroasă cu principesa 
Maria Moruzi, căsătorită atunci cu unul din fiii lui Alexandru loan Cuza, care a murit la scurt timp după căsătorie, 
lăsându-i acesteia averea familiei. Pentru a evita un scandal, Ionel Brătianu o ia de nevastă. Dovadă că nu averea l-a 
determinat să facă acest pas este că, a doua zi după ceremonie, intentează divorţ, dar îl recunoaşte pe Gheorghe Brătia- 
nu ca fiu legitim. Se recăsătorește, la 42 de ani, cu Eliza Știrbey, pe care o determină să divorţeze de Alexandru Mar- 
ghiloman.** 

Ultimul dintre băieţii familiei lon C. Brătianu, Vintilă, era poreclit, încă de mic, de tatăl său „precupețul ”, pentru că 
era chibzuit şi econom."” De altfel, el va fi inginerul finanţist al familiei. Deși, înclinația sa era către artă — desen, acua- 


* Ibidem, p.67 

34 Anastasie lordache, op. cit., p. 48-49 

35 Sabina Cantacuzino, op. cit., p. 172-174 

3 Anastasie Iordache, op. cit., 1994, p. 45-47, Sabina Cantacuzino, op. cit., p. 172-173 

relă şi modelaj.“ 

Era diferit de lonel. George Marinescu consideră că durerea provocată de decesul lui C.A. Rosetti (1885) l-a 
schimbat, acesta devenind mai sobru, mai introvertit.” Dar, în acelaşi timp, era conştiincios şi muncitor. 

În toamna și iarna 1885-1886, Vintilă Brătianu și-a satisfăcut stagiul militar la artilerie, unde s-a remarcat, urcând 
repede treptele ierarhice până la ofițer de artilerie. La sfârșitul armatei, cu mândrie a scris pe cartea sa de vizită „ofițer 
de artilerie” 

Vintilă îşi dorea să facă Şcoala de Belle Arte, pentru a deveni arhitect. Tatăl însă şi-a impus dorinţa de a-şi vedea 
băieţii ingineri, Vintilă cedează și, în septembrie 1886, se înscrie la clasa pregătitoare pentru Şcoala Centrală de la Pa- 
ris, cu speranţa de a studia şi arhitectura, instituţia având şi asemenea cursuri. Obține rezultate strălucite, „ocupând 
primul loc la matematică, lucru extrem de rar pentru străini”. Ca şi fratele său Ionel, este sprijinit sufleteşte de famili- 
ile prietene ale tatălui său. Nu era atras de mondenităţile studenţilor, lua lecţii particulare de desen şi scrimă.” 

În 1887, se înscrie la Şcoala Centrală, completând în dreptul profesiunii tatălui — agricultor. Atenţionat de director 
că declaraţia e greşită, tânărul Brătianu i-a răspuns că ministeriatul e trecător, profesiunea fiind cea care rămâne. Vinti- 
lă este apreciat în mod deosebit de profesori și de colegii săi francezi, de la care primește o camaraderie la care nu se 
aştepta. Termină primul şcoala, obținând locul de comisar al Școlii Centrale. Era primul român care ocupa această po- 
ziție. Aprecierea şi respectul de care se bucură Vintilă Brătianu este demonstrat și de faptul că toţi elevii străini cer să 
fie înscrişi la secţia la care el este comisar. În ţară, prieteni de familie le-au încredințat fraţilor Brătianu pregătirea co- 
piilor lor. Glumind, Vintilă îi scrie surorii sale că au ajuns „adevărate nemțoaice la copii.“ 

Pe măsură ce zvonurile despre deosebitul student Vintilă Brătianu se împrăștie în capitală, întreprinderile bucureş- 
tene îi oferă posturi, iar fratele său, Ionel, îi sfătuia să primească postul său de la întreprinderile Fives Lille. În acest 
timp, Vintilă vizitează uzinele din Essen, fabricile Krupp, uzinele de la Duisburg.“ Cum părintele său considera dato- 
ria înainte de toate, ca şi Ionel, Vintilă nu a fost prezent la nunta surorilor sale sale Sabina şi Măriuca, pentru că avea 
de susținut examene.“ 

Vintilă Brătianu își completează studiile urmând cursuri de mecanică şi calcul la Sorbona.“ 

Activitatea de inginer şi-a început-o, ca şi fratele său, Ionel, în birourile inginerului Anghel Saligny, care lucra la 
planurile căii ferate Feteşti-Cernavoda. A avut posibilitatea de a pună în practică ceea ce învățase la Uzinele Creuzot, 
specializată în suprastructuri metalice de oţel.“ Şi, de asemenea, a conștientizat ce va însemna calea ferată peste Dună- 
re pentru România. 

A primit postul oferit de Compania „Fives Lille” pentru construirea Podului de la Cernavoda (1890), deşi ar fi dorit 
să continue studiile încă 2 ani. Însă, era mișcat de sacrificiul fratelui său pentru a-și ajuta tatăl. Drept urmare, a devenit 
inginer practicant. A lucrat în birourile de la Paris ale companiei, petrecând, astfel, mai mult timp cu fratele său, Dinu, 
aflat în ultimul an al Şcolii de Mine, cu care mergea să asculte muzică bună şi la teatru.” 

Ideea de a se exila la Cernavoda, pentru a intra în echipa lui Saligny care ridica podul peste Dunăre, nu i-a surâs. 
S-a dus în spiritul datoriei față de familie şi pentru a lua parte la această măreaţă construcţie. Era speriat de îndepărta- 
rea de familie și, mai ales, de tată, de drumul lung până la Cernavoda, de zilele grele de muncă ce urmau. S-a simțit 
izolat într-un pustiu invadat de țânțari, cu o climă toridă, fără o cămăruţă în care să-și pună cărţile. Imposibilitatea co- 

municării cu familia înrăutăţea şi mai mult situaţia, iar pe oamenii de pe șantier îi simţea străini. În această mohoreală 
sufletească, Vintilă făcea fotografii şi îşi construiește două odăi. 

Romulus Baiulescu, inginer — coleg la construcţia Podului de la Cernavoda -, scrie că avantajul lui Vintilă Brătianu 
a fost faptul că era familiarizat cu una dintre cele mai importante uzine metalurgice din lume, „Creusot”. Acesta a fost 
convins de Anghel Saligny să fie intermediarul între Compania „Fives-Lille” şi uzinele „Schneider-Creuzet”. În aceas- 
tă calitate, prin insistenţele sale, Vintilă Brătianu a reuşit să convingă conducerea uzinei să standardizeze procedeele 
de fabricare a pieselor necesare construirii podului. „Avantajele pe care le-a realizat deci pe acele vremuri, tehnica 
românească şi Statul Român la executarea marelui pod peste Dunăre, se datoresc graţie colaborării cu Vintilă Brăti- 
anu la această lucrare. Și în această misiune din tinereţe, Vintilă Brătianu s-a manifestat ca tehnician şi ca Român, cu 
calitățile sale intriseci şi pricepere scăpărătoare, de muncă intensă şi de o perseverenţă nețărmurită în atingerea sco- 
pului vizat”. 

Exilului pe care Vintilă îl simţea la Cernavoda s-a accentuat după moartea tatei. Sabina consideră că aceasta a fost 
cea mai neagră perioadă din viaţa fratelui ei. Ca şi lonel, a beneficiat de „bunătatea sufletească ” a lui Anghel Saligny, 
care i-a oferit posibilitatea să plece acasă. Vintilă „nu consimți să părăsească ceea ce începuse aşa de greu şi ce pri- 
mise de bunăvoie”. 

La finalizarea Podului de la Cernavoda, lui Vintilă i-a fost încredinţată construcția de podurilor pe Argeş, Siret şi 
Vlădeni .*? 

Sabina scrie că aşa era Vintilă, izolat de lume, rezervat, dar era ființa cea mai puţin egoistă, aplecându-se asupra 
problemelor altora, fără să ceară nimic pentru el. ,,...în privința abnegațiunii, dezinteresării şi sacrificiului, semăna cu 
tata. Modestia și teama de a beneficia de o favoare nemeritată, datorată prin situaţiunea tatii”. Era mai sever cu sine 
şi cu cei apropiaţi decât cu restul.” 

Vintilă Brătianu s-a căsătorit, în toamna lui 1904, la Florica, cu Lia Stolojan, fiica liberalului Anastase Stolojan şi a 
Olgăi Vrăbiescus* 

Se pare, însă, că, de fapt, copiii lui lon Brătianu moşteneau apetenţa tatălui lor pentru politică. 

M-am oprit doar la prima parte a vieţii lor. A urmat cariera politică. În fiecare pas al fiecăruia dintre ei se vede edu- 
cația impusă de tatăl lor, Ion Brătianu, care a dat roade. 

Aspecte privind guvernarea lui lon I.C. Brătianu (1914-1916) 
şi pregătirea de război a României 
Prof. dr. Eugenia ZGREABĂN 


Prof. dr. Marius CÎRJAN 
Colegiul Naţional „Zinca Golescu”, Pitești 


Rezumat: Măsurile adoptate în planul pregătirii de război a României de către guvernul Ion. I.C. Brătianu, în numai cei doi 
ani de neutralitate au fost intense, stând mărturie, în acest sens, datele statistice ale dotării armatei române din anul 1914, com- 
parativ cu cele din august 1916, la intrarea ţării noastre în Războiul Întregirii Naţionale. Este adevărat că, în pofida febrilei ac- 
tivităţi a guvernanţilor, în 1916, stadiul pregătirii țării noastre pentru un război modern era unul incomplet, situaţie generată de 
multiplii factori, atât interni, dar mai ales externi. Din categoria celor externi, consemnăm lipsa unei industrii de armament ca- 
pabilă să acopere nevoile armatei române, resursele materiale modeste ale ţării noastre, având în vedere caracterul preponde- 
rent agrar al economiei naționale, incompetenţa unor funcționari şi numeroase afaceri veroase făcute pe seama dotării armatei, 
între anii 1914-1916. Referindu-ne la factorii externi, menţionăm că, deşi guvernul Brătianu a încheiat importante contracte de 
livrări de material de război cu statele Antantei, în anii 1914-1915, în mod special cu Franţa şi Italia, acestea şi-au onorat târziu 
angajamentele, iar pe unele chiar deloc. 


ASPECTS REGARDING THE GOVERNING OF ION. I.C. BRĂTIANU (1914-1916) AND WAR 
PREPARATIONS OF ROMANIA 

The measures adopted in the planning of war preparations of Romania by the Ion I.C. Brătianu government, in the two 
years of neutrality were intense, the statistic data of the Romanian army endowment in 1914 bearing witness in this regard, 
compared to those in August 1916, at the entry of our country in the War of National Integration. It is true that, in spite of the 
feverish activity of the government, in 1916 the stage of preparation of our country for a modern war was incomplete, situation 
generated by multiple factors, both internal and especially external. From the external ones, we note here the lack of an arms 
industry able to cover the needs of the Romanian army, the modest material resources of our country, considering the mainly 
agricultural character of our economy, the incompetence of some public servants and many unrighteous businesses made at the 
expense of the endowment of the army during 1914-1916. With regard to the external factors, we mention that the Brătianu 
government concluded important delivery contracts of war material with the Entente states during 1914-1915, especially with 
France and Italy, but they honoured their commitments late or even not at all for some of them. 


Ion I.C. Brătianu a preluat conducerea guvernului la data de 4 ianuarie 1914, pentru ca în data de 15/28 iulie 1914, 
Austro-Ungaria să declare război Serbiei ca urmare a asasinării la Sarajevo, în Bosnia-Herţegovina, a prințului moşte- 
nitor al imperiului, arhiducele Franz Ferdinand şi a soţiei sale Sofia, de către studentul sârb Gavrilo Princip. Cel din 
urmă făcea parte din organizația secretă ultranaţionalistă sârbă „Mâna Neagră” — cunoscută și sub numele de „Uniune 
sau Moarte” — şi care milita pentru eliberarea Bosniei și Herțegovinei de sub ocupaţie austro-ungară, asasinatul fiind, 
de fapt, un act de răzbunare faţă de dubla monarhie care intrase în posesia provinciei sârbeşti, din anul 1908. 

Ca participant la războiul împotriva Bulgariei din 1913, Brătianu cunoştea situația precară a dotării armatei române. 
De exemplu, la 1 ianuarie 1914, armata română nu avea în dotare decât 2 baterii de artilerie grea de câmp!. După de- 
clanşarea conflagrației, în virtutea alianţei din 1883 cu Puterile Centrale, aprovizionările cu material de război se reali- 
zau preponderent din Germania şi Austro-Ungaria”. În lipsa unei puternice industrii naţionale de armament, oficialii de 
la Bucureşti au încercat să acopere necesarul prin importuri din Europa Occidentală. Cu toate aceste strădanii, încă din 
anii 1914-1915, demersurile guvernului român de a face comenzi militare s-a lovit de refuzurile directe ori voalate, 
mai ales din partea Germaniei şi Austro-Ungariei, care condiţionau politic cererile militare ale României prin intrarea 


i A.M.R., fond M. St. M., Secţia II Informaţii, dosar nr. 301, f. 86. 

în război de partea Puterile Centrale. În luna septembrie 1914, ministrul de război german, generalul Falkenhayn, con- 
diționa livrarea unei comenzi de 100.000 „proiectile unice”, de acceptarea intrării României în război alături de Puteri- 
le Centrale”. În ceea ce priveşte comenzile din Austro-Ungaria, memoriile generalului V. Rudeanu, însărcinat de I. I.C. 
Brătianu cu aprovizionările cu material de război din străinătate sunt edificatoare în acest sens. Astfel, în cadrul între- 
vederii cu Alexander von Krobatin, ministrul de război al Austro-Ungariei, delegatului român i s-a cerut ca, înainte de 
a da un răspuns la cererile României, să precizeze „dacă, în cazul când România ar ieşi din neutralitate, va fi de partea 
Austro-Ungariei şi Germaniei”. La răspunsul ofițerului român: „Excelenţă, n-am calitatea de a discuta chestiuni politi- 
ce”, feldmareşalul austriac a făcut o propunere inacceptabilă pentru partea română: 500 de vagoane de benzină, în 
schimbul a 5000 de arme Steyr”. Adică un vagon de benzină pentru 10 arme Steyr! 

În condiţiile internaţionale date, România s-a orientat spre statele Antantei pentru acoperirea necesarului de arma- 
ment şi muniții. Încă de la începutul lunii ianuarie 1915, guvernul prezidat de Ion I.C. Brătianu, avându-l secretar ge- 
neral la Ministerul de Război pe generalul Dumitru Iliescu, a aprobat achiziționarea de la unele firme italiene a unor 
importante cantități de armament şi muniții pentru artilerie printre care: 100.000 şrapnele de 75 mm., fără încărcătura 
de aruncare, materiale pentru fabricarea în ţară a 200.000 de şrapnele de 75 mm, o baterie „„Deport” a 4 piese cu 6 che- 
soane etc”. Prin urmare, pentru aducerea în țară a materialelor de război comandate în Europa Occidentală, guvernul 
român a utilizat linia Salonic-Niş-Turnu-Severin, până în octombrie 1915, când Serbia a fost invadată şi a intrat sub 
ocupaţia Puterilor Centrale“. Autorii celei mai documentate monografii a istoriografiei militare româneşti, dedicate 
participării României la războiul mondial (din păcate nefinalizată), apreciau că: „interceptarea liniei de aprovizionare 
prin Salonic şi Serbia îngreunase mult chestiunea transportului în ţară a materialelor obținute din străinătate”. 

Singura linie de aprovizionare posibilă rămânea aceea din Oceanul Îngheţat de Nord până la porturile ruse 
Arhangelsk şi Wladivostock, iar de acolo pe căile ferate ruse. Pentru obţinerea liniei de aprovizionare s-au început tra- 
tative cu Aliaţii încă din primăvara anului 1915, odată cu negocierile diplomatice pentru intrarea în acțiune alături de 
Aliați. Cu toate asigurările date de oficialitățile de la Bucureşti, că pregătirea armatei române se făcea în vederea intră- 
rii în acţiune împotriva Puterilor Centrale, Puterile Înţelegerii — şi în special, Rusia — nu au acceptat decât ca materiale- 
le să fie aduse şi depozitate în cele două porturi ruse. Abia la începutul lunii mai 1916, Rusia a admis ca materialele ce 
vor sosi în cele două porturi ruse să fie transportate pe căile ferate la staţia Ungheni, asigurându-ni-se un transport de 
10 vagoane zilnic. 

În consecință, expedierea din Franţa a materialelor comandate a început abia la 8 aprilie 1916 şi primele transpor- 
turi au sosit în ţară, în luna mai 1916. Dintre acestea, doar 2 tunuri antiaeriene franceze, 24 tunuri lungi şi scurte fran- 
ceze de 120 mm, 100 mortiere de 58 mm, toate cu muniţia lor, 168.000 proiectile 75 mm şi 42.000 de proiectile pentru 
obuzierul de 150 mm Md. 19125. În condiţiile întârzierii livrărilor de armament, în anul 1915, Ministerul de Război a 
ordonat dezarmarea forturilor Bucureştiului, o mare parte a artileriei luând diferite destinaţii: unele piese, în mod spe- 
cial de calibru mic şi mijlociu, au fost instalate pe afete speciale şi transformate în artilerie de însoţire pentru trupele de 
infanterie; alte baterii au fost expediate în zonele întărite de la granițele Regatului României (în mod special, în Do- 
brogea — capetele de pod Cernavodă şi Turtucaia; raionul Silistra, dar şi pe linia Carpaţilor); unele piese de calibru ma- 
re au intrat în componenţa regimentelor de artilerie grea”. Astfel, în preajma intrării României în „Marele Război”, 


* Ibidem, p. 132. 

* General Vasile Rudeanu, Memorii din timp de pace şi război, ediţie îngrijită, studiu introductiv şi note de Dumitru Preda şi dr. Vasile 
Alexandrescu, Bucureşti, Editura Militară, 1989, p. 114-115. 

*D.AN.L.C., fond Preşedinţia Consiliului de Miniştri, dosar nr. 19/1915, f. 176-178. 

* Ministerul Apărării Naţionale, Marele Stat Major. Serviciul „Istoric”, România în războiul mondial 1916-1919, Vol. I, Capitolele 
I-VIII, Bucureşti, Monitorul Oficial şi Imprimeriile Statului, Imprimeria Naţională, 1934, p. 45. 

” Ibidem; Despre pregătirea de război a României şi dificultăţile în aprovizionarea cu armament şi muniții din străinătate, vezi şi lucrarea 
generalului Radu R. Rosetti, Mărturisiri (1914-1919), Bucureşti, Editura Modelism, 1997, p. 54-57. 

3 *** România în războiul mondial 1916-1919, Vol. I, Capitolele I-VIII, p. 46. 

? Victor Stănculescu, Constantin Ucrain, Istoria artileriei române în date, Bucureşti, Editura Ştiinţifică şi Enciclopedică, 1988, p. 95-97. 

sistemul de fortificaţii din zona Capitalei nu a mai fost inclus în planul de operaţii (Ipoteza Z), elaborat de Statul Major 
General”. 

Este important să precizăm şi concluziile comisiei însărcinate încă din anul 1924 de Ministerul de Război, de a stu- 
dia „amănunțit şi documentat” pregătirea de război a României, în perioada 1914-1916. Aflată sub preşedinţia gene- 
ralului de divizie loan Popovici, în ceea ce priveşte dotarea cu material artileristic, în documentul intitulat „Memoriu 
relativ la stabilirea adevărului privitor la pregătirea de război 1914-1916”, decizia de scoatere din Cetatea Bucureşti şi 
forturile F.N.G. a artileriei grele şi a o monta pe afete era considerată, în mod indirect, ca fiind una corectă. În capitolul 
„Concluziune generală”, comisia a apreciat că: „Această măsură a permis totuşi ca la mobilizare să ne putem prezenta 
cu 129 piese, grupate în 4 regimente, cu un număr variabil de baterii; ceea ce evidenţiază activitatea rodnică desfăşura- 
tă”. 

În pregătirea de război a României, aspectul financiar nu trebuie neglijat în abordarea problemei, deoarece posibili- 
tățile financiare ale statului român erau limitate pe fondul scăderii veniturilor la bugetul de stat. Astfel, începând cu 
anul 1915, odată cu închiderea Strâmtorilor, comerțul românesc a fost grav afectat. Volumul comerțului exterior al 
României s-a redus considerabil: de la 4.569.000 t în anul 1913, la 1.412.000 t în 1915". În „Raportul general la pro- 
iectul de buget pe exerciţiul 1916-1917” se aprecia că: „În condiţiile în care ne găsim astăzi, trebuie să considerăm 
anul bugetar în curs 1915-1916, ca unul de încasări minimale. Numai evenimente neprevăzute şi cu caracter extraordi- 
nar ar putea să readucă situaţia prin care am trecut în tot cursul anului 1915, din cauza condiţiilor economice financiare 
stabilite de războiul mondial”"*. De adăugat şi faptul că, bugetul țării era grevat deja de costurile unor ample lucrări 
defensive, executate în diferite zone ale ţării (spre exemplu, în iulie 1914, Ministerul de Război ordonase executarea 
lucrărilor de fortificare la capul de pod de la Turtucaia) '?. 

Preluând conducerea guvernului în 1914, Ion I.C. Brătianu a sporit bugetul destinat armatei cu 16.300.000 lei, adi- 
că de la 81.600.000 lei în 1913, acesta a ajuns la 97.000.000 în 1914. De asemenea, a crescut numărul elevilor din şco- 
lile militare, de la 8.500 de ofiţeri în 1913, s-a ajuns la 20.000 în 1916, la momentul intrării în război a ţării noastre. 
Sporirea efectivelor armatei a fost considerabilă: de la 400.000 de soldaţi câți existau în 1913, s-a ajuns la 833.000 în 
1916, cu o rezervă de 416.000, care constituia un total de 1.250.000. Ulterior au fost aprobate credite pentru dotarea 
armatei, unul de 107 milioane de lei, iar altul de 196 milioane lei. A fost dublată producţia Pirotehniei, Pulberăriei şi 
Arsenalului armatei'€. În ţară a fost creată o Direcţie generală a munițiilor, condusă de inginerul Anghel Saligny, pen- 
tru completarea stocului şi pregătirea materialelor de luptă necesare armatei. Pentru achiziționarea de armament, gu- 
vernul Brătianu a contractat credite importante de la marile puteri ale Antantei: în anul 1914 suma de 10.012.500 lire 
de la Banca d'Italia, 5.000.000 de lire sterline de la Banca Marii Britanii, în anul 1914, şi alte 7.000.000 lire, în 19151. 

În concluzie, putem aprecia că măsurile adoptate în planul pregătirii de război a României de către guvernul Ion. 
I.C. Brătianu, în numai cei doi ani de neutralitate au fost intense, stând mărturie în acest sens datele statistice ale dotă- 
rii armatei române din anul 1914, comparativ cu cele din august 1916, la intrarea ţării noastre în Războiul Întregirii 
Naţionale. Este adevărat că, în pofida febrilei activităţi a guvernanţilor, în 1916, stadiul pregătirii ţării noastre pentru 


10 Eftimie Ardeleanu, Alexandru Oşca, Dumitru Preda, Istoria Statului Major General Român. Documente 1859-1947, Bucureşti, Editura 
Militară, 1994, p. 147-157. 

i, A.M.R., fond M.St.M., Secţia II Informaţii, dosar nr. 301, f. 45. 

* Ibidem, f. 87. 

Zi Gheorghe Platon (coord.), Istoria românilor, Vol. VII, Tom II, De la independență la Marea Unire (1878-1915), Bucureşti, Editura 
Enciclopedică, 2003, p. 415. 

'* Vintilă Brătianu, Raportul general la proiectul de buget pe exerciţiul 1916-1917, Bucureşti, f.e., f-a., p. 20. 

15 *** România în războiul mondial 1916-1919, Volumul |. Capitolele I-VIII, Bucureşti, Monitorul Oficial şi Imprimeriile Statului. Im- 
primeria Naţională, 1934, p. 418. 

Ie Gheorghe Platon (coord.), Istoria românilor, Vol. VII, Tom II, De la independență la Marea Unire (1878-1915), Bucureşti, Editura 
Enciclopedică, 2003, p. 417. 

Ibidem, p. 415. 

un război modern era unul incomplet, situaţie generată de multiplii factori, atât interni, dar mai ales externi. Din cate- 
goria celor externi, consemnăm lipsa unei industrii de armament capabilă să acopere nevoile armatei române, resursele 
materiale modeste ale țării noastre, având în vedere caracterul preponderent agrar al economiei naționale, incompeten- 
ţa unor funcţionari şi numeroase afaceri veroase făcute pe seama dotării armatei între anii 1914-1916. Referindu-ne la 
factorii externi, menționăm că, deşi guvernul Brătianu a încheiat importante contracte de livrări de material de război 
cu statele Antantei în anii 1914-1915, în mod special cu Franţa și Italia, acestea şi-au onorat târziu angajamentele, iar 
pe unele chiar deloc. În ceea ce priveşte aliatul rus, acesta nu numai că nu a livrat armament şi muniții conform con- 
vențiilor de alianță cu ţara noastră din 4 august 1916, dar a și sustras din livrările care au tranzitat teritoriul Imperiului 
țarist şi care erau de fapt, destinate României de către aliaţii occidentali. Aceste cauze, cumulate cu atacarea României 
de către forţe armate ale tuturor celor patru state membre ale Puterilor Centrale (Germania, Austro-Ungaria, Bulgaria 
şi Imperiul Otoman), au condus la înfrângerea armatei române, în campania anului 1916. 

Monumentul unui ctitor de ţară — lon I.C. Brătianu 
(The monument of a country founder — lon I.C. Brătianu) 


Ștefania DINU 


Motto: „Ceea ce am făcut la Florica aş vrea să facem şi în statul român “ 
Ion I.C. Brătianu 


As a wish to preserve his memory and as a sign of recognition of Ion I.C. Bratianu's contribution in the process 
of unification, reform and erection of the Romanian society, his contemporaries, at the initiative of his wife, Elisa 
Bratianu,decided to build him a monument. lon I.C. Bratianu prematurely passed away, on November 24, 1927, 
just four months after the death of King Ferdinand I, following an infectious tonsillitis. 

On November 20, 1935, Elisa Bratianu addressed a letter to Alexandru Lapedatu — Minister of Arts and Culture 
and president of the Romanian Academy —, in which she proposed placing a statue in the memory of the politician 
who always served his country, Ion I.C. Bratianu, at the 10" commemoration of her illustrious husband. Following 
Elisa Bratianu's letter, Alexandru Lapedatu invited some of the former collaborators of Ion I.C. Bratianu in order to 
organize a committee for the monument placement. 

The construction of the monument had been entrusted to the Croatian sculptor Ivan Mestrovi€, with whom a 
contract had been concluded, dated December 12, 1935, which stated the obligations of the two parties. The mon- 
ument had to be finished in 18 months, a fact which actually happened, being brought in Bucharest in August 1937. 
The statue of Ion I.C. Bratianu was made of granite and placed in the specially arranged square in the extension of 
Dacia Boulevard (Vintila Bratianu), in front of the Ion I.C. Bratianu Institute. 

The inauguration ceremony was held a year later, on November 27, 1938, and was attended by Elisa Bratianu 
and other members of the family, Government members, high state authorities representants and may of the closest 
collaborators of Ion I.C. Bratianu for 30 years, together with delegacies of the National Liberal Party from all over 
Great Romania. 

The statue of Ion I.C. Bratianu has been removed in 1948. In 1988, the monument had been transferred to 
Golesti Museum Complex, from which it has been brought back in 1992 and reinstalled in its initial place on Dacia 
Boulevard, at the initiative of Bucharest City Hall. 

Key words: 

Ion I.C. Bratianu, Elisa Bratianu, Ivan Mestrovi€, monument, granite. 


Ion I.C. Brătianu, nume de referinţă în istoria modernă şi contemporană a românilor s-a născut la 20 august 1864 la 
Florica (judeţul Argeș), ca fiu al lui Ion C. Brătianu, nume pe care avea obligația să-l onoreze, ceea ce a și făcut de-a 
lungul întregii vieți. 

Ion I.C. Brătianu era de formaţie inginer, cu studii la Paris, unde a frecventat Școala preparatorie Saint-Barbe, 
Şcoala Politehnică şi apoi Şcoala de Poduri şi Șosele, obținând diploma de inginer în 1889. După absolvirea studiilor a 
profesat ca inginer specialist în căi ferate, iar în 1897 s-a căsătorit cu Maria Moruzi Cuza, văduva lui Alexandru Cuza, 
fiul domnitorului Alexandru loan Cuza. Cei doi au avut împreună un fiu, Gheorghe Ion Brătianu, devenit un cunoscut 
istoric, om politic, profesor universitar şi membru al Academiei Române. La scurt timp după căsătorie, lon I.C. Brăti- 
anu, căruia, în mod familiar i se spunea Ionel, a divorțat de Maria Moruzi, iar la data de 4 martie 1907 s-a căsătorit cu 
Elisa Ştribei (nepoată a domnitorului Barbu Știrbei), care divorțase de primul ei soţ, liderul conservator şi viitorul 
prim-ministru Alexandru Marghiloman. 

În 1909 Ion I.C. Brătianu a fost ales preşedinte al Partidului Naţional Liberal, funcţie pe care a deținut-o până la 
sfârşitul vieții. A fost şeful a șapte cabinete între 1908 şi 1927, dar şi ministru al Lucrărilor Publice (1897 — 1899, 1901 

— 1902), ministru al Afacerilor Străine (1902 — 1904) şi de Interne (1907 — 1908) . 

În 1914 a preluat guvernarea, iar în perioada neutralității a dus o politică de negociere susţinută cu puterile Antan- 
tei, din partea cărora a obținut garanții că va primi Transilvania, Bucovina şi Banatul. În acest context a semnat Trataul 
de Alianţă cu Antanta, la 4 august 1916, pentru ca zece zile mai târziu România să declare război Austro-Ungariei. A 
refuzat începerea negocierilor de pace cu Puterile Centrale în 1918 şi a prezentat demisia guvernului său, susținând un 
guvern al generalului Alexandru Averescu și apoi un guvern Alexandru Marghiloman, cel care a semnat pacea de la 
București din 24 aprilie/7 mai 1918. 

După numai trei luni avea să se constituie un nou guvern liberal, ce va ratifica actele de unire ale Basarabiei, Buco- 
vinei şi Transilvaniei cu Regatul României. În ianuarie 1919 a condus delegaţia României la Conferinţa de Pace de la 
Paris, urmărind recunoaşterea internațională a Marii Uniri și a semnat tratatul de pace cu Germania, refuzând semnarea 
tratatului cu Austria, ca urmare a impunerii unui tratat privind minoritățile, dar şi convenția privind liberul trafic de 
persoane şi mărfuri, aparținând Puterilor Aliate şi Asociate, pe care le considera un amestec în treburile interne. Acest 
refuz a dus la părăsirea funcției de prim-ministru și la retragerea sa din fruntea delegaţiei române prezentă la Paris. 

Ion I.C. Brătianu a fost cel care i-a propus regelui Ferdinand şi acesta a susținut propunerea, ca la sfârşitul războiu- 
lui să se împartă pământ țăranilor, ceea ce a dus la înfăptuirea reformei agrare în iulie 1921, urmată apoi, după prelua- 
rea guvernării în 1922, de alte reforme şi de impunerea unei politici economice numită „Prin noi înșine“. Au fost 
adoptate o serie de legi care au contribuit la stabilizarea societăţii românești după război: „Legea pentru organizarea 
armatei“, „Legea învăţământului“, „Legea pentru organizarea Bisericii Ortodoxe Române“, „Legea pentru unificarea 
administrativă“, „Legea pentru organizarea judecătorească“, „Legea pentru statutul funcționarilor publici“, „Legea 
pentru reglementarea repaosului dominical şi al sărbătorilor legale“?. 

Toată activitatea reformatoare şi legislativă a culminat cu adoptarea Constituţiei din 1923, una dintre cele mai de- 
mocratice din Europa. 

În ceea ce priveşte viaţa de familie, Ion I.C. Brătianu îşi petrecea timpul liber pe care îl avea la dispoziție împreună 
cu soția sa Elisa şi ceilalți membri ai familiei la Florica, domeniu format din conac, fermă, capelă, cramă, gară, toate 
amplasate în mijlocul unui vast parc, operă a bunicului, părintelui său Ion C. Brătianu, continuată de către fiu, casa de- 
venind în timp, o adevărată reşedinţă boierească?. 

Planurile conacului de la Florica au fost refăcute de către arhitectul Petre Antonescu, marele promotor al stilului 
neoromânesc şi cel care realizase proiectele caselor din Bucureşti ale fraților Brătianu: Ionel, Vintilă şi Dinu. 

În București Ion I.C. Brătianu avea o casă pe strada Lascăr Catargiu nr. 5-7 (astăzi strada Biserica Amzei), terenul 
fiind cumpărat în data de 20 martie 1908, de către Elisa Brătianu, de la familia căpitanului Ștefan Fălcoianu“. 

Potrivit descrierii făcute de arhitectul Petre Antonescu, casa avea la parter un birou-bibliotecă cu sală de aşteptare şi 
cu o rezervă de lucru, atelierul Elisei Brătianu, un hol-salon cu pridvor spre grădină, o sufragerie de mari dimensiuni 
cu loggie spre curte. La acestea se adăugau dormitoarele cu anexele respective, camerele de lucru, cămara, oficiul, bu- 
cătăria, o scară secundară cu ieşirea spre curtea din față și spre o altă curte interioară de serviciu, alături de încăperi 
anexe şi de altele la subsol?. 

Decorația casei era mai bogată și mai rafinată în bibliotecă, în atelierul Elisei Brătianu și în biroul lui lon I.C. Bră- 
tianu, motivele decorative inspirându-se din arhitectura palatului de la Mogoşoaia și de la mănăstirea Văcăreşti. La ex- 
terior, casa se particulariza prin două elemente arhitecturale: pridvorul cu trei arce şi loggia monumentală cu trei arce 


! Cezar Petre Buiumaci, Nașterea unui monument — Ion I.C. Brătianu, în Bucureşti — Materiale de Istorie și Muzeografie, vol. XXVIII, 
2014, p. 146. 

” Ibidem, p. 147. 

3 loan Cristescu, Asociația Culturală — Așşezământul lon I.C. Brătianu în „Lezaur. Foaie a Bibliotecii Academiei Române, anul I, nr. 10, 
octombrie 2020, p. 10. 

* Ibidem. 

* Ibidem. 


118 | Muzeul Naţional Brătianu 


trilobate sprijinite pe coloane cu capiteluri şi baze sculptate”. 

La 13 iulie 1911, Elisa Brătianu a dorit extinderea locuinţei fapt pentru care s-a adresat Primăriei Bucureşti pentru a 
obține autorizaţia de construcţie a unei „case cu parter şi etagiu“, pe terenul său din strada Lascăr Catargiu, pe „locul 
vechilor atenanse din latura de răsărit a terenului“. Autorizaţia de construcție a fost obținută la data de 25 iulie 1911, 
iar lucrările coordonate de acelaşi arhitect Petre Antonescu au durat doi ani (1911 — 1913). Casa va fi extinsă cu un alt 
corp de clădire între anii 1922 — 1924, având subsol, parter și două etaje, constructorul fiind inginerul Tiberiu Eremie, 
cel care ridicase unele dintre cele mai importante construcţii din România: Arcul de Triumf, Mausoleul de la Mără- 
şeşti, Catedrala de la Alba Iulia“. 

Din păcate, la 24 noiembrie 1927, la doar patru luni de la moartea prematură regelui Ferdinand, se stingea din viață 
şi marele său sfetnic şi colaborator Ion I.C. Brătianu, în urma unei laringite infecțioase. 


Macheta statuii lui lon I.C. Brătianu 


In noiembrie 1928, la un an de la dispariţia sa, s-a constituit din iniţiativa soției Elisa şi a fraților săi Vintilă şi Dinu 
Brătianu, Asociaţia Culturală „Aşezământul lon I.C. Brătianu“ cu scopul „întăririi sentimentului naţional în poporul 
român prin publicarea actelor şi documentelor relative la istoria României, publicarea lucrărilor ştiinţifice şi de popula- 


* Ibidem, p. |. 
7 Ibidem. 
% Ibidem. 

rizare a cunoștințelor istorice, sociale și economice, organizarea şi întreţinerea unei biblioteci publice“”. Aşezământul 
s-a constituit în ianuarie 1929, când Vintilă Brătianu a fost ales preşedinte al Consiliului de Administraţie, vicepreşe- 
dinţi fiind Dr. Constantin Angelescu și Mihai Seulescu. În Comitetul de Direcţie erau Elisa Brătianu, Gheorghe I. Bră- 
tianu, Tancred Constantinescu, Ion Pillat, Dumitru Alimăneşteanu. Până la numirea unui director, s-a dat delegaţie lui 
Ion Pillat. 

În luna februarie 1929, director al Aşezământului a fost numit Constantin C. Giurescu, care era şi director al Aşe- 
zământului Ion. C. Brătianu, iar George Fotino a fost numit director al bibliotecii”. Iniţial sediul Așezământului a fost 
în strada Paris, nr. 8 (azi strada Doamnei), până în 1929, când, ca urmare a donaţiei Elisei Brătianu, sediul Aşezămân- 
tului a devenit chiar casa familiei Brătianu din strada Lascăr Catargiu nr. 5'!. Astfel, la parterul Aşezământului trebuia 
să fie amenajată biblioteca, şi era imperios necesar ca volumele să fie aduse de la Florica: „cărți adunate de-a lungul 
timpului şi adăugate la biblioteca părintelui său lon Brătianu. Era o adevărată colecție de cărți alături de care se aflau 
hărţi, stampe şi documente“!?. 

Așadar, memoria marelui om politic era astfel păstrată de cei care l-au cunoscut, iubit şi apreciat, scopul principal 
fiind cunoaşterea de către publicul larg şi mai ales de către cei tineri a personalității și vieţii lui Ionel Brătianu. 

Tot în acest context al păstrării memoriei şi ca semn de recunoaştere din partea contemporanilor a contribuţiei pe 
care Ion I.C. Brătianu a avut-o în procesul de unire, reformare și ridicare a societății românești, a fost şi inițiativa de a i 
se ridica un monument, venită tot din partea soţiei sale, Elisa Brătianu. 

La 20 octombrie 1935, Elisa Brătianu i-a adresat o scrisoare lui Alexandru Lapedatu — ministru al Cultelor și Arte- 
lor şi preşedinte al Academiei Române — prin care îi propunea, cu prilejul împlinirii a 10 ani de la dispariţia ilustrului 
său soț (24 noiembrie 1937), ridicarea unei statui în amintirea omului politic aflat în slujba ţării sale, Ion I.C. Brătianu. 
Elisa Brătianu își începea astfel scrisoarea: „Mult onorate domnule Lapedatu, de când a murit soţul meu au trecut 8 
ani. Puţini mai sunt până a se împlini zece şi zece ani socotea el însuși că se cuvine să treacă mai înainte ca recunoștin- 
ţa urmaşilor să se mărturisească în acea formă pe care oamenii au închipuit-o pentru perpetuarea memoriei celor care 
au stat în slujba țării, înălțarea de statui. O adâncire de zece ani în timp, îi părea lui necesară pentru o dreaptă cunoaşte- 
re şi recunoaştere a binelui pe care, cei ce nu mai sunt, l-au adus patriei lor. Mă îndrept către Dumneavostră, colabora- 
torul prețuit al soţului meu şi va cer îngăduinţa de a vă face două întrebări şi o mărturisire. Vă întreb dacă, în preajma 
împlinirii celor zece ani de la moartea lui Ion I.C. Brătianu, dorința multora şi care mi-au mărturisit-o, de a se înălța în 
amintirea lui un monument, nu socotiți şi Dumneavostră că s-ar cere împlinită. Vă întreb iarăşi, dacă nu socotiți că cea 
mai potrivită aşezare ar fi însăşi grădina bibliotecii ridicate în amintirea lui, din cărţile lui şi din iubirea noastră. Vă 
mărturisesc că am şi anticipat într-o oarecare măsură răspunsul Dumneavostră. Ştiu că de cumva am greşit îmi veţi 
spune. Am căutat să văd pe cel mai de seama sculptor al vremii, pe Ivan Mestrovic. L-am rugat să facă un studiu de 
monument. L-a făcut. Îmi îngădui să va trimit şi fotografiile machetei. Vi le trimit împreună cu un proiect de contract. 
Doi ani vor trebui pentru cioplirea în granit a monumentului. Întrebările şi mărturisirea ce vă fac ştiu că întâlnesc la 
dumneavoastră mai mult decât înţelegere. Întâlnesc simţămintele unui om care are cultul celor care şi-au iubit şi slujit 
țara. Pentru mine, faptul că iniţiativa ridicării unui monument lui Ion I.C. Brătianu s-ar afla în mâinile dumneavoastră 
este de deosebit preţ. La cei care i-au fost prieteni sau adversari eu ştiu că dumneavoastră veţi găsi sprijinul necesar 
înfăptuirii gândului din care pornesc aceste şiruri — recunoştinţa fiind, printre atâtea alte virtuţi româneşti, o virtute a 
noastră. Nu cred — şi iarăşi îmi veţi spune de mă înşel — că sentimentele mele de soţie mă fac să socotesc legitime, înăl- 
țarea unui monument — mărturisire de recunoştinţă pentru silinţele lui Ion I.C. Brătianu şi pentru rezultatele pe care ele 


» 


” Ionel Ioniţă, Asociaţia Culturală „Aşezământul lon I.C. Brătianu” 
p. 88. 

'0 Ibidem. 

'! Ibidem, p. 89. 

12 George Fotino, Biblioteca Ion I.C. Brătianu în „Boabe de grâu”, an IV, 1933, nr. 4, aprilie 1933, p. 258. 

le-au adus țării“!5. În încheierea scrisorii, Elisa Brătianu consemna faptul că din diferite contribuţii „Aşezământul Ion 
I.C. Brătianu“ a strâns suma de 3.500.000 lei, care putea susţine o parte importantă a cheltuielilor cerute pentru ridica- 


rea monumentului!“. 


Bustul statuii, autor Ivan Mestrovici 


'5 Biblioteca Naţională a României, Colecţii speciale, Fond Brătianu, dos. l/1, 1935, ff. 1- 2. 
14 mp. 
Ibidem. 

Urmare a scrisorii Elisei Brătianu, răspunsul lui Alexandru Lapedatu a fost invitarea unor foști colaboratori ai lui 
Ion I.C. Brătianu, în vederea constituirii unui comitet pentru ridicarea monumentului. Prima ședință a avut loc la 1 no- 
iembrie 1935, prilej cu care ministrul Lapedatu a dat citire scrisorii Elisei Brătianu, după care cei prezenţi au luat hotă- 
rârea să se instituie comitetul pentru ridicarea monumentului Ion I.C. Brătianu, din toţi foştii săi colaboratori, iar 
acesta să lucreze sub preşedinţia lui Alexandru Lapedatu'”. Ca urmare, din comitet au făcut parte: Nicolae Titulescu, 
Dr. Constantin Angelescu, Gheorghe Cipăianu, Constantin Argetoianu, lon Inculeţ, Th. Florescu, Nicolae N. Săveanu, 
generalul Gheorghe Mărdărescu, Richard Franasovici, Constantin Banu, George Fotino, Stelian Popescu, Victor Slă- 
vescu, Tancred Constantinescu şi primarul Capitalei — Alexandru Donescu'“. De asemenea, comitetul a propus consti- 
tuirea unui grup compus din Alexandru Lapedatu, Tancred Constantinescu, Stelian Popescu, Richard Franasovici şi 
Alexandru Donescu care să se ocupe de toate lucrările ce urmau a fi prezentate spre aprobare comitetului. Comitetul își 
însuşea dorința Elisei Brătianu ca monumentul să fie „ridicat în grădina caselor sale, cu deschiderea în prelungirea pro- 
iectată a Bulevardului Dacia“ şi ca el să fie executat de marele sculptor Ivan Mestrovi&'S. 

La data de 12 noiembrie 1935 a avut loc o nouă întâlnire a grupului de lucru din cadrul Comitetului, la care au par- 
ticipat: Alexandru Lapedatu, Tancred Contantinescu, Stelian Popescu, Richard Franasovici, Victor Slăvescu, primarul 
Alexandru Donescu şi George Fotino. Discuţiile s-au axat în jurul contractului care trebuia semnat cu sculptoul Ivan 
Mestrovi€, pentru ca acesta să poată începe lucrarea. A doua problemă a fost cea legată de deschiderea noului bulevard 
prin faţa parcului caselor lui Ion I.C. Brătianu, pe care Alexandru Donescu urma să o rezolve, aşa cum a declarat în 
cadrul ședinței, în curs de trei săptămâni!”. De asemenea, a fost citit şi proiectul contractului cu sculptorul Mestrovig, 
care a fost aprobat, de principiu. Dar, pentru ca totul să se desfăşoare în cele mai bune condiţii, era necesar ca 
Mestrovi€ să vină la Bucureşti „pentru a stabili locul şi pentru a-şi da seama de perspectiva monumentului. Cu această 
ocazie se va subscrie şi contractul“”. În acest context, grupul de lucru a stabilit ca Alexandru Lapedatu să-i trimită ar- 
tistului o scrisoare, prin care să-l invite la Bucureşti şi să-l autorizeze să înceapă lucrarea”. Urmare a celor stabilite, 
Alexandru Lapedatu i-a scris sculporului Ivan Mestrovi€, aducându-i la cunoștință faptul că, în vederea ridicării mo- 
numentului lui lon I.C. Brătianu s-a constituit un comitet al cărui preşedinte este şi că va fi onorat să țină legătura şi să 
corespondeze pentru toate problemele privind proiectul de ridicare a statuii. În altă ordine de idei, îi aducea la cunoş- 
tință şi faptul că sunt dificultăţi pentru Primăria Bucureștiului cu exproprierea terenului necesar scuarului unde ar tre- 
bui plasat monumentul, problemă care nu a fost încă rezolvată, dar care spera să fie cât de curând reglementată. O altă 
situaţie neplăcută care ar fi putut apărea, era legată de o ajustare a dimensiunilor statuii, în funcţie de locul destinat. 
Pentru a fixa însă definitiv toate problemele, a semna contractul şi a depune, pe numele său, în dinari, prima tranşă din 
suma convenită, Elisa Brătianu, George Fotino şi Alexandru Lapedatu urmau să se întâlnească cu Mestrovi€, mai puţin 
în cazul în care el nu considera necesar să călătorească la Bucureşti pentru a vedea situația din teren. Alexandru Lape- 
datu îl ruga să-i transmită și dacă dorea să se vadă cu ei la Zagreb sau la Viena”. 

În scrisoarea de mulțumire pentru că a acceptat să facă parte din comitetul pentru ridicarea monumentului, din 12 
noiembrie 1935, ministrul Cultelor şi Artelor, Alexandru Lapedatu îi relata lui Alexandru Vaida-Voievod motivaţia 
pentru care a fost ales un sculptor străin în locul unuia român: „Totuşi îmi permit să vă lămuresc că, dacă executarea 
monumentului a fost încredinţată unui sculptor străin, e pentru că, după părerea celor mai mulți, părere pe care o îm- 
părtăşesc şi eu, noi nu avem încă sculptori statuari, care, prin concepţie şi, mai ales, prin execuţie, să poată dura mo- 
numente demne de faptele şi memoria celor pe care voim să-i imortalizăm astfel şi să rămână, în acelaşi timp, pentru 


'5 Biblioteca Naţională a României, Colecţii speciale, Fond Brătianu, dos. 1/1, 1935, ff. 6 —7. 
16 Ibidem. 

" Ibidem. 

1% Ibidem. 

' Ibidem, £. 10. 

* Ibidem, £. 10 v. 

” Ibidem. 

” Ibidem, tt. 8-9 

posteritate ca remarcabile opere de artă. Afirmarea această a mea a-ţi putut-o verifica, desigur, şi dumneavoastră de pe 
monumentele ce s-au ridicat de sculptorii noştri indigeni după război. Căci, dacă unele — cele simbolice — pot rezista 
unor critici mai serioase şi unor exigenţe artistice mai pretenţioase, statuile propriu-zise sunt sub toată critica, adesea 
adevărate caricaturi ofensatoare pentru memoria celor pe care voiesc să-i reprezinte şi pentru demnitatea noastră naţio- 
nală. Ori n-aţi avut acest sentiment văzând statuia regelui Ferdinand de la Orăştie, statuia ecvestră a lui Avram lancu 
de la Târgu Mureş, statuile reginei Maria de la Oradea şi de la Sovata, chiar statuile lui lon Gh. Duca de la Râmnic şi 
Spiru Haret de la Bucureşti, cum şi atâtea din busturile ce s-au ridicat în cei 10-15 ani din urmă? Dar, ceea ce hotărât, 
v-ar fi arătat şi dumneavoastră că nu avem încă sculptori statuari, ar fi fost expoziţia — dacă aţi fi putut-o vizita — a ma- 
chetelor prezentate pentru concursul statuilor celor doi regi — Carol I şi Ferdinand |. Aşa stând lucrurile, evident că veţi 
înțelege şi dumneavoastră de ce, pentru un monument demn de memoria şi faptele lui Ion I.C. Brătianu, am socotit că e 
mai bine să ne adresăm unui sculptor de reputaţie mondială cum este domnul Ivan Mestrovici. S-a emis, este drept, şi 
la noi, părerea de a se încredința lucrarea unui artist român, dar, după ce s-a examinat îndeaproape chestiunea, s-a con- 
statat, cum am încercat să vă arăt mai sus, că, din nefericire, nu avem cui s-o încredințăm. De aceea v-aş ruga, să nu 
faceţi pendentă acceptarea dumneavoastră de executarea lucrării de către un sculptor indigen, pe baza principiilor şi 
directivelor naţionale ce vă călăuzesc în acțiunea dumneavoastră publică şi să ne socotiți şi pe noi tot aşa de buni ro- 
mâni şi tot aşa de bine intenţionaţi față de interesele naţionale, chiar dacă pentru ridicarea monumentului lui Ion I.C. 
Brătianu am făcut apel la un artist străin, dar amic sincer şi devotat al neamului nostru, care ţine să-şi facă o chestiune 
de onoare artistică din executarea acestui monument“. 

La 24 noiembrie 1935, a avut loc cea de-a treia întâlnire a Comitetului pentru ridicarea monumentului lui Ion I.C. 
Brătianu, prilej cu care Alexandru Lapedatu a adus la cunoștință membrilor că au acceptat să li se alăture și mareşalul 
Alexandru Averescu, Gh. Gh. Mironescu, Grigore lunian, Octavian Goga, Dr. Nicolae Lupu. În cadrul discuţiilor s-a 
reiterat faptul că realizarea monumentului a fost încredinţată sculptorului Ivan Mestrovi€ şi că se fac demersuri hotărâ- 
te pentru prelungirea Bulevardului Dacia şi pentru amenajarea pieţii în care urma să fie aşezat monumentul, şi anume 
în dreptul grădinii Bibliotecii Ion I.C. Brătianu și cu acces în grădină. O delegaţie a Comitetului compusă din Constan- 
tin Argetoianu, O. Kiriacescu, Dr. Nicolae Lupu, Ion Inculeţ şi Alexandru Lapedatu urma să-i solicite proprietarului 
terenului, unde urma a fi amplasat monumentul, să facă o înțelegere amiabilă cu Primăria, iar dacă acest demers nu va 
avea succes, să se procedeze la expropierea terenului, ceea ce s-a și întâmplat până în mai 1937 %. 

Proiectul contractului datat 12 decembrie 1935, ce urma să se semneze de către Alexandru Lapedatu şi sculptorul 
Ivan Mestrovi€ cuprindea o serie de obligaţii care trebuiau îndeplinite de cele două părți. Ivan Mestrovit€ trebuia să 
execute monumentul lui Ion I.C. Brătianu în poziţie aşezată, conform machetei, înalt de patru metri jumătate, când sta- 
tuia ar fi fost așezată pe soclu; să procure pe cheltuiala sa, cantitatea necesară de granit gri-închis de Jablaniga pentru 
statuia care va fi dintr-o singură bucată; să procure tot pe cheltuiala sa, bucăţile necesare din acelaşi granit pentru pie- 
destal și de a-l termina; să furnizeze planul pentru amplasarea monumentului în parcul din faţa Bibliotecii Brătianu și 
planul fundațiilor, precum şi de a asigura, tot pe cheltuiala sa, un tehnician pentru a supraveghea şi conduce lucrările în 
timpul ridicării monumentului; de a termina toate lucrările, exceptând pe cele în raport cu ridicarea monumentului la 
finalul a 18 luni sau mai târziu; de a ambala, pe cheltuiala sa, statuia şi bucăţile piedestalului de o manieră facilă pentru 
transport. Conform contractului, Alexandru Lapedatu avea următoarele obligaţii: de a livra sculptorului Mestrovi€ su- 
ma convenită de 140.000 de franci elveţieni sau contravaloarea lor în dinari iugoslavi: 46.666 franci elveţieni în mo- 
mentul semnării contractului, a doua tranșă după ce statuia va fi modelată la mărimea finală în matrița de ipsos și 
ultima tranșă după ce Mestrovit va livra statuia în granit și bucăţile necesare pentru piedestal; să ia în posesie şi bucă- 
țile lucrate pentru piedestal în atelierul artistului la Split; să transporte pe cheltuiala Comitetului statuia şi piedestalul 
de la Split până la locul de amplasare la București; să construiască după planul lui Mestrovit fundaţiile, tot pe cheltuia- 
la Comitetului, şi să suporte şi cheltuielile în raport cu ridicarea monumentului. Contractul era făcut în două exempla- 


% Biblioteca Naţională a României, Colecţii speciale, Fond Brătianu, dos. 1/1/1935, ff. 69f/v, 70. 
Biblioteca Naţională a României, Colecţii speciale, Fond Brătianu, dos. 1/1, 1935, f. 71. 

re, pentru fiecare parte câte unul”. 

Aflată la Split, la 28 mai 1936, Elisa Brătianu îi trimitea o telegramă lui Alexandru Lapedatu, în care îi comunica 
faptul că monumentul este bine executat şi se ridică la nivelul așteptărilor comanditarilor: „Cu multă mulțumire sufle- 
tească vă comunic că monumentul este o minune. Vom reveni împreună. Mestrovit trimite multe salutări“*€. 

După semnarea contractului, la data de 26 iunie 1936, Ivan Mestrovit avea să confirme printr-o telegramă primirea 
primei tranşe de bani — 46.666 de franci elveţieni de la Milan Protitch, director general al Băncii Naţionale a Regatului 


Iugoslaviei, cecul fiind trimis din Zagreb la sucursala din Split”. 


Monumentul lui lon I.C. Brătianu 


Pentru a stabili cu exactitate amplasarea statuii, Mestrovit a efectuat o vizită la Bucureşti în octombrie 1936, prilej 
cu care Alexandru Lapedatu i-a adresat o scrisoare, prin care îl anunţa că nu va putea fi în Bucureşti în ziua sosirii sale. 
De asemenea îl mai informa și în legătură cu faptul că Elisa Brătianu era la Balcic, dar că intenţiona să îl întâlnească 
înainte de plecare. În legătură cu toate lucrurile legate de instalarea operei sale, Alexandru Lapedatu I-a însărcinat pe 
arhitectul Horia Teodoru pentru a-i fi la dispoziţie”. 


* Ibidem, ££. 12- 17. 
” Bibloteca Naţională a României, Colecţii speciale, Fond Brătianu, dos. 1/1, 1936, f. 85. 
57 pe 
Ibidem, f. 22. 
% Ibidem, ft. 27-28. 

Pentru susţinerea financiară a lucrărilor de ridicare a monumentului, Comitetul a luat hotărârea de a se adresa unor 
reprezentanţi ai administraţiei publice, în special primarilor din principalele orașe din ţară, fapt pentru care a fost re- 
dactat un model de scrisoare care avea următorul conţinut: „Domnule Primar, După cum vă este cunoscut, prietenii, 
colaboratorii şi admiratorii lui lon I.C. Brătianu au luat iniţiativa ridicării unui monument marelui defunct, în Capitala 
țărei, la împlinirea a zece ani de la moartea sa. Cum pentru aceasta, fondurile adunate până acum nu sunt îndestulătoa- 
re, Comitetul nostru a decis să adreseze un călduros apel către instituţiile și persoanele ce ar putea să ajute la 
complectarea lor. În acest scop, ne luăm voie a ne adresa şi domniei voastre, pentru ca în calitate de primar al Munici- 
piului să binevoiţi a solicita și obţine, din partea acelui municipiu, o contribuţie cât mai însemnată pentru monumentul 
celui ce a fost principalul făuritor al României întregite. Contribuţia dumneavoastră vă rugăm a o vărsa la BNR, în 
contul Aşezământului Ion I.C. Brătianu, pentru fondul monumentului“”?. 

Urmare a apelului lansat, au contribuit cu bani primăriile următoarelor oraşe: Cluj — 200.000 lei, Constanţa — 
200.000 lei, Oradea — 100.000 lei, Timişoara — 300.000 lei, Arad — 100.000 lei, Mureş — 50.000 lei, Braşov — 300.000 
lei, Sibiu — 200.000 lei“. Aşadar, la 25 februarie 1936 comitetul reuşise să adune 1.800.000 lei din donațiile venite din 
partea unor primării din ţară”. 

În iunie 1937, în conformitate cu obligaţiile contractuale, pentru asigurarea transportului monumentului de la Split 
la Bucureşti, reprezentând două cutii care conţineau statuia de granit ce cântărea 18 tone, în valoare de 400.000 de di- 
nari şi un bust din granit în valoare de 30.000 de dinari, Comitetul a recurs la Casa de Asigurări Lloyd's din Londra. 
Asigurarea trebuia să acopere incidentele legate de coliziune, foc, deraiere şi alte tipuri de accidente de tren”. 

Două luni mai târziu, la 11 august 1937, monumentul lui lon I.C. Brătianu fusese adus la Bucureşti şi aşezat pe lo- 
cul ales, în prelungirea Bulevardului Vintilă Brătianu, în piaţeta care urma să-i poarte numele. În acest context, Co- 
mitetul pentru monumentul lui lon I.C. Brătianu a adresat o scrisoare ministrului de Finanţe, informându-l că trebuia 
să-i achite sculptorului Mestrovi€ ultima tranșă de bani, prin Banca Naţională a României, şi să fie scutit de comisio- 
nul bancar, ca și la primele două tranșe“. 

În vederea inaugurării monumentului, la 29 octombrie 1937, Comitetul a elaborat o scrisoare-invitaţie cu semnătura 
lui Alexandru Lapedatu, adresată şefilor de filiale ale Partidului Naţional Liberal, de pe întreg teritoriul ţării, unde se 
specifica: „La această festivitate, socotim că, în primul loc trebuie să fie reprezentat partidul pe care l-a condus cu atâta 
autoritate şi cu ajutorul căruia a putut înfăptui nepieritoarea sa operă politică şi naţională. Vă rugăm deci, să desemnați 
persoanele (între 20-25) care să reprezinte organizaţiunea dumneavoastră la inaugurarea monumentului, înaintându-ne 
din vreme (până la 10 noiembrie) numele lor, ca să ne îngrijim de primirea şi de participarea lor la festivitate“. În 
continuarea invitaţiei, se preciza că era necesară prezenţa în dimineaţa zilei de 24 noiembrie 1937, între orele 10.00 şi 
14.00, fiecare delegaţie urmând să aducă jerbe sau coronae de flori naturale spre a fi depuse ca omagiu pe monument. 
De asemenea, în invitație se specifica faptul că toți prefecţii din țară trebuiau să ia măsurile necesare ca la festivitate să 
fie „simbolic reprezentată ţara întreagă, adică toate comunele (urbane și rurale) din România întregită, prin câte un re- 
prezentant al lor, independent de reprezentanţii organizaţiilor partidului“*€. 

La festivitățile de inaugurare ale statuii a fost invitat şi sculptorul Ivan Mestrovi€, care i-a trimis la 15 noiembrie 
1937, o scrisoare lui Alexandru Lapedatu, ca răspuns la invitaţia pe care acesta din urmă i-o adresase. Artistul îşi ex- 
prima regretul de a nu putea fi prezent la inaugurare, din cauza angajamentului strict de a termina monumentul regelui 


” Ibidem, f. 66. 

3 Biblioteca Naţională a României, Colecţii speciale, Fond Brătianu, dos. 1/1, 1936, ff. 86 — 96. 

5! Cezar Petre Buiumaci, op.cit., p. 152. 

* Biblioteca Naţională a României, Colecţii speciale, Fond Brătianu, dos. 1/1, 1937, ff. 40-43. 

* Fostul Bulevard Dacia a primit numele lui Vintilă Brătianu, după moartea acestuia în 1930. In anii '80, bulevardul a revenit la numele 
de Dacia. 

* Biblioteca Naţională a României, Colecţii speciale, Fond Brătianu, dos. 1/1, 1937, ff. 52-53. 

* Ibidem, £. LA4. 

Carol I. Transmitea însă, ministrului Lapedatu, mulțumirile și aprecierile sale pentru încrederea acordată şi maniera 
cordială de colaborare încununată de succes şi, de asemenea, omagiile sale Elisei Bratianu, sufletul acestei inițiative”. 

În urma lansării invitaţiei în teritoriu, la festivitățile legate de inaugurarea monumentului lui Ion I.C. Brătianu, şi-au 
anunţat prezenţa delegaţii ale Partidului Naţional Liberal din majoritatea judeţelor de pe teritoriul întregii țări, în hota- 
rele din 1918: Bălţi“S, Severin”, Covurlui“, Ialomiţa“, Mehedinţi”, Ciuc, Vlașca“, Tighina, Olt“, Cahul”, Sibu“, 
Someş“, Caraș”, Ismail5!, Neamţ”, Brașov, Soroca“, Arad", Roman'f, Năsăud”, Baia“, Timiş-Torontal””, Constan- 
țaS0, Argeș, Orhei“?, Cahul, Brăila“, Cluj%$. 

Din procesul-verbal al Comitetului din 8 aprilie 1938, reiese faptul că acesta a dispus pentru ridicarea monumentu- 
lui de suma de 4.000.000 lei, şi că plata către sculptorul Ivan Mestrovici a fost făcută integral. Totodată era menționat 
că amenajarea pieţei în care a fost amplasat monumentul a fost întârziată de greutățile întâmpinate în achiziționarea 
terenului, cumpărat de Primăria Municipiului Bucureşti, cu sprijinul ministrului de Finanţe, Mircea Cancicov, care a 
pus la dispoziţie fondurile necesare. O altă problemă întâmpinată a fost procurarea granitului necesar ridicării zidului 
împrejmuitor şi pavării aleilor, potrivit planurilor sculptorului, ceea a necesitat o mare cantitate de granit, Comitetul 
mulţumind pentru ajutor Serviciului Gelogic şi Casei Porturilor care şi-au dat concursul pentru extragerea şi transpor- 
tul acestuia“. Revenind la întâzierea inaugurării monumentului în noiembrie 1937, Alexandru Lapedatu menţiona fap- 
tul că „Timpul nefavorabil de la sfărşitul lunii noiembrie, luptele electorale în plină dezvoltare la acea vreme, şi care 
nu asigurau o prielnică atmosferă unei manifestări de uniune naţională şi de unitate în simţire, iar pe de altă parte boala 
doamnei Eliza Brătianu — cu toate că domnia sa rugase Comitetul să nu ţină seama de acest impediment personal — au 
determinat amânarea inaugurării. 


3 Ibidem, ff. 59 — 60. 
35 Ibidem, ff. 267-268. 
* Ibidem, f. 269. 

“ Ibidem, ff. 280-281. 
“1 Ibidem, ff. 282-287. 
“ Ibidem, ff. 288-293. 
% Ibidem, £. 294. 

“ Ibidem, ff. 295-299. 
% Ibidem, £. 300. 

“ Ibidem, ff. 301-316. 

* Ibidem, ff. 310-316. 
* Ibidem, £. 318. 

Inaugurarea monumentului a avut loc în data de 27 noiembrie 1938, la împlinirea a 11 ani de la moartea lui Ion I.C. 
Brătianu „pe care destinul I-a sortit a prezida, în fruntea guvernului ţării, istoricul act al unităţii noastre naţionale““. 

Ceremonia a avut loc la ora 11.00 în noua piaţă Ion I.C. Brătianu, serviciul religios fiind oficiat de dr. Nicolae Bă- 
lan — Mitropolitul Ardealului, asistat de Visarion Puiu — Mitropolitul Bucovinei şi de Efrem Enăceanu — locţiitorul Mi- 
tropolitului Basarabiei, alături de clerici din cele trei provincii româneşti. Au rostit cuvântări Mitropolitul Nicolae 
Bălan, în numele Bisericii, Patriarhul Miron Cristea — preşedintele Consiliului de Miniştri, în numele guvernului, ge- 
neralul Arthur Văitoianu în numele foștilor luptători în Marele Război, Dr. Constantin Angelescu în numele prietenilor 
şi colaboratorilor politici ai lui Ion I.C. Brătianu, Alexandru Lapedatu — președintele Comitetului pentru ridicarea mo- 
numentului și generalul Victor Dombrowski — primarul general al Capitalei. La ceremonie au participat Elisa Brătianu 
alături de alți membri ai familiei — Sabina Cantacuzino, Gheorghe I. Brătianu, membrii guvernului, reprezentanţi ai 
înaltelor autorităţi ale statului și mulţi dintre cei care, timp de 30 de ani, i-au fost colaboratori apropiaţi“. 

După cuvântări, ceremonia inaugurării a continuat cu defilarea prin faţa monumentului a reprezentanţilor comune- 
lor, pe judeţe, în ordine alfabetică, școlile, societăţile și sindicatele, colegii, prietenii și colaboratorii, organizatiile 
PNL. Toţi invitaţii îşi aveau locurile strict desemnate la festivitate, iar defilarea a fost coordonată de către Comitet”. 

Festivităţile legate de dezvelirea monumentului lui Ion I.C. Brătianu au avut un amplu ecou în presa vremii, fiind 
descrise pe larg în „Viitorul“, „Universul“, „Curentul“, „Timpul“, „Semnalul“. Ziarul „Viitorul“ a prezentat în între- 
gime cuvântările susținute de Mitropolitul Ardealului Nicolae Bălan, Patriarhul Miron Cristea, Dr. Constin Angelescu 
şi Alexandru Lapedatu — preşedintele Comitetului pentru ridicarea monumentului. Toţi cei care au susținut discursuri 
au omagiat puternica personalitate a lui Ion I.C. Brătianu, contribuţia pe care acest om providenţial a avut-o la îndepli- 
nirea idealului de unitate naţională al românilor, alături de regele Ferdinand şi regina Maria. 

Mitropolitul Ardealului Nicolae Bălan a subliniat faptul că: „Personalitatea lui Ion I.C. Brătianu, însuşirile lui de 
om politic superior, iubirea lui înflăcărată pentru ţară şi neam au putut creşte până la ultima lor limită şi s-au putut va- 
lida desăvârșit datorită, fără îndoială, şi măreției de suflet, abnegației depline şi devotamentului fără margini pe care 
neuitata pereche regală le-a pus în slujba înfăptuirii idealului nostru național, radicând moralul tuturor, electrizându-le 
energiile şi scoţându-i din orice şovăială. [...] Monumentul acesta ridicat întru memoria şi proslăvirea marelui Ion I.C. 
Brătianu nu e decât exteriorizarea monumentului nepieritor, mai tare decât granitul, pe care întreg neamul românesc i 
le-a ridicat în sufletul său“. 

Patriarhul Miron Cristea — reprezentat de Gh. lonescu-Sisești, ministru al Agriculturii — în numele guvernului a 
spus printre altele că: „Stând înaintea acestui monument mi se înfăţişează unul dintre cei mai influenţi şi mai mari băr- 
baţi de stat din câţi a creat geniul etnic al neamului românesc în cursul ultimului veac. Importanţa şi valoarea persona- 
lităţii sale o verifică succesul final al frământărilor prin care au trecut românii mai ales de la 1914 şi până la înfăptuirea 
supremului nostriu ideal: întregirea neamului. Aceste mișcări el le-a prezidat şi le-a condus“. 

La rândul său, doctorul Constantin Angelescu, consilier regal şi fost ministru în guvernele prezidate de Ion I.C. 
Brătianu a declarat în fața celor prezenți: „Ne-a adunat aci gândul pios şi patriotic de a proslăvi, prin ridicarea acestui 
monument pe marele roman, pe marele realizator al României întregite. În istoria acestei țări Ionel Brătianu este cea 
mai proeminentă figură a unei mari epoci. [...] Monumentul acesta va povesti urmaşilor noştri zilele tragice, dar sub- 
lime în care s-a înfăptuit idealul milenar al românismului. Ideal care până acum câtva timp era numai un vis frumos și 
sfânt, dar care astăzi este realitate indestructibilă, etrnă. Nici o palmă din acest pământ nu se poate înstrăina. Mucenicii 
neamului și între ei, înfăptuitorul unităţii naționale Ionel Brătianu, din mormintele lor, ne-ar blestema dacă am con- 


S Biblioteca Naţională a României, Colecţii speciale, Fond Brătianu, dos. 1/1, 1938, f. 382. 

4 jbidem. 

“ Ibidem, f. 385. 

y Biblioteca Naţională a României, Colecţii speciale, Fond Brătianu, dos. 1/1, f. 145, „Viitorul”, anul XXX, nr. 9272, p.3. 

simţi vreodată la acest sacrilegiu“. 


Ministrul Alexandru Lapedatu — preşedintele Comitetului pentru ridicarea monumentului lui Ion I.C. Brătianu a 
prezentat în faţa audienței principalele momente din activitatea comitetului legate de procesul de începere a lucrărilor 
şi de evoluţie a acestora pe parcursul anilor 1935 — 1938, a mulțumit Elisei Brătianu pentru inițiativă, sculptorului Ivan 
Mestrovi€ pentru respectarea termenului de livrare a statuii, lăudându-i geniul artistic, care l-a surprins pe marele om 
de stat într-o atitudine gânditoare şi în același timp îngrijorată, dar familiar celor care l-au cunoscut. A fost dorința Eli- 
sei Brătianu de a-l înfățișa în această ipostază de om preocupat tot timpul de problemele țării sale, covârșit de marea 
responsabilitate ce apăsa pe umerii săi, gândind îndelung și serios acţiunile politice pe care urma să le pună în practică. 
„Toate acestea nu s-ar fi putut îndeplini, nici aşa de în grabă şi nici așa de frumos, dacă, în mijlocul nostrum, nu s-ar fi 
aflat, în permanență, stimulul şi grija, plină de iubire și pietate ale doamnei Elisa Brătianu. Căci numai datorită acestui 
stimul şi acestei griji avem, astăzi, în acest liniștit loc de reculegere şi reconfortare sufletească monumentul făuritoru- 
lui politic al României Mari, în legătură direct cu instituția cultural, căreia de 11 ani, domnia sa i-a consacrat şi îi con- 
sacră tot rostul şi scopul vieţii sale — Biblioteca Ion I.C. Brătianu“. În continuarea discursului său, Alexandru 
Lapedatu a adus mulțumiri ministrului Mircea Cancicov, care a sprijinit Primăria Capitalei să exproprieze terenul unde 
s-a amenajat piaţa monumentului, fostului primar general Alexandru Donescu, arhitectului Horia Teodoru care a reali- 
zat planul pieţei, după indicaţiile sculptorului Ivan Mestrovi€ şi tuturor persoanelor implicate în ducerea la bun sfârșit 
a realizării și amplasării monumentului. Alexandru Lapedatu şi-a încheiat emoţionantul discurs, cu următoarele cuvin- 
te: „Aşa se face că, intrat în istorie, Ion I.C. Brătianu va fi socotit pentru Regele Unităţii Naţionale, ceea ce părintele 
său, lon C. Brătianu a fost pentru regale Independenţei române și ceea ce Mihail Kogălniceanu a fost pentru Domnul 
Principatelor Unite, slujitor credincios, leal şi devotat al intereselor mari şi permanente ale neamului şi executor chib- 
zuit, hotărât şi energic al realizărilor reclamate de aceste interese. Aceasta însă, totdeauna şi numai prin mijlocirea Co- 
roanei, a cărei strălucire şi al cărei prestigiu ținea să le sporească mereu, ferind-o de orice i-ar fi putut aduce vreo 
umbrire sau știrbire“"*. 

Ultimul care a luat cuvântul a fost generalul Victor Dombrovski, primarul general al Capitalei, care a declarat că 
„municipalitatea Capitalei e mândră de avea un monument al marelui om de stat Ion I.C. Brătianu, al cărui rol în isto- 
ria politică a țării noastre este îndeajuns de bine cunoscut și consacrat“ ”. 

Pagina a treia din ziarul „Universul“, din 30 noiembrie 1938, se deschidea cu un emoţionant omagiu adus lui lon 
I.C. Brătianu şi contribuţiei sale la realizarea unităţii naţionale: „Omul acesta providenţial n-a avut decât o singură cre- 
dință: credinţa în forța neamului său, pe care l-a ridicat la culmi de strălucire, în rândul celorlalte neamuri. Figura de 
apoteoză a taciturnului de la Florica, încheie o pagină de istorie. Perspectiva vremii îl aşează printre făuritorii de ţară. 
În grădina de stejari, chipul de granit al lui Ion I.C. Brătianu înfăţişează atitudinea de adâncă frământare a omului care, 
ținând cartea pe genunchi, descifrează din noianul de gânduri destinul unei nații. Artistul Mestrovi€ a voit să prindă 
câteva note caracteristice din forța interioară a marelui bărbat de stat. Oricum ar fi înfățișat, lonel Brătianu în granit, el 
va rămâne, în conştiinţa naţiei o figură luminoasă animată de cel mai cald patriotism“€. 

La rândul său Stelian Popescu, membru în Comitetul pentru ridicarea monumentului, într-un emoţionant editorial 
din ziarul „Universul“, din 28 noiembrie 1938, al cărui director era, făcea referire, cu reverență, la personalitatea mare- 
lui om politic şi la marea sa capacitate de muncă în folosul țării, la erudiția sa, la modestia și stăpânirea de sine care îl 
caracteriza. „În grelele împrejurări prin care a trecut neamul nostru — scria Stelian Popescu — numai existenţa unor oa- 
meni ca lon I.C. Brătianu ne-a dat putinţa să învingem greutăţile şi ne îndreptățește regretful pe care —l provoacă dispa- 


7% Biblioteca Naţională a României, Colecţii speciale, Fond Brătianu, dos. 1/1, f. 437, „Universul”, anul al 55-lea, nr. 327, miercuri, 30 
noiembrie 1938, p. 3 

riţia lor prea timpurie. Monumentul ce se desveleşte azi, în mica piață publică în care s-a înglobat și grădina casei lui, 
se datoreşte, în bună parte, străduinţelor aceleia care a fost tovarăşa zilelor lui, doamna Elisa Brătianu, care n-a cruțat 
nici o oboseală sperând a realize ceva care să caracterizeze omul şi opera lui“. 

Statuia lui Ion I.C. Brătianu a fost dezafectată în anul 1948, fiind depozitată, până în 1988, în curtea Combinatului 
Fondului Plastic. Pe locul rămas liber, s-a aflat până în 1990, bustul lui Ilie Pintilie (sculptor Nestor Culluri), unul din- 
tre liderii din ilegalitate ai PCdR, mort la Doftana în timpul cutremurului din 1940. În anul 1988, monumentul lui lon 
I.C. Brătianu a fost transferat la Complexul Muzeal Goleşti, de unde a fost adus în 1992, şi repus, din iniţiativa Primă- 
riei Municipiului Bucureşti şi a Ministerului Culturii, pe amplasamentul inițial din Bulevardul Dacia'*. Norocul acestui 
monument a fost faptul că era realizat din granit, şi nu a putut fi topit, ca celelalte două opera ale lui Ivan Mestrovi€ — 
statuile regilor Carol 1 şi Ferdinand |. Reinaugurarea sa a avut loc în luna noiembrie 1992, monumentul regăsindu-se 


pe lista monumentelor istorice de clasă B. 

Glose pe seama interferenţelor lui Constantin I.C. Brătianu 
cu armata română 


dr. lulian Stelian BOȚOGHINĂ 


Cu tristeţe, Dinu Zamfirescu constata şi scria în august 2017 că viaţa şi activitatea lui Constantin I.C. Brătianu sunt 
prea puţin cunoscute contemporanilor noştri, totuşi nominalizând ca excepții pe politicienii mai în vârstă și unii isto- 
rici. Dezamăgirea era pe măsura faptelor lui Dinu Brătianu, care la vârsta senectuții nu a ezitat să-și declare dezacordul 
cu regimul antonescian, pentru ca în anii ce au urmat să se poziționeze împotriva instaurării dictaturii comuniste, 
căzându-i victimă după numai trei luni de detenţie la Sighet, pe 20 august 1950!. 

Printr-o convingătoare narațiune a biografiei, transpusă într-un lăudabil demers publicistic condiţionat de un spaţiu 
tipografic restrâns la câteva pagini, autorul a reuşit cu prisosință să reconstituie destinul politic al lui Dinu Brătianu”, 
potenţând şi nuanţând în egală măsură consideraţia unei asumate poziționări secundare în ierarhia politică statornicită 
între cei trei fii ai Vizirului, mult timp neangajându-se în activismul politic. 

Remarca istoricului Dinu Zamfirescu ne-a îndemnat la o sumară incursiune biografică menită să împlinească anii 
de tinereţe ai lui Constantin I.C. Brătianu. Drept urmare vă supunem atenției câteva mărturii documentare păstrate în 
arhivele militare, sau altfel spus prin prezentul articol dorim să reconstituim câteva aspecte ale cătăniei junelui Dinu, 
având ca document definitoriu dosarul de ofițer în rezervă. 

Plecat din ţară pentru a aduce ţării un principe de neam european, ca garanţie a unităţii și integrităţii teritoriale a ti- 
nerei țări”, Ion C. Brătianu nu a fost martor la naşterea celui de-al patrulea copil, așa că la 27 decembrie 1865/15 ianu- 
arie 1866 i-a scris soției la Florica pentru a-i împărtăși chinul aşteptării şi mai apoi bucuria trăită la primirea veștii că li 
s-a născut cel de-al doilea fiu: „Pentru întâia dată, iubita mea Pia, ai suferit singură! Când ai ști câtă durere îmi face 
această idee, m-ai plânge. N-am fost acolo să te ajut, să împărtăşesc durerile tale, să ţi le uşurez prin suferințele mele. 
De două-trei zile eram într-o agitaţie nespusă; îmi venia la tot minutul să plâng; niciodată însă n-am fost mai îngrijat, 
mai trist ca în ajunul depeşei. Dimineaţa m-a deşteptat clopoţelul de la uşă, prin care s-a anunţat depeşa care îmi vestea 
uşurarea ta şi sosirea lui Tatu, căci până acum aşa îl chem pe copilul nostru ce nu-l cunosc încă. Cea dintâi impresiune 
a fost de ușurare că ai scăpat. În urmă însă bătaia de cuget, părerea de rău şi poate și ideea că fiindcă ai suferit şi ai 
scăpat de primejdie fără mine, o să mă iubeşti mai puţin, o să te simţi mai puţin lipită de mine”. 

Bucurie sărbătorită împreună cu Eugeniu Carada şi cu amicii francezi: „Aici toți amicii noştri s-au bucurat. Seara 
am închinat cu Carada, Dumesnil și Jeanne în sănătatea ta şi a lui Tatu”. 

După absolvirea cursurilor liceale la „Sfântu Sava”, Dinu avea să vadă pentru prima dată un corp de armată în 
primăvara anului 1884, atunci când împreună cu tatăl lor l-a însoţit pe Ionel până la Orşova, de unde acesta şi-a urmat 
drumul spre Paris. După despărţire, s-au întors la Vârciorova, de unde au pornit spre Craiova. Înainte de a trece Jiul, 
s-au oprit să viziteze penitenciarul de la Bucovăţ, atunci reparat” şi unde se instalaseră maşinăriile pentru ceea ce avea 
să fie tăbăcăria armatei. 

Călătoria de întoarcere prin Craiova a avut loc după atentatele eșuate asupra lui Ion C. Brătianu5, prin urmare măsu- 


1 Dinu Zamfirescu, Constantin I.C. Brătianu, în „MEMORIA. Revista gândirii arestate”, august 2017, p. 28 în http://www. 

„Din corespondenţa familiei Ion C. Brătianu (1859-1883), cu o prefaţă de Ion Nistor, vol. I, Imprimeriile „Independenţa”, 1933, p. 63. 
Ibidem. 

* Elena Dumitru, Mircea Dumitru, Aurică Smaranda, Vila Florica. File de monografie, Editura TIPARG, p. 235. 

rile de precauţie au fost pe măsură, cel puţin în intenţie, după cum între impresiile împărtășite lui Ionel în scrisoarea 
din 19 aprilie/1 mai, Dinu avea să scrie că: „După ce am plecat, odată văd trei comisari, sau mai bine zis epistați şi un 
călăraş; sar pe cai şi umblă în rând după trăsură. Avem mai mult aerul că mergem să rămânem la Bucovăţ decât să-l 
vizităm. Gardiştii pe stradă îmbrăcaţi în mare ținută; dar, pentru că erau puţini și poliţia vrea să pară bine organizată, 
îndată ce salutau trăsura, o luau iute la fugă şi ieșeau înainte pe altă stradă pe unde treceam și salutau din now”. 

Cum nu era încă ora 7 dimineaţa şi chiar în zi de Paşte, la Bucovăţ sergentul şi directorul încă dormeau, aşa că în 
vizitarea stabilimentului au fost însoţiţi de niște sergenți și mai apoi de un ofițer. Tocmai ce isprăviseră de văzut maşi- 
nile, care din păcate nu lucrau fiind sărbătoare şi se uitau la piesele lucrate, că a apărut și sergentul, care le-a mai pre- 
zentat odată, de data asta cu explicaţii. Fapt ce i-a permis lui Dinu să-i scrie fratelui său mai mare ceea ce a înţeles 
despre cele văzute: „Instalaţia este aşezată pe picior mare şi sergentul arată mult zel. Vrea să aşeze pe lângă tăbăcărie 
şi industriile ce se leagă cu ea. Feutrăria pentru părul pieilor, o mașină de clei pentru facerea cleiului di rămăşiţe, o altă 
maşină pentru pieile șamoazate” pe care nu o are, etc.”. 

La Craiova au vizitat şcoala militară, unde au petrecut ceva timp împreună cu prefectul, după care au mers la gară 
unde au dejunat împreună cu Eugen Carada. Nici nu terminaseră bine de isprăvit masa, tatăl Brătianu pregătindu-se să 
meargă să se culce, când au apărut generalul Dunca” împreună cu maiorul comandant al şcolii militare. „Pe urmă im- 
posibil să-i mai porneşti”, cu toată stăruința lui „nenea Carada că tata e ostenit şi că vrea să doarmă” au stat de la 11 
până la 1, când le-a spus nenea Carada să plece [...]. Mai ardea şi o brutărie în oraş spre şcoala militară, ceea ce i-a de- 
cis să ne lase”. 

Constantin Brătianu a îmbrăcat haina militară în toamna aceluiași an, la | octombrie 1884, trăind rigorile cazone ca 
soldat voluntar al Regimentului 2 artilerie !?. 

Înainte de a purcede la detalierea situaţiei militare, pentru a contextualiza acest capitol din viaţa lui Dinu Brătianu, 
vă propunem o rapidă prezentare a acelor prevederi legislative de referință pentru subiect. 

La 1 aprilie 1880 a fost decretată legea care reglementa statutul ofițerului de rezervă, iar prin Înaltul Decret nr. 
1.589 a fost aprobat „Regulamentul aplicării legii ofiţerilor de rezervă”!?. Act prin care s-a reglementat poziţia şi statu- 
tul acestei categorii militare, respectiv faptul că ofiţerii de rezervă erau însumaţi de îndată cu numirea lor în corpurile 
de trupă ale armatei, până la completarea cadrelor ofiţereşti pentru organigrama de război, adică în total câte cinci ofi- 
țeri pentru fiecare subunitate (companie, escadron sau baterie), ţinându-se cont pe cât posibil de domiciliul deţinut în 
momentul încorporării. 

Ofițerii de rezervă care împlineau vârsta de 37 de ani (în perioada de cătănie a lui Constantin I.C. Brătianu vârsta a 
fost extinsă !*) erau obligaţi să-şi dea consimţământul în scris declarând că erau de acord să servească şi după vârsta de 
37 de ani, beneficiind de toate drepturile și supunându-se la toate îndatoririle. În situaţia în care ofiţerul de rezervă nu 
dorea să contracteze un asemenea angajament, până la 46 de ani rămânea de drept înscris între milițieni şi susceptibil 
de a fi chemat la mobilizarea clasei sale. Formele scriptice pentru retragerea unui ofițer de rezervă erau aceleași ca cele 


” Din corespondenţa familiei Ion C. Brătianu 1884-1836, vol. LI, Imprimeriile „Independenţa”, 1934, p. 55. 

" tăbăcite 

'9 Din corespondența familiei Ion C. Brătianu 1854-1836, vol. II, p. 55. 

generalul Iuliu Dunca, născut la 7 ianuarie 1825 în Botoșani, având numele de Iulius Dunca de Sajo (Șieu) datorită originilor nobiliare 
după tată în comitatul Mureş-Turda, a avut o prestigioasă carieră militară, aflându-se printre ofiţerii care au pus fundamentele artileriei 
române moderne, vezi Victor Stănculescu, Constantin Ucrain, Istoria artileriei române în date, Editura Ştiinţifică şi Enciclopedică, Bu- 
cureşti, 1988, p. 65. 

"1 Din corespondenţa familiei Ion C. Brătianu 1884-1886, vol. IL, p. 56. 

12 Depozitul central de arhivă (se va cita Dp. c. a.), fond Direcţia personal, Memorii Bătrâni, litera „B”, locotenenţi, dosar 490, f. 1. 

13 „Monitorul Oastei”, nr. 14 din 4 iunie 1880. 

'* până la 50 de ani pentru ofiţerii cu grade inferioare (sublocotenent, locotenent, căpitan), până 55 de ani pentru ofițerii cu grade superi- 
oare (maior, locotenent-colonel, colonel) și până la 60 de ani pentru generali, conform Înaltului Decret nr. 1.378 din 9 mai 1884, publicat 
în „Monitorul Oastei” nr. 23 din 9 mai 1884. 

care se întocmeau pentru demisia ofițerilor activi. 

Ofiţeri de rezervă puteau deveni şi tinerii care se înrolau voluntar sau cei bacalaureaţi, aceştia din urmă după șase 
luni de serviciu militar, ambele categorii numai după trecerea examenului susținut în prezența unei comisii compusă 
din trei membri şi numită de comandantul diviziei. Candidatul era examinat şi trebuia să-şi dovedească aptitudinile şi 
cunoştinţele la probe denumite „școala de soldat”, „școala de companie (pentru infanterie), escadron (pentru cavalerie) 
sau baterie (pentru artilerie), „principii asupra tragerii în ţintă”, „principii esențiale asupra legii organice a armatei”, 
„principii de legislație militară”, „atribuţiile diferitelor grade din serviciul interior, semnele exterioare de respect, pe- 
depse”, „serviciul de garnizoană (consemn general și serviciul posturilor), „serviciul în campanie” reprezentând tot 
atâtea materii specifice la care s-a instruit în perioada milităriei. 

Evidenţa și controlul ofiţerilor de rezervă erau în sarcina corpurilor (astăzi am spune unitate militară) şi se făcea 
prin consemnarea fiecărei mutații în registre control întocmai ca la ofiţerii activi, respectiv serviciile sub drapel cu 
ocazia diverselor concentrări, perioadele de mobilizare, avansările în grad, data scoaterii din evidenţele militare etc. 
Tot în regulament se stipula să se întocmească foi matricole (prevăzute ca pentru ofiţerii activi, unde să fie notate cu 
precizie datele de starea civilă şi serviciile militare făcute anterior, consemnându-se şi ultima poziţie din care proveni- 
se ofițerul rezervist) şi foi personale (unde avea să se noteze „cu amănuntul” ocupaţiunea ofițerului în calitatea sa de 
cetăţean, sorgintea mijloacelor sale de existenţă şi dacă averea îi permitea să întrețină cu demnitate poziţia sa de ofițer, 
cât şi alte detalii) ”. 

La schimbarea domiciliului, ofiţerul era obligat să anunţe corpul sau serviciul unde era luat în evidență, pentru a se 
face cuvenite actualizări. 

Acomodându-se exigenţelor cazon cât se poate de suportabile pentru o persoană deloc răsfăţată, Dinu a fost avansat 
la gradul de brigadier după două luni de la încorporare, pe 1 decembrie 1884, iar la începutul anului următor, pe 1 fe- 
bruarie 1885 a fost înaintat sergent'?. 

Cotidianul curgea în același ritm, împărțit între lecţiile cu Duca şi cu David, profesorul adus de Spiru Haret pentru 
a-l înlocui cât timp ocupa secretar la Ministerul educaţiei şi cazarmă, unde pleca în fiecare dimineață după ce servea 
ceaiul cu Vintilă și Bişonică, după cum îl alintau pe Eugen, fiul lui Eugeniu Stătescu'€. 

La 9/21 martie 1885, într-un ton optimist stârnit de zilele frumoase ale primăverii, sergentul Constantin I.C. Brătia- 
nu avea să-i povestească lui Ionel despre oamenii şi întâmplările zilelor de militărie. Împărtășindu-i din impresiile tra- 
iului la cazarmă, în scrisoarea expediată la Paris i-a scris că: «Alaltăieri, ieri și azi și poimâine am avut şi avem să 
avem inspecții "”. Ieri Generalul Cernat ””"” a inspectat recruţii şi noi sergenţii comandam. Vreo câteva minute înain- 
tea inspecției corpului II-lea al regimentului şi al bateriei. Generalul a întrebat pe primul din recruți cine este şeful su- 


"De altfel, completarea acestor formulare cu datele menţionate pentru fiecare ofiţer şi adiţionarea într-un dosar, avea să constituie ceea 
ce arhiviştii numesc memoriul personal, un document deosebit de important în efortul reconstituirilor biografice ale militarilor din armata 
română. 

15 Dp. c. a., fond Direcţia personal, Memorii Bătrâni, litera „B”, locotenenţi, dosar 490, f. 1. 

' Din corespondenţa familiei lon C. Brătianu 1884-1886, vol. IL, p. 146. 

"* coroborând cu data scrisorii și cu data trecerii în rezervă cu gradul de sergent, considerăm că pomenitele inspecții executate de gene- 
ralul Cernat erau în fapt probe ale examenului pentru avansarea la gradul de sublocotenent. 

"* generalul Alexandru Cernat, născut la 28 ianuarie 1834 în comuna Vârlezi, judeţul Covurlui (după unele surse chiar la 17 ianuarie 
1828) şi decedat la 8 decembrie 18893, la Nice, în Franţa a fost unul dintre cei mai de seamă militari români, printre altele fiind de două 
ori ministrul de război, prima dată între 2 aprilie şi 19 august 1877, la începutul războiului ruso-turc şi apoi a comandat operaţiunile ar- 
matei române de la Sud de Dunăre, iar între 1881-1882 a fost şeful Statului Major General, activând ca membru al Partidului Naţional 
Liberal, vezi Gral. Dr. (r) Constantin Olteanu, Patru decenii sub drapel: generalul Alexandru Cernat, Editura Militară, Bucureşti, 1971, 
112 p., Ionela Nicolae, Despre Generalul de Divizie Alexandru Cernat, șef al Statului Major General (1881-1882), în Statul Major Gene- 
ral în arhitectura organismului militar românesc (1859-2009). Studii și comunicări prezentate la sesiunea științifică cu participare inter- 
națională dedicată împlinirii a 150 de ani de la înființarea Statului Major General și Zilei Arhivelor Militare-Pitești, 24-25 iulie 2009, 
Centrul Tehnic-Editorial al Armatei, Bucureşti, 2009, p. 47-59, Mihai Sorin Rădulescu, Elita liberală românească (1866-1900), Editura 
ALL, p. 62-63. 

prem al armatei şi acesta a răspuns: „Domnul General Cernat Alexandru”. Generalul murea de bucurie. Bine că nu s-a 
dus la altul, care 5 minute înainte îmi spusese că comandantul corpului II este sublocotenentul Cucea, comandantul re- 
gimentului căpitanul Mavrocordat şi al bateriei Colonelul Vrăjbeș (Hortbasky) Lizandru. Astăzi am comandat tunul cu 
o voce de stentor. 

Ghica care este tot în regiment a venit toată dimineaţa şi se vaită nenorocitul. Colonelul a spus ofiţerilor ca să-l 
închiză în cazarmă, când îl vor mai prinde pe stradă. Să-l vezi cum umblă: '£ zi civil şi ' cealaltă milităreşte cu panta- 
loni negri şi cu lampastre roşii ca de ofiţer. Mai avem un voluntar Gănescu, care mi-a spus că te cunoaşte de la gheaţă: 
are aerul gentil. 

Pe Georgică l-am văzut ieri, când am fost la minister. Iau lecţii pentru examenul de sublocotenent cu dânsul». 

În rest, viaţa de voluntar decurgea în obișnuitul ritm cotidian, după cum scria mai departe: „Deseară este reprezen- 
tația lui Alexandri: Ovid. Se duc: mama, Sabina, Costăchiţă, probabil tata şi eu. Domnul Duca este foarte gentil. Mi-a 
dat un bilet ca să mă duc la repetiții şi mi-a propus să meargă şi el cu mine. Fac acum partea II-a din descriptivă cu 
A tă 

Scrisoarea avea să o încheie a doua zi, 10/22 martie, tocmai pentru că Dinu nu avea cum să nu povestească despre 
ecoul provocat de prezenţa lui lon C. Brătianu în sala de spectacol: „leri seară am fost la Ovid. Tata se dusese la gară 
să primească pe D. Chițu şi de acolo s-a dus la teatru, astfel că la sosirea noastră l-am găsit în lojă. Piesa era deja înce- 
pută însă nu demult. Lume grozav de multă și din cea mai distinsă”, strecurând cu fudulie vorba despre ţinuta sa, una 
cazonă: „Poţi să judeci aceasta gândindu-te că eram şi eu îmbrăcat cu uniforma cea nouă! Toată lumea în lojă la noi, ca 
să vadă pe tata la teatru”!?. 

De altfel, Sabina avea să descifreze peste ani și să mărturisească afabilitatea lui lon C. Brătianu faţă de Vasile 
Alecsandri, ca respect pentru patriotul și poetul național, în egală măsură pentru prietenia acordată lui Ionel pe vremea 
studiilor la Paris, un am mai târziu recidivând prezenţa la premierea piesei Fântâna Blanduziei: „eveniment senzaţional 
în analele Bucureştilor”, uimind pe toată lumea, căci „tata nu ieşea niciodată seara ţi era de nevăzut la spectacole”. 

Împărțindu-și timpul între cazarmă şi preocupările private, Constantin I.C. Brătianu a fost trecut în rezervă cu gra- 
dul de sergent în ziua de 10 aprilie 1885”. 

După doi ani, la 20 ianuarie 1887 a fost înaintat sublocotenent în rezervă”. În toamna aceluiaşi an, pe 20 septem- 
brie a fost concentrat pentru manevre”, însă nu a participat, căci la ordinul comandantului Corpului 2 armată primise 
între timp o dispensă de patru ani pentru un concediu în străinătate, unde deja plecase la studii”. 

În anii ce au urmat, Dinu şi-a văzut de studii, căci sporul şi strădania la carte s-au numărat printre cele mai apăsate 
poveţe și canon date de Ion C. Brătianu fiilor săi, cărora le scria la 3/15 ianuarie 1887 pentru a le aduce aminte „[...] 
că pentru învățătură dau şi cămaşa de pe mine”” și pentru a le împărtăși fericirea trăită la aflarea bunelor rezultate ob- 
ținute, „mai cu osebire scrisoarea lui Dinu, căci era într-însa nu numai promisiuni ci şi fapte în privința studiilor”?€. 

Urmând cursurile Școlii de Poduri şi Şosele din Bucureşti, apoi Şcoala Superioară de Mine din Paris, ca student al 
ştiinţelor exacte, Dinu s-a arătat interesat de construcţii, mai cu seamă de fortificaţii, un ambițios şi costisitor proiect 
care făceau vâlvă-n țară, despre care a încercat să afle mai multe informații de la mama sa. 

Pia Brătianu a răspuns în scrisoarea din 13/25 ianuarie 1887, în care le-a povestit celor trei fii despre cum a sărbăto- 


'7 Din corespondenţa familiei Ion C. Brătianu 1884-1886, vol. IL, p. 153-154. 
'5 Jbidem, p. 154-155. 
Ibidem, p. 155. 
% Sabina Cantacuzino, Din viața familiei lon C. Brătianu 1821-1891, ediţia a II-a revăzută, Editura HUMANITAS, București, p. 195. 
al Dp. c. a., fond Direcţia personal, Memorii Bătrâni, litera „B”, locotenenţi, dosar 490, f. 1. 
” Ibidem. 
% Ibidem, f. 3. 
” Ibidem. 
5 Din corespondenţa familiei Ion C. Brătianu (1887-1588), vol. III, Imprimeriile „Independenţa”, 1934, p. 7. 
Ibidem. 

rit ziua lui Dinu cu Sabina, Costăchiţă şi cu domnul Ganea deznodământul interpelării lui Maiorescu, în încheiere scri- 
ind că „Nu pot răspunde la chestiunea lui Dinu despre fortificaţii că n-am avut timp să vorbesc cu tata; mâine îi voiu 
vorbi”. 

Spre sfârșitul anului, impresionată de duelul dintre Fleva şi Pherekyde, Pia Brătianu le-a scris băieţilor pe 15/27 de- 
cembrie 1887 pentru a le povesti incidentul. Tulburată de „mişeliile care se petrec”, i-a sfătuit să se preocupe de mânu- 
irea scrimei, îndemnându-i imperativ „să faceți armele”, căci „o să fiți foarte expuşi [...] dacă vor şti că nu vă puteţi 
bate”, insistând: „Faceţi armele negreşit. Tata a zis aseară că are să vă scrie şi eu vă mai repet aceasta, cu toate că v-am 
zis de atâtea ori. Este şi mijlocul ca să nu aveţi dueluri”. 

După numai o săptămână, încă sensibilizată de deznodământul duelului dintre cei doi oameni de vază a ţării, Pia a 
revinit şi în scrisoarea din 23 ianuarie/4 februarie 1887 s-a declarat mulţumită, scriind că „Din scrisoarea lui lonel am 
văzut cât a simţit el de drept luptele politice ce sunt în acest moment. M-am bucurat din toate punctele de vedere şi din 
aceea că uneori trebuie să ştie adversarii că ești gata să răspunzi în toate modurile. De aceea luați îndată un profesor de 
arme şi spuneţi-ne ce costă ca să vi-l plătesc, este şi singurul mijloc de a nu vă bate niciodată, ştiind că ați făcut armele 
veţi ţine în respect pe mișei și nebuni”. 

Cum vorbele părinţilor Brătianu erau literă de lege pentru copii, Dinu a început să ia cursuri de scrimă, angrenând 
şi pe Vintilă şi pe Bişonică. 

Gradul de sublocotenent dobândit Dinu a devenit subiect de nevinovate ironii și duioase tachinări din partea fraților 
săi, atunci când scăpaţi de corvoada examenelor, câştigând astfel timpul necesar gospodăririi, cei trei frați Brătianu au 
abandonat birtul cu bucurie, împărtășită și familiei la 26 ianuarie/7 februarie 1887, când Vintilă scria că „Azi am înce- 
put să mâncăm acasă. Nu vă puteți închipui ce bucurie simţi să dejunezi și să prânzești liniştit acasă după 4 luni de re- 
staurant! Azi am avut ca meniu: cârnat (un fel de salam), oeufs de beurre noir, cotlete de vițel şi brânză. Friptura mai 
cu seamă ni s-a părut dellll...licioasă”*. 

La fel mișcat de pasul făcut, Ionel i-a scris Mariuţei în aceeași zi pentru a-i povesti despre vizitele făcute generalu- 
lui Peaucelier, doctorului Blanche și lui Vasile Alecsandri și despre felul în care se gospodăreau, glumind că de partea 
bănească se ocupa „domnul sublocotenent Dinu care a ţinut socotelile aceste 2 luni din urmă” 

După ce a absolvit Şcoala Superioare de Mine, inginerul Constantin I.C. Brătianu s-a întors în țară unde a coordo- 
nat lucrările de exploatare a zăcămintelor petroliere de la Solonţ, a participat la instalarea sondelor de la Moineşti și 
construcția căii ferate de pe Valea Tarcăului”. 

Expirând dispensa de patru ani, Constantin Brătianu a primit ordinul Corpului 2 armată pentru o concentrare de 20 
de zile începând cu 20 septembrie 1891, însă la ordinul ministrului de război a fost încă o dată dispensat de concentra- 
re”. 

De altfel, dispensă pentru concentrarea anuală a primit și în 1892. Se pare că anul următor nu a mai beneficiat de 
dispensă pentru concentrare, întrucât în dosarul personal de ofițer rezervist a rămas scris lapidar: „în toamna anului 
1893 a fost concentrat 13 zile (Raportul Regimentului 2 artilerie, nr. 2.920 din 25 ianuarie 1894)”. 

Începând cu data de 1 mai 1895, locotenentul Constantin Brătianu a fost mutat în Regimentul 7 artilerie“. 


Anul următor, Constantin Brătianu a primit ordinul de concentrare atât pentru manevre cât şi pentru tir, însă nu s-a 


” Ibidem, p. 14. 

* Ibidem, p. 16-17. 

” Ibidem, p. 22. 

* Ibidem, p. 24-25. 

” Ibidem, p. 21-28. 

* Elena Dumitru, Mircea Dumitru, Aurică Smaranda, op. cit., p. 235. 

îi Dp. c. a., fond Direcţia personal, Memorii Bătrâni, litera „B”, locotenenţi, dosar 490, f. 3. 
* Ibidem. 

* Ibidem, £. 2. 

* Ibidem, f. |. 

prezentat, fiind scutit conform ordinului Ministerului de Război nr. 1.740/1896. 

În ziua de 27 august 1896, sublocotenentul rezervist Constantin Brătianu a fost concentrat şi dispensat de manevră 
şi tragere“. 

Comandanții săi din perioada 1897-1908 aveau să lase scris că sublocotenentul de rezervă Constantin Brătianu avea 
reale aptitudini militare în conducerea trupelor pe teren, că „este un perfect element între ofițerii de rezervă” și că 
„poate înlocui prea bine un ofiţer de front chiar în comanda de baterii”, dovadă că pe durata exerciţiilor militare sau 
manevrelor „şi-a apropiat cu înlesnire detaliile inamicului”. 

Avansat la gradul de locotenent în rezervă la 1 februarie 1897, cu aceeași dată Constantin Brătianu a fost mutat la 
Regimentul 11 artilerie, pentru ca mai apoi, pe 24 ianuarie 1901 să fie mutat la Regimentul 12 artilerie“. În ceea ce 
privea aptitudinile fizice și militare, comandanții au scris laconic: „nu este notat””?. 

La această unitate a avut parte de prima concentrare, timp de două săptămâni, din 4 până pe 26 septembrie, când a 
luat parte la instrucţia de tragere a regimentului şi la manevra de la Pașcani. 

Împrejurare numai bună pentru ca militarii să dea proba însuşirile ostăşeşti, printre care şi Constantin Brătianu, 
despre care locotenent-colonelul Baronescu, comandantul regimentului, avea să scrie că „, este un perfect element între 
ofițerii de rezervă şi poate înlocui prea bine un ofiţer de la front chiar în comanda bateriei, cunoaşte regulamentele și 
se....cu înlesnire .....serviciului”, încheind cu recomandarea că „poate înainte la alegere” : 

Propunere cu care colonelul Mihail Stroescu, comandantul Brigăzii 4 artilerie, s-a declarat întru totul de acord, sub- 
scriind la „aceleaşi note şi aprecieri ca ale șefului de corp” fiind „de părere a fi propus la înaintare”. 

În consecinţă, în anul 1901 sublocotenentul de rezervă Constantin Brătianu a fost propus pentru „înaintare la alege- 
re”. 

Doisprezece ani mai târziu, începând cu data de 28 februarie 1913 până la 10 aprilie același an, între comandantul 
Regimentului 2 artilerie, pe atunci colonelul Dumitru Iliescu, cel al Regimentul 11 artilerie și Ministerul de Război, s-a 
inițiat corespondența pentru a fi trimise formele de mutare şi memoriul locotenentului de rezervă Brătianu 1. Constan- 
tin, care prin Înaltul Decret nr. 45 din 9 ianuarie 1913 a fost repartizat Regimentului 11 artilerie. Însă sub nici un chip 
nu s-a găsit memoriul personal, așa că la 9 aprilie s-a ordonat să se întocmească „un memoriu nou”"“. 

Cum timpul trecea ireversibil, locotenentul de rezervă Constantin Brătianu a fost trecut în retragere pentru limită de 
vârstă, începând cu 1 octombrie 1911“. Cu toate acestea a fost menţinut în cadrele ofiţerilor de rezervă ai Regimentu- 
lui 2 artilerie, după cum s-a consemnat la 9 ianuarie 1913. 

În timpul Campania din Bulgaria, locotenentul de rezervă Constantin I.C. Brătianu a fost mutat de la Regimentul 15 
artilerie și atașat la Ministerul de Război, în cadrul Biroului special al aprovizionărilor din zona interioară“. 

În această funcţie a luat parte la toate consfătuirile ținute la minister cu toţi comisarii guvernului pentru fixarea re- 
chizițiunilor și a lucrat la organizarea staţiunilor magazii şi la întocmirea diferitelor deciziuni ministeriale pentru tarife- 
le rechizițiunilor. Fapt pentru care, generalul Văleanu, pe atunci în funcţia de secretar general al Ministerului de 
Război, avea să scrie despre Constantin Brătianu că era „plin de iniţiativă, cunoştinţele sale în toate ramurile au fost de 


3 Ibidem, f. 4v. 

5 Ibidem, £. 3. 

* Ibidem, f. 2. 

“ Ibidem, £. 2v. 

" Ibidem, €. | şi £. 3. 
* Ibidem, £. 2. 

“% Ibidem, £. 4v-5. 

“ Ibidem, £. 5. 

“5 Ibidem. 

“5 Ibidem, £. 16-20; 7. 
“ Ibidem, f. 2. 

“% Ibidem, £.7. 

un real folos pentru armată și Ministerul îi aduce mulțumirile sale. Pentru calitățile sale superioare şi chipul tehnic şi 
grabnic cu care și-a îndeplinit misiunea pe timpul campaniei, simt o deosebită plăcere că l-am putut să-l recomand 
pentru înaintarea la gradul de căpitan, care s-a și făcut”. 

După facilul şi făţarnicul succes de pe câmpiile bulgare, asemenea multor altor semeni ofițeri, Constantin Brătianu 
a fost avansat, la 28 noiembrie 1913 primind gradul de căpitan rezervist și înscris în evidenţele Regimentului 15 artile- 
rie“. 

Anul următor, comandantul Regimentului 15 artilerie avea să scrie în dosarul personal că „nu a fost concentrat și 
comptează la mobilizare la Diviziunea 7 intendenţă în Ministerul de Război”. La rândul său, comandantul al Brigăzii 3 
artilerie, generalul Grigorescu pe atunci şef ierarhic al regimentului, avea să scrie: „nu-l pot nota întrucât la mobilizare 
nu i s-a dat întrebuințare în Brigada 3 artilerie”*!. 

După Războiul pentru Întregirea Neamului, în anii 1920-1923 comandantul Regimentului 15 artilerie, cât şi ceilalţi 
şefi ierarhici aveau să scrie în memoriul personal al maiorului Constantin Brătianu că nu-l cunoșteau și nici din foile 
calificative nu-l puteau aprecia asupra cunoştinţelor nefiind concentrat”. Printre aceştia s-a aflat și generalul Ştefan 
Holban, care a scris că «de când a fost înaintat la gradul de maior n-a făcut nicio zi serviciu în arma de rezervă, așa nu 
a putut face dovada cunoştinţelor pentru gradul de maior și cel imediat superior. Deci nu pot face altă propunere decât 
„bun în grad”»*. 

Începând cu 1923 până în 1924, maiorul de rezervă Constantin Brătianu nu a fost propozabil pentru avansarea în 
grad”. 

Punem punct prezentei reconstituiri biografice constatând că activităţile profesionale, din ce în ce mai implicat și cu 
însemnate responsabilităţi financiar-bancare”” şi trecere anilor au determinat desprinderea şi îndepărtarea lui Dinu Bră- 
tianu de lumea cazonă. 


Abstract: 

Glosses about Constantin I.C. Brătianu'“s interferences with the Romanian army 

The life and activity of Constantin I.C. Brătianu are becoming less and less known to our contemporaries. A 
failure of the Romanian society, because Dinu Brătianu, at the age of old age, did not hesitate to declare his 
disagreement with the Antonescu regime, and in the following years he openly opposed the establishment of the 
communist dictatorship, falling victim to it after only three months of detention. Sighet, August 20, 1950. 

This reality prompted us to make a brief biographical foray meant to celebrate the youth of Constantin I.C. Bră- 
tianu. As a result, the author brings to your attention some documentary testimonies kept in the military archives, 
reconstructing some aspects of Dinu's military, having as defining document the file of a reserve officer. 

Key words: 

” Ibidem, £. 7-Tw. 

* Ibidem, £. 2. 

5! Ibidem, £. 8. 

” Ibidem, £. 25-29. 

*5 Ibidem, f. 26v. 

s4 Idem, fond Direcția personal, Memorii Bătrâni, litera „B”, maiori, dosar 155, f. 1. 
* Elena Dumitru, Mircea Dumitru, Aurică Smaranda, op. cit., p. 235-237. 

Dinu Brătianu și Gheorghe Tătărescu: colaborare și confruntare 
la vârful P.N.L. (1934-1937) 


Conf. univ. dr. Aurelian CHISTOL 
Universitatea din Pitești 


Odată cu dispariţia incontestabilului lider Ion I.C. Brătianu, în cadrul Partidului Naţional Liberal au început să se 
manifeste tot mai mult interesele divergente ale diverselor grupări ce îl alcătuiau. Prin urmare, situarea respectivei 
formaţiuni în nedorita ipostază de forță de opoziţie pentru o perioadă relativ îndelungată (1928-1933), dublată de inca- 
pacitatea conducătorilor săi Vintilă Brătianu (1927-1930) și I.G. Duca (1930-1933) de a exercita o autoritate similară 
celei a lui I.I.C. Brătianu, va genera o atomizare tot mai accentuată a partidului. Existenţa mai multor voci în cadrul 
acestei formaţiuni politice poate fi interpretată ca fiind un semn al democraţiei interne, dar, totodată, ea exprimă şi o 
apodictică lipsă a disciplinei de partid, o coeziune slabă a grupărilor aflate sub flamura liberalismului românesc. 

Un important test pentru Partidul Naţional Liberal a fost reprezentat de lovitura de stat înfăptuită de către fostul 
principe moştenitor Carol, care, după revenirea în ţară pe 6 iunie 1930, va fi proclamat rege al României peste două 
zile, cu sprijinul deschis al majorităţilor parlamentare naţional-țărăniste, al guvernanților vremii şi al unei bune părți a 
elitei politice tradiționale a ţării. Astfel, actul de la 4 ianuarie 1926, înfăptuit sub atenta îndrumare a lui lon I.C. Brăti- 
anu şi a liberalilor era denunţat în mod oficial, proclamându-se caducitatea sa. 

La numai o săptămână după ce noul rege fusese înscăunat de către Corpurile Legiuitoare, inflexibilitatea conducerii 
Partidului Naţional Liberal în chestiunea acceptării Restauraţiei provocase sciziunea unei aripi conduse de Gheorghe 
Brătianu. Relaţiile sale cu „partidul mamă” au degenerat rapid într-o confruntare acerbă, chiar dacă, acesta a recunos- 
cut, în cele din urmă, „actul de la 8 iunie”. 

Ambiţiile politice şi economice ale noului suveran ca şi conducerea dualistă a formaţiunii liberale exercitată de 
Vintilă Brătianu şi I.G. Duca au generat apariţia unui curent înnoitor în P.N.L., favorabil adaptării respectivei grupări 
la realitățile politico-economice ale țării. După moartea lui Vintilă Brătianu, I.G. Duca a reuşit să estompeze conflicte- 
le dintre „bătrâni” (susținători ai unei politici tradiţionale) şi „tineri” (adepţi loiali ai unei strânse conlucrări cu suvera- 
nul). 

Încă din 1932, Gh. Tătărescu, 1. Inculeţ şi R. Franasovici s-au autoproclamat drept reprezentanţi ai „tineretului” li- 
beral şi au început să întreprindă acțiuni pe cont propriu. 

Asasinarea lui 1.G. Duca a exacerbat lupta pentru putere în interiorul partidului şi al guvernului dintre „tineri” şi 
„bătrâni”. Rezultatul n-a mulţumit pe deplin pe nimeni, întrucât între cele două tabere s-a stabilit un echilibru relativ, 
în sensul că, liderul,tinerilor” a devenit şef al guvernului, iar cel al „bătrânilor” a preluat conducerea partidului. Situa- 
ţia s-a răsfrânt negativ atât asupra guvernării, lipsită efectiv de sprijinul conducerii partidului, cât şi asupra acesteia ca 
urmare a tendințelor centrifugale ale „tinerilor”, sprijiniți fățiş de către regele Carol al II-lea în acţiunea de eludare a 
programului şi doctrinei liberale. De altfel, ei au fost şi cointeresaţi în afacerile grupului oligarhic din jurul suveranu- 
lui, grup aflat în competiţie cu cel al Brătienilor. 

Pentru ca lucrurile să se complice şi mai mult, în cadrul „,tineretului” liberal s-au conturat tot mai pregnant două cu- 
rente: „H” şi „Păreri libere”. 

Gruparea .„H” apăruse din inițiativa lui Victor lamandi, secondat de Petre Bejan şi Petre Ghiaţă. Ultimul a fost 
chiar directorul ziarului „Naţionalul Nou”, oficiosul respectivului curent. Denumirea de „H” era explicată ca oră a ho- 
tărârii şi a răspunderii. Scopul principal al grupării a fost de a acţiona la ora „H”, adică ori de câte ori nevoile de spriji- 
nire a guvernului Tătărescu o cereau. Alte obiective ale sale s-au circumscris apărării regimului parlamentar- 


' Emilia Sonea, Gavrilă Sonea, Viaţa economică și politică a României. 1933-1938, Bucureşti, Editura Ştiinţifică şi Enciclopedică, 1978, 
p. 139. 

constituțional, combaterii extremismului de dreapta, luptei contra „bătrânilor” liberali şi a lui Dinu Brătianu, promovă- 
rii unor noi elemente în ierarhia partidului şi a guvernului, zădărnicirii oricărei tentative de reunificare liberală, prin 
reîntoarcerea lui Gheorghe Brătianu la matcă. Acest curent a atras în rândurile sale 40 de parlamentari, dar şi prefecți, 
primari, diverşi foşti colaboratori ai lui Duca etc. 

Grupul „Păreri libere” trecea drept cercul literar-politic al partidului şi afişa o atitudine echidistantă față de cei 
doi lideri, C.I.C. Brătianu şi Gheorghe Tătărescu. 

Deşi uneori îşi etalau ostentativ ataşamentul față de preşedintele P.N.L., în realitate „păreriştii” s-au aliniat politicii 
trasate de Carol al II-lea, susținându-l efectiv pe Gh. Tătărescu. Abil, premierul le-a oferit câteva portofolii ministeria- 
le. Fruntaşii grupării se familiarizaseră încă din tinereţe cu problemele guvernării, fiind secretari, şefi sau directori de 
cabinet ai unor personalități de la vârful partidului, consilieri şi membri în consiliile de administraţie ale instituţiilor 
publice, prefecți, primari etc. 

Din acest curent făceau parte Costel Tătăranu (fost secretar al lui Duca), Aurelian Bentoiu, Dumitru Alimănişteanu, 
Valer Pop, Mircea Cancicov, Hurmuz Aznavorian, Al. Alexandrini ş.a.. 

Dacă „tinerii” grupaţi în jurul lui Gheorghe Tătărescu gravitau în sfera de interese economice ale suveranului, sus- 
ținând dezvoltarea industriei grele, emancipată de sub controlul finanţei liberale, „bătrânii”, sprijinitori ai lui C.I.C. 
Brătianu*, dețineau în continuare poziții dominante în Banca Naţională, Banca Românească, dar şi în cadrul altor in- 
stituții din sistemul de credit şi financiar românesc. 

P.N.L.-ul includea în rândurile sale şi un mare număr de membri, neîncadraţi în vreunul din grupurile menționate. 
Cei mai reprezentativi dintre aceştia au fost dr. C. Angelescu, dr. |. Costinescu, V.P. Sassu şi Al. G. Donescu. Ei s-au 
dovedit a fi elemente de armonizare în partid şi uneori, liantul dintre „bătrâni” şi „tineri”, dintre preşedinte şi premier”. 

Acţiunea suveranului de a-i oferi lui Gheorghe Tătărescu preşedinţia Consiliului de Miniştri a adâncit clivajul din 
cadrul elitei liberale, creând premisele unei sciziuni a partidului. Conflictul latent dintre liderii liberali îşi avea totuşi 
originea şi în transformările generate de Marea Unire în sânul clasei politice. 

După 1918, politicienii de profesie s-au impus tot mai mult în detrimentul grupurilor conducătoare social-politice 
tradiționale, care-şi datoraseră poziţiile ocupate, prestigiului de castă şi deţinerii de capital. Moartea lui Ionel Brătianu 
a lăsat câmp liber de manifestare respectivei tendinţe şi la vârful Partidului Naţional Liberal, numai că, în acest caz nu 
se poate vorbi de succesul, nici de eşecul său, deoarece, politicianul de profesie a devenit prim-ministru, dar în fruntea 
partidului a rămas reprezentantul vechii pături conducătoare tradiționale. Între cei doi competitori a survenit un 
compromis tactic, concretizat prin faptul că, în prima parte a guvernării, ei au evitat să se dezavueze reciproc în mod 
oficial. 

Dincolo de declarațiile condescendente ale şefilor partidului liberal, dihotomia de la nivelul conducerii sale nu pu- 
tea fi ignorată, mai ales că ea reprezenta o premieră în istoria P.N.L.-ului. 

Pe fondul disputelor dintre „tineri” şi „bătrâni”, Dinu Brătianu a convocat la 2 februarie 1934 şedinţa Delegației 
Permanente, cu scopul de a se discuta „diferite chestiuni în legătură cu organizarea internă de partid şi cu activitatea 
parlamentară.” 

Gheorghe Tătărescu a profitat de prilej, solicitând retragerea temporară din fruntea Secretariatului General, întrucât, 
aprecia el, activitatea guvernamentală îi absoarbe toată capacitatea de muncă. La propunerea sa, Constantin (Bebe) 
Brătianu“ a acceptat să preia coordonarea Secretariatului General. 


* Liderul liberal a fost acţionar principal al următoarelor societăți: Banca Naţională, Banca Românească, Banca Ilfov, Banca de Scont a 
României, Letea, S.T.B., Societatea Comunală de Locuinţe Eftine, Creditul Minier, Telega, Moreni şi Redevenţa. De asemenea, deținea o 
vilă la Bucureşti, una la Sinaia, una la Carmen Sylva şi moşia de la Florica-Muscel (Arhiva Consiliului Naţional pentru Studierea Arhive- 
lor Securităţii, în continuare se va cita A.C.N.S.A.S., fond Penal, dosar 10.172/vol. 2, f. 116.) 

* Mircea Muşat, lon Ardeleanu, România după Marea Unire., vol. II, partea a II-a, noiembrie 1933-septembrie 1940, p. 111-115; Traian 
I. Popa, Din istoria Partidului Naţional Liberal, vol. II, Giurgiu, Editura Pelican, 2004, p. 192-194. 

* Fiu al generalului Constantin Brătianu, care fusese văr primar cu I.C. Brătianu. Bebe era deci nepotul preşedintelui P.N.L. 

3 Biblioteca Naţională, „Colecţii Speciale”, fond Saint Georges, pachet XLI, dosar 22(398), f. 34. 

În realitate, gestul premierului a fost motivat de dorința sa de a evita subordonarea directă în fața preşedintelui par- 
tidului, astfel încât să beneficieze de un câmp de manevră mai larg în planul acţiunii guvernamentale. 

Preşedintele Consiliului de Miniştri nu a renunţat însă la ideea de a-l înlocui pe Dinu Brătianu de la şefia P.N.L, 
încercând să-şi consolideze poziţia în cadrul organizațiilor judeţene ale partidului. Metoda găsită a fost deosebit de in- 
genioasă: el a inițiat o serie de conferinţe ministeriale în teritoriu, cu scopul declarat de a rezolva la faţa locului o serie 
de probleme regionale. 

După un turneu efectuat în Transilvania, alături de cea mai mare parte a membrilor cabinetului, primul-ministru de- 
clara la începutul lunii mai, plin de emfază, că a soluționat 60% din toate chestiunile ardelene“. 

Astfel de acţiuni de campanie electorală mascată, dublate de inițierea şi aplicarea de către guvern a unor măsuri 
socio-economice inexistente în programul partidului, dar sugerate de rege şi camarilă, au alimentat tensiunile dintre 
Gh. Tătărescu şi Dinu Brătianu. Totuşi, amândoi au preferat să sublinieze în mod public unitatea de vederi dintre par- 
tid şi cabinet, cu ocazia şedinţelor Delegației Permanente a P.N.L. din 17 mai” şi 5-6 iulie 1934€, din dorinţa de a evita 
trecerea în opoziţie. 

În cursul lunilor iulie-august 1934, liberalii au organizat o serie de manifestații şi întruniri în diferite oraşe ale ţării, 
cu scopul de a pune în discuţie raporturile dintre partid şi guvern, ca şi relațiile dintre cabinet şi monarhie. 

Prezenți la un astfel de miting, desfăşurat pe 5 august la Timişoara, Dinu Brătianu şi Gheorghe Tătărescu nu au 
pierdut prilejul de a se confrunta în public, ce-i drept, într-o formă voalată. Pretextul îl constituia menţinerea cenzurii 
şi a stării de asediu. Dacă preşedintele partidului susținea necesitatea imperioasă a ridicării lor, premierul se pronunța 
pentru perpetuarea măsurilor excepționale, văzută ca o condiţie sine qua non a păstrării liniştii şi ordinii publice în ţa- 
ră. 

Escaladarea conflictului dintre conducerea partidului şi guvern nu constituia o surpriză pentru cei inițiați în tainele 
politicii autohtone. Ea fusese anticipată de întâlnirea dintre preşedintele P.N.L. şi Iuliu Maniu din 26 iunie, desfăşurată 
la cererea primului. Scopul urmărit de Dinu Brătianu era ca, împreună cu opoziția național-ţărănistă, să exercite presi- 
une asupra regelui pentru a înlătura guvernul. Circumspect, Maniu nu s-a lăsat angrenat în manevrele şefului liberal. 

În paralel, liderul P.N.L. şi-a manifestat disponibilitatea de a realiza reunificarea cu georgiştii, declarându-se dispus 
să cedeze nepotului său conducerea partidului. O astfel de soluţie era de-a dreptul intenabilă din perspectiva lui Ghe- 
orghe Tătărescu, el însuşi pretendent la şefia hberalilor. Totuşi, primul-ministru a fost nevoit să-şi tempereze zelul, de- 
oarece era conştient de faptul că, în cazul unei sciziuni majoritatea partidului va rămâne alături de Brătieni”. 

Tensiunile acumulate între „tineri” şi „bătrâni” păreau că vor răbufni cu ocazia desfăşurării conferinţei ministeriale 
de la Târgu-Jiu, din 23 august 1934. Intimidat de manevrele lui Dinu Brătianu şi de succesul turneului său ardelean, 
Gh. Tătărescu a evitat să proclame ruptura de conducerea partidului, spre dezamăgirea „haşiştilor”. Ba mai mult, el 
şi-a declarat sprijinul formal pentru şeful liberal, insistând asupra unităţii de vederi dintre guvern şi P.N.L! 

C.I.C. Brătianu n-a căzut însă în capcana întinsă cu abilitate de către primul-ministru, pronunțându-se în continuare 
pentru reîntregirea partidului sub conducerea lui Gheorghe Brătianu. 


* Nicolae Iorga, Memorii. Sinuciderea partidelor (1932-1938), vol. VII, Aşezământul Tipografic „Datina Românească”, Vălenii de Mun- 
te, p. 162. 

* Biblioteca Naţională, „Colecţii Speciale”, fond Saint Georges, pachet XLI, dosar 22(398), f. 42. 

* Ibidem, f. 43. 

7 Tâlcul declaraţiilor de la Timişoara, în „Curentul”, anul VII, nr. 2 340, 9 august, p. 1; G.G. Joanescu, Pagini de istorie. Din trecutul 
partidelor noastre istorice, în „Biblioteca Socialistă”, nr. 80, Bucureşti, Editura Partidului Social Democrat, 1945, p. 110; Constantin Ar- 
getoianu, Memorii. Pentru cei de mâine. Amintiri din vremea celor de ieri, vol. X, Bucureşti, Editura Machiavelli, 1997, p. 345. 

% Armand Călinescu, Însemnări politice. 1916-1939, Bucureşti, Editura Humanitas, 1990, p. 223-224. 

? Serviciul Arhivelor Naţionale Istorice Centrale (în continuare se va cita: S.A.N.I.C.), fond Casa Regală. Regele Carol al II-lea. Cabinet. 
Probleme interne, dosar 19/1934, f. 3-4; scrisoarea lui lon Sân-Giorgiu către rege, din 13 iulie 1934. 

9 Conferinţa ministerială de la Târgu-Jiu, în „Curentul”, anul VII, nr. 2 356, 25 august 1934, p. 9-10; Emilia Sonea, Gavrilă Sonea, op. 
cit., p. 143. 

Conştient de faptul că reuşita unui astfel de demers ar face practic imposibilă manevrarea P.N.L.-ului în interesul 
Camarilei, regele Carol al II-lea s-a opus din răsputeri împăcării celor doi Brătieni. EI a intervenit prin oameni de în- 
credere pe lângă şefii organizaţiilor judeţene georgiste, care la rândul lor au încercat să-l determine pe Gh. Brătianu să 
evite o apropiere de unchiul său'. 

Imun la sugestiile primite, conductorul georgiştilor, s-a lansat cu prilejul congresului din 2 decembrie 1934 de la 
Bucureşti, într-un atac dur la adresa Camarilei regale, dar şi a guvernării Tătărescu!?. Nouă zile mai târziu, în casa ge- 
neralului Arthur Văitoianu, Gh. Brătianu şi-a întâlnit unchiul, care l-a felicitat pentru discursul de la congres, apreciind 
că acesta a reprezentat un prim pas spre reîntregirea liberală 5. 

În 1935, raporturile dintre Dinu Brătianu şi Gheorghe Tătărescu au devenit din ce în ce mai încordate, 
repercutându-se asupra atmosferei generale din partid. În martie cei doi s-au înfruntat public în legătură cu „afacerea 
Skoda”. Dacă şeful liberal susținea inculparea lui Maniu şi a lui Madgearu, primul-ministru era de părere contrarie. 
Spre nemulțumirea lui Dinu Brătianu, Gh. Tătărescu a reuşit să-şi impună punctul de vedere!”. 

De asemenea, accederea în guvern a câtorva „tineri” liberali a accentuat starea de nervozitate a preşedintelui 
P.N.L., care i-a declarat la începutul lunii mai, lui Victor Antonescu, că era decis să retragă încrederea cabinetului şi să 
treacă fățiş la acțiunea de răsturnare a sa. Speriaţi, Tătărescu, Inculeţ şi Franasovici au negociat o împăcare cu Dinu 
Brătianu, prin intermediul lui Tancred Constantinescu şi, în urma unor concesii făcute „bătrânilor”, conflictul a fost 
aplanat!$. 

Dorind să infirme zvonurile referitoare la neînțelegerile din cadrul partidului, liderii săi au decis să participe împre- 
ună, pe 23 iunie, la Râmnicu-Vâlcea, la dezvelirea monumentului lui I.G. Duca „pentru a-şi manifesta recunoştinţa 
nepieritoare pe care o poartă memoriei marelui român.”!€ 

Deşi totul părea în regulă, după încheierea festivităţii, în trenul care venea spre capitală cu Dinu Brătianu şi Gh. Tă- 
tărescu a izbucnit un conflict între Al. Popescu-Necşeşti (dinist) şi Nicolae Tănăsescu (din gruparea H), ce a degenerat 
într-o bătaie generală între susținătorii celor două tabere. 

Din dorinţa de a lovi în primul-ministru şi-n rege, C.I.C. Brătianu a acordat apoi ziarului „Universul” un interviu în 
care s-a pronunţat printre altele, categoric împotriva modificării Constituţiei, preconizată de către aceştia. Atacat fățiş, 
Gh. Tătărescu a convocat pe 26 iunie o şedinţă de guvern şi, împreună cu ceilalți miniştri, s-a deplasat la locuinţa pre- 
şedintelui partidului pentru a-i cere explicaţii. Acesta s-a apărat, precizând că a vorbit în nume personal şi nu în calita- 
tea sa de şef al P.N.L.-ului, lucru pe care primul-ministru l-a făcut public, prin intermediul unei conferinţe de presă. 

Pentru a elimina orice echivoc în chestiunea respectivă, Dinu Brătianu a declarat în oficiosul partidului, „Viitorul”, 
că întâlnirea cu miniştrii nu i-a modificat punctul de vedere în „problema constituţională”. 

Nici nu se calmaseră bine spiritele când, în luna iulie, a izbucnit un nou scandal cu implicaţii negative asupra ima- 
ginii Partidului Naţional Liberal şi anume, „afacerea devizelor”. Era vorba de o escrocherie a „Asociaţiei grupărilor 
textile din Belgia”, care dorea să transfere din România, pe căi ilegale, echivalentul în devize a 100 de milioane de lei. 
Belgienii au oferit un sfert de sumă unor persoane cu influență la Banca Naţională, pentru a obţine o autorizaţie de 
transfer. Românii au încasat banii şi le-au prezentat partenerilor străini o autorizaţie falsă de la B.N.R. , alături de o 
scrisoare autentică emisă de respectiva instituţie şi procurată de către vicepreşedintele Senatului, liberalul Tony Ilies- 


" Emilia Sonea, Gavrilă Sonea, op. cir., p. 144. 

2 S.A.N.L.C., fond Casa Regală. Regele Carol al II-lea. Cabinet. Probleme interne, dosar 19/1934, f. 12-13; scrisoarea lui Ion Sân Giorgiu 
către rege din 5 decembrie 1934. 

'5 Ibidem, f. 15; scrisoarea lui lon Sân Giorgiu către rege din 14 decembrie 1934. 

4 Armand Călinescu, op.cit., p. 251. 

'5 Criza liberală. Vine d. Dinu Brătianu. Un mare pericol pentru existența guvernului. Convorbiri telefonice şi întruniri secrete. Ipotezele 
d-lui Tătărescu, în „Dreptatea”, anul LX, nr. 2 282, 14 mai 1935, p. 4. 

'* Biblioteca Naţională, „Colecţii Speciale”, fond Saint Georges, pachet CCII, dosar 2, f. 87; Circulara nr. 45/5 iunie 1935 a Secretariatu- 
lui General al P.N.L. 

! G.G. Joanescu, op. cit., p. 117-118. 

cu. Din respectivele documente rezulta că belgienii puteau înstrăina suma în cauză prin intermediul Băncii Româneşti. 

Înşelătoria fiind descoperită, cei direct implicaţi au fost arestaţi şi au dezvăluit întreaga rețea de complici. Au apărut 
astfel numele chestorului Călătorescu din Poliția Capitalei, al senatorului Tony Iliescu, al lui lon Manolescu inspector 
la Banca Naţională şi chiar al guvernatorului B.N.R., Dorel Dumitrescu, care a fost nevoit să demisioneze în urma 
scandalului$. 

Tot mai îngrijorat de efectele „afacerii devizelor” asupra stabilităţii partidului, de derapajele antidemocratice ale 
guvernului, dar şi de acţiunile centrifugale fățişe promovate cu predilecție de către „haşişti”, Dinu Brătianu a convocat 
la 22 august 1935 Delegaţia Permanentă a P.N.L.. Făcând apel la respectarea disciplinei de partid, el a susţinut alături 
de Bebe Brătianu, necesitatea inexorabilă de desființare a gazetelor „Naţionalul Nou”, „Liberalul” şi „„Românul” edita- 
te de către „tineri”, sub pretextul că acestea aveau un caracter personal, diminuând astfel autoritatea şi integritatea par- 
tidului. 

În replică, directorul „Naţionalului Nou”, Petre Bejan a declarat că politica ziarului său nu ştirbea cu nimic presti- 
giul şi interesele superioare ale respectivei grupări politice. După mai multe controverse între „tineri” şi „bătrâni” s-a 
decis ca o comisie să analizeze cazul fiecărei publicaţii în parte, cerându-li-se membrilor partidului să nu mai colabo- 
reze cu respectivele gazete, până la clarificarea situaţiei. 

Delegaţia Permanentă a aprobat demisia lui Tony Iliescu din P.N.L., ca urmare a scandalului în care a fost implicat, 
şi — după ce Gh. Tătărescu a făcut o expunere asupra activităţii viitoare a cabinetului — a constatat că exista „o solidari- 
tate desăvârşită între partid şi guvern” !*. 

Cauzele aparentei reconcilieri dintre tabere au fost aduse la cunoştinţa suveranului, printr-o scrisoare, de către lon 
Sân-Giorgiu, care arăta printre altele, că: „Partidul şi guvernul liberal au astăzi conştiinţa prea încărcată, spre a nu face 
totul ca să amâne dezlănțuirea unei crize de guvern şi să profite de favoarea Majestății Voastre, pentru a găsi posibili- 
tatea unei refaceri şi o platformă de retragere. Aşa se explică faptul că, deşi Dinu Brătianu şi Gh. Tătărescu se detestă 
sincer, ei se împacă totuşi în cele din urmă, pentru a evita o criză precipitată de regim, ceea ce ar însemna lichidarea 
partidului liberal.” 

După o perioadă de armistițiu survenită între grupările liberale, odată cu redeschiderea sesiunii parlamentare, con- 
flictul dintre „tineri” şi „bătrâni” s-a reactivat, în contextul nealegerii persoanelor recomandate de către Dinu Brătianu 
în funcțiile de vicepreşedinţi ai Camerei şi Senatului.” 

În consecință, între liderul partidului şi primul-ministru a avut loc o explicaţie verbală violentă, care părea să-l fi 
determinat pe Gheorghe Tătărescu să încerce înlăturarea lui Dinu Brătianu, dar intervenţia lui Nicolae Titulescu a sto- 
pat zelul demolator al „tânărului liberal”?. 

Lupta primului-ministru cu preşedintele partidului semăna tot mai mult cu un meci de box în care loviturile reci- 
proce se succedau cu o repeziciune ameţitoare. Dorind să-şi facă knock-out adversarul, C.I.C. Brătianu a contraatacat 
viguros, trimițând pe 5 decembrie 1935, regelui un memoriu intitulat „De ce nu mai pot avea încredere în domnul Tă- 
tărescu”. Dezavuarea publică a premierului de către şeful partidului de guvernământ se baza pe 3 elemente de complet 
dezacord dintre cei doi: 1) Politica economică şi valutară; 2) Nerezolvarea problemelor de înzestrare a armatei; 3) An- 
tagonismul între doctrina şi programul liberal, pe de o parte şi politica legislativă practicată, pe de altă parte. 

Rămas fără sprijinul lui Dinu Brătianu, guvernul a fost salvat de intervenția la Palat a lui Richard Franasovici şi, 
mai ales, de susţinerea majorităților parlamentare, convocate de Tătărescu în după-amiaza aceleaşi zile, cu intenţia ini- 


5 Ibidem, p. 119-120; vezi şi: Constantin Argetoianu, Însemnări zilnice,, vol. 1, 2 februarie 1935-31 decembrie 1936, Bucureşti, Editura 
Machiavelli, 1998, p. 97. 

9 A.C.N.S.A.S., fond Penal, dosar 10 172, vol. 2, f. 352-354; Biblioteca Naţională, „Colecţii Speciale”, fond Saint Georges, pachet XLI, 
dosar 22(398), f. 47. 

a S.A.N.I.C., fond Casa Regală. Regele Carol al II-lea, Cabinet. Probleme interne, dosar 6/1935, f. 42-verso; scrisoarea lui Ion 
Sân-Giorgiu către rege din 18 septembrie 1935. 

”! Armand Călinescu, op.cit., p. 269. 

” Ibidem, p. 274. 

țială de a le anunţa demisia cabinetului”* 

Presat de atitudinea deputaţilor şi senatorilor liberali, care nu erau dispuşi să treacă în opoziţie, liderul P.N.L. a ac- 
ceptat să-l întâlnească pe primul-ministru la 11 decembrie, cu scopul de a ajunge la un acord cu acesta în legătură cu 
problemele expuse în memoriul adresat regelui. Concluzia întrevederii a fost restabilirea statu-quo-ului în ceea ce pri- 
veşte raporturile celor doi, ceea ce însemna o împăcare pur formală”*. 

Conflictul dintre taberele liberale a cunoscut un nou moment de escaladare în februarie 1936, cu ocazia alegerii de 
către acţionari a trei directori în Consiliul Băncii Naţionale. S-a impus, în cele din urmă, lista de candidați a grupării 
brătieniste în defavoarea celei guvernamentale” 

Antagonismele dintre „tineri” şi „bătrâni” au fost evocate şi de către Ion Sân-Giorgiu în informarea adresată regelui 
Carol al II-lea pe 20 februarie: „Între Tătărescu şi Dinu Brătianu conflictul a luat forme publice senzaţionale şi o inten- 
sitate care pune în primejdie guvernul. De data aceasta, nu mai e vorba de obişnuitele supărări, atacuri şi retractări ale 
lui Dinu Brătianu. În jurul acestuia s-a organizat o adevărată curte, care îl aţâţă contra guvernului. Tancred Constanti- 
nescu, Brătienidele (surorile lui Dinu), familiile Alimănişteanu, Știrbey şi Pillat, apoi Xeni, Cipăianu, Mircea Djuvara 
şi alţii mai mici conduc lupta contra guvernului. În lipsa din țară a Majestății Voastre (pricinuită de participarea la fu- 
neraliile regelui Angliei şi de vizita de la Paris-n.n.) s-au produs consecutiv trei atacuri: al lui Bebe Brătianu contra lui 
Ion Inculeţ, al lui Tancred Constantinescu împotriva guvernului şi al lui Dinu Brătianu contra guvernatorului Băncii 
Naţionale. Faţă de toate aceste atacuri Tătărescu a avut o atitudine echivocă (...) iar acum Dinu Brătianu este hotărât 
să ducă lupta mai departe, nedând nici un concurs guvernului.” 

Motivaţiile deciziei respective erau determinate de faptul că: „guvernul a lucrat şi lucrează alături cu programul 
partidului”, dar, în special, deoarece „Dinu Brătianu ştie «că Gh. Tătătescu vrea să se proclame şef al partidului liberal 
cu concursul aproape fățiș al suveranului." 

Dovada peremptorie a exacerbării luptei pentru instituirea controlului asupra partidului dintre „tineri” şi „bătrâni” 
au constituit-o îndelungile pertractări legate de organizarea şi desfăşurarea congresului acestuia. În timp ce Dinu Brăti- 
anu propunea convocarea lui în toamnă — cu speranța nemărturisită că, până atunci guvernul va fi înlăturat — Gheorghe 
Tătărescu îl dorea organizat cât mai rapid. 

Pentru depăşirea impasului legat de data desfăşurării viitorului congres, primul ministru şi preşedintele au decis să 
se întâlnească, la locuinţa ultimului, pe 26 aprilie 1936. Întrevederea a fost amânată, sine die, ca urmare a apariţiei în 
„Universul” din acea dimineață a unui interviu al lui Bebe Brătianu (secretar general al P.N.L.) plin de diatribe la 
adresa lui Gheorghe Tătărescu şi a metodelor sale de guvernare. 

Pretinzând că avea 56 de organizaţii judeţene de partea sa, premierul a solicitat convocarea urgentă a congresului 
şi, printr-o scrisoare adresată lui Dinu Brătianu, l-a întrebat dacă interviul apărut în presă a fost un act de sabotare a 
guvernului sau doar un atac personal la adresa”. 

Mult aşteptata întâlnire a celor doi a avut loc pe 29 aprilie, când s-a decis constituirea unei comisii pentru pregătirea 
congresului. La finele întrevederii, Dinu Brătianu a emis un comunicat de presă în care a precizat că, potrivit statutu- 
lui, convocarea congresului era atribuţia preşedintelui partidului”* 

Iritat de declaraţiile belicoase ale lui Dinu Brătianu, Gh. Tătărescu a refuzat ostentativ să participe pe 7 mai la şe- 
dința Delegației Permanente a P.N.L. Pus în dificultate de oamenii premierului, Brătianu a admis convocarea congre- 
sului în vară, dar a refuzat cu obstinaţie înființarea funcţiei de vicepreşedinte” 


% Constantin Argetoianu, Însemnări zilnice, vol. 1, p. 179-180. 
* Ibidem, p. 184-185. 
*5 Armand Călinescu, op.cit., p. 290. 
% SA.NII.C., fond Casa Regală. Regele Carol al II-lea, Cabinet. Probleme interne, dosar 6/1936, f. 2-recto-verso; scrisoarea lui Ion 
Sân-Giorgiu către rege din 20 februarie 1936. 
* Constantin Argetoianu, Însemnări zilnice, vol. |, p. 286-287; Armand Călinescu, op.cit., p. 296. 
“ Emilia Sonea, Gavrilă Sonea, op. cit., p. 146-147; Mircea Muşat, lon Ardeleanu, op. cit., vol. II, partea II-a, p. 125. 
” Constantin Argetoainu, Însemnări zilnice, vol. L, p. 306; Emilia Sonea, Gavrilă Sonea, op. cit., p. 147. 

Până pe 9 iulie, data întrunirii supremului for de conducere liberală, s-a dat o veritabilă bătălie între cele două tabe- 
re în vederea atragerii de partea uneia sau alteia a participanţilor la manifestare. Pentru a preîntâmpina riscul debarcării 
sale de la şefie, Dinu Brătianu a luat toate măsurile în vederea stopării ascensiunii lui Gheorghe Tătărescu în fruntea 
partidului. De pildă, preşedinţii filialelor judeţene au fost convocați la Bucureşti pentru a li se anunţa data congresului, 
s-au organizat atacuri ale „bătrânilor” la adresa politicii guvernamentale, s-au iniţiat unele acţiuni de reîntregire a par- 
tidului, prin unificarea cu liberalii georgişti, dar intenţia s-a materializat doar în judeţul Putna”. Totodată, în urma de- 
ciziei Comisiei pentru pregătirea congresului, din delegațiile judeţene de câte 10 membri participante la întrunirea 
forului suprem al P.N.L., nu puteau face parte prefecții şi nici persoanele care ocupau funcții administrative neeligibi- 
le“!, ceea ce a constituit un handicap insurmontabil pentru Gh. Tătărescu ai cărui oameni fuseseră plasați cu precădere 
în astfel de poziţii. 

După „lupte seculare”, la 9 iulie 1936, în sala „„Aro” din Capitală s-au deschis lucrările Congresului Partidului Na- 
țional Liberal. 

Relatarea lui Argetoianu pe marginea evenimentului ne scuteşte de orice comentariu şi ne îndeamnă să spicuim câ- 
teva fragmente din ea: „Partidul Liberal nu s-a îndepărtat nici de data aceasta de la tradiția de fățărnicie pe care el a in- 
trodus-o în viaţa noastră publică. Deşi de doi ani şi mai bine Dinu Brătianu este şeful necontestat — hărțuit, dar 
necontestat — al partidului, congresul a fost deschis sub preşedinţia doctorului Angelescu care a făcut panegiricul de- 
functului Duca, ca şi cum ar fi fost ucis ieri şi a pus în vedere adunării că avea să aleagă un nou şef, prefăcându-se că 
ignoră cele 30 de luni de conducere efectivă a lui Dinu Brătianu. Şi-a încheiat cuvântarea propunând congresului rati- 
ficarea alegerii acestuia, desemnat şi nimic mai mult, de comitetul central, fiindcă era cumsecade şi-l chema Brătianu. 
După alegerea sa prin aclamații, Dinu Brătianu, a pronunţat la rândul său discursul pe care de 70 de ani îl ţin toți şefii 
partidului, la fiecare întrunire de club.” 

Plin de malițiozitate, C. Argetoianu nota în continuare: „Apoi, tot prin aclamaţie, şi după propunerea lui Sassu, vită 
solemnă, congresul a ratificat art. 41 din statutele partidului introducând un nou alineat 6, cu următorul cuprins: «Ale- 
ge (congresul) după propunerea preşedintelui, pe secretarul general al partidului. Secretarul general va înlocui pe pre- 
şedinte în lipsa acestuia». Şi după propunerea lui Dinu Brătianu, congresul a ales pe Guţă Tătărescu. Aceasta e toată 
satisfacția pe care familia Brătianu a consimţit-o răzvrătitului Guţă.” 

Nici primul-ministru nu a scăpat de sarcasmul „boierului de la Breasta”, care consemna că: „Guţă Tătărescu s-a ur- 
cat la tribună şi a tras unul din acele discursuri a căror formulă o va duce-o, să sperăm, cu el în mormânt, un discurs de 
o dezolantă goliciune de gândire, de o desăvârşită platitudine de expresie în care «prinoasele de recunoştinţă» împletite 
cu «simţământul de încredere» şi cu «noile concepţii de convieţuire socială» serveau de decor minciunilor. A privit, 
bineînţeles cu mândrie în trecut şi cu încredere în viitor” , determinându-l pe Argetoianu să constate că premierul a es- 
camotat realitatea frustă a faptului că „guvernul Tătărescu nu se menţine prin forțele partidului său, care, întrucât mai 
există, sunt împotriva lui, nu se menține prin încrederea opiniei publice care-l urăşte — se menţine numai prin bunul 
plac al regelui. „*? 

Congresul P.N.L. a mai aprobat şi modificarea art. 42 din statut, în sensul că numărul membrilor Comitetului Cen- 
tral nu putea trece de 200, iar la art. 50. se prevedea creşterea numărului de membri aleşi ai Delegației Permanente de 
la 21 la 25%. 

Formula Dinu Brătianu —preşedinte, Gh. Tătărescu-secretar general, ultimul având atribuţii cu mult mai largi decât 
în trecut, a fost expresia unui compromis tactic survenit între tabere, care nu a lichidat însă echivocul şi dihotomia de 


* Emilia Sonea, Gavrilă Sonea, op. cit., p. 147-148. 

3! Biblioteca Naţională, „Colecţii Speciale”, fond Saint Georges, pachet CCII, dosar 2, f. 100, Circularea Comisiei Congresului nr. 52/19 
mai 1936. 

3 Constantin Argetoianu, Însemnări zilnice, vol. 1, p. 392-394. 

* Statutele P.N.L. Votate în Congresul General din Bucureşti în zilele de 1,2,3 şi 4 mai 1930, complectate cu modificările făcute art. 41, 
42, 50 şi 53 şi votate în Congresul General din 9 iulie 1936, ținut în sala „„Aro ”, Bucureşti, Imprimeriile „Independenţa”, 1938, p. 11-13. 

la vârful partidului, în ciuda declaraţiilor voit condescendente şi patetice ale celor doi lideri. 

Propunându-şi rivalul pentru funcţia de secretar general, preşedintele P.N.L. i-a spus: „Iubite amice, ştim cu câtă 
abnegaţie tot partidul s-a pus în slujba țării ca să te ajute în opera dumitale. Vei face desigur ca legătura între guvern şi 
partid să fie din ce în ce mai strânsă şi ca fiecare să poată aduce obolul său de muncă pentru întărirea şi prosperitatea 
României Mari, la ale cărei destine prezidezi astăzi.” 

Răspunsul onctuos al lui Gh. Tătărescu a fost pe măsura atmosferei, desprinsă parcă din opera lui Caragiale, în care 
s-a desfăşurat întregul congres: „Voi mulțumi întâi d-lui Dinu Brătianu pentru propunerea de a fi ales Secretar General 
al Partidului Naţional Liberal şi pentru cuvintele calde cu care a însoţit această propunere. 

Sunt fericit pentru că în faţa Congresului general al partidului să pot reînnoi d-lui Dinu Brătianu expresia unui de- 
votament care nu a cunoscut şi nu va cunoaşte nicio precupeţire; sunt fericit să-l pot asigura că în îndeplinirea noilor 
mele îndatoriri, îi voi aduce colaborarea unei energii care nu va cunoaşte nici răgaz, nici şovăire.” 

Cât priveşte programul partidului, acesta a perpetuat în linii generale structura şi conţinutul celui formulat de I.G. 
Duca în octombrie 1933”. 

Rezultatele echivoce ale congresului n-au determinat o clarificare a raporturilor de forțe din interiorul P.N.L.-ului, 
perpetuându-se ostilitatea dintre „tineri” şi „bătrâni”, cu o intensitate vădit ascendentă. 

Legăturile premierului cu partidul au devenit tot mai firave* în cea de-a doua parte a anului 1936 şi în cursul celui 
următor, ca urmare a eşecului înregistrat în tentativa sa de a accede la şefia liberalilor. Cu toate acestea, el s-a menţinut 
la guvernare graţie obedienţei manifestate față de regele Carol al II-lea şi de Camarilă, ale căror interese politice şi 
economice le-a susținut fățiş, deşi ele erau potrivnice programului şi doctrinei liberale. 

La rândul său, Dinu Brătianu — deşi nemulțumit de unele aspecte ale guvernării — s-a manifestat public pe un ton 
mai parcimonios, evitând declanşarea unor conflicte de anvergură între partid şi cabinet. În întâlnirile private cu mem- 
brii executivului, el nu a ezitat însă să-i critice pentru incoerența manifestată în privinţa politicii economice, a celei 
privind apărarea naţională şi menţinerea ordinii publice, atrăgându-le atenția şi asupra lipsei spiritului de echipă care 
caracteriza guvernul*. 

Evocând în amintirile sale rolul jucat în fruntea P.N.L.-ului şi raporturile avute cu guvernul Tătărescu în perioada 
1934-1937, C.I.C. Brătianu nota că: „,...am luat o răspundere în condiţii foarte grele. Şeful partidului nu mai era şi şe- 
ful guvernului şi el avea şi ostilitatea ascunsă a regelui. Se luau măsuri şi se făceau numiri, chiar de miniştri, în mod 
secret, fără ca eu să fi fost prevenit. Nu aveam alt mijloc să le opresc decât să-mi dau demisia din preşedinţia partidu- 
lui. Prietenii mei ar fi considerat acest fapt ca o dezertare de la datorie, cu atât mai mult cu cât locul meu ar fi fost în- 
dată ocupat de preşedintele guvernului, care avea mijloace de influențare. A trebuit în timp de 4 ani să caut, pe cât se 
putea, să menţin starea morală a partidului, să dau concursul meu pentru realizările ce s-au făcut şi să menţin unitatea 
în sânul partidului. (...) Am fost de părere că nu este trebuință nici de stare de asediu, nici de cenzură, dar întrucât gu- 
vernul avea răspunderea ordinii publice, nu puteam combate în Parlament aceste măsuri. 

Am împiedicat să se facă revizuirea Constituţiei mult dorită de rege, ale cărui tendinţe le cunoşteam. 

Deşi existau voci care vorbeau de existenţa a două partide diferite în cadrul P.N.L.-ului, liberalii au reuşit nu doar 
să-şi păstreze unitatea, ci şi să se menţină la putere de-a lungul întregii legislaturi 1934-1937, ce-i drept, în condiţii fă- 
ră precedent în îndelungata lor tradiție politică. 


>>36 


34 Congresul General al Partidului Naţional Liberal, în „Viitorul”, anul XXVIII, nr. 8 546, 11 iulie 1936, p. 1-4. 

* De altfel, Tătărescu a încredinţat din nou, după congres, secretariatul general al P.N.L. lui Bebe Brătianu, recunoscând indirect drepturi- 
le politice ale familiei Brătianu asupra partidului. 

* Nicolae Iorga, op.cit., vol. VII, p. 401. 

3 CI.C. Brătianu, Carol II, lon Antonescu, Amintiri. Documente. Corespondenţă, Bucureşti, Editura Forum, 1992, p. 19. 

Fondul familial Brătianu (1850 — 1948) — Prezentare 


Dr. Liviu Daniel GRIGORESCU 
Șef Serviciu Arhivele Naţionale Istorice Centrale 


Materialul documentar al fondului familial I.C. Brătianu, deţinut de Serviciul Arhive Naţionale Istorice Centrale es- 
te în cantitate de 3,85 metri liniari (m.].) şi constă din arhiva oficială şi corespondența membrilor acestei familii. 

Aceste documente au ajuns la Arhivele Naţionale din mai multe surse, cantitatea de arhivă întregindu-se pe parcur- 
sul a mai multor ani. Astfel, din documentele ataşate la dosarul fondului rezultă faptul că cea mai mare parte a docu- 
mentelor au fost preluate de Arhivele Naţionale de la /nstitutul de Istorie a Partidului la data de 1 septembrie 1958. 
Materialul documentar preluat era în cantitate de 1,50 metri liniari (m.1.) și conținea pe lângă informaţii referitoare la 
familia Brătianu și documente provenind din arhiva prințului Dimitrie Ghica, în cantitate de cca. 0,30 m.l. 

Documentele se refereau la activitatea politică a lui lon C. Brătianu, care a ocupat funcțiile de preşedinte al Consi- 
liului de Miniştri și de ministru la diferite ministere, între anii 1866 — 1887, precum și din arhiva lui Ion I.C. Brătianu, 
fiul acestuia, din anii 1897 — 1927. 

Fondul era întregit şi cu documente provenind de la Dimitrie Brătianu, fratele lui Ion C. Brătianu, de la Pia, soţia 
lui Ion C. Brătianu (născută Pleşoianu) şi de la Sabina și Vintilă copii acestuia. 

Preluat de Arhivele Naţionale, materialul arhivistic respectiv a intrat în prelucrare abia în anul 1966. Conform pla- 
nului metodic de lucru întocmit de arhivista Valentina Costache, corespondenţa personală a fost constituită prima în 
dosare, pe corespondenţi, o mică parte din materialul oficial având deja opise — volume de telegrame, documentele fi- 
ind înregistrate în ordine cronologică și ștampilate cu inscripția „Aşezământul cultural I.C. Brătianu”. 

Deoarece materialul a intrat în posesia Arhivelor Naţionale „răvășit” a fost necesar să treacă prin toate etapele spe- 
cifice prelucrării arhivistice. Astfel, pentru început, a fost supus operaţiei de fondare, în scopul separării celor două 
fonduri existente: Ion C. Brătianu, fond familial și Dimitrie Ghica, fond personal. 

S-a realizat astfel, o ordonare a materialului existent pe membri de familie, respectiv: lon C. Brătianu şi Dimitrie 
Brătianu — frați, primul cu soţia Pia Pleşoianu și copiii lon I.C. Brătianu, Vintilă Brătianu, Constantin Dinu Brătianu și 
Sabina Brătianu. Apoi s-a realizat ordonarea cronologică a documentelor oficiale, separându-se de scrisorile cu carac- 
ter intim, personal, din care s-au alcătuit dosare alfabetic, pe corespondenţi. Pe de altă parte, documentelor oficiale 
s-au ordonat corologic pe ani şi în cadrul anilor pe luni și zile. 

Inventarierea documentelor, astfel ordonate, s-a realizat pe fişe de dosar sau pe categorii de documente. Acolo unde 
s-a dovedit necesar, pe lângă enunţarea problemelor au fost indicate şi documentele importante, pentru o mai uşoară 
regăsire, spre exemplu „tratative române — ruse în problema trecerii trupelor ruse pe teritoriul țării noastre în 1877” ca- 
re se regăsesc în scrisoarea ducelui Nicolae către domnitorul Carol şi telegramele ţarului Alexandru. 

O a doua preluare a fost efectuată, se pare în prima parte a anului 1978 de la Academia Română și a constat în 7 
mape de foi volante în cantitate de 1 m.l. reprezentând documente care se referă la activitatea desfăşurată de Ion I.C. 
Brătianu şi fiul acestuia Gheorghe I. Brătianu, în perioada 1907 — 1945. Şi în această situație s-a pornit cu ordonarea 
documentelor, separat, pe cele două personalități, astfel: 

Documentele referitoare la Ion I.C. Brătianu: 

- Mod de viață și proprietăți 

- Documente provenite din activitatea lui Ion I.C. Brătianu ca preşedinte al Consiliului de Miniştri şi ministru de In- 
terne 

- Preşedinte al Partidului Naţional Liberal 

- Corespondenţă 

Documentele referitoare la Gheorghe 1. Brătianu: 

- Acte personale 

- Documente provenind din activitatea de preşedinte al Partidului Naţional Liberal 

- Director al Institutului de istorie universală „Nicolae lorga,, 

- Ca profesor: activitatea publicistică, prelegeri, conferinţe, comunicări, lucrări, articole, recenzii, note, însemnări 

- Corespondenţă, diverse 

- După ordonare, s-a întocmit inventarierea documentelor. 

Deoarece la nivelul Arhivelor Istorice Centrale exista deja inventarul întocmit în anul 1966, iar documentele prove- 
nite de la Biblioteca Academiei au venit să completeze informaţiile din acest instrument de evidență, documentele nou 
intrate au continuat cotele deja existente și au format un singur inventar, cu menţiunea aceasta în foaia de prefață. 
Doamna Lidia Mihăilescu, care a întocmit planul metodic de lucru, la acea dată (1978) arhivist principal, a făcut preci- 
zarea că „pentru cercetător este important ca documentele provenite de la aceiaşi familie să poată fi găsite în cadrul 
aceluiași inventar”. 

O parte a acestor documente, considerate că ar fi avut un conţinut compromițător ce nu putea fi popularizat, urmau 
să fie predate Biroului de Arhivă Specială, structură la acea vreme în cadrul Arhivelor Statului, cu scopul de a fi reți- 
nute de la cercetare. Pentru a nu bloca cercetarea în totalitate a acestor documente, cele trei exemplare ale inventarului 
nu erau identice. Astfel, cel de la Sala de studiu, destinat cercetătorilor, cu toate că avea toate cotele, pentru unităţile 
arhivistice predate la Biroul de Arhivă Specială, la rubrica descrierea documentului nu era nicio menţiune. În celelalte 
exemplare apărea rezumatul documentului, cu precizarea că se află retras la Biroul de Arhivă Specială. În acele vre- 
muri, exista regula ca pentru documentele predate acestui Birou să fie întocmite inventare separate. 

Conform proceselor verbale de verificare a existentului şi a stării documentelor, ataşate la dosarul fondului, la 16 
aprilie 1986, fondul deţinea 593 de unităţi arhivistice, ani extremi 1850 — 1946, cu o cantitate de cca. 2,20 m.]., la care 
s-au mai adăugat 60 de dosare nefondate, cu referire la familia Brătianu. Trei ani mai târziu, la 15 aprilie 1989, fondul 
avea 654 de unităţi arhivistice, ani extremi 1850 — 1948, cu o cantitate de 2,85 m.l. 

Deoarece preluările succesive de la Institutul de Istorie a Partidului şi Academia Română s-a făcut fără procese 
verbale de predare primire, conform reglementărilor legale a fost întocmit un Proces Verbal de luare în evidență a 
acestui fond familial în data de 21.01.2003, atunci când s-a constatat că fondul era în cantitate de 3,60 m.l., ani extremi 
1844 — 1945. 

Printre genurile de documente, care se regăsesc în fondul respectiv, putem enumera: 

]. Pentru perioada lui lon C. Brătianu: 

- Transcrierea unor documente feudale originale şi rezumatele altora, referitoare la familia Brătianu 

-  Genealogii ale unor familii boiereşti: Greceanu, Pleşoianu, Mărgineanu, Ceparu, Balotă, Tigvean, Măgureanu 
etc. 

- Documente rezultate din activitatea Brătienilor în slujba statului român precum: 

- Convenţia încheiată între România și Rusia privind trecerea trupelor ruse pe teritoriul României, spre Turcia (16 
aprilie 1877); 

- Telegrame schimbate între Mihail Kogălniceanu, lon C. Brătianu, lon Câmpineanu privind războiul de Indepen- 
dență, colonelul Slăniceanu, Dimitrie Sturdza, Eugeniu Carada, lon Ghica; 

- Rapoarte privind înzestrarea armatei Române (1880 — 1882); 

- Protocoalele şedinţelor Comisiei Europene a Dunării (1880); 

- Convenții încheiate întreb România și Italia, Belgia, SUA, Ţările de Jos, Rusia (1877-1883); 

- Tabel cu stabilimentele militare construite în diverse oraşe ale României (1883-1884); 

- Proiectul legii privind instituirea Domeniilor Coroanei (1884); 

- Dare de seamă asupra docurilor porturilor Galaţi și Brăila cu schițe (1891). 

Pentru perioada lui Ion I.C. Brătianu: 

- Rapoarte diplomatice privind cuţo-vlahii din Macedonia (1903); 

- Referate asupra politicii bugetare; 

- Telegrame prin care Ion I.C. Brătianu îi cere generalului Coandă să solicite ajutor armat de la Țarul Rusiei în ca- 


146 | Muzeul Naţional Brătianu 


re relatează situația de pe front; 

II. Acte de proprietate : Hotărnicia moşiei Răteșşti — Strâmbuleasa, districtul Argeş — după decesul lui I.C. Brătianu, 
imobilul lui Ion C. Brătianu din Bucureşti, strada Lascăr Catargiu, nr. 5, testamentul lui Ion I.C. Brătianu, actul de naş- 
tere a lui Gheorghe I Brătianu; 

III.Corespondenţa lui ion C. Brătianu, Dimitrie și on I.C. Brătianu 

- Scrisori de la Ion Bălăceanu, Vasile Boerescu, Eugen Carada, regele Ferdinand, Nicolae Kreţulescu, Mihail Ko- 
gălniceanu, C.A. Rosetti, Dimitrie Sturdza; 

- Corespondenţă legată de funcționarea Partidului Naţional Liberal cu implicaţii asupra numirilor de funcționari ai 
statului; recomandări pentru ocuparea unor posturi, perpetuarea unor organizații judeţene de partid, informaţii legate 
de alegeri; 

IV.  - Acte personale Gheorghe I. Brătianu — ordin de concentrare, învoieli agricole, note de la cursul de istorie al 
Universităţii Sorbona de la Paris, proiect teză de doctorat 

- Acte oficiale, din calitatea sa de preşedinte al PNL -— notă asupra afacerii Skoda, transport de armament în ţară, 
spionajul maghiar în România, propuneri pentru reglementarea datoriilor agricole; 

- Din poziţia de director al Institutului de istorie universală „Nicolae Iorga,, profesor la Universitatea Bucureşti — 
prelegeri de istorie universală, chestiunea Basarabiei, Conferinţă asupra dezmembrării României, date statistice, artico- 
le, recenzii 

În prezent, Fondul Familial Brătianu se află dat, integral, în cercetare la sala de studiu a Serviciului Arhive Naţio- 
nale Istorice Centrale și este foarte solicitat, deopotrivă, de istorici cu state vechi în cercetarea istoriografică româneas- 
că, cât şi de tineri studenți și masteranzi aflați la început de carieră. 

Document. O scrisoare inedită a lui Dan Gheorghe Brătianu 


Această scrisoare a fost citită în cadrul Simpozionului „Familia Brătianu şi rolul ei în istoria românilor. lon C. Brătianu — 
200 de ani de la naștere”, desfășurat în perioada 22 mai — 5 iunie 2021 la Muzeul Naţional Brătianu. Documentul este scris de 
Dan — Gheorghe Brătianu, fiul cel mic al lui Constantin (Dinu) Brătianu și este adresat lui Dinu Zamfirescu. Părinţii lui Dinu 
Zamfirescu au fost Maria — Elena, născută Praporgescu (căsătorită a doua oară cu Dan — Gheorghe Brătianu) şi Gabriel Zamfi- 
rescu, avocat şi moșier. Scrisoarea a fost donată de către Dinu Zamfirescu Muzeului Naţional Brătianu. 


24/25/X1/77 

„Dragă Dinu, 

Chiar în seara asta te-am auzit și m-am hotărît să-ți scriu imediat, deşi ora e înaintată, însă odată cu tocul în 
mînă n-am ştiut cu ce să încep, cu mulțumirile sau cu felicitările și stînd în cumpănă am realizat că una o implică pe 
cealaltă, mulțumirile însemnînd că conținutul conferinţei a fost la înălțime, iar felicitările că am fost emoționat de mo- 
dul în care ai vorbit de familia mea și în special de cuvintele mişcătoare pe care le-ai găsit pentru a evoca figura Tatii 
de care am fost atît de legat și pe care tu l-ai cunoscut bine. 

Teama mea că, neavînd suficient material la dispoziţie, n-ai să poţi întocmi o lucrare suficient documentată, s-a 
risipit curînd. Nici un cuvînt din cîte ai rostit şi nici o afirmaţie făcută nu pot fi contestate sau măcar altfel interpretate, 
toate fiind întemeiate pe fapte, documente şi mărturii precise şi de netăgăduit. În asta constă în primul rînd meritul 
unei conferinţe, chiar dacă în privinţa detalilor și a spaţiului acordat fiecărei figuri în parte pot exista obiecțiuni. Astfel, 
unii şi recunosc chiar și eu, în primul moment, am găsit că ai trecut prea repede asupra lui Ionel, însă pînă la urmă cred 
că am descifrat taina. Fiind anul Independenţii ai socotit că personajul de care trebuia să te ocupi cu precădere era lon 
şi l-ai rezervat pe Ionel pentru la anul cînd se împlinesc 60 de ani de la Întregire. Oare te-am ghicit? 

Am fost surprins că pe lîngă faptele mari şi bine cunoscute, cel puţin de cei din generaţia mea, cei tineri fiind în 
beznă, ai reliefat unele aparent mai puţin importante pe care puţini le cunosc. Astfel că însuși Domnitorul era ezitant în 
privinţa participării la război. Mă întreb dacă acest detaliu l-ai extras din cartea Sabinei unde ai să găsești reflecția pli- 
nă de amărăciune a lui lon: singur a trebuit să iau hotărîrea să intrăm în război. Adevărul e că marea majoritate a pro- 
priilor colaboratori erau contra și numai prin autoritatea ce avea a reuşit să-i facă să cedeze. Ciudat cum nu realizau că 
o independenţă acordată prin bunăvoință era cu totul altceva decît una dobîndită pe cîmpul de bătălie şi aceasta nu nu- 
mai pentru momentul respectiv ci şi pentru viitor. Desigur că ai fi putut să te ocupi şi de prefacerile sociale cît şi de ri- 
dicarea economică a ţării însă timpul era limitat. 

25/ Azi dimineaţă la 7" adică normal la oră de vîrf de somn te-am audiat încă odată şi din nou am remarcat cât 
de puţin te-ai oprit asupra lui lonel cu toate că într-o singură frază ai sintetizat realizarea lui de frunte, "România Ma- 
re", dar cîtă trudă, cîte încercări şi ce lupte ca să-și atingă scopul, iar după aceea, în primul moment, câtă lipsă de recu- 
noștință. Nu uita că aliaţii după ce nu şi-au respectat promisiunile au încercat la Conferinţa de Pace să nu ne acorde 
graniţele dinainte stabilite, iar pe el personal au vrut permanent să-l torpileze şi totuşi pînă la urmă, contra tuturor ad- 
versităţilor, tot el a triumfat. Care om de stat în locul lui ar fi putut obține acest rezultat, pe care nimeni nu-l sconta? 
Cu toate acestea în primul parlament al României Mari s-a văzut acest lucru incredibil, Marghiloman aclamat și Ionel 
huiduit. Trecut războiul, realizează votul universal, naționalizarea subsolului şi exproprierea urmată de împroprietărire. 
Unde s-a mai pomenit ca proprietarii să se autoexproprieze, chiar dacă unii au votat plîngînd, şi cine ar fi avut autorita- 
tea necesară să obţină acest lucru de la ei. Aş vrea să întreb pe d-nii occidentali care cu neobrăzare susțin că în Ţara 
Românească n-a existat niciodată democraţie, dacă au votat vreodată asemenea lege. Multe din treburile astea le cu- 
noşti, dar altele nu, însă nu e momentul să le analizăm aici. 

Am citit și mai cu seamă auzit multe despre Ion şi Ionel, dar pe nimeni n-am notat care să fi remarcat extraordi- 
narul de fericit hazard ca fiecare din ei să se fii născut la momentul potrivit şi avînd exact calitățile necesare pentru a 
rezolva situaţiile cărora aveau să le facă faţă. 

Socoteşte dacă se năşteau cu 20 de ani mai tîrziu în ce poziţie i-ar fi găsit marile evenimente şi în ce măsură erau 

pregătiți să le rezolve. A fost să se întîmple când se găseau la apogeul carierei lor, la postul de conducere și cu experi- 
ența necesară. 

Soarta, din acest punct de vedere fiindu-le favorabilă urma să aibă şi calitățile necesare rezolvării problemelor ce 
se puneau, or printr-un nou hazard fericit fiecare din ei le-a avut exact pe cele trebuincioase momentului respectiv. Nici 
Ion nu le avea pe cele cerute lui Ionel și nici acesta pe acelea de care a dat dovadă tatăl său. În faţa unui teren virgin în ca- 
re totul trebuia luat de la început era necesar un pionier și asta era exact în firea lui Ion, activ, veşnic în mișcare, mare 
animator și dinamizator dublat de un simţ acut al realităţilor şi posibilităților, avînd şi darul de a cîştiga oamenii, în speci- 
al tineretul. A pornit de la zero și în lunga sa guvernare a pus bazele unui stat modern pentru vremea aceia. 

Ionel, „La belle odalisque”, adică taxat de lasciv, era în fond un erudit istoric şi un mare gânditor care ascundea un 
diplomat de o desăvârşită abilitate. Își calcula mișcările cu minuţiozitate şi aştepta cu o infinită răbdare momentul opor- 
tun. Cerea sfatul tuturor şi apoi se retrăgea să se gîndească luînd hotărîrea singur fără să o dezvăluie, de multe ori, nimă- 
nui. Astfel a putut intra în război în momentul cel mai favorabil, cît mai tîrziu, și numai după ce obținuse toate garanţiile 
dorite. La conferinţa de pace avea în față pe cei mai mari pişicheri ai timpului, gata să promită şi să nu se ţină, să te înșe- 
le, să te şantajeze, să te lucreze prin spate şi la nevoie să te amenințe pe faţă. Toate armele acestea au fost întrebuințate în 
contra lui de fiecare aliat în parte şi totuși pigmeul a ieșit învingător. A ieşit învingător fiindcă a ştiut să aştepte, să mane- 
vreze şi să dea lovitura cu toată tăria la momentul cel mai prielnic. Dealtfel atât St. Aulaire cât şi Spector (istoricul ameri- 
can) ajung la concluzia că era mult mai abil şi bine pregătit decît cei patru mari la un loc. România Mare fiind realizată a 
avut clarviziunea de a depăși aşteptările opiniei publice prin legile și măsurile adoptate și nu numai din abilitate ci şi din 
convingere. Exact invers decît guvernanţii timizi și fricoși de la voi, care se lasă târîți în stradă. 

În concluzie nu-l văd pe Ion în rolul lui lonel și nici invers. 

Despre Vintilă ai spus cam tot ce poate un nespecialist în ale finanţelor şi economiei. A făcut operă de furnică 
harnică atît de necesară dar nespectaculară. În afară de acestea era zi de zi la club şi se ocupa de treburile partidului pe 
care lonel i le lăsase în seamă. La consilile de miniştri atât timp cât se discuta buget, cheltueli, finanţe el tranșa și nici 
Ionel nu îndrăznea să-l contrazică, dar îndată ce se punea o problemă mare asculta cuminte de fratele mai mare. Pe cît 
era de meticulos cu averea statului pe atît era de negligent cu a lui și rezultatul a fost că un administrator pe nume Mi- 
hăilescu l-a furat ca în codru, astfel încît a lăsat cîteva milioane datorii. 

Despre Tata cunoşti destule, însă din cele de mai la vale unele îți pot fi necunoscute. Cît timp i-au trăit fraţii n-a 
făcut politică prea activă zicînd 2 Brăt. ajunge și numai după dispariţia acestora şi la cererea insistentă a lui Duca a pă- 
şit în arenă din tradiţie și sentiment al datoriei. Din toți sfătuitorii lui lonel era cel mai ascultat fiind cel mai dezintere- 
sat şi obiectiv și deaceia mulți miniștri veneau la el să-l roage să intervină pe lîngă şef, ceea ce nu făcea decît dacă 
socotea că e drept şi merita. 

Atît deocamdată deşi ar fi încă multe de spus ca să ai o imagine clară asupra lor. În contrast cu ce ai vorbit tu, 
să-ți spun ce am auzit la 9 mai în acelaşi loc. 

1848 marele Bălcescu și atât. Cuza şi sfetnicul său M. Kogălniceanu ridicaţi în slăvi ca fiind singurii care au fă- 
cut ceva pentru țăranul român prin secularizarea averilor mînăstirești. Războiul din 77, în care greul a fost purtat ex- 
clusiv de ţărani, este opera lui Kogălniceanu care polariza întreaga opinie publică (care?), nici un cuvînt despre 1. Br. 
care parcă n-ar fi existat şi cred că de Carol 2 vorbe. Se sare la 1907 revoluţie în care guvernul liberal a măcelărit 
11.000 de ţărani. În realitate 462 de morţi iar reprimarea a fost făcută de min. de război Averescu numit direct de rege 
căruia îi dădea raportul peste capul lui M. Sturdza. Chiar Averescu a afirmat acest lucru şi ţi-aş putea da detalii de cum 
a fost numit. Mai departe, războiul din 1916 -18 din nou dus numai de ţărani care şi-au plătit tributul de sînge (Gh. 
Brătianu, Emil şi Nicu Costinescu n-au fost răniţi grav pe front, iar unul din băieţii lui P. Carp n-a murit şi câți alții ca 
e1), iar la sfârşitul acestuia au fost din nou înșelaţi prin exproprierea făcută. Exproprierea primă 6 „, mil. de hect., iar 
ultima, adică restul, mai puțin de 1.» mil. Ionel nici măcar menționat. 

Îţi poţi închipui revolta care m-a apucat şi ce concluzii am tras. 

Ce s-a întâmplat între timp de a fost posibilă o asemenea întorsătură cu 180”. A fost din proprie iniţiativă (m-ar 
mira), au fost convinşi de alţii, sau au primit ordin de sus şi s-au conformat? Ţin foarte mult să ma lămureşti exact. Te 
rog nu uita. 

Chiar astăzi mi-a dat maternela să citesc scrisoarea ta şi te-am compătimit sincer pentru figurile inedite ale lui 
Mimi. Soacrele astea sunt o plagă şi tare aş fi vrut să văd pe Sandu și Dina în locul vostru. Cred că maică-ta a fost un 
înger pe lângă ea. Chestia cu doctorii şi analizele mă depăşeşte, cum poate fi cineva atît de nesimţit? Inimaginabil pen- 
tru o mamă. În fine, bine că a plecat, deşi v-a lăsat o gaură serioasă în pungă şi tocmai în preajma sărbătorilor. 

M-a interesat evoluţia ta profesională care se complică, însă mă întreb dacă şi ampuntamentele sporesc proporţi- 
onal. Mă întreb cînd o să aveţi norocul să găsiți amîndoi ceva mai bine plătit. 

Aici noutăţile sînt vechi şi mai bine aşa fiindcă de cîte ori survine ceva neaşteptat nu e bine. 

Contrar a ce este la voi unde soarele străluceşte acum, aici pînă acum o săptămînă a fost aproape vară timp de 
peste o lună. La mare au fost zile în şir 23" şi 24 ” adică vreme bună de plajă (în iulie 26”). Nimeni nu-şi aminteşte de o 
asemenea toamnă superbă, dar nenorocită pentru cîmp. Din păcate s-a cam terminat. 

Înainte să închei te rog să-mi confirmi neapărat primirea prezentei şi cum te știu mai greu de toc, însărcineaz-o 


pe Dina. 


Încă odată felicitări şi mulţumiri pentru tot ce ai spus. 
Transmite te rog lui Lia şi Ioana urările mele de bine. 


Te îmbrăţişez 
Dan. 

| Sad 


„Voim ca românul să se restabileze în înşişi ochii săi ca om şi să se întroneze în toate drepturile 
sale, ca să poată trăi după legile naturei sale, desvoltându-se, perfecţionându-se şi împlinându-şi misia sa 
în societate, cu toată gloria şi virtutea de care este capabil. 

Voim să aibă o patrie, unde toţi să aibă aceleaşi drepturi şi aceleaşi datorii şi o parte întreagă şi 
deopotrivă la viaţa naţională, —o familie, de vor merita-o prin iubirea şi moralitatea lor — o proprietate, de 
vor voi să muncească. 

Voim ca fiecare să fie stăpân pe roadele muncii sale, fără a putea să-i ia un pai măcar trântorii 
omenirei.” 

Ion C. Brătianu 

